
प्रस्तावना 


कई ब हुए गांधीजी पर अंग्रेजी में लिखे किसी उपन्यास की समीक्षा 
में पढ़ा था कि गांधीजी पर सफल उपन्यास लिखने के लिए भारत में टालस्टाय 
को जन्म लेना होगा, क्योंकि विदेशो के लिए गांधीजी पर सफल उपन्यास लिखना 
लगभग असंभव है। याद है उसी प्रसंग में मैंने जेनेन्द्र जी से गांधीजी पर 
उपन्यास लिखने को कहा था । यह भी याद है उनका उत्तर आशानुरूप नहीं था । 
तभी से मेरे मन में यह इच्छा बनी रही है कि जेनेन्द्रजी गांधीजी सम्बन्धी 
विचारों का एक सम्पूर्ण संकलन किया जाये । 

गांधीजी सत्य के पुजारी थे और सही अथ में कर्मयोगी थे । उन्होंने 
अपने विचारों के लिए कभो मोलिकता का दावा नहीं किया । वे हमेशा यही 
दोहराते रहे कि उनके बिचारों में कोई विशेषता नहीं है। सभी धमंत्रन्यो में वे 
विचार पहले रखे हुए हैं जो उन्होंने किया वह यह कि उन विचारों को जांच. 
परख कर श्रद्धा ओर साहसपुर्वक किसी दूसरे को प्रतीक्षा किये बिना अपने 
जीवन में उतारा है और समाज के प्रइनों पर उन्हें लागू किया है। एक बार 
अमरीको लेखक श्रो लुई फिशर सेत्राग्राम में गांधीजी के साथ एक सप्ताह ठहरे 
थे । उस समय गांघोजो के राष्ट्व्यापो प्रभाव को देखकर वे चकित हुए बिना 
न रह सके । उनके लिए यह समझना कठिन था कि जिस व्यक्ति के पास न घन 
है, न राज्य को सत्ता उनका इतना प्रभाव केसे हो सकता है । उनके इस अनुपम 
प्रभाव और नेतिक शक्ति की कुंजी पाने का अनेक लोगों ने प्रयत्न किया हे । 
कारण फे बारे में एकमत होना संभव नहीं पर उनके व्यापक प्रभाव को सभी ने 
स्वोकार किया हे । 

इसलिए भारत में तो उस समय झायद ही कोई व्यक्ति रहा हो जिसने 
यया शक्ति गांधी को समझने का प्रयांस न किया हो । गांधीनी पर जो लिखा 
गया है उसकी तुलना में कम व्यक्तियों पर लिखा गया है । साहित्यकारों ने भो 
उनके ऊपर लिखा है । पर ऐसे साहित्यकार कम होंगे जिन्होने गांधीजी के जीवन 
ओर विचार को ग“्भीरता से लिया हो । परन्त्‌ जनेन्द्रजी उन चिन्तक साहित्य- 
कारों में हें (जन्हॉने अपनी निजता खोये बिना गांधी विचार को जांचा-परखा है 
और उसमें पारस्परिक हिसा-स्पर्धा के कुपरिणामों से संत्रस्त मानवता के लिए 
समाधान खोजा और पाया है । उन्होंने गांधी विचार को सब पहलुओं से बारीकी 


से परखकर अपनी वाणी और लेखनी से जो और जिंतना दिया है उसकी मिसाल 
कठिनता से मिलेगी । यहां तक कि वे गांधोवादियों को गिनती में आ गये हैं । 
पर बादी होना दूर वे अपने को गांधी के अनुयायी कहते भी संकोच करते हैं। उनके 
विचार की विशेषता यह हे कि वे उनके लम्बे मनन-चिन्तन का फल अधिक है 
और विशाल गांधी-साहित्य के अध्यंयन का कम । इस दोघं चिन्तन-मनन का फल 
यह हुआ है कि गांधी विचार में उनकी निष्ठा को यदि धार्मिक स्तर.की कहा 
जाय तो अनुचित न होगा ! 

गांधीजी के सम्बन्ध में येह कहना असामान्य माना जायगा कि वे सामान्य 
' मानव थे । पर सचाई यही है । उनके विद्यार्थो जीवन को देखें या बौद्धिक 
क्षमताओं को परखें, उनके विद्या-बल को देखें, वे किसी भी दृष्टि से असामान्य 
मालूम नहीं होते । जगत में ऐसे महात्माओं की कमी नहीं रही है जो अपने में 
देवी या इलहामी शक्ति का दावा करते आये हें । उनके विश्वासी इसी कारण 
उनको आलोकिक दर्जा देते रहे हें । पर गांधीजी ने कभी किसी ऐसी देवी या 
ईइवरी झाक्ति का दावा नहीं किया जो उन्हीं में विशेष हो । वे मानते थे जो 
शक्ति उनमें है वह प्रत्येक मनुष्य में है। हर आदमी उन्हों के समान, जो काम 
चाहे, कर सकता है । शतं एक ही है वह अपनी उस शक्ति को पहचाने और 
अपने अन्तःकरण की आवाज के अनुसार जीने का दृढ़ निइचय करे । किसी ने 
ठीक ही कहा है कि गांधीजी के जीवन का महत्त्व इस बात में नहीं है कि वे 
राष्ट्रीय संग्राम के महान नेता थे बल्कि इस बात में है कि वे निरन्तर सत्य की 
ओर बढ़ते रहे यह सही है कि ऐहिक जोवन में भारत की स्वतंत्रता की लड़ाई 
के वे महान्‌ नेता थे, पर यह भी उतना ही सही है कि उन्होंने हिसा के मागे से 
राष्ट्रीय आजादी को पाने से साफ इन्कार कर दिया था । स्पष्ट हे राष्ट्रवादी 
से अधिक वे सत्य के पुजारी थ। उनका जीवन सत्य के लिए सर्मापत था । 
जीवन “यक है ओर मत्यु को भी यज्ञ के रूप में माना है। तमाम जीवन हो 
बलि हे । अध्ये की भांति वह पवित्र हो ओर कृतार्थ भाब से उसे होम दिया 
जाय, यही है सच्ची जीवन-पद्धति ।” जेनेन्द्रजी के इन शब्दों में गांधीजी के 
जीवन की कजी मुझे मालूम होतो हे । 

जगत को गांधीजी की विश्ञेष देन मानी जातो है, सत्या प्रह का हथियार । 
सभ्यता के आदि काल से मनुष्य अपनी सामिजिक, राजनीतिक और आथिक 
समस्याओं के हत के लिए हिसा-बल का सहारा लेता रहा हे › सब कालों ओर 
देशों मेंमहान्‌ परुषों ने मनुष्य सम्बन्धों में प्रेम के महत्त्व पर बल दिया हैं। 
पशुबल से भिन्न आत्माबज की महिमा धमं ग्रन्थों में गाई गई है । पर गांधी 

जो वे पहले सामान्य मानव थे जिन्होंने व्यक्तिगत सम्बन्धों से परे सामाजिक- 
राजनीतिक प्रइनों के हल करने में आत्म-बल का प्रयोग किया ओर यह सिद्ध 
कर दिया कि आत्म-बल द्वारा सामाजिक-राजनीतिक समस्याएं न केवल सफलता- 
पूर्वक सुलझाई जा सकतो हैं बल्कि इस तरीके से कुल मिलाकर समाज को भी धन- 
जन को कम हानि उठानी पडतो है । यहां नहीं, इस तरीके को अपनाने में संघर्ष 
काल में भी मानव को पशुस्तर पर उतरने की आवश्यकता नहीं पड़ती, उलटे 
शुद्ध होकर वह मानवता को सीढ़ी पर ऊपर को ओर बढ़ता है । 

आज ऐसा लगता है कि भारत गांधी जी को इस देन को भूलता जा 
रहा है । गांघो जी को अहिसा का नाम मोके-बेमोके जरूर ले लिया जाता है, 
परन्तु उस अहिसा में से वह बल उत्पन्न होता नहीं दीखता जो गांधी की आहसा 
संचार करती थो । गांधी जो की आहिसा ने राष्ट में नई जान डाल दी थो । 
राष्ट को सीधा खड़ा होकर चलना सिखाया था । गांधीजी की अहिसा अनु- 
पम वीरता काहो दूसरा नास था। उसने सारे राष्ट्‌ को निभय बना दिया था । 
पर आज स्थिति बदल गई है । गांधीजी के नाम पर इतनी संस्थाए चल रही 
हैं, इतने आगन्बोलन चल रहे हैं, पर उसका प्रभाव सामाजिक और राजनितिक 
न- जसा सालूम होता है । गांधीजी की आहसा एक नई जीवन-पद्धति की 
द्योतक थो । उसने पारतंत्र्य काल में भी नये मानों का सजन किया । प्रत्येक 
ब्यक्ति को उस काल को हवा सें नई जिन्दगी मालूम होती थी । आज बह नहीं 
है । कहीं पर कछ खराबी, कुछ कमी अवइय रह गई दीखतो हे । नहीं तो क्या 
बात है अहिसक संस्थाओं ओर अहिसक आगन्दोलनों के फलस्वरुप व्यवितगत ओर 
सामाजिक जीवन शुद्ध से जुद्रतर न होता जाय । जनेन्द्र जी के विचार में इस 
में जो चक हो रही है वह है आहसा का सत्य से अलग पड़ जाना । ऑहसा में 
बल आता हे सत्य से । जो आहसा व्यक्ति ओर समाज को उपर उटा कर मुक्त 
करती है वह है सत्य पर आधारित ऑहिसा । गांधोजो के रास्ते, समाज के 
नव-निर्माण में लगे व्यक्तियों के लिए जनेन्द्र जी को यह बात विशेष रूप से 
ध्यान देने योग्य है । 

बिलान को प्रगति के फलस्वरूप अगु-शस्त्रों के आविष्कार ने मानव- 
सभ्यता को विनाश के जिस कगार पर ला खड़ा किया हे, वहं थह श्रावइयक हो गया 
है कि मानव-हिसा और आहसा के रूप में सोचे । परन्तु प्रश्‍न हिसा ओर 
अहिसा का हो नहीं है । प्रश्‍न मूलत: मानों का, मूल्यों का है। आज का मानव 
जीवन, पूर्व हो या पश्चिम, प्‌ जोयादी ढांचा हो या साम्यवादी, समान रूप से भोतिक 
मल्योंपर आधारित है । अर्थ और राजनीतिक सत्ता सारे जीवन को संभाले और 

संचालित करते मालूम होते हे । निष्काम सेवा नाम का कोई मूल्य समाज में 
नहों रह गया हे । सारा जोबन स्पर्धा पर चल रहा है । ऐसी समाज-व्यवस्था 
में हो सकता हैं. थोड़े समय के लिए सत्यश्राह के हारा विस्फोट रुक जाय, पर 
यह स्थायी इलाज नहों है । इसलिए सभ्यता का मूल संकट है मल्यों का । जब 
तक आज के भोतिक मूल्यों के स्थान पर मानवो मूल्यों को स्थापना नहीं होतो 
तब तक मानव जात संकट से पार नहों हो सकतो । जेनेन्द जो को दृष्टि में 
गांधीजी उन्हों मानवीय मानों के प्रतोक थे । समाज के हर क्षेत्र में जब तक 
मानवो मूल्यों को प्रतिष्ठा नहों हो जातो, आथिक ढांचा स्पर्धा और अर्थ के 
आधार को छोड़ कर सानव-नोति पर प्रतिष्ठित नहों किया जाता, राजनोति में 
भो मानव मूल्यों को नहों अपनाया जाता, तब तक आहिसा के हक में प्रस्ताव 
पास करने से कोई असर होने बाला नहों है। आज के संकट का समाधान है 
मानवोय-मल्यो को स्थापना । 

पर इन मानदी-मल्यों को स्थापना होगो कसे ? राजनोलिकं ऋलि की 
राह देखो जाय या गांधो जसे महाप्रुष के अवतरण को बाट जोहें ? अगर ऐसा 
हुआ तो बह गांधो को समझकर भो न समझना होगा । गांधो को देन को चि्े- 
षता हो यह है कि उसे प्रत्येक मनुष्य जहां भो वह है, बिना दूसरे को प्रतीक्षा 
किये अपने जोवन में उतार सकता हे ओर अपने खोडे आरम्भ द्वारा उस भावो 
सामाजिक कर्ति के बीजं बो सकता है जो मानव के इतिहास में अवस्यंभावो 
है यदि मानव को जोना हैं और अपने जीवन को सफल करना है । जेनेन्द्र जो 
के इन लेखों को संकलित करने का मेरा मुख्य उद्देश्य यहो रहा है । इनसे गांघो 
जो के महान्‌ सन्देश को समझने ओर जोन में उतारने में किसो को कछु भो 
प्रेरणा और बल मिला तो में अपने तुच्छ प्रयास को सफल समझूगा । 


--धर्मवीर 
नई दिल्लो, 
२६ जनवरो ६८ 


नीति या राजनीति 

` ब्रह्माचर्य और गांधी 

घर्म निरपेक्षता और गांधी 

गांधी श्रौर हमारी राष्ट्रीयता 


सत्याग्रह 

वि-सर्जन की शक्ति 

वर्ग-संघर्घ, अटिसा और ग्राक्रमणा 

स्वतंत्र भारत की अर्थनीति और गांघी 

सन्‌ १६३० में नमक-सत्याग्रह हुआ और उसमें मैं जेल पहुंचा । वहाँ 
सहसा देखा कि मुझे आस्तिक बनना पड़ रहा है । यानी मेरी वैसी कोई इच्छा 
नहीं थी; पर एकाएक ऐसा घिर आया कि ईश्वर से बचने की राह ही कहीं 
न रह गई । यह अप्रत्याशित था, पर अनिवार्य भी बन आया । किन्तु ईश्वर- 
विश्वास पाने के साथ ही सहसा प्रतीत हुआ कि पुनजंन्म का विश्वास मुझे खो 
देना होगा । या तो ईश्वर मानो या पुनजंन्म ही मानो । दोनों साथ नहीं चल 
सकते । यह देखकर मैं बड़ी उलझन में पड़ा । पुनर्जन्म का विचार भारत की 
जलवायु में घुला-मिला है। यह तो मेरे बस का न हो सका कि ईश्वर से 
छुट्टी पा सक्‌, पर पुनर्जन्म को हाथ से जाते देखते भी बड़ा असमञ्जस होता 
था । जेसे आधार लुटा जाता हो । 

जेल में रहते तो और चारा न था । बाहर आने पर मंथिलीशरण जी 
से परिचय हुआ । वह डा० भगवानदास के पासले गए । फिर कहा कि गांधी 
जी को लिखो । यह बात मेरे मन में भी उठती थी, पर मैं फौरन दाब देता 
था । कह दिया कि नहीं, गांधी जी को नहीं लिखंगा, कभी नहीं लिखूंगा । यह 
उन पर जुल्म होगा । 

और लोगों से भी बात आई। सभी ने सलाहदो कि गांधी जी को लिखना 
चाहिए । वह तो मुझसे हो न सकता था, लेकिन पुनर्जन्म को लेकर इन-उन 
के पास काफी भटक छिया । 

इसी समय को बात है कि गांधी जी दिल्ली आये हुए थे । मुझे उस 
नाम से डर लगता था । जितनी हो उत्कण्ठा हाती थी उतनी ही आशंका। संभव 
न था कि गांधी जी के पास तक जा सक । किसी सभा में उन्हें दूर से देखता 
तो भी जी होता कि अपना मुंह छिपा कर दूर हो जाऊं । उन्हीं दिनों शायद 
गांधीजी से मिलने के लिए दया आयी हुई थौ । वह कई बरस साबरमती और 
वर्धा रह चुकी थी और गांधी जी के निकट थौ । उप्ती समय अभयदेव जी भी 
आए । याद नहीं के वह तबे देवशर्मा ही थे कि भभयदेत्र बन चुके थे। 

कांगड़ो-गुरुकुल के आचायं अवश्य थे । 
लोग गांधी जी के पास जाने के लिए उद्यत हुए । मन में मेरे भी 

था पर मैं मुंह न खोल सकता था । दया ने कहा, “जीजा जी, चलिए न, श्राप 
भी चलिए ! 

कह 

“हाँ, हाँ, चलिए ।'' 

में गहरे असमञ्जस में पड़ा । साहस जवाब दे रहा था, पर उत्सुकता 
तीखी थी । अभयदेव जी ने भी कहा, “हाँ, आओ, चलो ।” अभय पाकर मैं 
साथ हो लिया । 

बिरला हाउस में पीछे की तरफ बरामदे में गांधी जी बंठ थे । उन्होंने 
कहा, “महादेव, यह दया है | इसे वह खतला के.दे दो जो भेजने वाले थे । 

महादेव भाई ने बबूल के एक कांटे से टके तीन-चार कागज लाकर 
इया के हाथ में दे दिये और दया उनको पढ़ गई । गांधी जी ने पूछा, “पढ़ 
लिया? सब बातों का जवाब आ गया न ?” 

“जी हाँ।” 

“सबका ? 

झी? 

गांधी जी ने दृष्टि हटाई । पर सहसा दया ने कहा, “एक बात रह 
गई, बापू ।--पुनर्जन्म ?” 

चेहरे की खिलावट लुप्त हो गई । गम्भीरता आ गई । दृष्टि में जसे 
स्नेह नहीं, ताइना हो । बाले, “पुनर्जन्म - यह प्रश्‍न नहीं, धृप्टता है ! ” 

दया घबरा आई । मैं पीछे की तरफ एक झर नगण्य बना.बेठा था, 
लेकिन मझे काटा तो खून नहीं ! 

“ तुम कन्या हो । मैं पुरुष हूं और हम दोनों में कोई ब्याघ्र नहीं 
है, सो क्यों ? इसलिए पुनर्जन्म है ।'' 

पर जैसे ये शब्द दया ने पूरी तरह भीतर नहीं लिए । आत्त बनी-सी 
बोली, “मैं नहीं, बापू ये जीजा जी---। 

गांधी जी की आँख मेरी आर उठी । मैंने उस क्षण गंड रहना चाहा । 

सिटपिटाया-सा बोला, “मैं मुभे नहीं मालूम था । मैंने नहीं कहा । 
इसने--दया ने यों ही लिख दिया । मैं कभी लिखने वाला नहीं था । लेकिन 
अब वेठ ठाल की उत्सुकता यह नहीं है, वापू । लगता है में रुक गया हू, 
सब अटक गया है । दिमाग काम ही नहीं करता। यह उलझन जैसे मरे साथ 

मानो कुछ चैन मानते हुए बोले, “तब तो खुलासा पत्र में 


“इस धृष्टता को आप क्षमा कर सकेंगे ? 
“हाँ, सो क्षमा तो मुझे माँग लेनी चाहिए । क्योंकि हो सकता. है कि 
जवाब आने में कुछ देर भी हो जाय । 
यह गांधो जी से पहली मुलाकात थी । उसकी छाप धोए धुलती नहीं । 
वह स्निग्ध लगे, पर कठिन । उनकी जिरह झेलना कितना दुर्वह था । 
र जु घर आकर दया को आड़े हाथों लिया । कहा कि तू बड़ी वैसी है री । 
_____ऑ बोली कि लो, अब खत लिखा दो । 
मैंने कहा कि हट ! इस बेकार-सी बात के लिए मैं गांधी जी को खत 
लिखने बेडंगा ! 
बोली कि लिखाओ भी । बात इतनी आगे बढ़ गई है तो क्या अब 
वापस मुड़ोगे ? 
मेरा लिखना हमेशा करोब ऐसी टालतों में हुआ है । खत लिख गया 
और चला गया । फिर एक अरसा गजर गया और जवाब उसका नहीं 
आया । चलो, छट्टी हुई । 


रि: 


अरे 

| उसके बाद तब कीज्जात है जब गांधी जी ने समग्र ग्राम-सेवा का विचार 
दिया । रचनात्मक काम कई तरह के थे और उनमें आपस में फासला भी समझ 
लिया जाता था । संगठन तो उनके अलग-अलग थे ही, पर जैसे वे काम भी इतने 
अलग थे कि कोई एक भावना और एक प्रयोजन उन्हें थामे न रखता हो । तब 

समग्र-सेवा पर उन्होंने बल दिया और संगठनों को विकेन्द्रित करना चाहा । 
वह विचार मुझे पसन्द आया । इच्छा हुई कि क्यों न मैं उसमें अपने 
को झोंक दूं । पर तब कछ शंकाएं थीं और मैंने गांधी जी को पत्र लिखा । 
यह पत्र सीधा-सादा काम काजी था । पुनर्जन्म की या पहली मुलाकात की हवा 

कोई क्या कर सकता था ? आत्म से ही आत्म का 
करीब घण्टा-भर किनारे भटकते हो गया तो हताश गांधी जी के पास सीधे 
पहुँच कर कहा, “वापू मैं भी हूँ यहाँ, जैनेन्द्र । जा] 
 बाहुतोंके वीच में घिरे बँठे बापू ने निगाह ऊपर की । नीली-सी वे 
हँस कर वाले, “अरे, तो यों कहो कि दया के जीजा जी । पर आज क्या है, 
सोम | वात परमां वृद्ध को होगी, दो बजे । होगा नसभीता ? 
मने कहा, “जो । पर ई 
“और सव राजी ? 
क य 
देखा. उनकी निगाह, निद्वत्ति पाकर, फिर नीचे ययावत हो गई और 
वह प्रस्तृत दूतरी व्यस्तताश्रो मं दत्तचित हो गए । मृर्दिकल स डेढ़ मिनट लगा 
होगा, पर इससे गांधी जी के काम में विघ्न नहीं आया, व्यवधान नहीं पड़ा 
जवकि मरा प्राप्य मुझ परा मिल गया । लोटा तो चित मे प्रसन्नता थी । इस 
एक मिनट को स्वीक्रेति में मैन पाया किमे समूचा स्वीकृत हो चुक्रा हूं । 
कहा है, कर्म का कौशल योग हे । बिना योग क ऐसा कमं-कोशळ सध 
नहीं तकता । इन्द्रियां प्री जगी चाहिये, पर उतनी ही बशीभूत । व्यक्ति 
को द्र-क्षण एसा होना चाहिये कि वह एक में हा, ता और सब में भी हो । 
एका प्र पर सर्वोन्मुख ! 
गांधी जी को मन में साथ लिये-लिये घर आया । त्रिळक्षण अनुभव 
था । पहला माक्षात्कार अत्यन्त साधारण था, और अत्यन्त अल्प, फिर उस पर | 
स बरस के बरस बहु गय थ । पर दद्रा कि गांधी जी के साथ कछ बुझता नहीं 
है बुस्तता नही हैं, प्रस्तुत ओर ताजा बना रहता है । यां क्षण अमिट बनता है । 
क्या यहाँ साधना है जिससे पुरुष काल-पृर्प बन आता, व्यक्ति बिराट होता 
और एक अखिल हो जाता हे! 
जान पड़ा जैसे बंधक्तिक आर निर्वयक्तिकके बीच सीमा का लोप हो 
गया है । निश्‍चय है कि मुझ से निगाह हटने हा में उनके लिये न न रह गया था, 
पर निगाहू में जत्र तक था तब तक सानो मे हासव कुछ था और उनकी 

निजता मुझसे अलग न थी । 

बुधवार को दो बजे पहुँचा और बातचीत हुई । बातचीत में मैंने अपने 
मनकी शंका रखी । कहा कि सेवा तो ठीक, पर किस बल पर वह सेवा हो? 
रहता यहाँ हूँ, जीविका मेरी चली आए एक पाँच सो मील दूर से आते वाले 
मनीआडंर के रूप में, तो कया यह सहज होगा कि जहाँ हूँ वहाँ लोगों से मेरा 
हितँक्य और आत्मैक्य बन जाय? गाँव का सेवक उद्धारक हो तो केम चलेगा ? 
उसे क्या जीविका के लिए भी वहीं निर्भर नहीं करना चाहिये ? 

` गांधी सुनते रहे, सुनते रहे, बोले, “क्या चाहते हो ?'' 
हा, “गाँव में बैठ तो यह चाहता हुँ कि उनके दुःख-सुख का भागी 

बनं, उस कक्षा का होकर । कोई बाहर से आई अथंत्रत्त मेरा पोषण न करे ।' 

प्रसन्न दीखे, बोले, “यह उत्तम हे ।' 

दूसरी शंका यह थी कि राजकारण को जीवन से अलग रखने का बचन 
कंसे दिया जा सकता है ? उस समय समग्र-सेवको से गांधी जी यहो चाहते थ। 
मैंने कहा कि राजनीति ओढ़ो हुई हो तो उतार भी दी जा सकतो है, पर 
विश्वासों और विचारों की अभिव्यक्ति वह हो तो उसे अळग रखना केसे बनेगा ? 

गांधी जी ने जैसे कृुतहल से देखा और कहा, "ठाक है ।” 

बात पाँच-सात मिनट में खत्म हा गई । देखा कि बोलता मैं ही रहा 
हें, उनकी ओर से एक-आध वाकय ही आया है । मुझे यह न जाने केमा लगा । 
सोचता था कि मुझे खींचा जायगा । स्पप्ट था कि वह ग्रामसेत्रका की एक 
बड़ी संख्या चाहते थे, उनकी भर्ती भी हो रही थी । मे एक खासा उम्मीदवार 
समझा जा सकता था, पर मुझे भर्ती में लते का तनिक आतुरता उधर से नहीं 
आई, प्रतीत हुआ कि मेरा अपना ही समर्थन आया है । इस प्रकार कछ ही 
देर में मैंने अपने का वहाँ समाप्त और अनावश्यक अनुभव किया । लेकिन 
भीतर से अपने को समित और प्रसन्त पाया । 

मैं इस भेंट से वापस आते हुए सोचता रह गया कि यह क्या हुआ, क्या 
परिणाम आया । काम-काज की भाषा में फल निष्फल था । पर भीतर देखा 
कि बात ऐसी नहीं थी । में प्रभावित था “और प्रसन्न, जैसे भीतर कुछ फल 
रहा हो, मैं प्रशस्त हो आ रहा हूँ । 

चलते वक्त गांधी जी ने दथा की बात को थी और दया की बहिन की, 
ओर भी इसी तरह को निष्प्रयोजन कुछ वातं हो गई थी । उसने मझकी मानो 
हल्का ओर भरपर बना दिया था । 

यह भेंट प्राप्ति के अर्थ में शून्य रही । आशा थी कि मैं सेवकों को 

श्रेणी में आ जाऊंगा, वह कुछ ने हुआ । गांधी जी ने अपनी ओर से उसकी 


कोई चेष्टा नहीं की । गांधीजी की यह विशेषता गांधी जी की 


अपनी ही थी । वह अनुयायी नहीं चाहते थे, न दल चाहते थे । सबको स्वयं 
रहने देने में मदद देना चाहते थे कि बस भीतर से हरेक को बढ़ावा पहुँच जाय | 
शायद व्यक्तित्व के निर्माण की यही कला है और यह उन्हें सिद्ध थी । पर यह 
आसान नहीं है । इसमें अपने को अपने से छोड़कर रहना होता है | अपने को 
होम सके, वह ही इसे साध सकता है । 

उनके प्रभाव का तब जेसे मूल हाथ आया । जसे वह किसी को शतं 
के साथ नहीं लेते, बे-शतं ज्यों-का-त्यों लेने को तत्पर हैं। जो हो उसी रूप में 
तुम्हारा वहाँ सत्कार ओर स्वागत है । यह नितान्त, निस्पृह, निस्स्व, अपरिग्रह 
अ-सम्प्रदाय बृत्ति उनकी शक्ति थी । 

मैंने पूछा था कि मेरा मन और मत देखते क्या उनकी सलाह है कि 
मैं बाकायदा सेवकों की श्रेणी में आऊ ? 

-उनकी सलाह नहीं थी, पर चाहते थे कि मैं अपने साथ समय ल और 
स्वयं निणंय पर पहुँच । इससे तीसरी भेंट भी हुई.। सोच-समझकर मैंने कह 
दिया कि मैं बेकार हूँ । 

हँसकर बापू ने कहा कि तुम इसमें अनेकों के साथ हो । 

इसी भेंट में मैंने याद दिलाई कि बापू, पुनजेन्म के संबंध की शंका वाले 
मेरे पत्र का उत्तर मुझे नहीं मिला । 

“नहीं मिला ? 

“नहा 

''कितना बड़ा पत्र था ?” 

“आठ-दस पृष्ठ रहे होंगे ।” 

“ओह, तब ता हो सकता है । हो सकता है रोक लिया हो । मेरे पास 
दयालु लोग हें न ? कहकर हेंसे। 

में किचित्‌ निरुत्साह मानू कि बोले, “कापी है ?” 

गैने कहा, “है। 

“तो ऐसा करना कि फिर लिख कर भेज देना । अरब उत्तर मिलेगा ।” 

“वक्त आप पा सकगे ? 

“वही तो सवाल है। पर पाना होगा, भई” कहकर फिर ठठाकर 
हँष! 

यहीं गांधी अविजय हैं । काटते हैं, पर भर भी देते हैं । समझ नहीं 

० आता कि ऐसे आदमी के साथ क्‍या किया जाये ! मालूम होता है उसकी 
राह रुक नहीं सकती । मानो वह हम सब में से अपनी राह बना ले सकता है । 
सब उसके अपने हैं । अवरोध भी जैसे उसके लिए सहायता है । 

कहने की आवश्यकता नहीं कि मैंने कापी से नकल करके पत्र उन्हें भेजा 
और अगख्चे समय लगा पर उसका उत्तर आया। फिर लिखा, फिर और भी 
लिखा और तीसरा भी उत्तर आया । उसके बाद लिखने को शंका शेष न रही, 
आवश्यकता हो जेसे निःशेष हो गई । 

यह अनुभव भी अजब है । आज भी नहीं कह सकता हूं कि सन्‌ १९३० 
की मन को स्थिति भोतर से ल॒प्त हो गई है । जन्मान्तर के सम्बन्ध में मन की 
लगभग वही स्थिति है, सिफ इतना हुआ है कि वह अब कतरती नहीं है । 
गांधी जो के उत्तरों कौ यहो खुबी है । मानो वे शान्ति देते हैं, खण्डन नहीं 
करते, प्रतिपादन नहीं करत, श्रद्धा में हठात्‌ हो पडे छिद्र को बस मू द भर देते हैं । 
संकल्प ही आदमी का बल है, वह बल संशय या शंका की राह से बूद-बू द 
आदमी में से रिसता रहता है । ऐसे व्यक्ति असमथ रह जाता है और 
किसी ओर गति नहीं कर पाता । प्रश्‍न में तो जिज्ञासा है, अभोप्सा है। उससे 
आदमी बढ़ता ओर ऊपर को उठता है । किन्तु वही जब संशय बन जाय तो वह 
खाने लगता है । गांधी जी के साथ का मुझे यही अनुभव है कि उनकी बात 
जब कि प्रश्‍न को मन्द नहीं करती थी तब शंका को अवश्य बन्द कर देती थी । 
इस प्रकार व्यक्ति उनके उत्तर को लेकर अपने में अधिक संयुक्त और संकल्प 
में दृढ़ ही बनता था । मतवादी के पास यह गुण नहीं हो पाता, न विचारवान्‌ 
के पास । यह विशेषता चित्‌ पुरुष के पास ही हो सकती है. जो मत और 
विचार की ओर से अपरिग्रही है; बस, अनुभूतिशोल चेतन्य उसमें प्रवाहित है । 
ऐसे लोग भारी नहीं होते, दुरह और दुर्गम भो नहीं लगते । वे उद्यत, 
प्रस्तुत, प्रसन्न ओर सदा ताजा दीखत हैं । 

"आ ढ 

मैने कहा, “बापू, एक अनुमति चाहता हूं ।” 

बापू ने ऊपर आँख उठाई और मुभे देखा । 

“यह चाहता हूं कि आपके इस कमरे में दो रोज मेरे लिए रोक-टोक 
न हो । कुछ मुझे बात करना नहीं है। सिर्फ रहना और देखना चाहता हृं । 
आपका कुछ हरज होता देखूंगा--क!ई प्राइवेट बातचीत --"' 

“प्राइवेट मेरे पास नहीं है । सब खुला है --कह्कर वह हेमे । 'पह्‌ 
प्राइवेट मानो कि बाथरूम जाता हूं । हाँ, लोग कुछ अपने साथ बातचीत को 

. चौकसी पर । तपस्वी का रूप मुझे उनमें नहीं दीखा । या होगा तो 


कि कया संगीत होगा । चारों ओर की परिस्थिति चाहने के साथ मानो उन्हें 
. शून्य हो जाती थी। चाहने पर कोई उपस्थिति, यहां तक कि भीड़ भी, उन्हें 


मानो सोते भी सोते न हों, भीतर जगे ही रहते 
-निष्ठों के साथ होता है, कि वे अतिरिक्त कसे 


मिला होगा । अर्थात्‌ हर-क्षण मैंने उन्हें हादिक पाया काम और 
ऐसे दो खाने नहीं दोखे । कतव्य कमं मानो उन्हें सहज कमं भी हो। 
स्थिति अत्यन्त विरल है । पर गांधी जी का शरीर-यन्त्र जेसे इतना सधा 


अ. “वी 

उनकी एकाग्रता से च्युत नहीं कर सकती थी । जसे वे लिखते हों, और अयाचित | 
कितने भी आदमी पास आबेठे तो वे लोग अनुभव किये बिना न रहेंगे कि 
वहाँ वे नहीं हैं । 

आईं एक -महिला । भारत के लिए नई मालूम होती थीं । मालूम 
हुआ- प्रतीक्षा करती रही हैं। आईं तो जेसे प्रीति, प्रसन्नता ओर भीति से 
काँप रही थीं। गांधीजी ने कहा, “आओ, आओ ! इतनी गुलाबी क्यों हुई जा 
रही हो ! सब ठीक ? खत प्रिला था ?” 

महिला से सहज उत्तर न बन रहा था । वह-इतनी विह्वल और 
आवेग में थीं। जसे-तपे जताया कि पत्र तो नहीं मिला । 

ज॑से दुघंट घटा हो । गांधीजी बोले, “लेकिन वह तो प्रेम-पत्र था ! 
यह न समभना, मैं बुड्ढा हूँ ! 

महिला का बदन आरक्त हो रहा। उन्होंने कुछ शब्द कहे । शब्द बे 
क्या थे शद्ध आह्वाद का संकोच था । 

“सच वह मेरे प्रेम की पत्री थी । लम्बी कई सफे की ` लो अब हिन्दु- 
स्तान में हो तो यहाँ सेवा करोगी--”' 

“मै यहाँ की भाषा तो नहीं जानत्ती ।'' 

“यह तो अच्छा है।मंह आप ही बन्द रहेगा । जसे सफाई में लगी 
हो । किसी ने तुमसे बात की । तुमने ऐसे दो उंगली मह के ग्रागे रख लीं और 
हय हिला दिया । वह समभेगा गूंगी है ओर तुम्हें इससे लाभ होगा । तुम 
झाडू दिये जाध्रोगी ।” 

कहने के साथ गांधीजी ने मुंह पर अपनी उंगलियां रख ली थीं और हाथ 

|. हिला दिए थे और बात का अन्त आने तक खिलखिला कर हॅस पड़े थे । 
देख सका कि महिला को यह स्वागत बड़ा ही अनोखा लगा, पर उतना 
ही रुचिकर भो । वह इतनी गद्गद थीं कि जेंसे वह भाव सारे गात पर छलका 
आता हो । 

सहसा गम्भीर होकर बोले, “हम अन्तिम होंगे ` वहाँ पहले पिछले 
हो जायेंगे और पिछले पहले'' तुम्हारी इंजील ही है न ! यह न समझ लेना, 
मैं उसका पंडित हूँ । बस, सरमन आफ दि माउण्ट तक ही जानता हूँ तो अब. 
भारत रहोगी और वह तुम्हारा देश होगा। हम दरिद्र हैं, पर दरिद्र में नारा- 
यण बसते हैं ।” 

बीच-बोच में महिला ने कुछ-कुछ कहा । शब्द वाक्य में सही संयुक्त 
न हो पाते थे । वह इतनी विभोर थीं । 

“तो मेरा प्रेम व्यथं नहीं जायगा । हम दोनों मसीह ईसा की राह पर 
चलगे`  । 

महिला श्रपनी नीली-भूरी आँखों से गांधीजो को देखा कीं । 

“तो हुआ अब वह कोना है । बेठो तो एकदम चुप बेठी रहना, बाकी 
कल । 

गांधीजी ने कहने के साथ उंगली उठाकर कोना बता दिया और एक- 
साथ फिर अपने कागजों में डूब रहे । 

क्षण में महिला स्तब्ध हो रहीं । जसे श्रनहुई हो आई । उठीं और बताए 
कोने में चुप-चुपानी जा बेठीं । बेठी रह-रहकर देखती रहीं इस गांधी को जो 
प्रेमी बनता है और उसी से शासन करता है । 

इन दो दिनों के अनेक सम्पर्को में देख सका कि स्नेह उनमें लबालब 
है पर छलकता नहीं, बहता नहीं । वह स्निग्ध हैं निस्सन्देह, पर कठोर भी कम 
नहीं । वह अतिशय दारुण, अतिशय निर्मम भी हैं । 

आई साग-भाजी की डलिया। उसी सवेरे की ताजा सांग-भाजी अमुक 
फार्म से आई थी। मीरा बहन ने पास लाकर रखी और गांधीजी के माथे पर 
तेवर आए । मीरा सकपकाई । 

“यह क्या है ?” 

“देखकर बता दीजिए । और- क्या बनेगा ?” 

“सब मुझसे पूछा जायगा ?” गांधी जी ने ऐसे कहा जैसे सर्वथा अन्तिम 
हो, “सीखा न जायगा ? वकत फालतू है मेरे पास ?” | 

कहकर टोकरी को पास खींचा । पालक का पत्ता बीच से मोड़ा, जो 

हलकी-सी चटख देकर टूट आया । दूसरा दूसरे किनारे से लिया और उसौ 
तरह मोड़कर देखा । कहा, “ऐसे जो टूट जायें, ठीक हैं । मुड़ जागें, वे रहने 
देना । इतना तम्हें जानना चाहिए । सब्जी के साथ यही पहिचान है और यों 
ही मेरे पास न आ धमका करो । 
मीरा बहन को ज़रा अवसर न मिला | वह पसीने-पसीने हो गई । 

सफाई दी नहीं जा सकती थी क्योंकि ली नहीं जा सकती थी । 

यह निर्मम व्यवहार हाकिमाना न था, पर उससे भी ऊंची हकमत 
उसमें थी । यह उन दो व्यक्तियों के बीच न था जिनमें अन्तर सामाजिक अथवा 
इतर श्रेणियों के कारण है। कोई निर्वेयक्तिक विवशता उसमें न थी और 
मानो दोनों ओर से वह व्यवहार पूरी व्यक्तिगत स्वेच्छा से था, सम्पूर्णंत: प्रेम 
का था । इसी से सरवंथा अतुल्लंघनीय था और हर प्रकार के बन्धन से मुक्‍त । 

० 

कहा गया कि डॉक्टर तैयार है । जब आपको सुविधा हो । गाँधी जी 
-तकिए से सीधे हुए। बोले, “सुविधा--अभी है ।” 

डॉक्टर के यहाँ आते ही गांधी जी कुर्सी पर बैठ गए और डाक्टर 
तैयारी में लगा । तभी मुभसे एक बन्धु ने आकर कान में कहा, “ऐसा न हो 
जेनेन्द्र, दाँत डाक्टर के पास ही रह जाय । 

मुझे दिलचस्पी हुई । कहा, “डाक्टर उसे रखना तो चाह सकते हैं । 

मित्र फुसाफुसाकर बोले, “यही तो, लेकिन दाँत उनके पास जाना नहीं 
चाहिए । 

बात में मेरा रस बढ़ा । मैंने उन्हें निश्चिन्त किया और स्वयं सावधान 
रहा । 

वुह्मापे के दांत कया विशेष समय लगना या कष्ट होना था । दाँत 
खिचकर आया कि मैं बढ़ा । कहा, “लाइए, धो दूं ।” 

सहज भाव से गांधी जी का वह दाँत मेरे हाथ आ गया । मैंने उसे 
धोया-पोंछा, रूई में ऊपेटा और छोटे लिफाफे में एतिहात से डाल जेब में रख 
लिया । 

चौबीस घंटे तक तो धड़कते दिल के ऊपर वाली कुर्ते की जेब में वह 
पड़ा रहा । अनन्तर प्रात:काल आए एक माननीय बन्धु, पूछने लगे, “वहू-- 
दाँत क्या आप के पास है ?'' 

कहा, “जी, सवंथा स॒रक्षित है। भय को बात नहीं है । उनके आशय 
को मैंने समझकर भी नहीं समझा । उन्हें भी ज्यादे उघाड़कर कहने का शायद 

क... नर्सझा। | 

वह दाँत फिर तो मालूम हुआ अच्छों-अच्छों की महत्त्वाकांक्षा का 
विषय बन गया । यह भी ज्ञात हुआ कि नैपथ्य में प्रस्ताव हुआ है कि जेनेन्द्र 
अनधिकारी है और दाँत ऐतिहासिक है । उस वस्तु की ऐतिहासिकता 
और अपनी अनधिकारिता से मैं अवगत था । इससे अन्दर निर्बल और अवि- 
इवस्त था, फिर भी सोया बना रहा । मानो बहरा. हूँ, कहीं कुछ सुन नहीं 
पाता । | 

फिर बन्धु मिले और अदल-बदल कर मिले ओर हर बार मैंने आश्वा- 
सन दिया कि वस्तु अ्रतीब सुरक्षित है । बन्धु निरुपाय लोट जाते और मैं 
अबोध बना रहता । 

पर बात छोटी भी गहन हो सकती है। वही हो रहा था । ऊंचे-से- 
ऊँचे क्षेत्र विचलित हो गए थे । इन्द्रासन तक डोल गया । व 

एक रोज बातों-बातों में अकस्मात गांधी जी पूछ बंठ, “जैनेन्द्र, वह 
दाँत तुम्हारे पास है ? 

बचाव-सा करते हुए मैंने कहा, “जी है तो ।” 

“अभी है ?” 

“जी--आप क्या कीजिएगा ?” 

“क्या करूँगा ? वापस मह में तो लगा नहीं पाऊंगा ।” 

साहस बाँधकर कहा, “तो फिर रहने ही न दीजिए । जैसा कहीं और 
वेसा मेरे पास ।” 

बोले, “आखिर, भई, है तो वह मेरा न ? हो तो अभी दे दो !” 

देखा, सामने का व्यक्ति कोरा महात्मा नहीं है, गहरा वकील है । 
तिस पर और भी जाने कया नहीं है । एकदम अनुल्लंघनीय ही है । चुपचाप 
पुड़िया को जेब से बाहर किया ओर गांधी जी के आगे कर दिया । 

गांधी ऐतिहासिक थे । दाँत ऐतिहासिक होता । साँची-स्तूप में बुद्ध का 
दाँत ही है न । उसी की हजारों वर्षों बाद ऐसे महामहिम समारोह से प्रतिष्ठा 
हुई कि जग उसमें शामिल हुआ । पर गांधी को शायद इतिहास से लेना-देना 
न था । या इतिहास को वह मुक्‍त चाहते थे, कोई टेकन उसे न देना चाहते थे 
कि उसका सहारा लेकर वह लंगडा बना रहे । 

उन्होंने अपने एक अत्यन्त विश्‍वस्त को दाँत दिया । कहा, “देखो किसी 
गहरे कुएं में इसे डाल आओ ।” 

उस व्यक्ति ने कतंव्य पूरा किया होगा और वह निश्‍चित हुआ होगा 

लेकिन मानो गांधी जी कई दिन तक निश्चिन्त न थे । तौन-चार रोज़ के बाद 
उस व्यक्ति से पूछ बंठे, “दाँत वह कुएं में फेक दिया था न?” 

“हाँ ।” 

“गहरे कुएं में ?” 

“हाँ २! | 

“ठोक याद है ? फेंक दिया था ?” 

ब्यक्ति ने 'हाँ' कहा और गावी जीने गहरी साँस ली। मानो उन्हें जगत 
की ओर से ढारस न हो । मानो वह अपनी ओर से सब हल्की सम्भावनाओं 
को समाप्त कर दैना चाहते हों.। दुनिया की मोह और आसक्ति की पकड़ के 
लिए वह कुछ छूटने न देना चाहते हों पर जगत्‌ की नाना आसक्तियों की 
विवशता भी देखते हों और हठात्‌ अनुकम्पा से भोग आते हों । 

उनकी दृष्टि जितनी सूक्ष्म थी उतनी ही निर्मम मैल का कहीं छींटा 
भी वह नहीं सह सकते थे । मेल था उन्हें सिफ असत्य, अन्यथा घोर-से-घोर 
अपराध के प्रति वह सदय ओर सहृदय थे । इस सहृदयता और निर्ममता का 
योग कैसे सध सकता है ? यह जानना मानो गांधी जी को जानने से सम्भव 
हो सकता है । 

इन्हीं दिनों की बात है। मैं फिर हरिजन-ब्रस्ती नहीं गया । दिन 
बीतते गप्रे और अखबारों मे मालूम हुआ कि अगले दिन गांधी जी जाने वाले 
हैं । उसी दोपहर एक पत्र मिला, जिसको पाकर मैं चकित रह गया । 
गांधी जी का मुझे यह पहला पत्र था और किसी उत्तर में न था । पढ़कर मैं 
सन्न रह गया । कोई पुस्तक मैने उन्हें न दी थी । उतनी सूझ-बूक ही मुझ में 
न थी और न साहस था जोर डालकर याद किया कि किसी कायंकर्त्ता ने 'बा 
हिन्दी सीखना चाहती और उसके लिए किताब चाहती है' कहकर तभी छपी 
एक पुस्तक को प्रति ली थी । बा के हाथ में देखकर शायद बापू ने उसे कछ 
उलट-पलट करदेख लिया होगा कि झट यह खत लिख डाला। में आज भी सोचता 
हुँ तो दंग रह जाता हूं यह इतना लम्बा-चीड़ा देश भारतवष कंसे उस 
व्यक्ति पर रीझा रहा, उसके इशारे में यातनाओं पर यातनाए उठाता गया 
फिर भी उत्सर्ग की होंस से भरा रहा मानो इसका भेद उसमें छिपा था। 
यह दुनिया, जिसे घृणा करने से शायद ही कोई बच पाता है, मानो उनके 
निकट वल्लभा ही थी । और वे ऐसे प्रमी थे जो उस तिरस्कृता डोर तिरस्क- 
रणीया का प्रेम जीतने फे लिए जी-जान की बाजी लगाए बंठे थे। मानो 
उसका वरण उनका लक्ष्य हो, वह उनकी परीक्षा हो । उनकी अनासक्ति मानो 

न झपकती । क्या इसी का प्रतिफल न था कि उन विरक्त जैसा लोक-संग्राहक ह 


नेता इतिहास में दूसरा नहीं मिल सकता । डोरे डालना कहतेहैंन-मानो | 
सारे संसार पर बह अपने डोरे डालते रहते थे। और कौन भलामानस बचा 


जो उस डोर में विवश खिचा न चला आया । पुस्तक तो साधारण थी पर स्नेह 


ओर ग्राीर्वाद उनमें किनारों से भी ऊपर तक भरा था और सब ओर बिना 


बरसे न रह सकता था । उनके उत्साह और असीस के दान से ही न उभर कर 
भारत ने असम्भव को सम्भव कर दिखाया ? क्या यह उनकी अमित प्रीति और 
अमित श्रद्धा का ही फल न था ? 

फिर गांधी चले गये और अरसा हो गया । मभे अपने पर शरम थी । 
कारण, उन्हें आशा दिलायी थी कि मैं गाँव में बैठूंमा और सेवा अपनाऊंगा । 
पर वेसा कुछ हो सका था । और जानता था कि गांधी जी का सामना अब 
कभी मझसे न होगा । 

३३ ॐ 

लेकिन प्रेमचन्द जी का देहान्त हुआ और श्रद्धा विभोर कुछ बन्धुओं 
की अर्घ्याञ्जलि-रूप कुछ धन-राशि चली आई । अतः आवश्यक हुआ कि 
प्रेमचन्द-स्मारक की बात सोची जाय। उस सम्बन्ध से काशी में फिर उन्हें 
अपना मूँह दिखाना हुआ । उसके बाद फॅजपुर-कांग्रेस में उनकी घोर व्यस्त- 
ताओं के बीच योजन -संकट उनके समक्ष रखा । तय हुआ, अमुक तिथि को वर्धा 
में सविस्तार बाते हों । वर्धा पहुँचने पर मिले जमनालाल जी । बोले --''बम्बई 
का तुम्हारा पता ही न मालम था । गांधी जी बड़े चिन्तित थे । कल ही उन्हें 
पूना जाना पड़ा टै । कह गए हैं कि तुम जरूरी समझो तो पूना आ जाओ। 
देखते ही हो, मजबूरी में उन्हें जाना पड़ा है ।” 

मैं पूना चल पड़ा । स्टेशन आ रहा था और मैं सोच रहा था कि कहाँ 
केसे जाना होगा । स्टेशन आ ही गया और मैं प्लेटफार्म पर उतरा । सिकण्ड- 
भर न हुआ होगा कि एक भाई ने आकर नमस्कार किया । कहा, 'आप जेनेन्द्र 
जी हें न ? आइए !' 

मैंने अममन्जस में कहा, “आप मझे जानते हैं ?”' 

“मैं कनु हैँ बापू ने सब बता दिया था । 

मुझे कुतूहल हुआ । पूछ कर मालूम कियां कि गांधी जी ने पहनावा 
ओर हुलिया का पूरा बखान देकर कनु भाई को भेजा था । अब भी सोचता 

हं, क्या उन्हें इतनी फुरसत थी ? क्यों वह इतने हृदयहीन थे कि इन-जैसी 
बातों के लिए भी फुरसत निकाल लेते थे ? उनकी सहृदयता मुझ-जैसे तुच्छ 


जनों पर कितनी भारी होकर पड़ती होगी, क्या इसका उन्हें अनुमान हो 


सकता था ? पर अनुमान हो सकता था, होता था । तभी वह उस अपनी 
निमंम अहिसा को अपनाए हुए थे, जिससे भारी कोई हिसा भी नहीं हो 
सकती । फिर उससे सख्त-से-सख्त आदमी गले बिना कसे रह पाता । 

उस समय फिर मेरे मन में अंग्रेजी साप्ताहिक निकालने की वासना 
जगी थी । वासना ही कहता हूं, क्योंकि भावना होती तो सहज न बुभती, 
न उससे विरत हो सका जाता । एक बार इससे पहले भी ऐसा सोच चुका 
था और गांधीजी के सामने उस विचार को रखने की भूल कर चुका था । 
उन्होंने निरुत्साहित किया था । इस बार भी गांधीजी ने कहा 

“अंग्रेजी क्यों, हिन्दी क्‍यों नहीं ?” 

मैंने कहा, “अंग्रेजी में बात उन तक पहुंचती है जहाँ उसे पहुंचना 
चाहिए ।” 

“इसीलिए तो कहता हूँ, अंग्रेजी में नहीं, जरूरी समभो तो हिन्दी में 
निकालो । जिन तक पहुंचनी चाहिए बह तो हिन्दी में ही पहुँचेगी । अंग्रेजी 
बालों को जरूरत होगी तो वे देखेंगे ।” 

“तो आपकी अनुमति नहीं?” 

“मेरी तो राय है, अनुमति अपने अन्दर से लो । मैंने तो अपनी कह 
दी, निर्णय के लिए तुम स्वयं हो ।” 

यह उनका अत्यन्त व्यस्त समय था । एक-एक मिनट का मूल्य था । 
पर उन्होंने अपनी ओर से पूछा, “दया क्या वहीं है--पिता के पास ? सब 
ठीक है न ?” 

जो जानता था मैंने बताया । उन्होंने गहरी साँस ली । फिर पूछा -- 
“अभी श्राज ही चले जाओगे?” 

“जी, और क्या ? 

हेंसकर बोले, “ठीक है । कहीं ठहरना क्या ? ' 

दूसरी बात जो उस समय हुई, प्रेमचन्द-स्मारक के सम्बन्ध में थी । 
असल में उसी उद्देश्य से यह यात्रा हुई थी । पर वह अलग कहानी है और 
दुखक र । गांधीजी खिन्न थे, पर क्या कर सकते थे। हिन्दी और उदू प्रेमचन्द को 
लेकर अगर बीच की खाई न पाट सकें और अपनी अनबन न भरसक तो 
क्या किया जा सकता था ? मेरी कोशिश यही थी, पर होनहार का अपना 


अकारू पुरुष गांधी :: १४ 


9 मिटत कस्त ल 
धीरे-धीरे शरम धुल गई और अवसर की मजबूरी से फिर मैं बापू 
__ केसामने हो पड़ा । या हो सकता है, यह इससे पहले की बात हो । वर्धा से 
__ शबाय का. रास्ता तक पगडण्डी का था और वह भौ साफ़ नहीं।चलेतब | 
सा तो न हुआ था, और विज्ञ-जन साथ थे । फिर भी हम राह भटक 
 गएऔर दुगनी दूरी पार कर रात-अंघेरे बापू की कुटिया पर 
, जाकर लगे । तब सेवाग्राम बसा न था, कुटिया एक ही थी । मुझे तब प्यास 
लगआईथी। बा ने पानी दिया और फिर मैं डरता डरता कुटिया पार कर 
आगे बढ़ा । म 
देखा, बापू बाहर खुले मैदान भें बैठे थे पास आते-आते सोच रहा 
था. हाथ जोड़कर प्रणाम कहूँ, कि मण्डली से घिरे बापू आँख उठाकर बोले, 
“तभी तो ! मैंने कहा कि कोई आया है । लालटेन दीखी थी न--तो तुम 
हो ? बँठो । लेकिन बात अभी नहीं। और अब जाओगे वापस क्या, रात 
३ 
हैः [ देखा कि क्षण में सब हो गया है । स्वास्थ्य का लाभ हो गया है और 
अनिश्चय कटकर निश्चय प्राप्त हो गया है । 
. इसी अवसर पर याद है, मैंने पूछा था, “बापू, आप से इतना डर क्यों 
लगता है ? । 
पलट कर बोले, “लगता है डर ?” 
मैंने कहा, “हाँ, बहुत लगता है ।'” 
बोले, “तभी तो मैं बचा भी हुआ हूँ !” 
धक-से मुझ सारे को बिजली छू गई । कभी ऐसे उत्तर की भ्रपेक्षा न 
थी । आज भी लगता है कि दुनिया में कोई नहीं है, एक गांधी के सिवा जो 
ऐसा उत्तर दे सकता है । इतनी क्ररता क्र में सम्भव नहीं हो सकती । सत्य 
के अहिक साधक में ही इतनी अनासक्त यथार्थवादिता हो सकती है । ऐसी | 
वैनी कि छुरी को धार कया होगी ! 
A इटे 
एक जमाना था कि भाषा का झगडा ग्म था । झगड़ा यों अब भी 
हो, पर ज॑से तब वह तपकर लाल सुखं हो आया था । झगड़े का मूल मन 
में होता है, उतरता ही जिस-तिस नाम पर है । और नहीं तो भाषा ही सही । 
है यह अचरज की बात, क्योंकि भाषा मेल की जरूरत में से बनी है. । ग्रादमी 


लर 

हिलमिल कर ही जी सकता है। वह इस तरह स्वतन्त्र नहीं जैसे जानवर । 
इसलिए उसका तन्त्र 'स्व' से नहीं 'परस्पर' में से बनता है। अलग से हम 
पासआ रहे हैं और भाधाएँ अपनी सीमाएँ खोती हुईं एक-दूसरे में मानो समाई 
जा रही हैं । यह प्रक्रिया, रोकी नहीं जा सकती । कारण, विकास नहीं रोका जा 
सकता । भाषा पर अपना स्वत्व लाद कर बँठेंगे तो गति के साथ हम ही नहीं 
चल पाएंगे, अ!छे रहकर इधर ही छूट रहेंगे। फिर भी वर्तमान से कभी हम 
इतने चिपटते हैं कि भविष्य को अपने हाथों ही रोक देते हैं। जो अधुनातन 
नूतन से डर आता है वह उसी क्षण पुरातन होकर सनातनता पर जड़ शव 
की भाँति बोझ बन उठता है । सनातन को तो सतत सद्य रहना है, इसलिए 
पुरततन को शत्र बनने से पूर्व ही नूतन मे खूपान्तरित होते जाना है । वर्तमान 
पर आसन लगाकर बेठने वाले लोग यदि इसको नहीं समभते तो वे भवित- 
व्यता के हाथों अन्त में समाधिस्थ होते हें । 

जो हो, हिन्दी-उदूं का झगड़ा था और हिन्दुस्तानी शब्द दोनों को 
चुभता था । मैं यों लेखक हिन्दी का समझा जाता था, पर वह हिन्दी जानता 
भला में क्या था? बोलता था करीब वसे ही लिख जाता था। भाषा का 
कोई ज्ञान पाया नहीं था । इस अज्ञान में से देखा कि मुझे "हिन्दुस्तानी अप- 
नाने में कोई बाधा नहीं है, बल्कि कुछ सुभीता ही है । उस शब्द का उपयोग 
गांधी जी द्वारा होने में अभी बड़ी देर थी कि तभो, शायद सन्‌ ३३-३४ में, 
प्रेमचन्द आदि हम लोगों ने एक-आध हिन्दुस्ताती सभा बना डाली थी । 

इसी कारण शायद होगा कि वर्धा में हिन्दुस्तानी-प्रचार-सभा बनी तो 
काका साहेब (काका कालेलकर) की तरफ़ से पत्र आया और फामं आया 
कि मेम्बर बन जाओ । 

मैंने लिख दिया कि 'हिन्दुस्तानी' में मेरी श्रद्धा है, मेम्बरी में नहीं हे । 
भाषा के विषय में मुझे अपने लिए कुछ करने को है भी नहीं, इसलिए माफ़ 
करे । 

काका ने लौटकर लिखा कि गांधी जी की इच्छा है फार्म भर भेजो । 

फार्म भर दिया और फीस भेज दी । लेकिन खबर आने पर उसकी 
बैठक में जाकर शामिल होने का बहुत उत्साह नहीं हुआ । तिसपर बैठक 
सेवाग्राम में होनी थी । सोचा - बाबा रे ! बापू का सामना केसे होगा ? याद 
नहीं कि वेसा लिखा कि नहीं, पर मन में स्पष्ट अनुमान किया कि ग्रगर किसी 
बैठक में जाऊंगा ही तो तब जब गांधी जी से वह स्वतन्त्र हो और सेवाग्राम 
से अन्यत्र । पर यह हठ टिका नहीं । दूसरी या तीसरी बेठक की सूचना पर 

।॒ 


हैं “बह--हिनदुस्तानी 
“उसके ही लिएआगए हो !” 


र 


“a हो दे। बापू ने आणा उठाकर बु डरे 
कंसेआएहो?” ४ | 
की बैठक है ना ! ” 


|] 
| 


कि 


“हा,क्यों?” 
“--तब तो हिन्दुस्तानी में भी जरूर कुछ है। योगी जो आ गया 


न 


श्र वी 


म 


सुनकर मैं सन्न रह गया । जसे शब्द भीतर तक म्‌े काट गया । उसमें 
व्यंग तो था ही, फर गांधी जी की ओर से जेसे सत्यता भी उसमें पड़ गई हो । 
यही तो उनकी मोहनी थी । इसी मंत्र से सामान्य मनुष्य में से वह अमित 


सम्भावनाओं को प्रत्यक्ष कर निकालते थे । उनकी अगम-निष्ठा में से असम्भव 


सम्भव हो उठता था । मैं विगलित होता चला गया । झेंप की हृद न थी, 
गांधी जी की आँखे हँस रहीं थीं, मानो मेरा मंल अन्दर गल रहा हो। सम्भा- 
बनाए, जो तल में दबी थीं मानो उझक उठना चाहती हों । तब समझ में आया 
कि पारस क्या होता होगा । क्या होता होगा कि जिसके परस-भर से लोहा 
सोना हो जाय । सामान्य मनुजों के इस भारत देशने जो चमत्कार कर 
दिखाया बह गांधी के किस जादू से सम्भव हुआ होगा--यह समझ में आ 
गया । 

सन्‌ ४२ के वे दिन थे । जुलाई का अन्त आ रहा था । कल इसी कटी 
में काग्रेस की कार्यसमिति बैठी थी । सप्ताह वाद बम्बई में भारत छोड़ो की 
रण-भेरी बज जाने वाली थी । 'करो या मरो' का आवाहन देश में गंज जाने 
वाला था । गांधी उस समय भीतर में दावानल ही पिये बठे होंगे, पर बाहर 
शान्त मस्कराहट थी । बोले, “ठहर रहे हो न ? या -” 

“शाम ही चले जाने की सोचता था ।” 

“कल रह सकते हो तो मिलो । मिलोगे तीसरे पहर ?” 

“जो आज्ञा ।” 

पहले कहीं डोरे डालना लिखा है, वही शुरू हुआ । ऐसे बारीक डोरे 
कि क्या मकड़ी बना सकती है । कह सकता हूं कि वे तार निरे अनासक्त 
प्यार के बने थे । वे बन्धन नहीं बनते, केवल सुरक्षा पहुंचाते है । मानों उनमें 
ग्राववासन और वात्सल्य को सहस्न-सहक्र किरणों थीं। आज इसे मैं अपने जीवन 
का बड़ा दुर्भाग्य मानता हूं, तब अपनी विजय माना था, कि मैं उनडोरों से 

खिचकर गांधी जी के मन के और निकट न पहुंच सका । उस समय अपने 
में अभिमान जगाकर जेसे मैं सावचेत हो आया था । उनकी कल्पना में था 
कि दिल्ली में यह और वह हो सकता है, और उस सबको मैं अपने कन्धों 
सम्भाल लंगा । 

उन्होंने पछा कि मेरा अपना क्या विचार है । 

में तब और तरह की खाम-खयालियों में था, बताया कि मैं अपने बारे 
में तो ऐसा सोच रहा हूं । 

सुनकर क्षण के सूक्ष्म भाग तक भी उन्होंने देर नहीं लगाई । डोरे 
. अपने सब समेट लिए । मेरी स्वतन्त्रता मुझ में मानो और परिपूर्ण हो आई । 
तनिक भी आरोप उनका मुझ पर दबाव न देता रहे, इस आतुरता में उन्होंने 
कहा, “हाँ, यह तो और भी अच्छा है। तब तो, देखो अमुक से मिलो । वह 
ठीक कर देंगे ।” 

मैंने इस प्रोत्साहन पर गांधी जी को देखा । उनकी आँखों में निर्मल 
स्नेह छलकता दीखा । देख सका, आत्मत्याग में उन्हें कष्ट नहीं होता, बल्कि 
उसी में मानो आत्मलाभ की-सी प्रसन्नता होती है। गांधी जी बेहद व्यवहारी थे, 
पर मांनो उनके व्यवहार-कौशल का भेद ही यह थां कि वह सबको स्वयं रहने 
देते थे, बाहर से अपता तनिक स्वत्वारोपण उस पर न जाने देते थे। और इस 
प्रकार व्यवित उनकी उपस्थिति में उनका योग पाकर मानो अपने को स्वयं 
अपने से बढ़ा हुआ ओर उत्कष्ट अनुभव कर आता था। इसे अहिसा को 
कोमिया नहीं तो ओर क्या कहें! 

शामका समय आ गया । कुटिया से गान्धीजी बाहर हुए, बाँसों की 
बाइ तक बढ़कर आए और खड़े हो गए । हाथ में लाठी, बदन का उपरना 
हलकी हवा से लहराता हुआ । चेहरा उनका कुटिया की तरफ मुड़ा- सौम्य 
और शान्त ओर गम्भीर । चारों तरफ सुनसान न जाने मुझे क्या हुआ । 
मैंने उस निपट आदमी को देखा । जी जसे उमड़ा आता हो । मानो आँसू भरे 
आ रहे हों । ऐसा लगा कि यह आदमी कितना एकाकी है! कोई, कहीं, कछ 
उसका नहीं है । यहाँ का ही वह नही है । मन में हुआ कि इतना अकेला, इतना 
अकेला (“जी विह्वल हो श्राया । लाठी के सहारे सामने खड़े, उघडे से बदन, 
उस चिरप्रत्रासी एकाकी व्यक्ति के लिए मन में वेहद करुणा उमड़ी । वह 
महापुरुष हैं, जबकि मैं बालक हूं, इसकी कहीं मृध न रही। मानो वह शिशु हों 
और हम मंसारियों में शिशुवत्‌ उसके लिए करुणा ही हो सकती हो ! जो हुआ 
कि चलकर उमे पुचक्ारें, थपक और तरस में उसके साथ थोड़ा-सा रो लें ! 

. बह्‌ इतना निरीह, अकिंचन, असहाय और प्रवासी जान पड़ता था । मानो 
उसका सहारा बस एक भगवान्‌ हो, जो अब्यक्त है और जिसे चाहे तो हमीं 
अपने भीतर से व्यक्त कर सकते हैं। | 

वह क्षण मुझे भूलज्ञा नहीं हैं उस भाव के लिए किसी ओर से मैं 
संगति नहीं पाता हूँ । वह अतक्यं था, लेकिन फिर भी वह सच था, सच है, और 
सच रहने वाला है । 


:%७: 

दिल्ली की बात है । 

मैंने कहा, “बापू, सत्य का आग्रह तो जीवन के साथ है। किसी क्षण वह 
रुकता नहीं, अनावश्यक नहीं होता । सत्य के उसी अनुगमन में आप के लिए 
असहयोग आ गया, संघर्षं आ गया । सत्य की वह चुनौती तो मौजूद ही है, 
बिदेशो हुकूमत सिर पर बेठी है । फिर यह क्या बात है कि प साल के लिए 
आपने संघर्ष को और राज-करण को अपने लिए निषिद्ध बना लिया है ? होगा 
तो वह भी सत्याग्रह का रूप, लेकिन ` 

आँख उठी । बोले, “मानते हो कि वह भी सत्याग्रह का रूप होगा ? 

“मानना तो होगा ही, क्योंकि उसके बिना आप के लिए इवास कहाँ ! 
लेकिन यह आप कसे 'डिटरमिन' करते हैं कि वह आग्रह अब तो प्रवत्त संघर्ष 
के रूप में होगा और तब उसका स्वरूप निवृत्त और नितांत सेवामय होगा ? 

यह तब की बात है जब गांधो जी के उपवास के कारण उन्हें हुकुमत 
ने जेल से रिहा कर दिया था ओर गांधी जी ने स्वेच्छा से सजा को अवधि के 
लिए हरिजन-सेवा के काम के सिवा दूसरे सब राजनीतिक समभे जाने वाले 
कामों से उपरत रहने का निइचय किया था । 

प्रश्‍न पर तत्क्षण गांधी खी बोले, “पर 'डिटरमिन' करता कहाँ हूं, 
'डिटरमिण्ड' पाता हूँ ।'' 

उत्तर सुनकर सन्न रह जाना पड़ा। यह उत्तर एक गान्धी का ही हो 
सकता था । देख लिया कि उसकी थाह नहीं है, क्योंकि वह स्वयं में ही नहीं 
है । नाम-भर के लिए स्वयं है, बस इतना कि व्यवहार टिक सके । बिन्बु वही 
तो है जो जगह तक न ले । मानो गांधी ज्यामिति का आदर्श बिन्दू हो, तनिक 
भी अवकाश उसे अपने लिए घेरना न हो । सब उसका है जो सब में है । उसका 
आपा भी उस बड़े उसका है । यानी वह सब में है, सबका है। तभी तो कह 
दिया--'डिटरमिन' करता नही, 'डिटरमिण्ड' पाता हुं और कह कर जैसे सदा 
के लिए 'मै' को अपने से, और शेष में, निइशेष कर दिया । 

न्ह 


उस उत्तर को छूकर मैं सन्न, सहेमा रह गया । कुछ देर कुछ भी न 
सूझ पड़ा । जैसे व्यक्ति में विराट्‌ समक्ष हो और उसके आकस्मिक दशेनने 
सब सुध-बुध हर ली हो । फिर बोला नहीं गया, अवसन्न बेठा रहा, और कछ 
अनन्तर बस चुप-चाप उठकर चला आया । वह अवसन्नता की अनुभूति -याद 
कर सकता हुं -जल्दी मुझ से उतरी नहीं, बहुत देर तक साथ बनी रही । 

य: 

उसी दिल्ली-प्रवास के समय । भोजन के अनन्तर विश्राम की बेला 
थी । मोराबहन थीं शायद, हल्के-हल्के पाँवों की मालिश कर रहीं थीं । 

मैं कह रहा था, “बापू, आप के पास यथावश्यक से अधिक नहीं टिकता 
ओर वह आवश्यक कम-से-कम होता है । जैसे कि कपड़ा -- जुरूरत से उसे कम 
ही कहना होगा । जेसे आप का तन, जसे आप के सिर के बाल, मूंछ, चोटी । 
जो है अनिवाय कारण से है, ओर मानो बस होने भर के लिए है । ऐसा क्यों 
है ?” 

गांधी जी बोले, “क्यों है ? है इसलिए है ।” 

'बस इतना ही ?” 

“ओर क्या--?' 

“क्या हो सकता था कि आपके दाढ़ी होती ?” 

गान्धी जी जैसे कुछ सोचते रहे । बाले, “साउथ अफ्रीका में जेल में 
दाढ़ी हो गई थी पर आशय अपना साफ कहा ।” 

“बात यह कि जेसे रवीन्द्रनाय हैं। बाल उनके बड़े हैं, अपने से 
उन्हें छोटा करने की उनको सूझी नहीं । दाढ़ी, तो खुली छाती तक आती हुई । 
कपडे, तो इतने फंले कि श्राकार उसमें डूब जाय । यह सब क्या यों ही मान लिया 
जाय, कि है इसलिए है ? 

| गांधी जी की आँखों में मुस्कराहट थी । बोले, ''मतलब कहो ।” 

'“आप अपरिग्रह चाहते हैं। जरूरत से ज्यादे लेना या रखना चोरी 
हैं । आप सत्य चाहते हैं, अलग स्तत्व तक नहीं चाहते । सब में स्वत्व को खो 
देना चाहिए यह आप की निष्ठा है। कहीं ऐसा तो नहीं कि अनिवार्य है कि 
वही ब्रिचार आप के रहन-सहन में झलके । जेस कि रवीन्द्रनाथ में निषेध नहीं 
है, सबका स्वीकार टै प्रकृतिका ओर प्रकृत का । सबका, और सन्रके प्रति, 
उनम आवाहन है । इससे यथावश्यक की जगह वहाँ यथानिशय हा तो यह सहज 
ओर स्वभ्राविक ही हा सकता है।'' 

गांधी जी लेटे हुए थे, पलक झपकने के निकट थीं । होल से पलक 

.. और सिर हिलाकर बोले, “हाँ, सो तो है सो तो होगा ।” 

मैंने उन्हें देखकर कहा, “आपका विश्राम का समय है। नीद में मैं 
बाधक न बन्‌गा--मैं गया ।” 

बोल, “नहीं, बाधक न बनोगे । अपनी कहते जा सकते हो । नींद 
अपने समय से आ जायेगी । आने पर तुम समझ ही जाओगे | तब चाहो तो 
उठ जाना । | 

और मेरे देखते-देखते चन्द सिकण्डों में नींद चुपचाप चली आई । 
शिशुवत्‌ वह सो गए और मैं अचम्भे में रह गया । नींद भी इस तरह किसी 
की चेरी हो सकती है, यह मैं सम्भव न मानता था । लगभग तभी मीराबहन 
के हाथ रुक गए । समझ गया नींद समय से आई है । समय होने पर उसे उसी 
तरह चले जाना भी होगा । गांधी जी की ओर से उस बेचारी का भी समय 
नियुक्त है । यह अधिकार, यह करूणा, गांधी जी कहाँ से कंसे पा सके थे ! 

ट है 

जीवन के अन्तिम दिनों में गांधी जी को लम्बी अवधि यहाँ रहना 
पड़ा । हर शाम प्रार्थना-सभा में उनके महत्त्वपुर्ण तक्तत्य होते । स्थिति संकट 
की थी । स्वराज्य नया था और भिल नहीं रहा था । जाने कितनी नई सम- 
स्याए निपटारे के लिए उन तक आती थीं । वह मानो ध्रव थे और भारत 
का जहाज उनसे छुटकर डगमगा रहा था । हिन्दुस्तान फटकर पाकिस्तान 
बना था । बंटवारा यह ऐसे न हुआ था जंसे दो भाइयों में होता है। मानो 
आरी से चीरकर दिल को दो में काटा गया था। उसमें से कितनी न आह 
निकल रही होगी और कितनी आग । गांधी उस तप और तपन के बीच थे । 
एक प्राथना में सांत्वना थी, यों जल रहे थे । 

पत्रों में प्राथंना वाले भाषण उनके पढ़ता, पर स्वयं प्राथंना-सभा में 
जाने का साहस न जुटा पाता | हजारों लोग जाते थे, फिर वहाँ जाने में साहस 
की क्‍या बात थी । फिर भी मेरे लिए वह साहस की ही बात थी । 

आखिर एक दिन साथी मिले, और बचाव न मिला तो प्रार्थना-सभा 
में मैं पहुँच सका । प्रार्थना हुई। गीता के इलोक हुए, बौद्ध-स्तवन हुआ, कुरान 
की आयते हुई, भजन हुआ और गांधी जी का प्रवचन भी हुआ । सभा; उठी । 
गांधी जी उठे । पीछे की ओर लोग बचकर दो पांतों में हो रहे कि गांधी जी 
सुविधा से बीच से जा सक । निगाह नीचो किए गांधी जी उस गली में से 
अपने डरे की ओर चले | तभी पास खड़ी महिला की गोंद में से बच्ची ने 
पुका रा--“बापू ! ' 

बापू एक-आध डग आगे बढ़ गए थे, मानो गहनता रें ऐसे लीन थे । 
सहसा डग उनका थमा । वह पीछे की ओर मुड़े । चेहरा खिल आया । दोनों 
हाथों को अपने चेहरे के दोनों ओर लाकर, मानो बन्दर हों. उस बच्ची की 
ओर मुंह बढ़ाकर बोले--“हऊ !_ ॒ 

बच्ची सहमी, फिर खुशी से खिल उठी, लेकिन बच्ची के बापू उसके 
साथ क्षण-भर के लिए बन्दर बनकर आगे जा चुके थे । उसी तरह गहन, लीन 
और अगाध ! 


४१०: 
३० जनवरी सन्‌ १९४८ | किसी ने शाम को कहा--“सुना जैनेन्द्र, 


गांधी जी गए ! लेकिन मैंने नहीं सुना । उसने जिद से कहा --“न मानो, 
रेडियो पर सन लो ।' 


जिद से ज्यादे कहने में रंज था । टालना ओर सम्भव न हो सकता 


था । तभी, उस कहने से निरपेक्ष, अन्दर लग आया कि हाँ, गांधी जी गए । 
परक्या सच? मन सच जानता था, फिर भी हठ से शंका करना चाहता 
था । रेडियो खोला, वह रो रहा था । 

सुना और वहाँ से हट गया। दूर, जहाँ कुछ न सुनाई .दे। पर कोने 
में अकेले मुंह डाल कर बेठ जाने से भी न हुआ । कया कहूँ ? अपना कया 
करू ? और यह जो चारों तरफ है, समय और शून्य, उसका क्या करूं? 
उठकर निकल आया नगर से बाहर निजेन में पर मालूम हुआ कि यहाँ भी 
सब घुट गया है । कहीं खुला बाकी नहीं है । उस रात नींद तो आई, पर वह 
नींद-जेसी नहीं थी । वह जगी-सी थी और दुखती थी -मानो सपनों की लड़ी 
हो । सवेरे घड़ी में जब देखा चार बजे हैं, तो उठा । पर सोचा जल्दी है, 
अभी चलना ठीक न होगा । चार को किसी तरह साढ़े चार तक टाल सका, 
फिर पाँव-पाव चल दिया । मानो सब राहें उधर ही जाती हों । मानो दुनिया 
का जीवन एक अतल रिक्त को पाकर उस पर केन्द्रित आवतं बन आया हो । 
मानो समस्त चेतना एक शून्य पर आ टिकी हो, और सांस घुट गया हो । 

भीड का ठिकाना न था । पर उस भीड़ में से भीडपन गायब था । 
प्रानो सब अपने-अपने में हों और कोई दूसरे में चुभता न हो । सब संयत 
और शान्त और मानो समाप्त होने को तेयार हों बे बेबस भाव से चले जा 
रहे थे । मानो कोई मृत्यु क्यों उन्हें जीता छोड़ गई, यही पूछने जाते हों । 

एक भले भाई ते प्रार्थना के समय गोली मारकर उन्हें शान्त कर 

| था, और 
जोवन का और भिन्न न नन अन्त न होने वाला था । मृत्यु 
अनुकूल ही हो सकती है । वह गांधी जी की अजित मृत्यु थी, भगवान्‌ की 
शट मृत्यु थी । अकाल मुत्यु ! मुझसे उसे अकाल-मृत्यु कहते नहीं बनता । 
फिर सकाल और सार्थक मृत्यु क्या होती होगी ? जीवन सतत यज्ञ है। 
 जिसक जीवन निरन्तर आहुति बनकर उजलता रहा हो, मृत्यु अन्त में उसे 
में ही तो आ सकती है । | 
कमरे में शव रखा था, और लोग चारों ओर बंठे थे रात-भर वह 
उसी भाँति रखा रहा था और लोग बैठे रहे थे । किन्तु अन्त में शव को 
 उठना था और सबको भी उठ आना था। क्योंकि जो शव में था वह अनन्त 
. में जा मिला था, और इस तरह अन्त में सबके अपने पास आ गया था । 
हि व्यक्ति तत्त्व हो गया था और वह सबके आत्म में पहुंच गया था। अब यही 
__ भवितव्य और कर्त्तव्य बचा था कि शव को फुके और अपने-अपने आत्म में 
उस तत्त्व को संभाल और संवारे, जो कभी व्यक्त होकर व्यक्ति में मूत्त था 
और अब अव्यक्त होकर सबके निभृत में पहुंच गया है । व्यक्ति होकर कुछ 
है का ही हो सकता था, किन्हीं के लिए अपना किन्हीं दूसरों के लिए गर । अब 
शरीर-सीमा की बाधा जो हट नई है, सो सब विश्व अपना सके, इसके लिए 
वह मुक्त हो सका है । 


- 


यह सब था और जानता था कि मत्यं ही मरा है। और ऐसा होने 

ही सुविधा हुई है कि जो अमर था वह सदा जीता रह सके । फिर भी 

मालूम हो रहा था कि सब खो गया हे । अस्तित्व सत्‌ जहाँ हुआ हो 
हुआ हो, हमारे लिए मानो लुप्त बन गया था । 


रह-रहकर कमरे में जाता और झांकता । क्षणा-भर उधर देख पाता । 
देख पाता कि भर आता और फिर मकान की लम्बी गैलरी में डग भरने 
लगता । सभी तो आदमी थे, बड़े से बड़े और छोटे भी । ये मकान में थे और 
बाहर भी असंख्य थे । सबका कुछ लुट गया या । 


शरीर को क्या रख न लिया जाय ? वहतो अभी पास है। विज्ञान 
से उसे जितना स्थायी किया जा सकता टो उतना क्‍यों न कर लें ? अभी तो 
दुनिया दर्शनको तरसेगो । उसके प्रति सदय होकर क्यों कुछ रोज के लिए 
इस काया को सुरक्षित न रखलें ? एक प्रेम यह चाहता था और वह विचार- 
वान था । 

है?" कु | 

गांधी जी पर इतने लोगों ने इतना कुछ लिखा है कि नई बात कहने 
को रह नहीं जाती । उनकी हर घड़ी पर अ्रखबारों की निगाह है। वह तो बस खुली 
किताब हैं । कुछ उनमें नहीं, उनके पास नहीं, जो सबकी सम्पत्ति न हो । 
उनके जीवन में दुराव नहीं है । भीतर उनके गहरे में से जो उठता है, कथनी 
ओर करनी में बाहर आकर वही सावंजनिक इतिहास की थाती बन जाता है । 

फिर भी कौन उन्हें जानने का दावा कर सकता है ? धूप की तरह 
सब के आगे वह खले और साफ हैं, पर अबूझ और अगम भी हैं। इसी से 
इतना जानकर भी गांधी जी के बारे में और जानने की प्यास दुनिया की कभी 
बुझ नहीं सकती । उनके नाम के साथ जुड़ी हर बात सिक्के की तरह हाथों- 
हाथ चलकर भी कभी बासी श्रौर जूठी नहीं होती । हर तरह उघडे होने पर 
भी गांधी जी एक रहस्य हैं, जिसे दुनिया कभी चुका न पायेगी । 

पहले कहानिया हुआ करती थीं जिनमें बड़े बड़े देत्य-दानवों के प्राण 
किसी पक्षी या ऐसी ही किसी चीज में समाये रहते थे । यहाँ इसे तोड़ा कि 
वहाँ उनका अन्त हुआ । ऐसे बड़े-बड़े बली जीवों को बात की बात में हजारों 
कोसों दूर से खतम कर दिया जाता था । यह रूपक निरा व्यर्थ न मान लिया 
जाय । हर व्यवितत्व की एक कुजी है। आदमी जो यों पहेली-सा अनबूझ है 
उस कुञ्जी से हल किये सवाल की तरहं खुल रहता है। 

ग्रब दुनिया के हम-तुम प्राणियों के बारे में इस कुञ्जो को खोजने और 
पाने में बहुत कठिनाई नहीं पड़ती । कोई हम में धन चाहता है, कोई मान, 
किन्ही को कोति ही काफी होती है। कुछ की कामना कामिनी में है । मतलब, 
हम संसारी लोगों की चाहें संसार के इस या उस तल पर कहीं गड़ी हुई पायी 
जा सकती हैं । जहाँ जिसकी चाह है, वहीं उसकी थाह है । इस तरह आपस में 
एक-दूसरे को जाँचने ओर उसका मान थिर करने में हमको दिक्कत नहीं होती । 

सीधे तो संसार का ताना-बाना विचित्र लगता है । असंख्य आदमियों 
की जिन्दगी के तार आपस में मिल-जुलकर, कट-बॅटकर, क्या नमूना बुन रहे 

हैं, कुछ समझ नहीं आता । लगता है, उनको गतियाँ भिन्न हैं और विरोधी 
भी । पर मनस्तत्त्व-विज्ञानी बताते हैं कि वे गतियाँ न भिन्न हैं न विरोधी हैं । 
सांसारिकों के बारे में आसानी से वे नियम प्रस्तुत कर सके हैं जो बता देते हैं 
कि एक आदमी, और सब आदमी, क्यों और किन प्रेरणाओं के अधीन विविध 
वतन कर रहे हैं । पर कुछ लोग मानो नियमानुसार नहीं होते हैं। विज्ञान 
और शास्त्र उन्हें न ढँक़ पाता न खोल पाता है | बेज्ञानिक प्रणालियों से उन्हें 
पाना असम्भव होता है। इससे व्यक्ति से ज्यादा उन्हें घटना कहना होता 
है । उनको कुञ्जी यहाँ ढंढ़ नहीं मिलती । उससे या तो लोगों को खीक होती 
है, जिसे वे उम आदमी को मारकर पूरी करते हैं। या नहीं तो विस्मय में 
घुटनों गिरकर उसकी पूजा करते हैं। इससे दूसरा उनके किये बन नहीं पाता । 
तकं का वह स्रोत ही उन्हें हाथ नहीं आता जो उस जीवन को और 
उस जीवन के कृत्यों को थामता हुआ कहा जा सके। ऐसे प्‌रुष अतकय होते हैं 
ओर लोक तत्काल तो अलौकिक कहकर उनसे अपनी छुट्टी मान लेता है, पीछे 
इतिहास में से फिर-फ़िरकर उनका आविष्कार करके अंगीकार करने की कोशिश 
करता है ¦ गांधी जी ऐसे ही श्रभागे पुरुषों में से मालूम होते हैं । उनकी कुञ्जी 
लाख खोजने पर भी दुनिया के हाथ नहीं चढ़ती । 

गांधी जी ने एक बार कहा कि मेरा सब कुछ ले लो, मैं रहुँगा । हाथ 
काट लो, आँख-कान न रहें तब भी रहूँगा, सिर जाय तब भी कुछ पल रह जाऊ । 
पर ईश्वर गया कि तब तो मैं उसी दम मरा हुआ हूँ । यह बात पढ़ने में चम- 
त्कारी लगती है । पर क्या समझ में भी वह बंध कर बंठती है ? 

ईश्वर के मन्दिर हों और उसकी पूजा हुआ करे, यहाँ तक तो ठीक 
हैं। इससे आगे नित्य-प्रति के काम से सम्बन्ध रखनेवाली बुद्धि औरतक की 
भाषा इस ईश्वर को अपने में कहाँ बिठाये ? परिणाम यह कि समूचे जीवन 
की वह नीति जो ईशवर-पूवकता से आरम्भ होती है गांधी जी तक सीमित 
जान पड़ती है । व्यवहार से गांधी जी की समाज-नीति अनमिल और असिद्ध 
लग आती है । उसमें तक का साफ सूत नहीं मिलता । 

लौकिक के ओर गांधी जी के बीच का यह भेद मौलिक है। किसी 
तरह के ऊपरी तर्क से उस भेद को उड़ा देना खतरनाक हो सकता है । गांधी 
जी का और दुनिया कां, गांधीजी का और कांग्रेस का, सम्बन्ध पूरी तरह इस 
मूल भेद को स्वीकार श्रोर पहचान कर नहीं बना । ओर इससे कठिनाई 
उपस्थित होती रहती है । 

गांधी जी के बारे में यह कहा जा सके कि वह व्यवहार के आदमी नहीं _ 

कल ही हर हो जाती है। ऐसे बहुत लोगों को दुनिया जानती... 
` है जो वास्तव के बजाय स्वप्न में रहते हैं । आदशंवादियों, सन्तो, कवियोंको 
अपने में समाना और पचाना दुनिया के लिए कठिन नहीं होता । दुनिया को | 
.. वे पीठ देते लगते हैं, फिर भी वे दुनिया के अपने होते हैं । कुछ भोग में भूलते 
हें तो शायद ये योग में भूलना चाहते हैं । गांधी जी के बारे में वेसा समझने 
का सुभीता दुनिया के बुद्धिजीवी लोगों को मिल सके तो वे बच जाएं । पर 
_ ऐसी सुविधा किसी ओर से उन्हें नहीं हो पाती । गांधी जी कुछ हैं तो कमंठ 
__ हैं। वस्तु के और वास्तव के क्षेत्र में उनका प्रभाव अमोघ है । ठोस रुपया, जो 
तमाम वास्तविकता का आज प्रतीक है, उनके इशारे पर यहाँ से वहाँ होता 
रहता है । इस तरह गांधी जी बौद्धिक के लिए एक चुनौती ही बने रहते हैं । 
उस बौद्धिक के बनाये वादों और चलाए सब शब्दों के आगे गांधी मानों ऐसा , 
प्रश्‍न-चिह्ल बनकर खड़े हो आते हैं कि हटाए नहीं हटते । 
धर्मवादी और ईइवरवादी, जो संसार को बन्धन मानकर उससे उत्ताणं 
होना चाहता है, गांधी जी को तरफ आशा-भरी निगाह से देखता है ! कारण, 
. _ वह बहुत अंशों में ऐसे उत्तीर्ण ओर मुकत पुरुष प्रतीत होते हैं पवित्रं में वे पवित्र 
हैं, और जितेन्द्रिय, श्रौर सयमी, ग्रौर महात्मा । पर यही पवित्रता का साधक 
उस समय गांधी जी को नहीं समझ पाता जब वे राजनीति के प्रपंच में दीखते 
हैं और तरह-तरह के कमें की विराट्‌ योजनाओं का संचालन करते हैं । 
दूसरी ओर संसार में (उसके सुधार में) लगे हुए प्रकार-त्रकार के वादी 
कर्मीजन इस कमंण्य और प्रतापी पुरुष गाँधी को देखकर उत्साहित होते है । 
जो बल उसने प्राप्त किया, जो लोक-संग्रह वह कर पाया, उसको श्रद्धा और 
ईषत्‌ ईर्षा से देखते हैं। जो सत्ता उन्हें इष्ठ है, गांधी जी को वह सिद्ध है । 
लोकनायको में इस तरह वह मृधन्य हैं । फिर भी राज को लेकर तरह-तरह के 
जितने तन्त्रवाद मिलते है, और समाज के निमित्त से नाना प्रकार के जो समाज- 
वाद और साम्यवाद मिलते हैं, उनमें से किसी एक को छोड़कर किसी दूसरे का 
समर्थन गांधी जी से नहीं मिलता । राज की दिशा में यह गांधी चाहता है तो 
“राम-र।ज्य' चाहता है, जिसके तन्त्र को किसी वंज्ञानिक भाषा में नहीं रखा जा 
सकता । समाज चाहता है तो ऐसा कि जिसमें किसी की कोई संभावना नष्ट न 
हो और सब स्नेह से रहें धन रहे, धनपति रहें, श्रम रहे और श्रमिक रहें, राजा 
हो और वह चाकर भी हो, चाकर हो और वह राजा से कम नहो । इस तरह की 
अवैज्ञानिक और भावुक बातें जो कवि को शोभा दें, अथं-नीति और कूटनीति 
के संचालक ओर समाज-निर्माता पुरुष के लिए अटपटी लगती हैं । यह श्रादमो 


कत. 

जो शासन और व्यवस्था की तरह-तरह की समस्याओं के बीच मुख्य सूत्रधार 
की भाँति घिरा रहता है, हर साँझ-सवेरे प्रार्थना में दोहराता है: “यह संसार 
कागद की पुड़िया-- “यह संसार झाड़ और झाँखड़-- जो संसार और समाज 
प्रत्यक्ष कर्मी के लिए एक और अकेला इष्र है वही संसार और समाज इस 
आदशे (निष्काम) कर्मी के लिए शून्यवत्‌ है। वे समाप्त ही चाहे होते हो 
इस व्यक्ति को डिगने के लिए तब भी कारणा नहीं है । 

इस तरह जीवन के विभक्त दर्शनों के लिए, अध्यात्मवाद और 
भौतिकवाद के लिए, गांधी एक ही साथ प्रश्‍न और समाधान हैं। राजनीति 
और धमं में भेद है. उनमें विग्रह भी है । लेकिन गांधी जी उन दोनों के अभेद 
हैं ओर संग्रह हैं । उस विभक्त जीवन-नीतिके लिए, जिससे संसार और संसार 
का इतिहास चला किया है और चला करता है, गांधीजी एक संदेश हैं। वे 
सूचक हैं जीवन की भखण्डता के, उसके ऐक्य के । साथ ही वह जीवित उदा- 
हरण हैं इस सत्य के कि जीवन संयुक्त, समग्र और सिद्ध है तो वहाँ जहाँ वह 
निःस्व है । अपने को उत्तरोत्तर सेवा द्वारा शून्य और प्राथना द्वारा लीन 
बनाते जाना ही परिपूर्णता पाने का साधना-माग है । 

इस मूल निष्ठा को पाकर फिर गांधी जी का बस एक ही प्रयत्न रहा 
है । वह यह कि अपने समूचेपन और तन को लेकर उस निष्ठा से तत्सम हो 
जायं । इस एक और अकेले सूत्र और मंत्र के सहारे वह गांधी, जो हर तरह 
हीन थे, आज सवंसम्मत रूप से जगत्‌ के मुकुट-पृरुष हो गये हैं । 

इस सूत्र को हाथ में लेकर फिर उन्होंने अपने को और अपनों को प्री 
तरह छोड़ दिया। होना है जो हो । चिन्ता को अपने सिर रखने वाला मैं 
कौन ? क्यों संग्रह, और क्यों अर्जन ? चराचर जगत को चलाने वाला जागता 
हुआ बैठा तो है, तब उसके आदेश को सुनते रहने और वेसा करते रहने से 
अलग मेरा काम ही क्या रह जाता है ? 

और इस नीति से चलकर कुछ विलक्षणाताऐ अनायास गांधी का 
स्वभाव बन आयीं । वे उन्हें समान्यता से अलग कोटि में ले जाती हैं जैसे 

१ - वह निर्णय तत्काल करते, तक पीछे पाते हैं। परिस्थितियों की 
ओर से अपने को नहीं समकाते, स्वधमं के बारे में सीधे अभ्यंतर से आदेश 
प्राप्त करके परिस्थितियों को तदनुकूल बनाने में लग जाते हैं । 

२--औरों के लिए सोचना करने से बचना होता है; गांधी जी के लिए 
सोचना ही करना है । सोचने और करने के बीच कोई व्यवधान नहीं आ 
पाता । 

पर टिकती नहीं, उन्हें घेरती नहीं, और वे सदा गतिशील हैं । 
४--'ग्रशक्य' शब्द उनके कोष में रह नहीं जाता, क्‍योंकि आदमी के 
हाथ धर्म और तदनुसार कमं ही है, फल नहीं। 

५ कमं की सीमा है । उस सीमा को संकल्प पर क्यों लिया जाय ? 
इसलिए सत्संकल्प को कभी ढीला करने, उसमें विकार या आरोप लाने का 
अवसर ही नहीं है । 

मूलश्रद्धा की इस भूमिका से आरम्भ करके, निरन्तर अभ्यास और 
साधना के सहारे, एक ऐसी अगमता और अडिगता उन्होंने प्राप्त कर ली है 
जो बड़े-से-बड़े संकट में उनका साथ नहीं छोड़ती । मनुष्य में से उनका विश्वास 
` कुछया कोई तोड़ नहीं सकता। चारों ओर छलकपट है, मारधाड़ है, लूट-खसोट 
है । उसका बर्बर-से-बर्बर रूप सामने है, फिर भी उस आदमी को गांधी जी इस 
आज्ञा और कोशिश में छोड़ नहीं सकते कि उसमें के असली (देवी) मनुष्य को 
वे जगा सकेंगे । 
इस तरह इस दुनिया में रहकर गांधी जी मानो सदा परीक्षा में हैं 
और उनके हाथों में राजनीति भी सदा परीक्षा में है। आज तो परीक्षा विकट 
। अब भारत और पाकिस्तान दो अलग राज्य हैं और ब्रिटिश राष्ट-परिवार 
अंग हैं ऐसा जब हो ही गया तो उस पर सोच-विचार करना बेकार है। 
वेसा राजी से हुआ । दोनों राजनीतिक पाटियाँ, लाचार होकर ही सही, ब्रिटेन 
के साथ उस विभाजन को मानने को राजी हुई । उसके बाद जो हुआ उसकी 
भयंक रता जताने को शब्द नहीं मिलते आग ऐसी जली कि सदियों के सम्बन्ध 
स्वाहा हो गये । वेर और बदला धर्म बन आया । दुनिया का धमं तात्त्विक तो 
नहीं हो सकता, उसे तो तात्कालिक होना पड़ता है । इससे शास्त्रों की सीधी 
उपदेश की बातें उसके लिए कारगर नहीं होती हैं । इस तत्काल-धर्मं की 
अलग ही संहिता होती है। और कया अनगिनत शूरवीर, नेता और नायक 
नहीं हो गये जो शस्त्र लेकर रण में जूभे हैं और इतिहास ने, काब्य ने, नाना 
महिमाआंसे जिनको मण्डित किया है ! वह आग अब भी अतीत की नहीं बन 
गई है, बुझी ्रभी नहीं है, जल ही रही है, और गांधी जी उसके बीच में हैं । 
और बाहर दुनिया की क्या हालत है ? किसी अखबार का कोई कोना 
काफी है कि उस बारे में आपके भ्रम का तोड़ दे मानो बेबस वेग से वह 
चली जा रही है विस्फोट के मह में । राजनेता, जो समभते हैं कि बे दुनिया 

हि 


को चला रहे हैं, भीतर सन्देह, भय, ईर्ष्या और बैर को पोस रहे हैं। मानो 
चारों तरफ बारूद भरी है जो भभकने भी लगी है। बस लौ का इन्तजार है 
कि कब भक्‌ से भड़क उठे । 'एटम-बम' के जमाने में तैयारी की बात क्या 
की जाय ? एटम-बम्‌ है, तो उसके आस-पास हाइडोजन बम जैसी मिलती- 
जुलती दूसरी ईजादें भी तो कम नहीं हैं ! 
इसके मुकाबिले दूसरी तरफ आधी से ज्यादे दुनिया में धन का दिवाला 
है ओर अनाज का अकाल है । मुल्क हैं जो साहूकार हैं और अनाज से भरे- 
पूरे हैं पर ग्रही मौका क्या व्यवसाय के लिए भी अचुक नहीं है- वह व्यव- 
साय जो सहायता को धर्म समझता है, साथ ही सौदे को अधर्म नहीं समझता ! 

दुनिया की और देश की ऐसी हालत की भुलस के बीचों-बीच गांधी 
जी बेठे हैं। अहिसा उनका धमं है, दर्शन है, नीति है, सब-कुछ है । लेकिन 
यह अहिसा उस दुनिया के लिए है जो हिंसा से काम लेती आई है। जिसका 
ईमान अब भी हिसा में हैं, जो धर्म और कर्तव्य की राह से हिसा में पहुँचती 
है, जो बहादुरी और पराक्रम उसो में देखती है, जो समझती है कि अहिसा 
सिर्फ जीवन की चुनौती से बचना ओर भागना है । स्थिति इतनी विषम है कि 
अहिसा कुछ वेसा ही हिकारत और मजाक का शब्द बन गया है जेसे कभी 
'नात्सी' और 'फासिस्ट' शब्द बन गये थे ! 

वह सब ठीक, लेकिन गांधी तो गांधी ही हें । इतना ही नहीं 
कि वह डिगेंगे नहीं, डिगे नहीं हैं; बल्कि यह भी कि किन्हीं भी परिस्थितियों 
में वह अपने को अनुपयुक्त न होने देंगे, न कभी हारेंगे । 

आज परीक्षा है। उसके परिणाम से जसे सारी राजनीति को आगे राह 
मिलेगी। कसौटी पर मानो यह प्रश्‍न है कि हकूमत को क्या यह श्रधिकार है कि 
वह जनता पर अपने मन का या मत का साँचा डाले ? या कि राज्य का धमे यह 
है कि जनता को अपने विविध मत, जाति, विधि और वग के भेद के साथ 
ज्यों-क़ा-त्यों स्वीकार करे ? शासन प्रजानुसारी होगा कि राज्यानुकुल ? यह 
प्रशन भविष्य के लिए अत्यन्त गम्भीर है। उसको इस रूप में रखा जा सकता 
है कि क्या राजसत्ता (स्टेट) के ऊपर भी अंक्श है, या नहीं है? है, तो क्या 
वह अंकुश स्वयं वह प्रजा ही नहीं है, जिसका प्रबंध ओर शासन का दायित्व 
वह राज्य लेता है ? पाकिस्तान और भारत के बीच राष्टद्व त का सिद्धान्त 
जो कसौटी पर चढ़ा हुआ है उससे मानो आगे के लिए हमें यह निर्णय भी 
प्राप्त हो जायेगा कि क्या कोई स्टेट मतवादी हो सकती है। साथ ही इस 
प्रश्‍न का भी निबटारा हो जायेगा कि मत और विचार को एकता अनिवार्य 

और बलात्‌ होकर किसी राज्य के लिए वैध और जायज ठहराई जा सकती 
है ? | | शिन 
आज तो मानोतन्त्र के और जन के बीच लड़ाई है । तन्त्र केलिए जन को 
रखा और झोका जायेगा ? या जन के लिए ही तन्त्र को गिना और बनाया, नहीं 
तो मिटाया जायेगा ? इस प्रश्‍न का निपटारा होना है । 

गांधी जी किसी सरकार के प्रतिनिधि नहीं हैं । वह तनिक भी सरकारी 
नहीं हैं, फौज नहीं, पुलिस नहीं - सत्ता का कोई चिह्न नहीं । बह निरीह 
जन के प्रतिनिधि हैं, उसी के प्रतीक हैं । सच में तो इस या उस, कांग्रेसी या 
पाकिस्तानी, या हिन्दी या अंग्रेज़ी, हकूमत की प्रतिष्ठा से उनको वास्ता नहीं 
है । वह तो सब सरकारों में, और ज़रूरत होने पर उन सरकारों के विरोध 
और प्रतिरोध में, जन की और श्रम को प्रतिष्ठा चाहते हैं। यह उनका काम, 
शान्ति का समझा जाय या क्रांति का समझा जाय, एक क्षण के लिए भी नहीं 
रुकता है। और यह काम वह राम का काम समझ कर करते हैं। यानी वह 
निरा राष्टीय नहीं है, ऐहिक ओर सामयिक नहीं है; बल्कि मानवीय, 
आध्यात्मिक और चिरंतन है । ७ 

संयुक्‍त मानव 
® 


आस्तिक के लिए अवतार के अवतरण में विशवास करना सहज है । 
वह मानता है कि यहाँ ईश्वर का चाहा होता है, इससे कतृ त्व सब उसी का 
है । आदमी तो साधन-भर है, भगवान्‌ के आदेश का पालन उसका काम है । 
उस अथ में हम सभी उसके भेजे यहाँ हैं जो यहाँ अपने मन-बुद्धि-कमं को 
पूरी तरह उसे सौंप कर स्वयं शून्य बने, उसके लिए अवतार से दूसरा क्या 
विशेषण आस्तिक के पास हो ? 

गांधी ऐसे ही पुरुष थे । प्रतीक की भाषा में नहीं, विज्ञान की भाषा में 
उन्हें श्रवतार कहना होता है। उनकी साधना महान्‌ अथवा गुणवान्‌ आदि बनने 
की नहीं थी | वह निगुण, अकिचन और एकदम शून्य होने के प्रयत्न में रहे । 
इस कोशिश में अणुभर भी उन्होंने अपने को नहीं बचाया । साधना के इस रूप 
को ऐहिक बुद्धि से समझना असम्भव है। भक्ति ही उस मम को पा सकती है । 
ऐसी भीगी भक्ति में अपने को लीन करने की सतत चेष्टा करने वाला पुरुष अना- 
यास फिर केसे अन्तर्राष्ट्रीय राजनीति में ञ्निवार्यं और अदम्य बन उठा, यह 
किसी भी और तरह समझ में नहीं आ सकता । गांधी उस बृद्धि के लिए सदा 
पहेली रहेंगे जो जगत्‌ को जगदाधार के बिना समझने के प्रयास में लगती है। 
अन्यथा गांधी द्वैत से त्रस्त जगत्‌ के त्राण का एक समन्वित समाधान है । 

गांधी जी का काम ईश्वर का काम था । यानी आत्म-शुद्धि का काम 
था । जीते रहे तब तक उसमें एक बाधा थी, वह बाधा थी शरीर । शरीर 
रहते वह पूरी तरह शून्य कसे बनते ? उनका संदेश तब तक अधूरा था । 
केसे जीना, यह तो वह बता सके; पर मरना कसे, यह भी तो उन्हें बताना 
था । जीने से मरने तक की पूरी "जीबन नीति का चित्र उन्हें इस दुनिया को 
दे जाना था । यह बाधा इस तीस जनवरी को उनसे दूर हो गई। उनका काम 
भी तब एक संपूर्णता को आ गया । जीवने यज्ञ है और मत्यु को भी यज्ञ के 
रूप में ही आना है । मृत्यु जीवन के अनुरूप ही एक बलिदान हो । तमाम 
जीवन ही बलि है । अध्यं की भाँति वह पवित्र हो और कृतार्थ भाव से उसको 

होम दिया जाय, यही है सच्ची जीवन-पद्धति । गांघी-जीवन ओर गांघी-मृत्यु 
उसो को सचित्र व्याख्या है । 
जीते वक्‍त अवसर था कि हिन्दुस्तान उन्हें अपना नेता कहे; देवदास 

पिता कहे और कुछ लोग अपने को उनके पास और दूसरे वहुतेरे अपने को 
उनसे दूर मानें । कुछ अपना उन पर अधिकार मानें, दूसरे अपने को वचित 
मानें; कुछ सौभाग्यशाली बनें कि वे गांधी जी के नजदीक आए, तो कुछ ओर 
खुद को मन्दभागी मानें कि वे गांधी जी के पास तक न पहुँच पाए । इस तरह 
दूर-पास, अपने-पराये, के दायरों से उनकी मृक्ति न थी । पर वह तो एक के 
होकर सबके बनना चाहते थे। दुनिया के न रह जायं इस कीमत पर उन्हें 
हिन्द का या हिन्दू का नहीं रहना था । बिभेद में से अभेद उन्हें प लेना था। 
लेकिन उस अभेद में जीने वाळे को बिभेद घेरता ही था । इसका उपाय यही 
था कि अन्तिम बाधा देह. गिरे और शुन्य में मिलकर वह एक हो साथ सबको 
समान भाव से सुलभ बन जायं। अब हिन्दू, कांग्रेसी या हिन्दुस्तानी इत्यादि 
कोई विशेषण उन्हें छू और पा नहीं सकता । किसी के गर्व को उनका सहारा 
नहीं हो सकता, न किसी के लिए उनसे निराशा का बहाना ! गांधी जी आज 
केवल प्रकाश और आदश के रूप में सामने हैं ओर वह उन्हीं के हें जो उन्हें 
अपने अन्दर उतारने को तत्पर हैं । | 

_ इस अखण्डता से अलग गांधी जी के महत्त्व को समझने की मेरी 
इच्छा नहीं है । कमं में गांधी विजिध हैं ओर बुद्धिभेद के लिए मौका छोड़ते 
हैं । सत्य हो ईश्वर, प्राप्य रूप में वही अहिसा इस दो शब्दों की परिभाषा 
वाली अनन्य निष्ठा से आगे चलकर उनका जीवन ग्रनंत लीला-मय रूप लेता 
जाता है । वह चमत्कृत कर देता है। उस जीबन का अनुकरण नहीं हो सकता । 
वह गांधी के साथ इतना विशिष्ट है कि इतिहास में किसी भी भाँति दोहराया 
नहीं जा सकता । लेकिन जो सव-सामान्य है, सब काल ओर सब भूमि के 
लिए है, सबके लिए सहज ओर सुलभ है, वह है उनको सत्यनिष्ठा और अहि- 
सक तत्परता । 

. हर ्रादमो को अपनी परिस्थिति और अपनी अमिका है । धनिष्ठा 
का प्रयोग भी वहाँ जो होगा दूसरी किसी परिस्थिति अथवा व्यक्ति के लिए 
उपयुक्त न ठहरेगा । इस तरह एकमेव ईइवर-निष्ठा से इस ब्रह्माग्ड के अन- 
न्तातन्त व्यापार चल सकते हैं और उन सब्रके विभिन्‍म स्वरों से एक ऐसे 
समवेत संगीत का स्वर झकृत हो सकता है कि सूयं-प्रह-नक्षत्र तारामडल सस 
मुग्ध रह जायें । इसके विपरीत व्यक्ति को निजता से, उनको प्रपनी-अपनी 

स्वार्थ-भावना से, जगत्‌ का कर्म-चक्र चलता हो तब संघर्ष और संघात का 
ताण्डव मच उठे; हर दस-बीस साल बाद महासंहार की विभीषिका गनिवार्य 
हो उठे; लोग डरते और डराते हुए जीयें और इस डर के तले अपने को 
दलों में जुटाकर दूसरे का द्वेष और वेर पोसें --तो इसमें अचरज कया ! | 

गांधी को उसी मनोलोक का, सतयुग का या भागवत-भूमि का वासी 
कहना होगा। तभी है कि वह कोलाहल में संगीत जगाता है, बुराई में से 
भलाई उपजाता है, जड़ को चेतन करता है और संघर्ष में से सहयोग जुटाता 
है । | | 

तो क्‍या कभी सचमुच रामराज्य होगा? क्या ऐसा कभी होगा कि 
- राजा वही हो जो सबका चाकर हो ? और प्रजा का हर आदमी अनुभव करे 
कि वह मालिक है और राजा दास है ? कि औसत आदमी इतना स्वस्थ और 
समर्थ हो कि दूसरे के स्नेह में अपने को समाने की ही सोचे, उससे अपना स्वार्थ साधने 
की तनिक भीन सोचे? कि संक्षेप में, राजा और राज्य हो ही नहीं, सब 
श्रमी हों और स्नेही हों, और इस तरह से सब एक-दूसरे के प्रेरक और स्वाधीन 
भाव से परस्परावलम्बी हों ? 

वह समय आयेगा कि नहीं आयेगा, पर गांधी तो जसे उसी में जिये । 
जैसे वह अपना काल और अपना लोक साथ लेकर धरती पर आये। स्वप्न 
ही उन्होंने यथार्थ किया । अपनी महापराक्रमशील श्रद्धा से जिस यथार्थ को 
छुआ, वही उनके स्वप्न की सत्यता और शोभा से उज्जवल और मोहक बन 
आया । 

अणु-शक्ति का यह युग है । यानी पदार्थं में की गूढ़ शक्ति का हमने 
उद्घाटन कर लिया है। उस पदार्थ को इस अतिशयता से उत्पन्न करना हम 
सीख गये हैं कि उस अतिशयता के जोर से मनुष्य को सारी चिन्ता को हमने 
पदार्थ-विषयक बना डाला है । विज्ञान ने हमें मशीन दी, मशीन ने अवकाश 
दिया, और अवकाश ने हमारी आकांक्षा और कल्पना को उत्तेजना दी। 
प्ररिणाम में शास्त्रों का शास्त्र बना, राजनीतिशास्त्र, और देवों का देवाधि- 
देव स्टेट, और मनुष्य की सारी बुद्धि इस शास्त्र और इस नवीन देवता की 
अचर्ना में भुक गई ! 

इस नवाविष्कार के नव-प्रमत्त युग में, जब मनुष्य के पास बुद्धि खूब 
हो गई है, तब मालूम हुआ है कि ईश्वर नहीं रह गया है । श्रद्धा अंधी ही तो 
है जो आस्तिक होती है। वह तत्त्व को खोलती नहीं, ढेंकती है । अतः अपने 
मानव-गवं को हाथ में लेकर यहाँ की सब तहों को तकं से एक-एक करके 

चीरकर और छोलकर, हमें अन्दर के परमाणु को पा लेना और प्रतिष्ठित कर 
देना है । ऐसे ही व्यवस्था आयेगी, प्रचुरता आयेगी और सुख आयेगा ! 

जब सभ्यता इस दिशा में सरपट सदियों से चली आ रही थी, तब 
गांधी एक बड़े प्रश्‍न-चिह्ल की तरह आ प्रकटा । उस सरपट चाल में गांधी के . 
कारण एकाएक स्तब्धता आ गई । अब यद्यपि पैरों की गति मानवता को 
उसी तरफ लिए जा रही है, फिर भी मन में उसके खलबली है और मानवता 
जैसे ठगी और ठिठकी-सी उधर चल रही है । 

विश्व का राज-कारण गड़-गड़ाता हुआ, यद्यपि लड़-खड़ाता हुआ, 

अभी तक शस्त्रीकरण और अणुबमों के निर्माण में से अपनी राह बुझ रहा 
है । निश्‍चय शस्त्रास्त्र के मुंह में युद्ध है । लेकिन राज-नेताओं के और उनके 
राजकारण के अंतर में, जहाँ मानव-सामान्य का हृदय निवास करता है उस 
बहुसंख्य जनता में, गहरा संशय घर कर गया है । जान पड़ता है उस सभ्यता, 
यानी राजनीतिक सभ्यता, की यह आखिरी चमक है और उसे भब सदा को 
बुझ रहना है । एक नये युग का सूत्रपात होने वाला है और गांधी का बलिदान 
उसी का बीजारोपण है। उसका मत्य जीवन याद समाप्त हुआ है तो इसीलिए 
कि मानवता के आगामी विकास में वह अमर हो उठे। गांधी से एक काल 
का अवसान और दूसरे कल्प का आरम्भ और उदय होता है। उसको कहें 
सर्वोदय कल्प । 


मानव-व्यापार में अब तक एक असिद्धि देखने में आती थी । जैसे 
वह सूत्र हाथ न आता था जो विभक्त मानव को संयुक्त कर दे। व्यक्ति के 
प्रकट कार्य-कलाप में और उसी की अव्यक्त आकाक्षा में विग्रह और विरोध 
रहता था । हर व्यक्ति अपने अन्दर मानसिक दुन्द्र लिए चलता था । समूह 
रूप' में बही विग्रह धन ओर जन का, शासक-शासित का, पूंजी-श्रम का, यानी 
दल-राष्ट्र अथवा श्रेणी-विग्रह का रूप लेता था । इस विग्रह-विरोध को खत्म 
करने के लिए जो उत्कट और अनिवायय प्रयत्न हुए, देखा गया कि वे इस या 
उस मत (यानी व्यक्ति) की अधिनायकता में निष्पन्न होते हैं। फिर एक नाम 
कम्युनिज्म है और दूसरे का नाम फासिज्म या नाजीज्म, यह भाषा की बात 
है । अन्तविरोधों को हठात्‌ बाहर से मिटाने के इन कृत्रिम भ्रयत्नों से हालत 
सुधरी नहीं, समस्या और विषम ही हो आई । श्रभीष्ट और दूर ही जाता 
दिखाई दिया । सहसा प्रतीत होता था कि व्यक्ति जो ब्यक्ति का शोषण 
करता है, ओर समूह-समूह का, सो सबका एक-सा भला चाहने ओर करने 
की नीति पर खड़ी की जाने वाली संस्था, यानी स्टेट, सब साधनों को कब्जे में 

करके और विज्ञान के सब आविष्कारों की मदद से, सभी व्यक्तियों और वर्गों 
के ऊपर होकर, जरूर स्वर्गे धरती पर उतार ला सकेगी । पर वैसा न हुआ 
और स्टेट स्वयं आदमी के रक्षण के साथ श्रादमी का भक्षण कर निकली । 

हिसाब तो साफ़ और सीधा था । पर परिणाम में उलझनें बढ़ आई । 
पहले विलासी श्रौर अहंकारी लोग थे और वे हाकिम बने हुए थे, सोचा कि 
व्यवस्था-बुद्धि वाले बौद्धिक जन हकूमत के दायित्व पर होंगे, तब स्थापित 
स्वार्थो से पेदा होने वाली दिक्कते रह न जायेंगी । सारे जीवन का राष्ट्रीय- 
करण होगा और इस तरह समस्याएं काफुर हो जायेंगी ! 

वह हिसाब सही उतरा नहीं है। जिन मशीनों को धड़ाधड़ मानव के 
लिए भोग्य और उपभोग्य सामग्री पैदा करना था उन्हें अस्त्र-शस्त्र बनाने में 
लगना पड़ा। जान की पहले रक्षा हो, तब तो और सामान बनाने की सोचें ! 
ऐसे जब भोग ' की प्रचुरता सामने थी तभी अपने बचाव का सवाल घिर 
आया । उन्नति करते जाने में हम उससे दुगुनी जो दुश्मनी पेढा करते जाते 
हैं, उसका पता न रहता था । लेकिन ऐन वक्‍त पर वह चीज सामने आ 
Ce | 
परिणामं यह है कि धन जितना बढ़ा है, दीनता भी उतनी ही बढ़ी 
है । उन्नति उतनी ही हुई है जितना वेर और हथियार बढ़े हैं । निश्चय ही 
हम देन्य और वर बढ़ाने के लिए उधर नहीं चले थे । क्या पिछली दो लड़ा- 
इयाँ इसी लिए नहीं लड़ी गई थीं कि लड़ाई का अन्त होगा और सुख-चेन का 
रास्ता खुलेगा ? युद्ध में हजारों-लाखों का मारना ऐसा ही तो नहीं है, जेसा 
कसाईखाने में जानवरों का जिबह करना । नहीं, उसमें अंतर है, विशेषता है । 
लोग तब सिफ मारते नहीं हैं, बत्कि अपने लेखे विकास का, पराक्रम का, यश 
का काम करते हैं मानों जोखम उठाकर वे तो ककत्तंव्य की राह की बाधा 
को हटाते हैं । यानी एक आदर्श महत्‌ भावना के सहारे ही युद्ध लड़ा जाता 
है । इस तरह एक बड़ा साहित्य और एक लम्बी परम्परा बन गई है जो युद्ध 
की हिसा को चित्ताकषंक बनाती है । वहाँ मारने को वीरता और मारते हुए 
मरने को अमरता कहा जाता है। ऐसे महत्‌ गर्वे के भाव से लोग सामने वाले 
को दुश्मन कहकर एक-दूसरे का गला काटने का काम करते रहते हैं । 

जरूर उस हिसाब में चुक है। जरूर वहाँ कुछ छदम और छल है 
जहाँ एक-दूसरे की हत्या धमं बन जाती है। वह छल कहां है, पकड़ में न 
भ्राता था । धामिक जन थे और धमंशास्त्र थे, पर बे तो सिद्धान्त की दुनिया 
के लिए थे | काम-काज की और मेरे-्तेरे की दुनिया भें वे बेकार साबित 

होते थे । सन्त इसे तरह स्वतन्त्र था कि वन में या कुटिया में सन्त बना रहे 


ओर शास्त्रों को भी अवसर था कि स्वगिक सिद्धान्तों की अर्वाचीन व्याख्या 
से वे भरे-पूरे रहें । ज॑से असल जगत्‌ उनसे अछूता था और उसके अलग 
नियम थे । 

गांधी ऐसे समय सिद्धान्त में से नहीं, ठेठ व्यवहार में से आविभू त हुआ । 
वह बैरिस्टर था और मामले-मुकदमे निपटाता था । उसकी व्यवहार की 
अनोखी सफलता ही गतानुगतिकता को चुनौती बनी । उसने बताया कि साधन 
नहीं है भिन्न साध्य से, और एकता लाने के लिए विग्रह की या सुरक्षा लाने के 
लिए हिसा की राह चलना भूल और भ्रम है। कल जो हम फल चाहते हैं, 
आज बीज उसी के बोने होंगे । एक अनेक से ग्रलग नहीं है, इसलिए समाज | 
के सधार या परिवतंन के लिए अपने सृधार-परिवर्तन से शुरू करना होगा ! 
दूसरा वही है जो मैं हूँ, इसलिए श्रपनी इज्जत के लिए दूसरे की इज्जत करनी 
होगी । अपने मत के लिए दूसरे के मत की रक्षा करनी होगी। परिवतंन 
आयेगा तो बाहर से नहीं, सबके अन्दर से वह आयेगा । इसलिए असल परि- 
वरतेन हृदय में, और हृदय का होना है । और वह किसी. संख्या के, शास्त्र के 
या मत के बल से नहीं होगा, आत्मा के बल से होगा । यानी कष्ट-सहन और 
क्षमा को शक्ति से वह परिवतेन होगा । 

बातें ये नई न थीं। प्राचीनता जितनी पवित्र और सुन्दर थीं । सिद्धा- 
न्त के समान वे ध्रव थीं । लेकिन गांधी ने अपने रक्त से उन्हें अंगारे की तरह 
जीता बनाया । धडकते दिल की तरह वे हरेक में जा बेठीं उनकी सचाई 
को साख सब के अन्दर से आप हो जग आई । परिणाम यह कि सीधे-सादे 
हाड़-मांस के लोग गांधी के स्पर्श से ऐसी ऊंचाई तक उठ आये कि पीछे स्वयं 
उनको ही विश्वास न होता था । एक समूचे देश ने गांधी के जादू के नीचे 
शान्त रहकर एक जबरदस्त साम्राज्य को जीता और आजादी पाई । साबित 
हुआ कि आदमी में कितनी भी दुबंलता हो, बर्बरता भी हो, लेकिन गहराई 
में उसके देवत्व भी पड़ा हुआहै। 

परम मूल्यों ओर भ्रव सिद्धान्तों का गांधी के हाथों यह जीवित पुर- 
स्कार, और संघष की राजनीति में धर्म की नीतिका यह सफल प्रयोग, 
बीसवीं सदी की दुनिया के लिए अनोखा है। उसने एक बार उस खाई को 
पाट दिया जो धमं और कमं को अलग रेखे हुए थी। व्यवहार ही अध्यात्म 
का क्षेत्र बना और राजनीतिक शास्त्र में रामराज्य के आदर्श की प्रतिष्ठा 
हुई । भारत जसे महादेश की सक्रिय राष्ट्रनीति को चलाते हुए भी उन्होने 

रांमरांज्य की टेक रखी: रामराज्य राजशाही या लोकशाही आदि कुछ भी 
नहीं है । वह तत्त्रजद्ध नहीं है। उसं राज्य के अर्थ को यहाँ तक खींचा जा 
सकता है कि वह राज्य-जैसा रहे ही नहीं । 

इस तरह गांधी राज-कारण को चलाते हुए भी संगठित और केन्द्रित . 
सत्ता, यानी स्टेट; को विकेन्द्रित भी करते गये । सत्ता की अपेक्षा व्यक्ति को 
उन्होंने अधिक ही महत्व दिया और कहा कि हुकूमत की सफलता इसमें है कि 
वह रहे ही नहीं । उस जीवन-क्रम को उन्होंने घटित करके बताया जहाँ आत्य- 
न्तिक व्यवस्था रहती है, फिर भी अलग से कोई व्यवस्थापक आवश्यक नहीं 
होता । आदर्श समाज स्वयं अपने भीतर से नियमित होगा, बाहरी नियामक 
उसके लिये अनावश्यक हो रहेगा । 

गांधी जी संक्षेप में उस जीवन-नीति के मूतं उदाहरण हैं जिस पर 
व्यक्ति और समाज का आगामी निर्माण होगा । उस नीति के कुछ ये सूत्र 
बन सकते हैं :— 

(१) आवश्यक है कि व्यक्ति का बाह्यकमं उसके अन्तःकरण से टूटा 
हुआ न हो | प्रेरणा उत्तरोत्तर ब्यक्ति को अपने अन्तरतम से प्राप्त करनी चाहिए 
व्यक्ति के अन्तरतम में ईश्वर का निवास है । इसलिए जो वहाँ से अपना 
आदेश और नियम प्राप्त करता है वह सतत कर्मी होकर सवंथा निलिप्त 
बनता है और इस तरह उसका स्वल्प-कमे अतुल फल देता है । 

(२) इन्द्रियों को बुद्धि में, बुद्धि को मन में, मन को आत्मा में युक्‍त 
करके जो विराजता है, वह जगत्‌ को प्राप्त करता है । 

(३) सत्य ही एक है, इसलिए अपने से शेष के प्रति व्यक्ति का सम्ब- 
न्ध अहिसा का ही हो सकता है । ऐसे ही सत्य का साक्षात्कार सम्भव है । 

(४) तत्पर अहिसा, यानी सक्रिय सेवा, बिना सिद्धिं नहीं । भक्ति 
उसी सकमंक रूप में उपलब्धि बनती है । 

(५) मनुष्य जैसे भोजन बिना नहीं जी सकता, वेसे ही श्रम बिना 
उसे जीने का हक नहीं आता । श्रम से वह भोजन-वसन ले । यह श्रम सेवामय 
और यज्ञार्थं ही हो सकता है । ऐसा न करके जो लेता है वह चोरी करता 
है । 

(६) मानव-सम्बन्ध अहिसा पर बनेंगे तो उनके बीच श्रम का और 
श्रमे के फल का आदान-प्रदान जहाँ तक हो सीधा और सुलभ होगा । उपज 
और खपत के बीच विनिमय के माध्यम के तौर पर श्रेणी को और सिक्के को 
आने की कम-से-कम आवश्यकता होनी चाहिए । 

(७) समाज कौ रीढ़ है उत्पादक श्रमिक । पदार्थ का सच्चा मालिक 
भी वही है । शेष उसके बाद आते हैं। इस तरह व्यवस्थापक और हाकिम 
बोझ हैं, जिनको शने: शते: हटना और स्वयं श्रमिक बनना है । | 
____ (८) प्रकट हिसा अन्दर के द्वेष और वैर आदिका परिणाम है। 
व्यक्तियों, श्रेणियों और समूहों में विग्रह और प्रतिस्पर्धा का सम्बन्ध भ्रान्त 
है। उस आधार पर प्राप्त किया गया कोई परिवर्तन शुभ और स्थायी नहीं 
हो सकता । | 

(६) अनीति और अधमं से युद्ध ठानना ही जीवन की प्रगति है । 
अनीति का नैतिक होकर और अधमं का धामिक होकर ही सामना, या प्रती- 
कार किया जा सकता है । उसका उपाय है आपसी विचार-विनिमय, कष्ट- 
सहन और फिर आवश्यक होने पर असहयोग और सत्याग्रह । 

(१०) दूसरे को कष्ट देकर उसे बदला नहीं जा सकता । कष्ट सह 
कर ही उसमें हृदय परिवतंन लाया जा सकता है । क्योंकि अन्त में वह मुझसे 
भिन्न नहीं है, इससे मेरी सच्ची व्यथा उसे छृ बिना न रहेगी । फिर भी वह 
काम राम का है और अपनी व्यथा में से मैं अपनी शान्ति पाता हूँ, यही मेरे 
निकट उपलब्धि है। उपवास इसी आत्म-पीड़न की धमं-नीति का एक रूप है । 

(११) भाषा, भूगोल, रीति-नीति, आचार-व्यवहार आदि से हमारे 
बीच अन्तर पड़े हुए हैं, उनको मान देकर भी हमें श्रविचलित श्रद्धा रखनी 
चाहिए कि सब हम एक ही कुटुम्ब के हैं और सब अपनी-अपनी भाषा और 
धर्मों के द्वारा एक ही भगवान्‌ को पूजते हैं। जीना-मरना भगवान्‌ की इच्छा 
से होता है । इससे मृत्यु को हिसाब में लाकर सीधे से टेढ़े हम नहीं जा सकते। . 
मृत्यु तो मित्र बनकर आती है और उसे हँसते हुए भटना है । 

(१२) झंझट ज्यादातर नासमझीसे होती हैं इससे धीरज और 
दूसरे में विश्वास नहीं खोना है । विशवास रखने से व्यक्ति विश्वसनीय बनता 
है । और ऐसे कोई ठगाया भी जाय तो हानि नहीं है । 

संयक्त ब्यक्तित्व का साधन-सूत्र सदियों से खोजा जा रहा है। भारत 
में जिसे योग-साधना कहें, वह यही ब्यक्तित्व का एकीकरण है । मानसशास्त्री 
आभास पाते रहे हैं कि व्यक्तित्व अगर अपने में पूरी तरह गठ जाय तो उसमें 
से कितनी न विराट्‌ शक्ति प्रस्फुटित होनी चाहिए। अणु के अन्तभंदन से जो 
शक्ति आज प्राप्त करली गई है, वज्ञानिकों को कई पीढ़ियों से उसका अनुमान 
था । विभक्त अणु को संयक्त-मानव की तुलना में बिसात ही क्या है ? मेरा 
मानना है कि इस सम्पूणं एकीकरण, अखंडीकरणे का ब्यौरेबार विज्ञान 

शोधक को गांधी जी के जीवन-प्रयोग से प्राप्त हो सकता है। उनकी वाणी 
ओर लेखनी में उसकी टीका भी पूरी मिल जाती है । सत्य का यह समग्र 
और वंज्ञानिक प्रयोग एक ऐसा चमत्कारपूर्ण आविष्कार है कि उसके प्रकाश 
ओर परिणाम में सहस्नाब्दियों तक अनेकानेक शास्त्र, साहित्य, और संयोज- 
नाओं को स्वरूप मिला करेगा और मानव मानवोत्तम बनने की राह पाता 
रहेगा । ७ 

गांधी का आविर्माब : 
नये युग का आरम्भ 
क्र 


` गाँघीजी ने अपने में जीवन के सभी पहलूग्रों को सिद्ध” करने का यत्न 
किया । इस दृष्टि से स्वाभाविक यह प्रश्‍न है कि क्या गांधी जी के जीवन को 
सामने रखकर हम बता सकेंगे कि उनके ब्रह्मचर्य और उनकी ब्रह्मोन्मुखता 
का क्या स्वरूप था ? किस प्रकार वहाँ उन्होंने ब्रह्म को पाया ? इसके उत्तर 
में में तो यही कहूंगा कि गांधी जी पर मैं अधिकार नहीं रखता हूँ । सम्मति 
देना भी विवाद उपजाना होगा । इसलिए उससे भी बचना आवश्यक है। 
अभी गांधी इतिहास के पुरुष हैं । शुद्ध धर्म के बन नहीं पाये हैं कि जिनसे 
प्रकाश मिले, स्वार्थ और संसारिक का नाता सब छूटा ही रहे । अभो तो देश- 
काल के प्रति मिले लाभ में से हमने उन्हें देखा ओर लिया है। जब केवल 
आत्मलाभ की भाषा ही शेष रह जायगी तब उस अवगाहन में जाना निश्‍शं- 
कित हो सकेगा । 
एक बात अवश्य कही जा सकती है और वह प्रकट है। जगत के 
सुख-दुख के विग्रह में से ही यदि उन्होंने किया तो ब्रह्म का लाभ किया । सेवा 
की द्क्ति ओर चख के उपकरण पर जो उनका बल रहा उससे यह भी देखा 
जा सकता है कि हर दूसरे में, अथवा शेष समस्त इतर में, उन्होंने ब्रह्म को 
खोजा और देखा । जगत्‌ से कटकर किसी अलग ब्रह्म की शोध उनमें नही 
थी । ब्रह्मचर्य की अपेक्षा में यह भी गांधी जी में देखा जा सकता है कि स्त्री 
से दूरी उन्होंने नहीं चाही और नहीं बनाई । बल्कि उनको लेकर घर-घर से 
देवियाँ निकलीं और पतिधम से उठकर बलिधमं अपना रहीं । स्त्री को स्त्रीत्व 
से आगे व्यक्तित्व देने में गांधी जी से बढ़कर शायद ही कोई इतिहास का 
चरित्र ठहर सके | यह महिमा मेरी दृष्टि में उनके ब्रह्मचयं को ही थी। 
स्त्रियाँ उनके पास नितांत निरापद और सुरक्षित ही श्रनुभव नहीं करती रही 
होंगी, बल्कि वे अपनी अंतग्रथियों से भी वहाँ मुक्त बन आती होंगी । नहीं 
तो उस मोहिनी को समझा नहीं जा सकता है जो कलीन से कुलीन, दर्पी एवं 

संभ्रमशील महिलाओं को बेसध बना डालती थी । | 

गांधी जी चार पुत्रों के पिता और पत्नी के कामासक्त पति रहे थे । 
स्त्री के स्त्रीत्व को समझने का उन्हें अवसर नहीं आया, यह नहीं कहा जा 
सकता । शुकदेव की तरह उन्हें किसी तरह नहीं माना जा सकता । अतः 
उनका ब्रह्मचर्यं अबोधता का नहीं हो सकता था । स्त्री के स्त्री ही होने का 
पता जिसे न चले, ऐसा शायद कोई ब्रह्मचारी हो सकता हो तो गांधी वैसे 
ब्रह्मचारो न थे । फर भी वह अबाध ब्रह्मचयं ही हो सकता है जिससे उनके 
महात्मापन के यज्ञ में अनेकानेक विदुषी, मानिनी कोमलांगिनियाँ अपनी सब 
सम्भावनाओं को तिलांजलि देकर आहुत होने बढ़ आई । कया शक्ति थी 
कि रेशम छोड़कर सुन्दरियों ने टाट पहना, विलास छोड़कर कष्ट अपनाया 
और भोग से पलट के सेवा में अपने को स्वाहा किया । निश्चय ही यदि यह 
ब्रह्मचयं था तो वह प्रेम से स्निंध और आकषक रहा होगा, वह प्रखर तथा 
प्रचण्ड और वर्जनशील ब्रह्माचर्यं न था । कुछ मानों में बह उससे बिलकुल 
उलटा ही था. कि जो स्त्री को निमंत्रण देता था और उसके लिए परम अभ्य- 
थंनीय और बरशीय होता था । जो हो, मैं मानता हं कि वह ब्रह्मचर्य असल 
था और सकल था । 

अब तक गांधीजी के जीवन के प्रगट पक्ष पर ही विशेष प्रकाश 
पड़ा है । मेरे मन में प्रश्‍न है कि कया यह उनका ब्रह्माचार ही न था 
जिससे आकर्षित होकर एक राष्ट्र कया सारा संसार ही मानों उद्द छित और 
तरंगित हो गया ? भारत में तो लाखों लोगों ने उनके इशारे पर अपने प्राणों 
को होम दिया । और करोडों जीवन मूल से मथे जाकर निखर आए । इस 
ब्रह्माचार पर कुछ प्रकाश डालने की बात भी कही जा सकती है । परन्तु इसके 
जवाब में तो मैं यही कहुंगा कि मैं इसको उनकी संगठन-क्षमता नहीं, ब्रह्मचर्य- 
क्षमता का फल मानता हूँ कि देश और संसार उनके पीछे उमड़ पड़ा और 
अपने को होम देने की लालसा से उद्दीप्त ढो उठा । संगठन तो कांग्रेस का 
था और वह संगठन अंतिम दिनों में उनसे बिछुड़ ही नहीं गया, बल्कि उलटा 
चल निकला । संगठन को भूमिका पर सफलता-विकलता को चाहे जैसे देखा 
जाय, उनकी चुम्बकीय शक्ति से इन्कार नहीं किया जा सकता । 

हम सभी अपने को देते और दूप्तरे को अपने में लेते हैं । इसके साधन 
हमारे पास हुआ करते हैं शरीर श्रौर मन । निश्‍चय हो इन साधनों से परादान' 
और आात्मप्रदान अंश भर हो पाता है। मन पूरी तरह दिया नहीं जाता, न 
अपने में लिया जा सक्ता है। शरीर द्वारा प्राप्तितो इतनी खंडित ओर 

क्षणिक होती है कि तभी ऊब हो आतो है। गांधीजी के पक्ष में जोवन का यह 
देन-लेन का व्यवहार समग्र और आत्मिक भाव से हुआ । आत्मता एक के 
` द्वारा सबको मिलती है, उसी तरह एक के द्वारा सबको प्राप्त होती है । चल- 
घूम कर उन्होंने विश्व को चुकाना नहीं चाहा । न एक-एक से मित्रता बनाने 
का कार्यक्रम रखा । बल्कि विदेश, वर्ग और व्यक्ति का विरोध या निरोध में 
भो उन्हें कठिनाई नहीं हुई । जो हुआ वह यह कि शत्रु-मित्र, स्वदेश-विदेश की 
भाषा के नीचे उन्होंने अपने को आत्मता द्वारा दिया और प्रत्येक को उसी 
आत्मता द्वारा ग्रहण किया । परिणाम यह हुआ कि वैयक्तिक कमं से बह राष्टीय 
बन गये और राष्टीय कमे से सावभौम बन गये । 
आप देखेंगे कि यह किसी कोरे रागात्मक प्रेम का कार्यक्रम नथा । 
ऐसा होता तो गोली से उन्हें न मरना पड़ता। न उम्र-भर बार-बार जेलों 
में जाना पड़ता । असल में सेवा यदि व्यक्ति की थी तो प्रेम एक मात्र सत्य 
का था । इसलिए एक-एक व्यक्ति कोर्‍या देश को अपनाने की उन्हें आवश्यकता 
नहीं हुई । सब उनके बनते चले गये तो इसलिए कि सत्य में सब आप ही एक 
होकर समाये हुए हैं। लेकिन प्रेम सत्य का था, इसीलिए यह घटना घटी कि 
अनेक को उनसे अप्रेम मिलता हुआ मालूम हुआ और प्नतेक का उन्हें अग्रेम 
ही नहीं, द्वेष तक मिला । मैं इसको बहुत महत्वपूर्ण गिनता हूँ कि उनकी 
मृत्यु हुई नहीं, को गई। महत्वपूर्ण इसलिए कि मनुष्य को ओर से की ज.ती 
है, होती ही केवल ईश्वर की ओर से है । ईश्वर की ओर से जो अमर-तत्त्व 
का प्रतीक होकर आए उसे मारने बाला मनुष्य का स्वयं अहंकार हो, , यही 
उचित जान पड़ता है। इखसे बानो समस्त जीवन-दशंन खिल उठता है । 
बिजली तड़कती है तो काला भास्मान ज्योति की रेखाम्रां से एक 
साथ दरक जाता है । इसी तरह काल ऐसे अकाल-पुरुषो से चमककर मानो 
अपने में तरेड़ देकर टूट रहता है। काल बीच से फट जाता है ओर इस पुरुष 
का आविर्भाव नये युग का आरम्भ बन जाता है। यह मुझे उचित और संगत 
से आगे अनिवार्यं लगता है कि अकाल पुरुष की अकाल मृत्यु हो । ऐसी ही 
मृत्यु से काल मानो अमरता को अपने बीच अवकाश देने को विवश होता है । 
स्पष्ट है कि अकाल मृत्यु तभी हो सकती है जब व्यक्ति से प्रतिस्पर्धा 
और प्रतिद्वघ की ऐसी शक्ति का उद्भव हो जो उद्विग्न और विचलित होकर 
हृत्या और हिसा पर उतारू-हो जाय। यह प्रक्रिया मानो मूल शिव-शक्ति के 
ग्रभिनन्दनस्वरूप घटित होती है । 
अकाल मृत्यु को में महिमान्वित करना चाहता हूं, ऐसा मतलब आप 

न लें । यीशु के साथ चोरों ने भी फाँसी पाई थी। मतलब यह कि जिनको 
शीषं और केन्द्र में लेकर तीब्र प्रेम और तीक्र द्वेष जगत्‌ को मथता हुआ ऊपर 
आ उठता है, वे मानो परमेश्वर की ओर से मानवता के आंत्म-मंथन के 

निमित्त भेजे हुए अवतारी पुरुष ही होते हैं। उस कृती के उदाहरण से जगत्‌ 
आत्म-दर्शन और आत्म-लाभ का अवसर पाता है । मानो उस उपलक्ष से 
आदितत्व अपने अनादि द्वंद्व में जूमते हुए दीख आते हैं । राम-रावण, पांडव- 
कौरव, धर्म-अधम का युद्ध चाक्षष-जगत्‌ में प्रत्यक्ष हो जाता है । 

गांधी के जीवन के साथ वही मत्यु मेल खाती है जो उन्हें मिली । 
मानो वह उनके जीवन-पाठ को परिपूर्णता दे देती है। प्रम को अहिसा कह 
सकते हैं, लेकिन सत्य के बिना सब अधूरा है, यह पाठ उस मृत्यु से अमोध 
बन आता है । संभव था कि जीवन-द्वारा वह कुछ ओझल भी रह जाता और 
हम उस महात्मा के लोक-पक्ष को ही देख पाते । मृत्यु से मानो उसके अलो- 
किक पक्ष की पीठिका भी स्पष्ट हो/ जाती है । 

आप कह सकते हैं कि तब क्या प्रवाहमान जगत्‌ में निहित प्रवाहमान 
जीवन-सत्य ही ब्रह्म है ? जीवन-जगत्‌ से बाहर क्या और कुछ भी शेष नहीं 
माना जा सकता ? _- 

तो मैं कहूंगा कि हाँ, जो कहो सही है । जो कहो थोड़ा है । लेकिन 
जीवन और जगत्‌ से बाहर जो हो उससे जीवन और जगत्‌ स्वयं बाहर हो 
जाएंगे । जिससे जीवन बाहर और जगत्‌ बाहर हो, ऐसा ब्रह्म क्या ! पर 
जीवन ओर जगत्‌ को बाहर में परिधि रूप जो देखने के हम आदी हैं सो. 
उसमें यह न भूल जाएँ किभीतर से और भीतर, और उसके भी ओर 
भीतर केन्द्र तक पहुँचने का सदा ही अवकाश रहने वाला है। अस्मि अस्ति के 
पार की वह अवस्था है । या अस्ति नास्ति के पार की कहो । ब्रह्म परात्पर 
है । वह स्व है, वह पर है, वह स्व-पर के पार है। अर्थात्‌ जिन शब्दों में भी 
लो चाहो उसे लेकिन लेने के लिए ही उन शब्दों को मानो । शब्दों में अटको 
नहीं । कारण, शब्द से जो सूचना मिलती है वह वस्तुगत हो जाती है अनुभूति 
की नहीं रहती है । अनुभूति उपलब्धि है । वहाँ शब्द मौन हे । प्रवाहमानता 
भी मानो वहाँ शांतता हो जाती है। ७ 

गांधी जो का अखंड योग 
जि 


गांधी जी के.बारे में बहुत लिखा गया है । उनका काम हर तरफ़ फंला है 
और उसके अनगिनती पहल हैं । उनके दान को शब्दों में बाँधना ऐतिहासिक 
के लिये आसान नहीं होगा । कोई क्षेत्र नहीं जिसमें उनका असर समाया न 
हो । उनका प्रकाश दूर तक और हर कोने में पहुँचा है। उनकी छाप समय पर 
गहरी है और हिन्दुस्तान के तो इस चौथाई सदी का इतिहास उन्हीं की साँस 
से बना है । 

लेकिन उनके बाहरी काम और असर के जरिये गांधी जी की अस- 
लियत तक पहुँचने में कठिनाई भी हो सकती है । धप में सूरज को देखने में 
आँखों में चकाचौंध समा जाती है । तब सूरज ठीक-ठीक नजर नहीं आता। 
उसी की रोशनी की झलझलाहट हमें उससे परे रखती है। इसलिए अक्सर 
लोग, धूप पाकर जिनका सूरज से मनोरथ समाप्त नहीं होता और जो उससे 
आगे भी सूरज की सचाई पाना चाहते हैं, उपाय करते हैं जिससे सूरज और 
उनके बीच की धूप उन्हें श्राँखों न लगे । ऐसे ही मुझे प्रतीत होता है कि गांधी 
जी की असलियत को पाने के लिए उजागर राजनीति में से न देखना, या 
या उससे असंलग्न होकर देखना, ज्यादा ठीक होगा । उनके आन्दोलन अथवा 
उनकी संस्थाओं में से उन्हें देखना धुएं में से. आग, या कलेवर में से आत्मा 
को देखने के समान हो सकता है । 

हमारी भाषा स्वार्थ की है। भाषा का प्रयोग है कि अमुक ने हमें 
प्रकाश का दान दिया । कृतज्ञता से यह कहना कठिन ही है। पर सत्य में हम 
जानते हैं कि प्रकाश जो देता कहा जाता है, खुद में तो वह जलता ही है। 
प्रकाश को वह नहीं जानता, जलने को ही जानता है । प्रकाश इस स्वयं जलने 
का ऐसा प्रतिफल है कि जिसमें अपने-आप में कोई अभीष्टता नहीं है, केवल 
एक अनिवार्यता है । 

गांधी जी के जमाने में रहकर हमारे लिए सम्भव नहीं है कि हम उनके 
प्रति कृतज्ञता की भाषा से बच सके । उन्होने हमको हमारी मनुष्यता की 

सुधि दी है । हमारी आँखें खोली हें । उस हिन्दुस्तान में हम रहते हैं जिसकी . 
रगों में उन्हीं के जगाये प्राण दौड़ रहे हैं। इससे अभिनन्दन और अनुगमन 
द्वारा हम गांधी को प्राप्त कर प्रसन्न होते हैं । 

लेकिन अगर हम कृतज्ञता के भाव से ऊपर जा सकें और गांधी जी 
की महिमा में न रहकर उनकी सत्यता में उतर सकें तो हमें स्तब्ध रह जाना 
होगा | तब शायद भय से हमारा मनं रुक जायेगा । नेतां मान कंर उनके प्रति 
जय-जयकार का गुञ्जार तब हमसे कदाचित्‌ न फूटेगा । बल्कि हमारा. हृदय 
एक गम्भीर अनुकम्पा और अज्ञात भीषिका से भर आयेगा । हमारी आँखें 
तब भीग आयेंगी और लगेगा कि हमारी नीचे की धरती शून्य हो गई है और 
एक अतल में हम खोए जा रहे हैं । 

गांधी जी का बाहरी रूप मोहक है । लेकिन उनकी भीतरी की यथा- 
थेता थर्रा देने वाली हो सकती है । वहाँ एक ऐसा महाशून्य है कि जिसकी 
थाह नहीं ओर बिरले को उसमें भाँकने की हिम्मत हो सकती है । 

व्यक्ति जो करता है वह उसी का रूप है जो वह है । होना ही करना 
हैं। कमं का मूल भाव में है । इससे उसकी पहिचान भी वहीं है । यानी आदमी . 
के. महत्व की परख इसमें नहीं है कि वह क्या करता है, बल्कि वह तो इसमें 
है कि वह क्या है। | 

इसी भाँति गांधी जी की यथार्थता राज-कमं में नहीं भाव-धमं में देखनी 
होगी । राजनीति कमं-गत है, धर्म भाव-रूप । इससे धमं-प्राण होकर ही 
राजनीति सत्य है, अन्यथा वह प्रपंच है । ध्म से विहीन कर्म बन्धन की सृष्टि 
करता है । वसे कमं के मल में अकमं नहीं रहता, अहंकार रहता है । गांधी 
जी काकमं स्वभाव-सहज है । यहाँ तक कि उसका कत्‌ त्वभी गांधी जी पर नहीं 
है । बड़े-से-बड़ा काम इसीसे उनकी नींद को अटका नहीं पाता है । 

इस प्रकार गांधी जी का कर्म गांधी जी का माप नहीं है । इस जगह 
वह सब देशों और इतिहासों के राजपुरुषों से अलग हें । राजकीय महापुरुषों 
का कर्म विराट्‌ किन्तु व्यक्तित्व संकीणं होता है मानो उस कमं की वृहत्ता 
के पीछे मन-प्राण की संकुचितता छिपी रहतो है। किया जाने वाला काम देश- 
देशान्तर-व्यापी, किन्तु करनेवाला मन श्रहम्‌-सीमित होता है । धामिक पृरुषों 
की बात इससे न्यारी है । कर्म ऐसे व्यक्ति के पास शून्यवत्‌ है श्रौर भाव पर 
उसके कोई निजता की सीमा नहीं रह जाती । इससे ऐसे व्यक्ति का स्वल्प कर्म 
कालान्तर में बुहत्‌.फल उत्पन्न करनेवाला हो जाया करता है । 

गांधी जी दूसरे अधिकांश प्रसिद्ध कर्मण्य पुरुषों से इस जगह पृथक्‌ है । 

छोटे काम या बड़े काम जैसी संज्ञा उनके पास नहीं है। काम कोई भी छोटा 
नहीं है, इसीसे न कोई बड़ा है । असल में ग्रान्तरिकता से पृथक बाहरी काम 
जैसी वस्तु ही उनके पास नहीं है। यह उनकी. विशेषता संसार के कामिक 
पुरुषों से उन्हें अलग करके इतिहास के आप्त और मुक्‍त पुरुषों की पंक्ति में 
रख देती है । 

गांधी जी की सम्पूर्ण सत्यता की झलक के लिए उनके रचनात्मक 
कार्यक्रम के अध्ययन से अधिक उनकी निष्ठा के मनन की ओर भुकना होगा । 
कया वह यज्ञज्वाला है जिसमें कि उनका क्षण-क्षण जलता और उजलता हुआ 
बीतता है? क्या व्यथा है जो उन्हें धारण रखती है ? अचुक और हर दिन 
प्रातःसन्ध्या प्रार्थना के रूप में उस व्यक्ति में से उच्छवसित होनेवाली वेदना 
क्या है ? वह राम-नाम को रटन प्रकृति में क्या है जो इधर पैंतीस वर्षों से दिन- 
रात के किसी पल उभमें नहीं थम पाई है ? मेरा आग्रह है कि इसी अज्ञात 
और अज्ञेय महा रहस्य में गांधी जी के व्यक्तित्व की सचाई निहित है । 

राज-कम में तो वह विरोधाभास के पुञ्ज हैं । जगत्‌ के प्रति असंख्य 
उनके पहलू हैं! उस ओर से वह एक पहेली हैं, प्रश्‍न हैं, अचरज हैं । वहाँ वह 
एक ऐसी विचित्रता हैं, जिसे एक-सी उपयुक्तता के साथ विक्षिप्त और अलो- 
किक कहा जा सकता है। बरे-से-बुरे और अच्छे-से-अच्छे विशेषण को उनसे 
लोटना नहीं होता, सब विशेषण उन पर ठहर सकते हैं--वह असाधारणता 
ऐसी है । किसी के निकट वह धूर्त तो दूसरे के निकट वे महात्मा हैं। पर वह 
निविशिष्ट क्या है जहाँ सब विशेषण छूट रहते हैं और निपट निजता ही 
उनकी बच रहती है ? 


मेरी प्रतीति है कि उनके व्यक्तित्व की सत्यता वहाँ नहीं जहाँ 
नानाविध कर्म में वह विभक्त हैं । बल्कि उस जगह है जहाँ वह अपनी निष्ठा 
में संयुक्त और अखण्ड हैं। राजनीति में गांधी जी समय की भाँति चंचल और 
प्रवाही है । बहुत उनके रूप हैं और अपने ही वाक्यों से वह अंधे हुए नहीं हैं । 
वहाँ वह माया के समान रपटीले हैं । पर कहीं अवश्य वह अविचल और ध्रव 
हैं, और वहीं उनके व्यक्तित्व के व्यूह की कुञ्जी भी है । 


धर्म और राजकारण प्रकटत: दो हैं। एक है नित्य सिद्धान्त दूसरा है 
सामयिक व्यवहार । एक की परिभाषा काल से अछूती है, दूसरे की भाषा 
` पल-पल बदलती हुई काल-गति से बनती है । पहले धर्म की राह पर सन्त 
सुनसान की ओर गया है, ओर दूसरे की सिद्धि में सरदार को घमसान में 

बढ़ना हुआ है। सन्त और सरदार के आदर्शो में विरोध रहा है। एक का सत्य 
दूसरे के लिए मिथ्या हो रहा है । धर्म-विशवासी ने जगढ़ को माया कहकर 
उसपर आँख मूंदी है ओर तलवार के अभ्यासी ने ईश्वर की शरोर पीठ देकर 
जगत्‌ को बस में किया है । | 

इन दोनों राहों के राहियों को समझने में हमें दिक्कत नहीं होती । 
उन दोनों का हेत जैसे दोनों को स्पष्ट करता है । पर गांधी जी के व्यक्तित्व 
में इतना निपट अद्व त है, ब्रह्म और जगत्‌ में इतना ऐक्य है, कि हत से प्रकाश 
पानेवाली बृद्धि गांधी के आकलन में असमर्थ हो रहेगी । श्रद्धा-संयुक्त बृद्धि, 
जो अज्ञय को क्षोभ में इन्कार नहीं कृताथता में स्वीकार करती हैं, योग से ही 
गांधी की समन्वित सत्यता को हृदयंगम किया जा सकेगा । 


गांधी जी को कमं के क्षेत्र में ही सम्भवतः सबसे अधिक अनुयायी मिले 
हैं । धर्माचार्यो को पंक्ति में गांधी नहीं हैं । निस्संदेह कम-निवृत्ति को उनसे 
प्रतिष्ठा नहीं प्राप्तं होती । इस कारण नहीं कि धमं से अधिक कर्म पर उनका 
जोर है, बल्कि इसलिए कि धमं की साधना उनके निकट कमं-हीनता में नहीं 
सतत्‌ कम-मयता में ही है । 

आध्यात्मिक अकर्म की सिद्धि उनके लिए सेवा-प्रेरित अजस्र लौकिक 
कमें में ही है । इससे वह लोक (कमं) प्रवत्तक से अलग कोई धमं-प्रवत्तंक 
नहीं हैं । पर सामान्य अर्थ में लोक नेता भी वह नहीं हैं। लोक-कर्मी उनसे 
परेशान ही अधिक हैं । उद्योगीकरण का उनसे विरोधही हुआ है, और शक्ति- 
स्फीत कमं के उफान को उन्होंने सदा &ड छीटें दिये हैं। स्पष्ट है कि लोक- 
कमें के माध्यम से उनके जीवन के अविकल सत्य को प्राप्त करने में भूल हो 
सकती है । 


मेरे मत से उनकी साधना अखंड योग की है। स्वार्थोपयोगी से अधिक 
सत्यशोधी की दृष्टि से यदि देखेंगे तो उनके राजनेतृत्व के पार उनके आत्म- 
योग-साधन पर ही हमारी निगाह ठहरेगी। उनका योग शास्त्रीय नहीं 
साहजिक है; ऐकान्तिक नहीं अखण्ड है । जोवन के परिपूर्ण ऐक्य का वह प्रतीक 
है । उनकी साधना में जगत्‌ और ब्रह्मा का अन्तिम दन्द्र भी लय को प्राप्त होता 
है । 

उस योग का सार है कि अपने में अखंड ओर युक्‍त बनो । मन, वचन 
और कम में अन्तर न न रहने दो । विचार, उच्चार और आचार एक ओर अभिन्न 
होवें । इस अभ्यास में उत्तरोत्तर मनुष्य-पात्र प्राणि-भात्र के साथ एकता को 

खड योग 


गी जी का अ 


गांध 


ऋगर गांधी जी होते ? 


अगर गांधी जी होते ?--यह ठाली की कल्पना कुछ इस आदत का परि- 
णाम है कि हम गांधी जी की तरफ देखते रहे हैं । उस जिज्ञासा के मूल में शायद 
यह भाव हो कि वह होते तो हमारे कन्थों पर हमारा ही बोझ न आ रहता । 

फिर भी आपने उस ढंग से वह प्रश्‍न सामने ला रखा है तो अनुमान 
को उधर ले जाना उपयोगी भी हो सके, ऐसा लगता है । 

- गांधी जी कुछ थाइ काल इस धरती पर नहीं रहे । सामान्य से काफी 
ज्यादा उन्होंने आयु पायी और यह सारा जीवन सतत्‌ कमं से भरा रहा । 
विश्राम और वीमारी का लाभ औसत स उन्हें बहुत ही कम मिला । उनके 
इस तमाम जीवन-विस्तार में, आदि से अन्त तक, एक सूत्र व्यापा हुआ देखा जा 
मकता ट्रे । गांधी जी का जीवन जैसे उतना अपना न था, अतः बिखरा और 
वेंटा न था; जितना भगवान्‌ का था, इससे एक लोकोत्तर लगन में पिरोया 
हुआ था । मानो एक सिद्धान्त, एक जीवन-नीति, एक जीवन-दर्शन का वह 
प्रयोग मात्र था, उसका स्पष्टीकरण, चित्रीकरण था । मातव-धर्म का वह 
एक भागय था । और मैं मानता हें कि उस जीवन को विराम टीक वहां मिला 
जहाँ भाव और अर्थ की दृष्टि से गांधी-वाक्य भी विराम पर पहुंच रहा था । 

जीवन को यज्ञ बनाना होगा भौर मृत्यु को उसका अन्तिम अर्ये । जसे 
यही सन्दश गांधी जीने अपने चरित्र द्वारा लिखा और अपनी मृत्यु द्वारा 
उसका यथोचित विराम दिया । 

जहाँ तक सिद्धान्त का प्रश्‍न है, कोई समस्या अछूती नहीं बचती । 
जैसे हर कुछ गांधी जी के उदाहरण में खरता हुआ देखा जा सकता है । 
समस्या - व्यक्ति की, समाज की या राज की--कौन ऐसी रहती है जिसके 
हेल का तरफ संकेत वहां न हो । यों समस्याएं स्वयं में समाप्त कभी होने 
बाळं नहीं हैं । ऐसा हो तब तो जीवन का अन्त भी हुआ मानिये। इसीस देखते 
है कि गांधी जी के ठठने के वाद, और आसपास, समस्याएं जैसे विकट से और 
विकटतेर ही हई हैं । यानी समस्याओं का निपटाना उनका काम न था । अपनी 

यं झेलनी और चुकानी होंगी । यह आशा कूठ है कि 
को लोकोत्तर कोई अवतार आकर सुलझाएगा । नहीं, उसके लिए 
हमको जूझना होगा । अवतार वह नहीं जो इबते को तारता है वह तो 
जो स्वयं तिर कर डूबते को तिरने कौ राह सुझा जाता है । 
गांधी जी के जाते ही लगता है जैसे अन्धी और अंधेरी. 
हमें घेर लिया है । अभाव तो कहीं रहेता नहीं, चारों दिशाएं उमे 
को टूट पड़ती हैं। गांधी जी के तिरोभाव पर भी सहसा लगता है जैसे 
[काश गया, तो जाने कहाँ-कहाँ से अन्धकार जगह भरने का आ गया है । 
| यह स्वाभाविक हो है । गांधी जी का वेग यदि पांव उखाड़ कर हमें. 
पर अपने साथ बहा ले चला था तो अनिवार्य है कि गांधी जी के जाने पर हम 
अपने पैर अपंने नीचे पाएँ और देखें कि गांधीजी के नहीं अव तो हम अपने ही 
` अनुसार चलना चाहते हैं। इसमें असंगत कुछ नहीं है । गांधी जी के रहते जो 
i त्याग पर चले, वे गांधी के बाद अपने भोग पर क्यों न आ जाते ? इस 
रह, जान पड़ता है, गांधी जी अपने साथ अपनी राह भी लते गये हें । अब 
हिन्द की कांग्रेस ओर उसकी स्वराजी सरकार उस तरफ से आजाद और 
बेलाग है और यह अच्छा ही है । 
` लेकिन गांधीजी वेग के ही न थे । केवल वेग के लोग तो आते हैं और. 
चले जाते हैं मानो वे किसी अन्धी वासना के प्रतीक होते हैं । इससे उनका | 
' मूल्य सामयिक रहता है। इतिहास उनके ऊपर से निकल जाता है । जेसे उनमें 
एक ही सतह होती है, विस्तार; गहराई व ऊंचाई नहीं, जो काल के तल को 
भेद कर पार भी फेलती है । ऐसे लोग अन्धड़ उठाने के अलावा कुछ बन या 
बना नहीं पाते । लेकिन गांधी जी प्रकाश के व्यक्ति थे । प्रकाश इतिहास जगाता 
है । वह सहस्त्राब्दियों के आर-पार दीखता है । गांधी जी के प्रति यह अनिवायं 
है कि राजनेतिक क्षेत्र में जो उनके साथ लगे दीखें वे अब दुविधा में लूटे और 
खोये दिखाई दें । और गांधी जी के तत्व के लिए वे रह जायं जो उनके साथ 
नहीं रहे, बल्कि जो स्वयं होकर रहे इससे कुछ अलग और दूर रहे । कारण, 
वे वेग नहीं प्रकाश चाहते थे । राजनीतिक प्र्रत्तियों में ऐसे लोग कम दीख़ेगे । 
पर गांधी जी की लौ बुकन पायगी तो उन्हीं के बल पर । एक दिन होगा 
कि वह लो फंलेगी और ऊंची उठेंगी कि जगत्‌ उसके प्रकाश में अपना मागं 
पहचाने और आगे बढ़े । 
गांधी जी की प्रव्रत्तियां तो अनेक रहीं, पर प्रेरणा एक । समय-समय 
पर उस प्रेरणा ने अभिव्यक्ति की नवीन भाषा ली । पर निष्ठा सदा सत्यो- 


ह 

न्मुख रही ओर गांधी जी देश या स्वराज्य किसी के खातिर सत्यतीर्थ की 
अपनी यात्रा में विघ्न नहीं स्वीकार कर सके । अहिंसा में से उन्हें सत्य पाना 
था । ऐसा था इसीलिए नई-नई चुनौती उनके आगे आई और नित-नये कतं- 
व्य को पुकार उन्हे प्राप्त होती गई। पूर्णता से और पूणंता की ओर उनका 
प्रयाण रहा । कभी वह अपनी हो प्रश्‍त्ति या अपने ही मन्तत्र्य की सीमा से 
नहीं बंधे । और इसीलिये उनसे रचनात्मक कर्म और उसके कर्मियों को नई- 
नई सूस और नये-नये सूत्र मिलते चले गये । 

यद्‌ पणता से पूणंतरता की ओर बढ़ते चलने में ही गांधी जी की 
विज्ेषता है। कभी वह जीवन की अमृक धारणा को नियमितता (ख्टीन) में 

हीं थिरा । सृष्टि का नवोन्मेप सदा उमे स्फूर्त, प्रवाही और हंरियाला _ 

बनाये रहा । कभी वह जीवन जमकर कड़ा -नहीं पड़ा । इस ठरह प्रत्येक परि- 
स्थिति और प्रत्यक सूचना के प्रति उसको सजनात्मंक प्रतिभा जागरूक और 
अचूक रही । जगत्‌ का नाना रचनाओं का वह निरन्तर दान करती चली 
म क | 

अगर गांधीजी होते'--ता निश्‍चय दो फरवरी का बर्धा जाते । वहाँ 
रचनात्मक कार्यकर्ता और दूसर श्रहिसक जीवन-नीति के विश्वासी जमा होने 
वाळ थ । अनेक सूत्री रचनात्मक कायं का पहले उन्हें एक सूत्र और एक 
आत्मा में गंथ दना था । वह देख रहे थे कि अंगोपांग फल रहे हैं आत्मा 
सिकुड रही है । देख रह थे के संगठन ऊपर जम रहा हे और व्यवित तले 
दव रहा है । किन्तु अन्त में तो श्रद्धा को लकर अटूट रहने वाला व्यक्ति ही 
है, तंत्र तो जह और सामयिक है। इससे भारत को यदि उबरना है, और 
ग्रहिसक रचना यानो शुद्ध संस्क्रित का फिर स नमूना बनाना हे, ता खण्ड-खण्ड 
फला सखी प्र्रत्ति मं आत्मन्व दहकाना होगा । समग्र ग्राम-सेवा का रूप 
निखारना होगा । एस सवका को गांव-गांद में जा गड़ना आर इस तरह सच्च 
लोकतन्त्र को धरती में स उगाने में लग जाना होगा १ 

ग्रह ता आंतरिक और तात्कालिक काम । 

लेकिन इसके बाद ? वर्धा में एकाथ सप्ताह के भीतर इस काम के 
पूरा होने के वाद ? 

मृफे निश्चय है कि इसके बाद का काम उनके ग्रागे और भी श्रमोघ 
होकर स्पष्ट था । उस सम्बन्धम उन्हें रंचमात्र संशय न था । न रत्ता चक 
उनसे उस बारे में होने बाला थी । 

हिन्दुस्तान उनको छाती पर एक से दो हुआ था । उनकी घोषणा थी 

के गले कि छरी लेकर ४ टूटे । ऐसी नृशंस नर-हत्या कर कीक कि कभी न हुई होगी। 
. करोड़ों आदमी घरबार से उखड़ कर बेघर और बेगाना हुए । गांधी जी की 
. आँखों सामने यह हुआ ! लेकिन गांधी जी ने कहा, “हुकूमतें दो चाहे हुई 


जु दिल दो नहीं हुए और नहों हो सकते ।” गांधी जी तो जानते थे, देखते थे 
कि सारी मानवता का दिल जब एक है, तब हिन्दू-मुसलमान भला कितने 
__ दिन अपने को एकदम दो मानकर जीते रह सकेंगे । यह तो बच्चों का खेल 


है और क्रोध और द्वेष की बन आई है । गुस्सा गिरेगा तव दोनों रोएंगे और 
गले मिलेंगे । तब पाएंगे कि दुई ऊपरी थी, भीतर का दिल तो सदा एकता 
का ही प्यासा था । 

यह श्रद्धा उनसे एक क्षण के लिए भी दूर नहीं हो सकती थी । इस 
लिए उन्होंने नहीं माना कि नए बने हुए पाकिस्तान में से जिन हिन्दू और 
सिक्खों को भाग आना पड़ा है वे वापिस वहाँ नहीं पहुंच पाएंगे । उन्होंने 


कहा कि पाकिस्तानी मुसलमान को साबित करना होगा कि वह इन्सान है । 


नहीं तो गांधी जीन खुद चेन लगे, न उसे चेन लेने देंगे। सब बर्बरियत के 
बावजद वह अनुभव करते थे कि अगर भगवान्‌ है तो इन्सान में जरूर है। 
आज वह सोया है तो कल उसे जाग पड़ना है। इन्सान जानवर नहीं हो 


` पायगा । हुआ है, तो नहीं रह पायेगा । मझे तो उसके अन्दर के भगवान के 


आगे अलख जगाये ही रहना है । इसलिए उन्होंने हिन्दस्तान के से कट्टा 
कि, जो भी हो, मुसलमान तुमसे कम इन्सान नहीं है और हिन्द्स्तान की जमीत 
पर उसे वह सब अधिकार होगे जो एक हिन्दू को हैं। वह अनथक पुकारते 
रहे कि ऐ हिन्दुओं, हिन्दु धर्म को मारना नहीं चाहते तो मुसलमान के साथ 
सलूक बरतो । सही कि आग लगी है, मगर यह तो और वजह है क्रि लगी 
में और आग न लगाओ । दीवानगी फली है तो क्या दीवाने ब्रनागे ? यह 
मुंह से कहा, और बात मनों न उतरी तो अनशन की मूक पर ददं की अतल 
भाषा में यही कहना शुरू क्रिया ! 
साफ था कि यहाँ हिन्दुस्तान में मुसलमान की जानको तरफ से उन्हें 
जरा ढारसहो कि पाकिस्तानी मुसलमान के सामने उन्हें हो रहना और 
हाँ सदा अलख जगानी है कि'ऐ रसूलेषाक को मानने वालो, ऐ दोनदारों. बताओ 
कि क्या हिन्दू को तुम यहाँ नहीं बसने देने वाले हो? बताओ कि अथा हक 

| | क्या 
है जो तुम्हारा है, और हिन्दू का नहीं हो सकता ? कौन वह दीन है किजो 
यह बताता है ? हिन्दू जब तक यहाँ आराम से नहीं रह सकता, सलामती 
से गुजर-बसर नहीं कर सकता, तब तक क्या तुम्हारा यह पाकिस्तान है ? क्‍या 
इस तरह वह नापाक नहीं हो जाता ?' 

मेरे मन में रत्ती भर सन्देह नहीं है कि वर्धा को एकाध सप्ताह देने के 
बाद उन्हें पाकिस्तान जाना और वहाँ सच्चे इस्लाम का आइना पेश करके 
कटना था कि इसमें देखकर कहो, क्था तुम मुसलमान हो ? ] 

हिन्दुस्तान और पाकिस्तान में शरणाथियों की समस्या कितनी विकट 
रही, कहना व्यथं है । दोनों तरफ के अथंतन्त्र को उसने झकशोर डाला । 
हकूमतों के पांव उससे डगमगाये रहे ओर अब भी डगमग हैं । शरणार्थी जब 
तक हैं, और उनकी याद उनके साथ है, दोनों हकूमतों की आपसी जलन और 
अनबन भी सो नहीं सकती । ऊपर समझौते होते रहेंगे, नीचे आग भी सुलगी 
रहेगी । अन्याय में नींव डाल कर कौन इमारत खड़ी रही है ? पाकिस्तान 
अगर मुस्लिम राष्ट्र होकर रहता और उठता है, तो क्या वह मुकाबले में 
हिन्दू राष्ट्र का आप ही समर्थन नहीं बन जाता ? तब यहाँ हिन्दुस्तान में 
हिन्दू जातीयता (राष्ट्रीयता) की बाढ़ क्यों कर रुक सकेगी ? इस तरह 
आपस का अलगाव और बेर-विरोध ही सत्य हो रहेगा । यदि नहीं थे कभी 
तो अब वे दो राष्ट्र होंगे और एक दूसरे के अहित में अपना हित देखेंगे । 

साफ है कि अत्तर्राष्ट्रीय उलझन इस समस्या के आस-पास उलझी हो 
रहेगी । हथियार के जोर से इसका निबटारा हो सकेगा, यह भ्रम है । दुनिया 
अव इतनी एक है कि किन्हीं दो -हकूमतों की लड़ाई दुनिया की लड़ाई बने 
बिना नहीं रह सकती । (रहती है तो मान लेना होगा कि बड़ी ताकतों का 
स्वार्थ उनके द्वारा खल रहा है) और तीसरे महा समर को अपने आंगन में 
 न्योतने जेसी भयंकर भूल कोई न होगी । 

गांधी जी सवाल की इसी जड़ में जाने वाले थे जातीय द्वेष को रहने 
देकर ग्राये खुशहाली ओर शान्ति के सपने को तरफ नहीं बढ़ा जा सकता । 
हकूमतें इस काम में वेकार हैं। विद्वेष बढ़ा सकती हैं, उसे वे काट नहीं 
गकतीं । हकुमतें चाहे-अनचाहे स्थापित स्वार्थं बन रहती हैं। इसलिए उनके 
आस-पास द्वेप मंद्राता और पूषन होता है। पर जनता तो द्वेष में फकती ही 
है, इसम वह जानती है कि द्रप असळी चीज नहीं है । गांधी जी के मन में तय 
था कि जनता, पाकिस्तान की या हिन्दुस्तान को, अन्त में उनको बात सुनेगी । 
अ/खिर्‌ सस्कार जनता के हाथ का पुतली हैं। इससे जनतो के बीच मे जाकर 

र ज्र 


PR 
जन-मत को चेताना होगा । कोई सरकार जन-मत जागने पर उल्टी चल सकती 
ही नहीं है । इसलिए न उन्हें हिन्दुस्तान की हकूमत की तरफ न पाकिस्तान 
की हकुमत की तरफ देखना था। सीधे ग्रादमी के दिल के दरवाजे खट-खराने में 
उन्हें लग जाना था । मैं निश्चित हूँ कि यदि गांधी जी होते तो अन्तर्राष्ट्रीय 
राजनीति की बिछात पर, अपने झगड़ों की ओट में, हिन्दुस्तान-पाकिस्तान 
मुहरों के मानिद चले नहीं जा सकते थे । 

यांनी, दूसरा काम गांधी जी का अवश्य ही यह होने वाला था कि 
हिन्दू और मुसलमान शरणार्थियों को ढारस दें, हिम्मत दिलायें, और ऐसा 
लोकमत पैदा करें, हिन्दुस्तान से ज्यादा पाकिस्तान में, कि शरणार्थी अपनी- 
अपनी जगह और अपने-अपने धंधों में वापिस आ बसें । दोनों जगह उनके 
धर्मस्थान सुरक्षित हों और नागरिक अधिकार समान रहें । 

तीसरी बात, जिसके सम्बन्ध में वह कभी शिथिल नहीं हो सकते ये, 
यह थी कि शासन कहीं सेनिक्रता और सत्तावाद को ग्रोरन बड़े। अन्त में 
हकूमत को अपने आप में अनावश्यक हो रहना है। इससे व्यवहार में उसको 
उत्तरोत्तर उसी ओर ले जाने पर ध्यान रखना होगा । इस तरह केन्द्रोकरण 
नहीं, सत्ता का, कर्म का, विकेन्द्रीकरण इष है । अधिकाधिक हमको लोकचेतना 
से काम लेना और परस्पर सहयोग को उभार कर चलना है । नहीं तो मानव- 
शक्ति तल में जड़ी-भूत रहेगी और रगइ-झगड़ और प्रतिस्पर्धा से नाना समस्याएं 
उत्पन्न करेगी । तब हठात्‌ पेसे के जोर से, यानी स्फीति (इन्फ्लेशन) पेदा करे, 
सरकार को अपने कों कायम रखना ओर बड़ी-बड़ो योजनाओं के नकशा के फेर 
में जनता और उसके सवाल को डाल रखना होगा । 

कंट्रोल को गांधी जी कुछ उसी तरह की बला मानते थे । ये आदमी 
को अ्रसहाय और सरकार को सव-सहाय बनाने को दिशा का कदम है । इसो 
राह आगे चलकर सरकारों को श्रन्तर्राष्टाय स्पर्धा में उतरना पड़ता है और 
युद्धोद्योगां की तैयारी बांधनी पड़ती हे । भीमोद्योग भी कुछ उसी तरह को 
व्याधि हैं । उनसे स्थापित स्वार्थो को गिल्टियाँ कुछ इस तरह उपजती हैं कि 
आखिर एक ही उपाय रह जाता और वह सावतान्त्रिक राज्य की स्थापना । 
उसी को दूसरे शब्दों में कहें 'स्टट कपीटलिउ्म' । भीमोद्योग से पदार्थ की बहु 
तायत तो होती है, लेकिन उसका अधिकांश स्टेट को कृत्रिम बृभक्षाओं को 
भरने में जाता है और शेष वितरण की विषमता और कठितता के 
कारण यथास्थान नहीं पहुंचता । इस तरह भोमोद्योगों से जब कि एक तरफ 
अभाव की समस्या दूर नहीं होती, तबं वग-विग्रह और वग-विद्वेय की नई 

. केवल कतंव्य । राजा हर हा प्रजा के दोन और सेव्य का सम्बन कः 
` उल्टा हो जाय, राज्य जनता की सेवा करे तो नहीं बल्कि उससे सेवा चाहे- _ 
यह गांधीजी एक क्षण के लिए नहीं सह सकते थे । भुखी | 


सरकार के वह संरक्षक और सहायक थे । भन 


प्रतिनिधि होकर वह्‌ सरकार से जवाब तलब करने 


ब अन्यथा > 


है. 
कांड क + का "ल 
है टी 


वह बागी ही नहीं रहे ? वही आगे भी रहने आठ ले हे Ho न प्त 


उनसे थर्राते रहना था, नहीं तो उन्हें प्रजा के प्रति विनम्र बनना था।._ ७ हे 

गांधी को ब्यथा 
क 


३० जनवरी १९४८ को गांधीजी देह से छूट गये, मानो ममता से छूट 
गये । पहले हम उन्हें अपनी ममताओं के माध्यम से, लाभालाभ को दृष्टि से 
देखते थे | देह से छूट जाने पर अब उन्हें आत्मा से ही पाया जा सकता है । 

एक समय आया जब गांधीजी और कांग्रेस अलग-अलग हो गये । कांग्रेस 
राष्ट्-चेतना लेकर ही जीती थी, वही उसका जिम्मा बन गया । अतः उसने 
सत्ता पकड़ी । गांधी ने कहा, “सत्ता मत अपनाओ । कांग्रेस का राष्ट्रीय धमं 
पूरा हुआ, अब राज्य के आसन पर मत बेठो, सेवा का धर्म रखो । 'इस प्रकार 
जब तक कांग्रे सवाले शासन की अपनी जिम्मेदारी मानेंगे, वे गांधीजी की राह 
से दूर पड़ते जायेंगे । आगे तो वे स्वयं जिस दिशा में चलेंगे उससे गांधी की राह 
चलते वालों को राष्ट्द्रोही करार दिया जायगा । उन्हें दण्ड दिया जाएगा,'शहीद' 
भो बनाया जायगा। वही समय होगा जब कि गांधीजी की आत्मा का सन्देश 
प्रकट होगा । अभी तो चरखा और खादी फंशन तक है ! 

तप्त राष्ट्चेतना ही युद्ध की प्रेरक बनती है। राष्ट की सत्ता सर्वोपरि 
मानना भयंकर है । गांधी भारत का न था संस्कृति का, मानवता का था; 
हमने उसे राजनेता, राष्ट्पिता मात्र माना । इससे हम स्वयं नीचे गये और 
उन्हें भी नीचे ले जा रहे हैं।श्रभी तो हमारा गांधीजी से उपयोगिता का नाता 
है । जब वह नाता सत्य-शोध का बनेगा, तब गांधी राष्ट्‌ का ही न रह जायगा, . 
समूची मानवता का बनेगा । गांधीजी को सामने रख कर हम राष्ट्रीयता को 
मानवता के साथ निभा सकते हैं । जो हिसा से प्राप्त हो और उसी से संरक्षित 
रखा जा सके वह मानवता का धुब्र मूल्य नहीं । गांधीजी ने सिखाया कि राष्ट 
का मानवादशं से विरोध नहीं है विरोध हो वहां राष्ट्रीयता नहीं, राष्ट्मद ही 
है और यह राष्ट्मद ही ग्रागे साम्राज्यवाद बन जाता है । राष्ट्युद्ध में गांधी जी 
सबसे आगेः रहे । वाद में जब वे नाश्राखली में घूमते थे ता वहां भी वे सच्ची 
राष्टोयता का निर्माण कर रहे थ । 

गांधीजी का परिपूर्ण सन्देश ईश्वर-प्र।र्थना ओर चरखे में मिल जाता 

है । राम-नाम वे सोते-जागते कभी नहीं भूलते थे । चरखे का नियम भौ उन्हों- 
ने बराबर निभाया । प्रार्थना से गांधीजी का श्रभिप्राय था कि हम अपनी श्रद्धा 
उस परमनियन्ता से जोड़ कर चित्त की विषमताएँ गला डालें । पर सामाजिक 
सत्व के अभाव में वह ईश-प्राथंना को अपूर्ण मानते थे । बिना मानवीय संबंध 
के विचार के ईश्वरीय आराधन व्यसन तक बन सकता है । चरे द्वारा 
हम दूसरे से - अपने पड़ोकषी से--हितक्य में मिलते हैं । चरखा वह साधन है, 
जिसमें मेरा और दूसरे का हित संयुक्त हो जाता है । भक्ति और श्रध्यात्म में 
उससे सामाजिक तत्व का प्रवेश होता है, स्वर्ग का स्वप्न धरती की ओर आता 
है और आदश व्यवहार पर । आज तो समाज में प्रत्येक व्यक्ति दूसरे के लिए 
खतरा बन उठा है । 
हमारे कमं की भाषा कमाई और पेसे से बनती है । अर्थं की कमाई पर 
आश्रित हमारा सब जीवन कम हे । जीवन द्रव्य-संचालित हे । लाभ की दृष्टि 
प्रमुख हैं, बड़ा, प्रमुख और प्रतिष्ठित बनने की चाह हे । सिक्का श्रम को खींच 
लेता है । जहां दो-दो फर्लांग तक पक्का फर्श हो वहाँ फल और मिष्ठान्न को 
बहुतायात हो जाती है और गांव बेहाल दीखते हैं । चरखे से गांधोजी ने चाहा 
था कि उत्पादन और उपयोग के बीच खाई न हो । बीच भइयें बीच से बचें ! 
गांधीजी को विचार के द्वारा पकड़ना सम्भव नहीं । कोई ऐसा विषय 
नहीं जो गांधीजी को ढेक ले या उनसे बच जाय । कोई ऐसा विशेषण नहीं 
जो उन्हें ढाँप ले । यदि गांधीजी का पन्थ बना तो जो प्रीति का था वह तत्व 
का हो रहेगा । जो इन्सान था वह मूरत रह जाएगा । जब हम आत्म-समर्थन में 
गांधीजी को लाते हैं, तो अन्यात्र करते हैं । जो गांधो अमर है वह क्षण-कमं का 
नहीं था । । हम उनका पन्थ नहीं, उनका ददं, उनकी व्यथा देखें और समझे । 
राजनीति में ही गांधी को न देखे । राजनीति तो क्षण-क्षण बदलती है भोर जो 
कल पद पर था आज नहीं जो आज है, कल नहीं रहेग। गांधी भपने समय के 
साथ सीमित नहीं था । गांधी तो सत्य का साक्षात्कार चाहते थे, उनके माग में 
राजनीति आ गई, जेसे सागर की ओर वढ़ती हुई नदी के माग में ऊबड़-खाबड़ 
आ जातेहैं। 
गांधीजी ग्रात्मवान नेता थे । राजनीतिक नेतृत्व में भो उनसे अधिक 
सफल कौन हुआ ? उनके सामने कई नेता आये, पर कभी भी किसी के प्रति 
उन्होंने विरोधी भाव नहीं रखा । सत्य और अहिंसा पर चलने से व्यक्तित्व 
कंठित नहीं होता, ऐसी आस्था उन्होंने जगा दी । प्राणी-मात्र को प्रेम करना 
'अहिसा” है और भ्रसत्‌ के प्रतिकार के लिए उद्यत रहना 'सत्य' है । इन दानों 

पहले दीन और दुनिया अलग-अलग थे । गांधीजी ने उन्हें मिलाया । 

- उन्होंने कहा कि तन सब दुनिया का और मन सब ईश्वर का । दरिद्र केवल 
दरिद्र नहीं, दरिद्र नारायण है । अपने को उपकारी या सुधारक समझकर चलने 
से नहीं चलेगा । सम्पन्न पश्चाताप करें, क्योंकि दीन उन्हीं के पाप के कारण दीन 
हैं । इस प्रकार गांधी ने 'नर' में 'नारायण' का भाव भरा और नारायण को 'नर' 
प्राप्त करना सिखाया । यदि हमारे काम में 'उपकार'का भाव हो की सेवा में से 
तो वह गांधी का न रहेगा । | 

अभी तो लगता है कि सारे रास्ते पसे से खुलते हैं। मेरे पास इतना 
पैसा है ही, क्‍योंकि दूसरे को रोजगार देने का दंभ करू ? कोई आदमो जो 
हाथ में श्रम और मन में प्रीति लेकर आता है. भूखा क्यों रहे ? आज “श्रम 
ओर 'स्नेह' में मूल्य नहीं रहा। मूल्य सिके में आ गया है। आदमी को लतियाओ, 
पेसे को पकडो, जीवन व्यवहार यह बना जा रहा है। गांधीजी ने हमें क्या दान 
दिया ? क्या केवल देश का स्वराज्य ? या जीवन का वास्तविक 'मूल्य'.? सत्याग्रह 
गांधीजी की सबसे बड़ी देन है। लाखों के विरोध में एक व्यक्ति को भी अपने 
लिए जीने और मरने का हक है । जब लोकतंत्र बहुमत को अल्पमत पर लदने 
का अधिकार न देगा, तभी हम पशू-समाज से मानव समाज की ओर बढेंगे। 
गांधीजी ने चाहा स्नेह में से श्रम आये । श्रम और स्नेह मूल्य बनें । जेसे रोगी के 
प्रति सहानुभूति, वसे ही अपराधी के प्रति भी हो । दण्डशक्ति से मानव-संस्कार 
नहीं होता ! 

आज के दिन हम उस गांधी को याद करें जो वेदना और ब्यथा का था । 
जिसके लिए यह सम्भव नहीं था कि अपने लिए कुछ रख ले । बाने उन्हीं की 
खातिर चार रुपये क्या रख लिये, उसके लिए भी अखबार में छापा और प्राय- 
ङ्चित क्रिया । एक गरीब बहन मिली जिसने कहा नहाऊं तो कपड़े कंसे धोऊ ? 
बस, बाद में वे पूरा कपड़ा न पहन सके । और आज हम सोचते हैं कि देश में 
अमीरी लाने के लिए स्वयं पहले हम अमी रबन ले ! दौलत-उत्पादन बढ़ रहा है, पर 
चेन कहाँ ? दिल्‍ली का वेभव किस लंका की स्वर्णपुरी से कम होगा ? पर हम 
रावण को नहीं याद करते, राम को याद करते हैं, जो राज छोड़ सानदं बन- 
वांस को निकल गए थे । मरने के बाद आदमी का प्यार हो याद रह जाता 
है । आज एक आदमी दूसरे में श्राइवासन नहीं पाता, अतः सब चितित हैं । 
ह्लास की स्थिति है । क्या बह स्वस्थ समाज है, जिसमें सभी को अपनी चिन्ता में 
बीतते और सूखते रहना पड़े ! 

कहा गया कि गांधीवाद पर कुछ लिखकर दूं । मेरे लेखे गांधीवाद 
शब्द अयथार्थ है । जहाँ वाद है वहाँ विवाद अवश्य है। वाद का लक्षण है कि 
वह प्रतिवाद को विवाद द्वारां खंडित करे और इस तरह अपने को प्रचलित . 
करे । गांधी के जीवन में विवाद एकदम नहीं है। इसलिए गांधी को वाद द्वारा 
ग्रहण करना सफल नहीं होगा । | | 

गांधी ने कोई सूत्रबद्ध मन्तव्य प्रचारित नहीं किया है । वसा रेखाबद्ध 
मन्तव्य वाद होता है । गांधी अपने जीवन को सत्य के प्रयोग के रूप में देखते 
हैं । सत्य के साक्षात्कार की उसमें चेष्टा है। सत्य पा नहीं लिया गया है, 
उसके दश्लंन का निरन्तर प्रयास है । उनका जीवन परीक्षण है। परीक्षा-फल 
आँकने का काम इतिहास का होगा, जबकि उनका जीवन जिया जा चुका होगा। 
उससे पहले उस जीवन-फल को तौलने के लिए बाट कहाँ हैं, देखने के लिए 
दूरी (पस्पे क्टिव) कहाँ है ? | 

जो सिद्धान्त गांधी के जीवन द्वारा चरितार्थ और परिपुष्ट हो रहा है, 
वह केवल बोद्धिक नहीं है । इसलिए वह केवल बुड्धिग्राह्म भी नहीं है। वह 
समूचे जीवन से सम्बन्ध रखता है । इस. लिहाज से उसे आध्यात्मिक कह सकते 
हैं । आध्यात्मिक, यानी धामिक । व्यक्तित्व का और जीवन का कोई पह 
उससे बचा नहीं रह सकता । कया व्यक्तिगत, क्या सामाजिक, क्या राजनेतिक, 
अथवा अन्य क्षेत्रों में वह एक-सा व्यापक है । वह चिन्मय है, वादगत वह नहीं है । 

गांधी के जीवन की सम्‌ची विविधता भीतर संकल्प और विशवास की 
निषट एकता पर कायम है । जो चिन्मय तत्त्व उनके जीवन से व्यक्त होता है 
उसमें खंड नटीं हैं वह सहज और स्वभाव-रूप है । उसमें प्रतिभा की आभा 
नहीं है, क्योंकि प्रतिभा इन्द्रज होती है । उसे निगुण अद्वेत तत्त्व के प्रकाश 
में दख सके तो उस जीवन का विस्मयकारी वैचित्र्य दिन की धूप-जेसा धौला 
ओर साफ़ हा आयगा । अन्यथा गांधी एक पहेली है जा कभी खुल नहीं 
सकती । कंजी उसकी एक और एक हो है । वहाँ दो-पन नहीं है । वहाँ सब 

दो एक हैं । 

“सववंधर्मान्‌ परित्यज्य मामेकं शरणं ब्रज ।” समूचे और बहुतेरे मत- 
वादों के बीच में रहकर, सबको मानकर किन्तु किसी में न अटक कर, गांधी 
ने सत्य की शरण को गह लिया । सत्य ही ईश्वर और ईइवर ही सत्य । इसके 
अतिरिवत उनके निकट ईश्वर की भी कोई और भाषा नहीं है; न सत्य की 
ही कोई और परिभाषा है । इस हृष्टि से गांधी की आस्था का आधार अवि- 
श्वासी को एकदम श्रगम है। पर वह आस्था अटूट, अजेय और अचूक इसी 
कारण है । देखा जाय तो वह अति सुगम भी इसी कारण है। 

कहाँ से गांधी को कमं की प्रेरणा प्राप्त होती है, इसका बिना अनुमान 
किये उस कमे का अंगीकार करना कठिन होगा । स्त्रोत को जान लेने पर मानो वह 
कमं सहज उपलब्ध हो आएगा । गांधी की प्रेरणा शत-प्रति-शत आस्तिकता 
में से आती है । वह सर्वथा अपने को ईश्वर के हाथ में छोड़े हुए हैं। ऐसा 
करके अनायास वह भाग्य-पुरुष हो गये हें । जो वह चाहते हैं होता है - क्योंकि 
जो होने काला है उसके अतिरिक्त चाह उनमें नहीं है! 

बौद्धिक रूप से ग्रहण की जाने वाली उनकी जीवन-नोति, उनकी 
समाज-नीति, उनकी राजनीति इस आस्तिकता के ग्राधार को तोड़कर समझने 
की कोशिश करने से समझ में नहीं आ सकती । इस भाँति वह एकदम विरो- 
धाभास से भरी, वत्रताओं से वक्र और प्रपंचों से क्लिष्ट मालूम होगी । जेसे 
मानों उसमें कोई रीढ़ ही नहीं है। वह नीति मानो अवसरवादी की नीति 
है । मानों वह कूटकोशल है । पर मुझे तो ऐसा मालम होता है कि यह कुटकोशल, 
यह कर्मलाघव अनायास ही यदि उन्हें सिद्ध हो पाया है तो इसी कारण कि 
उन्होंने अपने जीवन के समूचे जोर से एक और अकेले लक्ष्य को पकड़ लिया 
है । और वह लक्ष्य क्योंकि एकदम निगुण, निराकार, अज्ञ य और अनन्त है, 
इससे वह किसी को बाँध नहीं सकता, खोलता ही है। उस आदश के प्रति 
उनका समर्पण सर्वांगीण है। इसलिए सहज भाव से उनका व्यवहार भी आदश 
से उज्ज्वल और ग्रंथिहीन हो गया है । उसमें द्विविधा ही नहीं है । दुनिया 
में चलना भी मानो उनके लिए अध्यात्म का ध्यान है । नर को सेवा नारायण 
की पूजा है । कमंसुकौशलं ही योग है । ईश्वर और संसार में विरोध, यहाँ 
तक कि द्वित्व, ही नहीं रह गया है । सृष्टि सृष्टामय है और विष्ठा को भी 
सोना बनाया जा सकता है । यों कहिए कि सृष्ट में सृष्टा, नर में नारायण, 
पदार्थमात्र में सत्य देखने की उनकी साधना में से ही उनकी राजनीति, उनकी 
समजनीति निष्पन्न हुई | राजनीति श्राध्यात्मिकता से अनुप्राणित हुई, स्थुल 

हि के ih षि ® हज र वि कक 
है है | FR 
pf . (94 न्यात 

आनन्द को अक्षुण्ण रखना बताया गया । 


सत्य ही है । भेदमात्र उसमें लय है । इस अनुभूति की लीनता ही सब | ड 


हि ` का परम इष्ट है । परन्तु हमारा अज्ञान हमारी बाधा है । अज्ञान, यानी हं 
कार । जिसमें हम हें उसमें ही, अर्थात्‌ स्वयं में शून्य, अपने को अनुभव करते 
जाना, यही ज्ञान पाना और जीवन की चरितार्थता पाना है । यही कतव्य, _ 
यही धर्म । 

विश्वास की यह भित्ति पाने पर जब व्यक्ति चलने का प्रयासी होता 
है, तब उसके कम में आदर्श सामाजिकता अपने आप समा जाती है । समूचा 
राजनीतिक कर्म भी इसके भीतर आ जाता है । देश-सेवा आती है। विदेशी 
सरकार से लड़ना भी आ जाता है। स्वराज्य कायम करना और शासन- 
विधान को यथावश्यक रूप में तोड़ना बदलना भी आ जाता है । 

वह कैसे ? | 

सत्य की आस्था प्राप्त कर उस ओर चलने का प्रयत्न करते ही 
अभ्यासी को दूसरा तत्त्व प्राप्त होता है: अहिसा । उसे सत्य का ही साक्षात्‌ 
पहल कहिए । जैसे रात को चाँद का बस उजला भाग दीखता है, शेष पिछला 
भाग उसका नहीं दिखाई देता, उसी तरह कहना चाहिए कि जो भाग सत्य का 
हमारे सम्मुख है वह अहिसा है । वह भाग अगर उजला है तो किसी अपर 
ज्योति से ही है । लेकिन फिर भी वह प्रकाशोदगम (सत्य) स्वयं हमारे लिए 
कुछ अज्ञात और प्रार्थनीय ही है। और जो उसका पहलू आचरणीय रूप में 
सम्मुख है वही अहिसा है। 

सत्य में तो सब हैं एक । लेकिन यहाँ इस संसार में तो मुझ जसे कोटि- 
कोटि आदमी दीखते हैं ।.उनके अनेक नाम हैं, अनेक वर्ग हैं ईश्वर में 
आस्था रख तो इस अनेकता के प्रति केसा आचरण करूं ? उन अनेकों में भी 
कोई मुझे अपना मानता है, कोई पराया गिनता है । कोई सगा है, दूसरा द्वेषी 
है । और इस दुनिया के पदार्थो में भी कुछ मेरे लिए जहर हैं, कुछ अन्य श्रौषध 
हैं । इस विषमता से भरे संसार के प्रति ऐक्य विशवास को लेकर मैं कसे वर्तन 
करूँ, यह प्रश्‍न होता है। 

आस्तिक अगर ऐसे विकट अवसर पर संशय से धिर कर आस्तिकता 
को छोड़ नहीं बैठता, तो उसके लिए एक ही उत्तर है। वह उत्तर है, 
अहिसा । 

जो है ईश्वर का है, ईइवर-कृत है । मैं उसका, किसी का, नाश नहीं 

चाह सकता, किसी की बुराई नहीं चाह सकता, किसी को झूठा नहीं कह. 
सकता, घमंड नहीं कर सकता, आदि क्रतंब्य एकाएक ही आस्तिक के ऊपर 
ग्रा जाते हैं । 

लेकिन कतव्य कुछ आजाय, तर्क सुझायगा कि, वस्तु-स्थिति भी तो 
हम देखें । आँख यथार्थ की और से 'मूंदी तो नहीं जा सकतीं। वह आँख 
दिखाती है कि जीव जीव को खाता है। मैं चलता हूँ, कौन जानता है कि 
इसमें भी बहुतों को असुविधा नहीं होती । साँस लेता हूँ तो बहुतों का नाश 
नहीं होता । आहार बिना क्या मैं जी सकता हूँ ? लेकिन आहार में क्या हिसा 
नहीं है ? जीवन का एक भी व्यापार हिसा के बिना सम्भव नहीं बनता 
दोखता । जीवन युद्ध दिखलाई देता है। वहाँ शान्ति नहीं है । पग-पग पर 
दुविधा है और विग्रह है। 


तब कहे, कौन क्‍या कहता है । ऐसे स्थल पर आकर ईश-निष्ठा टूटकर 
ही रहेगी। ऐसे समय पागल ही ईश्वर की बात कर सकता है । जिसकी आँखें 
खुली हैं और क्रुछ देख सकती हैं वह सामने के प्रत्यक्ष जीवन में से, और इति- 
हास द्वारा परोक्ष जीवन में से, साफ़-साफ़ सार-तत्त्व को पहुचान लेगा कि 
युद्ध ही मार्ग है । उसमें बल की ही विजय है, और बल जिस पद्धति से विजयी 
होता है उसमें हिसा आ जाती है तो बला उससे हम डरें ? जो मजबूत है वह 
निर्बल को दबाता आया हे, और इसी तरह विकास घटित होता आया है । 

मेरे ख्याल में श्रद्धा के अभाव में तक की और बुद्धि की सचाई और 
चुनौती यही है । 

किन्तु समस्या भी यही है । रोग भी यही है । आज जिस उलझन को 
सुलझाना है और जिस उलझन को सुलझाने का सवाल हर देश गें, हर काल 
में, कर्मक्षेत्र, में प्रवेश करने वाले योद्धा के सामने आयगा । वह यही है कि इस 
कुरुक्षेत्र में मैं कया करू ? किसको छोड, किसको लूं ? ब्राई को कंसे पछाड़ ? 
बुराई क्‍या है ? कया बुराई अमुक अथवा अमुक नामधारी है ? या बुराई वह 
है जो कि दुःख देती है? 

इतिहास के आदि से दो नीति और दो पद्धति चलती चली आई हैं। 
एक वह जो अपने में नहीं, बराईको कहीं बाहर देखकर ललकार के साथ 
उनके नाश के लिए चल उठती है। दूसरी, जो स्वयं अपने को भी देखती 
है और ब्रे को नहीं, उसमें विकार के कारण आगई हुई बुराई को दूर करना 
चाहती और विकार का निदान अपने में वह खोजती है । आस्तिक की पद्धति 
यह दूसरी ही हो सकती है । आस्तिकता के बिना बहुत मुश्किल है कि पहली 

पे मुँह मोड़ना नहीं है। इस प्रकार के युद्ध से शत्रु 
शत्रु चाहे मिट भी जाये, पर वह अपने पीछे शत्रुता 
जाता है और इस तरह शत्रुओं की संख्या गुणानुगुणित ही हो 
। अतः युद्ध शत्रु से नहीं, शत्रृता से होगा । बुराई से लड़ना कब रुक 
है? जो बराई को मान बठता है, वह भलाई का कसा सेवक है? 
j इससे निरन्तर युद्ध, अविराम युद्ध । एक क्षण भी उस युद्ध में आँख झपकने 
 काअधकाशनहीं है। किन्तु पल-भर के लिए भी वह युद्ध वासनामूलक नहीं 
हो सकता । वह जीवन और मौत का, प्रकाश-अन्धकार और धमं-अधमं का 
युद्ध है। यह खांडे को धार पर चलना है । 
क इस प्रकार गांधी-नीति की दो आधारशिला प्राप्त हुई 


१... 


(१) ध्येय--सत्य । 
क्योंकि ध्येय कुछ और हो नहीं सकता । जिसमें द्विधा है, दुई है 
जिससे कोई अलग भी है, वह ध्येय कसा ? जो एक है, वह सम्पूर्ण भी है । 
बह स्वयंभू है, आदि-अन्त है, अनादि-अनन्त है । प्रगाढ आस्था से ग्रहण करो 
तो वही ईइ्वर । 
(२) धर्म--आअहिसा । 
क्योंकि उस ध्येय को मानने से जो व्यवहार-धर्म प्राप्त हो आता है 
उसीका अंगीकरण है : अहिसा । 
अहिसा इसंलिए कहा गया कि उस प्रेरक तत्त्व को स्वीकार की परि- 
भाषा में कहना नहीं हो पाता, नकार की ही परिभाषा हाथ रह जाती है । 
उसको कोई निश्चित संज्ञा ठीक खोल नहीं पाती । हिसा का अभाव अहिसा 
नहीं है, वह तो उसका रूप-भर है । उस अहिसा का प्राण प्रेम है प्रेम मे 
और जीवन्त (पाज़िटिव) शक्ति क्या है ? फिर भी आत्मगत और व्यक्तिगत 
प्रेम में अन्तर बाँधना कठिन हो जाता, और 'प्रेम' शब्द में निषेध की शक्ति 
भी कम रहती; इसी से प्रेमन कह कर कहा गया 'अहिसा'। वह अहिसा निष्क्रिय 
(पैसिव) पदार्थ नहीं है, वह तेजस्वी और सक्रिय तत्त्व है। 
अहिसा इस प्रकार मन की समूची दृत्ति द्वारा ग्रहण की जानेवाली 

शक्ति हुई । कहिए कि चित्त अहिंसा में भीग रहना चाहिए । और सत्य है 
हो ध्येय । अब कहा जा सकता है कि मात्र इम दोनों--सत्य और अहिंसा -के 
सहारे साधारण भाषा में लोक-कर्म के सम्बन्ध में सीधा कुछ प्रकाश नहीं 
प्राप्त होता । सत्य को मन में धार लिया, अहिसा से भो चित्त को भिगो 
लिया, लेकिन अब करना क्या होगा ? तो उसके लिए है -- 

(३) कमं--सत्याग्रह 

सत्याग्रह मानो कमं की व्याख्या है । सत्य प्राप्त नहीं है। उस उप- 
लब्धि को ओर बढ़ते रहना है । इसीमें गति (उन्नति, प्रगति, विकास आदि) 
की आवश्यकता समा जाती है। इसी में कतंव्य और कर्म (इइग) आ जाता है । 

यहाँ प्रश्‍न उठ सकता है कि जब पहली स्थापना में सत्य को अखंड 
आर अविभाज्य कहा गया तब वहाँ अवकाश कहाँ रहा कि आग्रह हो ? जहां 
आग्रह है वहाँ इसलिए असत्य है। 

यह शंका अत्यन्त संगत है। और इसीका निराकरण करने के लिए 
शर्त लगाई गई --सविनय । जहाँ विनव-ाव नहीं है, वहाँ सत्याग्रह हो ही 
नहीं सकता । वहाँ उस घोष का व्यवहार है तो जान अथवा अजान में छल 
है । व्यक्ति सदा ही अपूर्ण है । जब तक वह है, तब तक समष्टि के साथ उसका 
कुछ भेद भी है। फिर भी जो समपष्निगत सत्य को झाँकी व्यक्ति के अन्तःकरण 
में प्राप्त होकर जाग उठी है, व्यक्ति को समूची निष्ठा उसीके प्रति समर्पित 
हो जानी चाहिए । उस डटी रहनेवाली निष्ठा को कहा गया आग्रह, किन्तु उस 
आग्रह में सत्याग्रही अविनयी नहीं हो सकता, और उस आग्रह का कष्ठ और 
दण्ड अपने ऊपर ही लेता है । उसकी (नेतिक से अतिरिक्त) चोट दूसरे तक 
नहीं पहुंचने देता । यानी सत्याग्रह है तो सविनय होगा । कहीं गहरे तल में 
भी वहाँ अविनय-भाव नहीं हो सकता । कानून (सरकारी और लोकिक) 
तक की अवज्ञा हो सकेगी, उसका भंग किया जा सकेगा, लेकिन तभी जबकि 
सत्य की निष्ठा के कारणं हो और वह अवज्ञा सवथा विनम्र और भद्र हो । 

गांधी-नीति के इस प्रकार ये तीन मल सिद्धान्त हुए । यों तीनों एक 
ही हैं । फिर भी कह सकते हैं कि सत्य व्यक्तिगत है, अहिसा सामाजिक और 
सत्याग्रह राजनीतिक हो जाता है । 

उसके आगे संगठित और सामुदायिक रूप से कमं की व्यवस्था और 
आन्दोलन का कार्यक्रम पाने के बारे में कठिनाई नहीं होगी । व्यक्ति किन्हीं 
विशेष परिस्थितियों को लेकर पैदा होता है। इन परिस्थितियों में गभित आदि- 
दिन से ही कुछ कर्तव्य उसे मिलता है । वह कतव्य कितना ही स्वल्प और 

मं है। में से मानों वह सब कुछ करने का द्वार पा लेता 
निधनं श्रेयः, परधर्मो भयावह: । 
._ इस भाँति वंन करने से विकलप-जाल कटता है । कल्पना को लगाम 
मिल जाती है। बुद्धि बकती नहीं और तरह-तरह के स्वगं-चित्र तात्कालिक 
से बहकाकर व्यक्ति को दूर नहीं खींच ले जाते । क्षणोत्साह कीं रोमांचक 
वृत्ति इस तरह मन्द होती है और परिणाम में स्त्रार्थ-जन्य स्पर्धा और आपा 
धाप भी कम होती है । सबको दबा देने और सबसे आगे बढे हुए दोखने की 
ओर मन उतना नहीं लपकता और परिणामतः व्यक्ति विक्षोभ और विषमता 
पैदा करने में नहीं लग जाता । महत्वाकाँक्षा की धार तब काटती नहीं । 
व्यक्ति कमंशाली तो बनता है, फिर भी भागाभागी से बच जाता है। वह मानों. 
k अपना स्वामी होता है । ऐसा नहीं जान पड़ता जेसे पीछे किसी चाबुक की मार 
पर बेबस भाव से अन्धी गति में भाग रहा हो। 
मुझे तो मालूम होता है कि हमारी सामाजिक और राजनीतिक 
i _ उलझनों की जड़ में मुख्यता से यही ्रापा-धापी और बढ़ाबढ़ी की प्रवृत्ति है । 


यह एक दूसरे की संभावनाओं में योग नहीं सधने देती बल्कि उनमें काट पैदा 
i करती है । ऐसे मानव-शक्ति रचना में न लगकर परस्पर को व्यर्थ करने में 
बर्बाद होती है । | | 
ऊपर यह आन्तरिक, आत्मपरक दृष्ट्रिकोण की बात कही गई । यानी 
भावना-शुद्धि की बात । मुख्य भी वही है। पर प्रश्‍न होगा कि घटना को 
दुनिया में, स्थिति-परिस्थिति के साथ गाँधी-नीति क्या करना चाहती है ? उसमें 
क्या सुधार हो, और कंसे हो ? समाज का संगठन कया हो ? आवश्यकता 
और आविष्कार का, उद्यम-आराम का, विज्ञान-कला का. शासन का और 
न्याय का परस्पर सम्पर्क और विभाजन क्या हो ? श्रम और पूंजी केसे निबटें ? 
आदि-आदि-आदि । 
तो भ्रश्‍नकर्ता को पहले तो यह कहना आवश्यक है कि सार प्रश्‍न आज 
अभी हल हो जायेगे तो काल भी आजही समाप्त हो जायगा । इससे प्रश्नों 
को लेकर एक घटाटोप से अपने को घेरे रहने और हतबुद्ध टोने की ग्रावश्यकता 
नहीं है । फिर उनका हल कागज पर और बृद्धि में ही हो जानेवाला नहीं है । 
सब सवालों का हल बतानेवाली मोटी किताब मुझे उन सवालो से छुटकारा 
नहीं दे देगी । इसलिए विचार-धाराओं से, मतवादों से, काम नहीं चलेगा । 
जो प्रश्‍न हैं उनमें तो अपनी समूची कर्म की लगन से उतर जाना है । ऐसे ही 

वे शनैः हने: कटते और निबटते जायेंगे । नहीं तो किनारे पर बैठकर उनका 
समाधान मालूम कर लेने से कमं की प्रेरणा चुक जायगी और अन्त में ज्ञात 
होगा कि वह मन द्वारा मान लिया गया समाधान समाधान न था, फरेब था, 
वस खाका था, और जरा बोभ पड़ते ही वह तो उड़ गया और हमें को रा-का- 
कोरा वहीं-का-वहीं छोड़ गया । अर्थात्‌ उन प्रश्‍नों पर बहसा-बहसी और 
लिखा-पढ़ी की अपने-आप में बहुत ज्यादा जरूरत नहीं है। उनमें जुट जाना 
पहली बात है । 

गांधी-नीति है कि समस्या को बौद्धिक कहकर केवल वृद्धिक्रीड़ा से 
उसे खोलने की आशा न करो । ऐसे वह सूक्ष्म होकर और कसेगी । समस्या 
जीवन की है, इससे पूरे जीवन-बल के साथ उससे जूझो । इस कार्य-पद्धति पर 
बढ़ते ही पहला सिद्धान्त-सूत्र जो हाथ लगता है, वह है स्वदेशी । 

_ स्वदेशी द्वारा व्यक्तिगत कर्म में सामाजिक उपयोगिता पहली शतं के 
तौर पर माँगी जाती है। उस शर्त का अर्थ है कि हमारे काम से लोगों को 
लाभ पहुंचे । आदान-प्रदान बढ़े, सहानुभूति विकसे, और पडोसी-पन पनपे । 
पास-पड़ोसीपन स्वदेशी की जान है । मेरा देश वह जहाँ मैं रहता हूँ । इस 
भाँति सब से पहले मरा घर और मेरा गाँव मेरा देश है। उत्तरोत्तर वह बढ़- 
कर जिला, प्रान्त, राष्ट्र और विश्व तक पहुंच सकता है। भूगोल के नक्शे का 
देश अन्तिम देश नहीं है । मेरे घर को इन्कार कर नगर कुछ नहीं रहता । उसो 
तरह नगर-प्रान्त को इन्कार कर राष्ट कुछ नहीं रहता । उधर दूसरी ओर 
नागरिक हित से विरोधी वनकर पारिवारिक स्वार्थ तो निषिद्ध बनता ही है । 

स्वदेशी में यही भाव है । उसमे भाव है कि मैं पड़ोसी से ट्टूं नहीं, 
अलग न पड़, और अधिकाधिक हममें हितेक्य बढ़े । 

दूसरा उसमें भाव है, सर्वोदय । एक जगह जाकर शरीर भी आत्मा 
के लिए विदेशी हो सकता है । 

समाजवादी अथवा अन्य वस्तुवादी समाजनीतियाँ इसी जगह भूल कर 
जाती हैं । वे समाज को सम्हालने में उसी की इकाई को भल जाती है। 
उनमें योजनाओं की विशदता रहती है, पर मूल में पास-पड़ोस पन के तत्त्व 
पर जोर नहीं रहता । सामाजिकता वही सच्ची है जो पडोसी-प्रम से आरम्भ 
होता है । इस तत्त्व को ध्यान में रक्‍ख तो बडे पैमाने पर चलनेवाला यांत्रिक 
उद्योगवाद-गिर जायगा । जहाँ बड़े कल-कारखाने हुए वहाँ जन-पद दो भागों 
में वेंटने लगता है । वे दोनों एक-दूसरे को गरज की भावना से 
पकडते और अविश्वास से देखते हैं। बे परस्पर सह्य बने रहने के लिए एक- 

न को यथाशक्ति अपने से दूर रखता है और अपनी कोठी पर चौकी 
__ का दल बिठाता है कि खुद दुष्प्राप्प और सुरक्षित बना रहे उधर मजदूरों 
की आँखों में मालिक और मालिक का बँगला कांटा बने रहतेहें। | 
इस प्रकार के विकृत और मलिन मानवीय सम्बन्ध तभी असम्भव बन 
समाज की पुनरंचना निरपवाद पड़ोसपन और आपसीपन के सिद्धांत 
र पर होगी । वह आधार स्वार्थ-शोध नहीं है । वस्तुवादी और भौतिक 
पर अवलम्ब रहनेवाली नीतियाँ अंतत: यहीं से उपजती हैं कि व्यक्ति 
स्वार्थ के आधार पर चलता और चल सक्ता है । | 
` स्वदेशी सिद्धान्त में से जो उद्योग का कार्यक्रम प्राप्त होता है उसमें 
मानव-सम्बन्धो के अस्वच्छ होने का खटका कम रहता है । उसमें उत्पादन 
केन्द्रित नहीं होगा, और खपत के लिए मध्यम वर्ग के बढ़ने और फूलने की 
गुझजाइश कम रहेगी । मानव-श्रम का मूल्य बढ़ेगा और अनुत्पादक चातुर्यं 
का मूल्य घटेगा । महाजन, श्रमी और ग्राहक सब आसपास में मिलेजुले रहने 
के कारण समाज में वेषम्य उत्कट न होगा और शोषणब्रत्ति को गर्व-स्फोत होने 
का अवकाश कम प्राप्त होगा । 
इस भाँति चरखा, ग्रामोद्योग, मादक -द्रब्य-निषंध, और हरिजन 
ी _ (दलित)सेवा यह चतुविध कार्यक्रम हिन्दुस्तान की हालत को देखते हुए अन्ततः 
शुद्धि और सामाजिक उपयोगिता दोनों अन्तों को मिलाने वाली गांधी नीति के 
स्वदेशी सिद्धान्त में से स्वयमेव प्राप्त होता है। यह शंक्ति-संचय और ऐक्य- 
विस्तार का कार्यक्रम है । शक्ति और अवसर प्राप्त होने पर फिर सत्याग्रह 
यानी सीधी कारंवाई द्वारा राजनीतिक विधान में परिवर्तन लाने और उसे 
लोक-कल्याण की ओर मोड़ने की बात विशेष दुस्साध्य नहीं रहती । 
यहाँ ध्यान रखना चाहिए कि स्वदेशी का आरम्भ राष्ट्र-भावना से 
नहीं होता। इसलिए उसका अन्त भी राष्टु-भावना पर नहीं है। राष्ट-भावना मध्य 
में आ जाय तो भले ही आ जाय। स्वदेशी को भौगोलिक राष्ट के ही संदर्भ में लेने 
पर गड़बड़ उपस्थित हो सकती है । इससे 'देशी पूंजीवाद' को बढ़ावा मिलता 
है। और उस राह तो एक दिन $३९ ८४[०४४॥४४ में उतर आना होगा । 
उसके अथ होंगे, एकतन्त्रीय शासन । यांत्रिक उद्योगाश्रित समाजवाद का यही 
परिणाम आनेवाला है । याती ऐसा समाजवाद एकतन्त्रवाद (फासिज्म आदि) 
को बुलाकर ही रहेगा ! गांधी नीति का स्वदेशी सिद्धान्त अत: हिन्दस्तानी 
मिलों को नहीं, घरेलू चरखों को चाहता है । 


है. हक 


हम 


गांधी-नीति :: ६६ 


संक्षेप में गांधीनीति इस स्थांपना से आरम्भ होती है कि जीवात्मं 
सर्वात्म का ही खंड है । इससे व्यक्ति का ध्येय सत्य से एकाकार होना है। उसकी 
इस यात्रा में ही समाज, राष्ट्‌ और विश्व के साथ सामंजस्य की बात आती 
है । वह जितना उत्तरोत्तर इन व्यापक सत्ताओं से एकात्म होता चला जाये 
उतना अपनी और संसार की बन्धन-मुक्ति में योगदान करता है । इस यात्रा 
के यात्री के जीवन-कमं का राजनीति एक पहलू है । आवश्यक है, पर वह 
पहलू भर है । वह राजनीति कमं में युद्ध-रूप हो, पर अपनी प्रकृति में उसे 
धर्ममयी और शान्ति-लक्षी होना चाहिए । | 

उस यात्रा का मार्ग तो अपरिचित ही है। फिर भी श्रद्धा यात्री का 
सहारा है । भीतरी श्रद्धा का धीमा-धीमा आलोक उसे मार्ग से डिगने न देगा। 
उस राही को तो एक कदम बस काफी है। वह चले, फिर अगला सझा ही 
रखा है । मुख्य बात चलना है। राह चलने से ही खुलेगी । इस प्रकार इस 
यात्रा में प्रत्येक कदम ही एक साध्य है। यहाँ साधन स्वयं साध्य का भंग है । 
साधन साध्य सै भिन्न कहाँ हो सकता है । इससे जिसे लम्बा चलना है, लम्बी 
बातों का उसके लिए अ्रवसर नहीं है । वह तो चला चले, बस चला चले । 

व्यवहार का कोई भी कमें धर्म से बाहर नहीं हैं। सब में धर्म का इवास 
चाहिए । उसी दृष्टिकोण से जीवन की समस्याओं को ग्रहण करने से समुचित 
समाधान का लाभ होगा, अन्यथा नहीं । सब के अन्तर में एक ज्योति है । उसे 
जगाये रखना है । फिर उस लो में जीवन को लगाये चले चलना है । चलते 
जा, चलते जाना.। फिर जो होगा सब ठीक होगा । राह का अन्त न नाप, राही, 
तुझे ता चलना ही चलना है। ७ 

नीति या राजनीति 
७ 
गांधीजी रहे तब तक राष्ट्र की राजनीति उन्हीं के चलाए चली । 
लेकिन जब भो सम्भव हुआ उन्होंने साफ कर दिया कि मैं राजनीतिक नहीं 
धामिक व्यक्ति हूँ । १५ अगस्त को जव भारत को स्वराज्य मिला और 
खुशियाँ मनाई गई, गांधी जी द्र नोआखाली में पेदल घूम रहे थे। बरसों से 
वह काँग्रेस के सदस्य भी न थे । और जीवन भर कभी किसी राजकीय परिषद 
वगेरह के सदस्य भी नहीं हुए । 
इस चोज का क्‍या मतलब है ? क्‍या राजनीति आ्रावश्यक चीज नहीं 
है ? कया किसी तरह भी उसे गोण माना जा सकता है ? क्या वह जीवन का 
मौलिक पहलू नहीं है ? गांधी जी को देखते सचमुच कहा जा सकता है कि 
बात ऐसी ही हे । राजनीति का अपना अस्तित्व नहीं है; नहीं है का आशय 
कि नहीं होना चाहिये । 
कितु तब ध्यान उन लोगों की ओर जाता है जिन्होंने राजनीति को इतना _ 
माया का प्रपंच माना कि उनकी ओर से कोई राजा हो, कैसा भी विधान हो, 
इससे उनको कोई सरोकार ही नहीं रह गया । 'कोउ न्‌प होऊ हमें का हानी' ! 
ऐसे उदासीन और संत लोग अपनी अध्यात्म साधना में रहे और राज़ाग्रों को 
उन्होंने राज करने, भोग करने और लड़ने-झगड़ने दिया । कानून ने जुल्म किया 
तो उसको भगवान के कानून पर छोड़ दिया गया, क्योंकि जो होनहार है उसके 
सिवा तो कुछ हो नहीं सकता ! इस तरह सत्य के, धर्म के और अध्यात्म के 
कुछ लोग संसार के सोच-विचार को और काम-धाम को माया का प्रपंच 
मानकर शुद्ध आत्म-साधना में ऐसे लगे कि उन्हें लंगोटी तक छोड़नी पड़ी 
ओर मानव सम्पर्क उनके लिये अशुभ हो गया ! 
गांधी जी यदि धामिक थे, तो ऐसे धामिक तो न थे। उनको हरदम 
लड़ते रहना पड़ा । यों तो जेल उन्हें जेल नथी । पर सच तो यह है कि खले 
में भी वह कंदी ही बनकर रहे । यानी खाया, पिया, पहना, ओढा तो उसी 
भांति कि जसे उन्हें किसी बड़े सख्त अनुशासन के नीचे रहना पड़ रहा हो। 

- नाम 


ग्रनुशासन वह आत्मानुशासन ही था । इसलिये कम नहीं, अधिक कठोर था। | 
घोर घमसान में उनकी जिन्दगी बीती । ऐइवर्यं और वैभव, भीड़ और कोला- 
हल सदा उन्हें घेरे रहे । महा-गृहस्थ ही उन्हें कहना चाहिए, क्योंकि कुछ के 
नहीं, सबके, समूचे राष्ट्र के वह पिता बने और अपने पितृत्व की छांह में 
अधिकाधिक को लेते चले गये । यानी उनका धर्म राजनीति से कटा हुआ, 
उससे विरुद्ध और तटस्थ न था। बल्कि वह इतना समग्रशील था कि राजनीति 
उसमें आकर पूर्ति पाती थी । मानों बेचेन राजकारण उस धमंनिष्ठ में पहुंच 
कर अपने लिये चेन जुटा लेता था । उसकी धार वहाँ कट जाती थी और 
उसकी कटुता मिट जाती थी । मानों प्रश्‍न वहाँ समाधान पाता और संघषं 
समन्वय की राह पर आ जाता था । 

आज सन्‌ ४६ अगस्त के भारत की आत्मा के सामने, उसकी जनता 
के सामने और नागरिकों के सामने, खोलता हुआ एक ही सवाल हैं: क्‍या 
राजनीति को अनेतिक होने का अधिकार हूँ ? 

राजनीति क्या सौ फीसदी राज बनाने, करने, या रखने की नीति 
होकर बेठ सकती हे ? इस तरह क्या उसका समर्थन.राज में देखा जा सकता 
है ? क्या वह आत्म-तुष्ट होकर बैठ सकती है? या कि उस राजनीति का 
राज-सेवा के अलावा. किसी और कें प्रति भी दायित्व है ? क्या उसे किसी 
अपने से ऊंचे और स्थायी तत्व से आदेश लेते रहना नहीं है ? 

आज. कुछ ऐसी हालत बन गई है कि जैसे राज्य ही सब औचित्य का 
स्रोत हो । कोई ईश्वर न हो, राज्य ही ईश्वर हो । 

क्‌छ सदियों से ऐसा एक ज्ञान चल पड़ा है, और वह बेहद छा गया 
है, जो ऐसा जतलाता है कि मनुष्य के कतव्य का आदि और अन्त उस समाज 
में ही देखना होगा जिसका मूतं रूप स्टेट या सरकार है । यह ज्ञान पश्चिम में 
औद्योगिक युग, वेज्ञानिक युग के साथ उदय में आया और क्रमशः पकता गया 
है । उस ज्ञान के थोक उत्पादन के कारखाने अब भो वहाँ चल रह हैं । 

भारत आयात-प्रधान देश है। नियांत के लिये इसके पास कच्चा माल 
ही है । जिस माल को सबसे ज्यादा कीमत देकर धन्यभाव से यह देश बाहर 
स खूब मंगाकर, अपनी आत्मा को भी देकर, अपने को सजाता रहा है, वह 
यहीं 'ज्ञान' है । यह आशिक है, सामाजिक है, राजनीतिक है । वह वेज्ञानिक 
समाजवाद है। संक्षेप में वह सव कुछ हें जो हम तरसते हे कि होना चाहिए । 
और उस ज्ञान ने हिन्दुस्तान के आदमी को, खास कर उस शहरी आदमी को 
जिसके पास उसकी कीमत देने के लिये थोड़ा बहुत पेसा और अक्षरबोध रहा है, 

बात ठीक है । लेकिन इस देश में इतने करोड़ जो आदमी हैं, उस 
महाशक्ति और महापूँजी का भी हम कुछ लेखा-जोखा लेने को तयार हैं ? 
क्या उनमें हर-एक .स्वयं में बढ़िया से बढ़िया मशीन नहीं है ? उस महाशक्ति 
का हिसाब गड़बड़ हैं तब दूसरा हिसाब किसी तरह ठीक नहीं बेठ सकता । . 
जो मनुष्य को संभालती है, उस विद्या के बिना बाकी सारी विद्या 
बेकार है । मनुष्य को संभालने वाली विद्या है, धमंनीति । 
ज्ञान जो पश्चिम से आ रहा है, जो हमको और हमारे कामकाज को 
आज चला रहा है, अर्थनीतिक है-। दूसरे शब्दों में उसे ही कहें राजनीतिक । 
यह आदमी और आदमी के बीच में समस्या और संघर्ष उपजाने और बढ़ाने 
के सिवा कर भी क्या सकता है ? अर्थनीति अधिक से अधिक दो व्यक्तियों के 
बीच अधिकारों का संतुलन और आपसी समता चाह सकती है । यह समता और 
संतुलन स्पष्ट ही दो को मिला नहीं सकते, उन्हें अलग-अलग ही रख सकते हैं । 
इस तरह जितना भी उस ज्ञान के आधार पर उद्धार-सुधार का प्रयत्न किया 
जाता है, बेकार जाता है । तनख्वाहें बढ़ती जाती हैं, और उसी अनुपात में असं- 
तोष बढ़ता जाता हे । यह वह विषम-चक्र है जो कभी कट नहीं सकता । अहंकार 
और तृष्णा कभी अपने को भर नहीं पाये। इससे उतके आधार पर चलने वाले 
यत्न समस्या को जटिल से और जटिल ही बना सकते हैं । सच पूछिए तो भाज 
की आवश्यकता गहरा और मौलिक इलाज चाहती हैं । दुनियाँ को भारत से 
आशा है । आशा का कारण शायद नहीं है, फिर भी आशा है । कारण कि 
भारंत इन दिनों अपने में गाँधी जसे महात्मा को प्रकटा चक्रा है । वह आशा 
कट गई, तो उसके लिये फिर कहीं ठौर नहीं रह जायगा । दुनिया को फिर 
भारी गर्त में ओर युद्ध में गिरना होगा । 
ग्राशा अगर थोडी भी भारत से प्री होनी है तो वह तभी हो सकती है 
जब वह अपने भगवान्‌ को न भूले और पश्चिम की नकल में राज को अपना 
देवता न बनाये । अब भी सब खोया नहीं है। असल भारत अब भी देहात में 

बसता है और वहाँ स्वास्थ्य है । वहां राजधर्म का पता नहीं है, और राजवादी 
विज्ञान भी कम ही पहुंचा है । इसलिये देहाती खेतों में पसोना डालते हैं और 
अन्न उपजाते हैं। और हिन्दु राम-कृष्ण को और मुसलमान हजरत मोहम्मद को 
याद करते हैं कि जो अवश्य राजा थे, पर छोटे से छोटे के बराबर बन कर रहे 
थे । राज उनके लिये कसौटी था, और सेवा और प्रेम उनका स्वभाव था । 

वह दृष्टि जो पदार्थ को और उसके हिसाब को पीछे रखती है, आंदमी 
को और उसके हित को सामने रखती है, इसलिये जो नंतिक दृष्टि है,--वही 
हमको और हमारे कामकाज को चलायेगी, तब संकट के टळने की संभावना हो 
सकती है। नहीं तो बड़ी-बड़ी योजनाएँ कागज खायेंगी, धन खायेंगी और अन्त 
में हमारा सिर खा जायेंगी । काग॒जशाही और कानूनशाही से काम चलने वाला 
नहीं है । कागज चलाने वाले और कानन चलाने वाले सब के सब मेहनती की 
मेहनत से उगा अनाज खाते और मेहनत से बना माल घटाते हें । इस तरह. 
उत्पादन को ज्यादा ही आवश्यकता रहती है। और विस्मय यह है कि खाने वाले 
शासक हैं, और उगाने वाले शासित हैं ! 

शासन करते हैं, क्योंकि टकसाल उनके पास है ।, टकसाल से निकले 
पेसे से श्रम खिच आता है। इस तरह पैसा मूल्य बनता है, श्रम बिकने को रह जाता 
है । उत्पादन सब मेहनत श्रम से होता है, पैसा कुछ भी उपजा नहीं सकता । 
लेकिन राजनीतिक दृष्टि और राजनीतिक व्यवस्था जीवन को पेसे में केंद्रित 
करती है । इससे सदा ही वह अव्यवस्था पेदा करती है । जब कि नेतिक दृष्टि 
और नेतिक व्यवस्था श्रम को मानती और जीवन के विचार को व्यक्ति में केंद्रित 
करती है । परिणाम यह कि उससे श्रम का और व्यक्ति का महत्व बढ़ता है, 
पदार्थ और धन का महत्व उसके ऊपर नहीं आ पाता । मानव समस्याएं नेतिक 
से अलग क्रिसी भी दूसरी वृत्ति से लेने पर केवल सुलझाई नहीं जा सकतीं, 
बल्कि उलझाई ही जा सकती हैं । 

गाँधी जी के बाद चाहिए कि जिस अपने कामिक रूप को समेट कर वह 
अदृश्य हो गये हैं, उससे हम भी उत्तीर्ण हों; और उनके धामिक सत्य को, जो 
सदा के लिये वह प्रकाशित छोड़ गये हैं, हम अपनाकर आगे बढ़ें । कामिक 
उनका आनुषंगिक रूप था । धर्म से नियंत्रित होकर कमं सहज ही ठीक 
हो सकता है । इसी तरह हम मूल-तत्व पर ध्यान देंगे, नैतिक मूल्य को ही असल 
मूल्य मानकर चल सकेंगे, तभी हम मानव संबन्धो को समस्या का कुछ समा- 
धान प्राप्त कर सकंगे । अन्यथा पदों की और पदवियों की होड़ और आपसी 
उखाड़-पछाड़ चलती ही रहेगी । ऐसे जीवन कभी नीरोग न हो पायेगा । ७ 


अकाल पुरुष गांधी : : ७४ 


गांधी का धर्म और कर्म का बाद 
हा 


गांधी जी के जन्मदिन पर हम विस्मय कर सकते हैं कि इस थोड़े से 
काल में, कि जब गाँधी जी शरीरत: हमारे बीच नहीं रहें, हम कहाँ से कहाँ 
आ गये हैं। ऐसा तो हमको नहीं मालूम होता होगा कि हमने गांधी जी 
को छोड़ दिया है । उनको हम मानते हैं, उनकी नीति को मानते हैं। भरसक 
उस पर चलने की कोशिश भी करते हैं। लेकिनं देखते हैं कि नतीजा पहले 
जैसा नहीं आता है। तब उत्साह था, श्रब निराशा है। तब जो अपने को 
होमने चलते थे, वे ही अब भोगने बढ़ रहे हैं। वे ऐसा जान कर कर रहें हैं, 
सो नहीं; शायद अपने बावजद कर रहे है । पर है अवश्य कि ऐसा हो रहा 
है। जिन्दगी जो ज्वार पर थी अब उतार पर दीखती है, और आदमी देवत्व 
की तरफ उठने के बजाय नीचे पशुता में गिरने को अपने को मजबूर पा रहा है। 

गांधी जी का अक्षर शरीर तो हमारे पास है । उनका लिखा हुआ सब 
कुछ मौजूद है । उनकी याद भी ताजा है। उनकी सीखावन से लाभ लेने की 
तबीयत भी कम नहीं है । फिर भी कहीं कुछ कमी है कि फल उलटा हो रहा 
है । आशा थी कि भारत उठेगा और राह दिखायेगा । उसमें से दुनिया को 
एक नई किरण फुटती दीखेगी । समाधान प्राप्त होगा और एक नूतन पूर्णतर 
दर्शन । पर मालूम होता है कि भारत सिर्फ कंगाल हुआ पड़ा है । उपे बाहर 
से धन की और अन्न को मांग है और देने के लिए उसके पास कोई बल नहीं 
है । वहां आपसी होड़ और छीन झपट है, समस्याएं घिरती जा रही हैं और 
अर्थ-व्यवस्था टूटी पड़ रही है। समस्याएँया मुसीबत गांधी जी के रहते न थीं, 
सो बात नहीं । पर हम अन्दर से अवश्य अनुभव करते थे कि हम बढ़ रहे है, 
मिल रहे हैं ओर हमारे कष्ट हमें दबाने क॑ बजाय हमें और उभार रहे हैं । 
गरीब होकर भी तब हम पाते थे कि हम किसी से हेटे नहीं हैं, सम्पन्न हैं, 
क्योंकि उत्साह ओर विश्वास हमारे पास है। कन्धे हमारे भुके हैं तो भविष्य 
के निर्माण के काम के बोझ से, अन्यथा सीना हमारा सीधा है और हम हक 
के रास्ते पर हैं ऐसे में विपद्‌ सम्पद बनकर हमारा बल बढ़ाती थी और 

गतीत होता था कि दुनिया को हम से यह प्रमाण मिलेगा कि अर्थ की और 
पदार्थ की सम्यता और प्रचुरता तुच्छ है, उसकी अपेक्षा में श्रात्मबल बड़ा बल 
है और उसी बल पर नींव डाल कर आगामी विइव-सभ्यता को उठना सीखना 
है । दूसरे के अमित शस्त्रास्त्र के मुकाबले में निशस्त्र होकर भारत दीन और 
हीन नहीं है श्रौर उसे अपनी रक्षा नहीं खोजनी है । उलटे, दूसरों की रक्षा के 
लिए शायद उसी को आगे आना है । | 

आज निस्संदेह वह हालत नहीं है । तो क्या गांधी को हमने छोड़ 
दिया ? उनके नाम को छोड़ दिया ? नीति को छोड़ दिया ? नहीं, जानते- 
बुझते हमने यह नहीं किया । नामबराबंर लेते रहते हैं और नीतिको भी उलट- 
पुलट करके दुहाई देते रहते हैं । फिर भी कुछ हमसे उनका छूट अवश्य गया 
है । यद्यपि अपने बिरते छोड़ा हमने कुछ नहीं है । छूट न गया होता तो इतना 
अन्तर कहां से आता ? उजला ही काला बना क्‍यों दीखता । 

हमें पाना होगा कि वह क्या है जो छूट गया हो सकता है ? 

मैं समझता हूँ कि वह है यह कि उन्होंने करते हुए कुछ करना नहीं 
चाहा । जो किया मानों प्रायश्चित के नाते किया । उद्धार और सुधार के दम 
पर नहीं किया । बल उन्होंने प्राथना का ही थामा । शेषं बल को व्यर्थ माना । 
परिग्रह को पाप जाना । इस तरह उन्होंने संग्रह नहीं किया, पार्टी नहीं बनाई, 
शासन नहीं जुटाया और विरोधी की सेवा बजाने और उसका विश्वास जीतने 
को अपने सववस्व बना लिया । अपनी ओर से अत्याचार के प्रति सत्याग्रह छोड़ा, 
सो नहीं। लेकिन विरोधी के हित में अपने को निछावरकर देने का यत्न भी नहीं 
छोड़ा । परिणाम यह हुआ कि जो उनके अपने बने वे तो देहात के रचनात्मक 
कार्य में फेक दिये गये और जो अलग रहे वे खुशी से, बल्कि सहायता पूर्वक, 
नेता बनने दिये गये । अपनों को गांधी जी.ने ऊंची कुर्सी के बजाय सेवा की 
धरती दी। जिनका मन राजनीति में था उनको राजनीति से खेलने दिया, पर वहाँ 
से भी उनसे जो बन सका सेवा का काम निकाल लेने का ध्यान रखा । शासन 
व्यर्थं हो जाय और हर आदमी अपनी-अपनी जगह सेवा-सिद्ध उत्पादन के काम 
में लग जाय--यह उन्होंने दृष्टि रखी । कांग्रेस से चाहा कि वह पद की तरफ 
न देख, जमला की तरफ देखे । कुर्सी जनता के कंधों पर बेठती है, सेवक की 
जगह जनता के चरणों में है । इसमे कुर्सी की तरफ उसे नहीं देखना है । कुर्सी 
यों है तो किसी न किसी को उस पर ब्रेठना ही है, केवल इसीलिए वहाँ जाकर 
बैठने की अपने लिए जरूरत पैदा करना सही बाते नहीं. है दिन असली वह 
होगा जब कुर्सी कोई होगी ही नहीं और पद सिर्फ दायित्व होगा जिसके साय 

रु [न-भते का कोई प्रलोभन न लगा होगा । तब समझा जायगा कि जनता 
समर्थं बनी है और उस समय पद का दायित्व सिर्फ खतरा और बोझ हो रहेगा, 
किसी तरह भी वह प्रलोभन या पुरस्कार न होगा । तब कुर्बानी का हौसला 
रखने वाला आदमी ही उसके लिए तैयार होगा । 

गांधीजी इसी से अपने बारे में कहते थे कि वह राजनीतिक नहीं, 
धामिक हैं । राजनीतिक न होना गाधी जी का असलो होना या । बस यही 
असलियत उनकी हमसे छूट गई है । हम राजनीतिक होकर जो गांधीजी के 
होना चाहते हैं सो मानों भीतर में उनका निषेध बतकर ऊपर उनकी दुहाई 
उठाना चाहते है। वह भला कंसे फल ला सकता है? इसीसे देखने में आता है कि 
गांधी जी की नीति के नीचे अनीति ओर उनको अहिसा के नीचे कायरता 
पल रही है । गांधी जी की नीति अनीति के लिए सदा चुनौती थी और 
उनको अहिसा हिसा के लिए भयं का कारण थी । पर गांधी जी की मूल 
धार्पमकता के अभाव में वह बात आ नहीं सकती । तब उदारता की नीति 
निकम्मी और अहिसा नितान्त आदर्श की चीज समझी जा सकती है । 

गांधी जी की शक्ति पर हम आरामसे शासन नहीं चला सकते । शासन 
और शासक को.समाप्त देखने की इच्छा करने वाले गांधी जी थे, उसको सहने 
वाले न थे । शासक को सदा उनसे कांपते रहना पड़ा । शासक में से वह सेवक 
गढ़ निकालना चाहते थे, लेकिन सेवक अपने प्रेम-धर्म को छोड़कर शासन-धमे 
ओढ़ने ही क्‍यों लगा । इसलिए वह ऐसा जनतन्त्र देखना चाहते थे कि जिसकी 
इकाई स्वाधीन, स्वायत्त, फिर भी राष्ट्‌ (अथवा समि) के साथ सहानुभूति 
में बंधा एक जनपद हो । प्रत्येक जनपद में सेवा का अपना सववस्व मान कर 
बठा हुआ एक समग्र सेवक हो । जनतंत्र के सूत्र का सिरा इस सेवक से आरंभ 
हो । जनतन्त्र को इस तरह सिचन देश की सारी भूमि से मिले । वह किसी 
भी अर्थ में अथंतन्त्र न बन पाये, सर्वथा जनतन्त्र ही रहे । सत्ता केन्द्र से जब 
चलती है तब जनतलन्त्र जनका तत्र न रह कर अर्थ का तन्त्र बन जाता है। 
तब अथं तो प्रधान और जन गौण हो जाता हे । ऐसा अर्थतंत्रता की नीति 
पर जमने वाला जनतत्र जन-जन में पराधीनता का बोध बढ़ाने वाला होगा । 
जाने अनजाने उस तंत्र को एक ओर केन्द्रीयता और दूसरी ओर सवं-व्यापकता 
(तानाशाही) को तरफ फलते जाना होगा । इसमें तनाव पैदा होगा और फटने 
की हालत बढ़ती जायगी । 

गांधी जी ने नहीं चाहा कि कोई उन पर आसरा डालकर उठे । उन्होंने 
सब को आत्म-निभंर देखना चाहा । उसी प्रकार की स्वावलम्बी अर्थरचना 

र 
का सूत्रपात किया । स्वावलम्बन में हादिक परस्परावलम्बन आ ही जाता है। 
जो नहीं आता वह है उत्साह को मारने वाला परावलम्बन । वह अर्थ-व्यवस्था , 
जहां ब्यक्ति काम और पूंजी के अभाव में असहाय बनकर अपने को बेचने को 
लाचार पाता और इन्सान की जगहश्रंक बनना स्वीकार करता है, राजनीतिक दल 
शक्ति के जुटाने और जमा करने में बड़े सुभीते की साबित होती है । लेकिन उस 
प्रकार संघष में से खींची हुई शक्ति के वेन्द्रीकरण से उस व्यवस्था का विकार 
और बढ़ता ही है । मनुष्य काम और पूंजी के लिए पृंजीपति की तरफ न देखकर 
सरकारी विभाग की तरफ देखने को लाचार बने तो इसमें मनुष्य की पराधीनता 
किसी भी ओर से कम नहीं होती है । बल्कि संभव है कि यदि पूँजीपति नाम 
के मनुष्य में हृदय पत्थर बन कर रह जाता हो, तब सरकारी विभाग में तो 
उस हृदय नाम की चीज का होना ही असंगत और अवैध हो रहता है । यानी 
वहां इतना मशीनपन हो आता है कि हृदय नामक वस्तु का कहीं अता-पता तक 
नहीं रहता । इसलिए मनुष्य की स्वाधीनता को स्वयं उससे अलग ले जाकर इस 
या उस प्रकार के तन्त्र से जुड़ा देखने की भूल को बढ़ावा गांधी जी ने नहीं 
दिया । उन्होंने कहा कि स्वाधीनता तो हर एक को मुट्ठी में ही है । तृष्णा, 
ईर्ष्या, लोभ को कम करके आदमी अपनी जगह पर मने-बुद्धि के पूरे सहयोग 
के साथ दोनों हाथों से उपजाने और काम करने में लग जावे तो ऐसे वह अपनी 
ही स्वतंत्रता न कमा लेगा, बल्कि सब की स्वतन्त्रता को भी पास लायेगा । 
राजनीतिक और धामिक में यही अंतर है। सागर में बू द की गिनती 
नहीं है, लेकिन धामिक फिर भी वूद को गिनती में लेता है ऐसा वह श्रद्धा 
के बल पर ही कर पाता है । बू द के बदलने से सागर कसे बदलेगा, बदलेगा 
भी कि नहीं, इस व्यर्थं चिन्ता के नीचे आने से वह सहज बच जाता है । फल 
जो हो, उसे तो वही करना है। आदमी को बचाकर या अपने को बचाकर 
राज्य पर या दुनिया पर जाना उससे नहीं बनता । यह उसकी कुपमण्डूकता 
समझी जा सकती है | समझा जा सकता है कि यह अपने में बन्द हो रहना 
है। असामाजिकता का दोष भी' उसमें देखा जा सकता हे । लेकिन ब्यवहार 
की हृष्टि से भी इसमें इतना लाभ अवश्य है कि उस व्यक्त से होने वाला 
नुकसान उस पर ही पड़ कर वहीं सीमित हो रहता है, उससे आगे फेल नहीं 
पाता । लेकिन अगर उससे लाभ होने वाला हो तो वह अवश्य ही उससे बाहर 
की ओर जाये बिना नहीं रह सकता । फिर भी जो सिफ बुद्धिमान है उसको 
वह दृष्टि नहीं जंचती । वह प्रार्थना को भी नहीं समझ सकता ओर साधता 
को भी नहीं । वह इन दोनों को वासना-विलास मानता है । इसलिए वह एक 

| पर करना चाहता है । बू द सागर में नगण्य ही है, 
सारे सागर में लाया जा सके तो सब स्वयंमेव ठीक हो जायगा -इस फेर 
` बुद्धिवादी श्रद्धावादी को उदारतापूर्वक सहन करता हुआ क्रांति से कम किसी _ 
 भीकाममें अपने को नहीं लगा सकता है । वह बेकार रह सकता है, क्योंकि _ 
उससे क्रांति आयेगी । उसके ऐसे बेकार काम के फलस्वरूप राजनीतिक प्रगति 
है, लेकिन जान पड़ता है कि लोगों के सुख-दु:ख का मसला वहीं 
रह गया है बल्कि वह कुछ और जकड़ ही गया है । | 
राजनीति में से गांधी जी को प्राप्त करने वाले लोगों से उनका यह 
श्रद्धात्मक और तर्कातीत रूप जो छूट रहता है, सो उसक्री चिन्ता राजनीतिक 
को सताती नहीं है । कारण, वह जानता है कि वह चीज गांधी जी की इतनी 
| व्यक्तिगत थी कि राष्ट्रीय विचार में उसका समावेश आवश्यक नहीं है । राज्य- 
` संचालन में वह अप्रस्तुत है । वह भावात्मक है, योजना से उसका संबन्ध नहीं 
है । राजनीतिक का यह अनुमान ठीक हो, तो विचार करने की आवश्यकता 
॒ क रहती है कि गांधी जी की ही धर्म-निरपेक्ष और उदार नीति से चलने पर जो 
F इष्ट स्फूति नहीं प्राप्त हो रही है, ऊध्वं को जगह अधोगति ही होती जा रहो 
है, उसका कारण फिरक्या है ? 


यह नहीं कि आज नेतिकता की चिन्ता नहीं है । प्रत्येव राजनेता के 

वक्तव्य में उसकी भरपूर चिन्ता भरी जान पड़ती है। पर नैतिकता उसके 
निकट शायद राज्य के लिए है, राज्य नैतिकता के लिए नहीं । गांधी जी 
जिसको घोड़ा समभते थे उसको हम गाड़ी समझें और गाड़ी को घोड़ा 
समझ कर आगे रखें तो क्या अचरज कि हम उस तरह से वह गति और परि- 
णाम न प्राप्तकर सकें, जो गांधी जी हमें प्राप्त करा देते मालम होते थे। 
निश्‍चय ही उनके जीवन-मूल्य जुदा थे । संसार उनके लिए साध्य न था, केवल 
साधन था । राज्य ओर स्वराज्य में उनकी कामना न थी, उसके द्वारा उन 
दुखियों को वापस हक के रूप में उनका सुख पहुँचा देने की कामना थी जिसके 
छीनने में हम स्वयं साधन बने हैं हम आराम और प्रभृता में रहने वाले 
लोग अपना प्रायश्चित पूरा करने का अवसर पायें, यदि राज्य का और स्व- 
ff राज्य का यह ग्रथ हो तो उसके पदों के लिए आपाधापी की जरूरत नहीं रह 
जाती । कर्म का महत्व तब भाव में आ जाता है और प्रतिष्ठा तब कर्म के 
कतृ त्व में नहीं बल्कि उसमें के अकमंभाव में आ रहती है। निश्‍चय ही 
धामिक गांधी के मन का मूल्य चाहे जो हो, उनके उत्तराधिकारी सांसारिकों 

के मन का मूल्य कमं के कतृ'त्व से बाहर नहीं है । जोर-शोर की कर्म-्योजना | 
में से वे लोग बृहद फल उपजा लेना चाहें तो उनकी दृष्टि से इसमें अयथार्थ | 
कुछ नहीं है । | 

पर उसमें से निराशा ही फलित होती देखी जाती है । निराशा से 
फिर कमं को द्विगुणित वेग भी दिया जा सकता है । इस्त्रास्र से लड़ा जाने 
वाला युद्ध निराशा से वेग पाये हुए कर्म का ही तो नाम है । लेकिन बैसा 
बहलावा कब तक ग्रादमी अपने को देता रहेगा और इस तरह स्वयं अपने 
मन को. हो संस्कार देने के काम से कब तक छुट्री पाता चला जायगा ? “बह 
काम टालो मत, इस पल से ही उसमें लग जाओ'--यहगांधो जीने कहा । 
यह वह काम है जो सब के लिए इसी घड़ी सुलभ है और जिसे किसी योजना 
पर स्थगित करने की आवश्यकता नहीं है । यह सीख एक विरक्त संन्यासी की 
सी समझी जा सकती है । लेकिन यह उन गांधी जी की थी जो सच्चे और 
पूरे अर्थो में आज के भारत के राष्ट्पिता हो गये हैं। उस नेतिक धन को जो 
वह कमाकर हमें सौंप गये हैं, चाहें तो हम गॅवा सकते हैं । अथवा उसे बढ़ा 
भी सकते हैं । आँख खोल कर उसे खर्च कर डालना चाहें तो इसमें भी कुछ . 
हज नहीं है । लेकिन कहीं हम मानें कि धन तो नेतिक होता ही नहीं और 
जो असल में धन होता है वह तो उनकी सौंपी हुई थैली में हमें मिला ही नहीं 
है; और यह कह कर गांधी का नाम तो हम रखें और उसकी कमाई को निक- 
म्मा जान कर उड़ा द, तो यह बहुत भारी संताप की बात होगी । 

चर्ख और खादी की प्रब्रत्ति ने कुल कितने गज कपड़ा लोगों को दिया 
और इस तरह कुल कितना पैसा मेहनत के रास्ते देहात में पहुंचाया ? कया 
उससे कई गुना कपड़ा और कई गुना पैसा स्वराज्य पाकर हम अब एक योजना 
और एक कानून के जोर से देहात पर बरसा नहीं सकते हैं ? पराधीनता के. 
समय का चर्खा-खादी स्वाधीनता के समय के लिए सोच-विचार की चीज नहीं 
रह जानी चाहिए । इस प्रकार का विचार गांधी की आत्मा को गज्ों और 
पैसों की तराजू पर तोलने की घुष्टता के समान हो जायगा । ऐसे हम गांधी 
के शव पर गांधी के नाम का मन्दिर चाहे खड़ा कर ले, लेकिन इसके लिए हम 
सपूत की जगह कपत ही समभे जायेंगे । 

गाँधी जी ने यदि कुछ किया तो यह कि उन्होंने हमारी आत्मचेतना 
को जगाया । कोई जरूरी नहीं है कि हम खादी चरखे से चिपटे रहें, उनके 
सारे रचनात्मक काम को हम धता बता सकते हैं । स्वयं उनके नाम से ही 
चिपकने की आवद्यकता नहीं है । गांधी जी को छोड़ने में मैं किसी प्रकार की 

FR. कोई बाधा नहीं देखता । ईश्वर, या इतिहास, ने यह गलत नहीं किया कि 
गांधीजी को हमारे बीच से उठा लिया और हमें अपने ही ऊपर छोड़ दिया ।. 
ऐसी हालत में अपने को हम संथा स्वाधोन मान सकते और बना सकते हैं । 
लेकिन यह अक्षम्य बात होगी कि हंम गांधी जी का नाम रखना चाहें, राज- 
नीतिक भूमिका पर टिकने बाला उनका काम भी रखना चाहें, लेकिन उस 
` आवना से परहेज करें जिससे उनका सब काम और नाम निकला था । 
ग्न्त की ओर गांधी जी ने राम-नाम पर लगभग अपना सारा जोर 
_ ला डाला । भारत आज दो श्रेणियों में बटा है, और उन दोनों में आपंसी 
समझ और सदभाव नहीं हैं। दोनों जसे एक दूसरे के प्रति अजनबी बने हैं, 
और एक दूसरे को सदेह से देखते हैं। एक ओर जनता का देहाती बहुभाग 
है जो धमं से लगकर जीता और चलता है । दूसरी तरफ शहरी श्रेणी है जो 
कमे से चिपटो है । धमं और कमं के बीच खाई है, जिसको फंशन बढ़ाता ही 
चला जा रहा है ! शहर गाँव पर कृपा से देखता है और चतुराई से वहाँ की 
उपज अपनी तरफ खींच लेता हे। कर्म की यही महिमा है । धर्मो 
गांव की महिमा यह है कि ठगा जाता है और अभाव में भी संतोष पाने का 
प्रयत्न करता है । भयंकर भूल होगी अगर गाँव के धमं को ओर सन्तोष को 
हम शहर पर लाने के बजाय शहर की चतुराई लेकर गाँव को उकसाने और 
उभारने हम जा पहुंचेंगे ऐसे आग ही लगेगी और सब जल जायेगा । वही 
हो रहा दीखता हे । राजनीति जिस कमं-मद को लहकाकर अपना सुधार 
और उद्धार का काम करना चाहती है उसके कलेवर में अधिकांश यह विष 
समाया हुआ है । उस विष-हरण की अक्सीर दवा के रूप में गांधी जी के 
प्राथेना के आग्रह और रामनाम की घुन को हम साथ न लिये चलेंगे तो गडढ़े 
में पड़ने से बचा न जा सकेगा । कम्यूनिज्म वह गांधीवाद है जिसमें से हत्या 
करके ईश्वर को अलग कर दिया गया है । इस तरह वह सब कुछ होकर भत 
में केवल एक निषेध रह जाता है। 


कम्यूनिज्म आज शक्ति है। इस घड़ी दुनिवायं शक्ति ' है । शक्ति वह 
नि:सन्देह घृणा में से आती है । सच है कि शक्ति घणा के बिना नहीं होती । 
इससे निरा साधुतावाद साम्यवाद का जवाब नहीं हो सकता । गांधी गाँधी 
थे, सिर्फ साधु नहीं थे । योद्धाओं में वह प्रचण्ड योद्धा थे । असत्‌ से वह कभी 
समझोता नहीं कर सके । इस प्रकार असत्‌ के विरोघ में उनमें सदा एक 
दु्घषं ललकार जगी रहती थी । ध्वंसवादी जिस भीषण. कट्टरता के साथ संघर्ष 
को अपना कमं मान सकता है, गांधी जी उससे कहीं कठिन अट्टता के साथ 

स्नेह को अपना धमं मानते थे । उनमें भी घृणा थी और वह स्वयं घृणा के 
प्रति थी । वह घृणा उनमें उनसे कहीं तीव्र थी कि जितनी साम्यवादी में पू जी- ' 
पति के लिए हो सकती है । इस तरह गांधी की अहिसा किसी की भी हिसा 
से कम प्रखर न थी । वह ्आहिसा हिसा को अनदेखी करके नहीं रह जा सकती थी, _ 
प्रतीकार में उसके सामने श्राकर डट जाने को वह मचली रहती थी । अर्थात्‌ 
साम्यवाद की वैज्ञानिक घृणा की शक्ति का उत्तर गांधी की घृणा के प्रति वह 
धामिक घृणा की शक्ति है जो किसी तरह टूटना नहीं जानती और मरते-मरते 
भी शत्रु में मित्र ही देख पाती है । शत्रुवाद में अविश्वास का साम्राज्य हो 
सकता है, गांधोवाद में न छिपाव है, न दुराव है, वहां सब खला है और सब 
कहीं विशवास है। जन की और जनता की मूल सत्यता में, उसकी अन्तर्भत 
सत्प्रनि में, बसने वाला गांधी का यह विश्वास किसी भी आशंका या विभी- 
बिका से मुड़ने या बदलने बाला नहीं है । 

गांधी का उत्तराधिकारी आज का भारत धोबे में पडेगा अगर वह 
गांधी को खंडित रूप में अपनाने बंठगा । या तो एकदम उसे छोड़ देना होगा, 
नहीं तो अखंड भाव में अंगीकार करना होगा । ठीक हे कि गाँधी एक ही 
हुआ और एक ही रहेगा । लेकिन वह श्रद्धा जिसका वह प्रतीक था उससे 
पहले भी थी, बाद में भी रहेगी। वह सबको हें, सबके लिये है । हरएक 
उसमें अपना हक़ पा सकता हे । ७ 

जो पिण्ड में है, ब्रह्माण्ड में है। नियम दो नहीं हैं, एक है । सत्य अखंड 
है और जो प्रक्रिया अण में मिलेगी, ब्रह्माण्ड भी मानो उसी प्रक्रिया से चलता है । 
व्यक्ति के अहं के समान राष्ट आदि में भी अहं-भाव बन जाता है। वहां भी 
ऊपर के निदान को संगत और उपयुक्त देखा जा सकता है । अहं को आत्मो- 
न्मुख करने का क्या अथ होता है ? व्यक्ति की भांषा में शायद पहले कुछ 
विचार किया भी गया, राष्ट्‌ की भाषा में क्या अथे होता है पहले कहा कि 
` आत्मता का लाभ अहं के लिए परोन्मुखती में से: है । वह द्रोह या स्पर्धा की 
` उन्मुखता नहीं बल्कि स्वक़रीय-स्वार्पण भाव की परोन्मुखता है । राष्ट के 
लिए भी यही सब मानना चाहिए । हर राष्ट्र निर्यात बढ़ाने और आयात कम 
करने में अपनी उन्नति मानेगा तो राष्टों में सम्बन्ध प्रतिस्पर्धा का बनेगा और 
फिर जो उनमें संघि-विग्रह की बन या अनबन होगी, वह मानों कामावेग जेसी 
होगी । एक-दूसरे पर विजय पाने की इच्छा, बढ़ा-चढ़ा होने की आकांक्षा मानो 
कामवासना को ही प्रकट करती है। ऐसा क्या कभी इतिहास में सुना गया है कि 
एक फौज जीती हो और परिणाम में बर्बर कामलिप्सा भी न खुल खेली हो । 
यह हो नहीं सकता । लूट और बलात्कार यद्ध के अवश्यम्भावी सहयोगी हुआ 
करते हैं। इससे अन्यथा जतलानेवाला प्रचार कभी इस तथ्यको बदल नहीं सकता । 
आप विस्मय में न पड़ें यदि राष्टीय और अन्तराष्टोय राजनीति के 
लिए ब्रह्मचर्य के प्रश्‍न को मैं आवश्यकीय कहता हूं। ब्रह्म की चर्या नि:स्व 
प्रेम की चर्या ही हो सकती है । उसका मतलब होगा वह प्रर्थ-विनियोजन और 
शासन-विनियोजन, जिसमें राष्ट दूसरे से लाभ उठाने में नहीं, बल्कि दूसरे के 
काम आने में अपनी कतार्थता समझें । नेञस्नल-सोवरेण्टी का वाद भला बताइये 
कि कया राष्ट्गत अहंवाद का ही रूप नहीं है ? 
आत्म अथवा ब्रह्मा स्वयं में अमुक तत्व नहीं है । जिसे साधना और 
जगाना है, अनुभव की ओर से उसे उन्मुखता ही कह सकते हैं । हेम नहीं जान 
सकते ब्रह्म अथवा परमात्मा को । नहीं जान सकते इसोलिए अनिवार्य उसी ओर 

जीने का पुरुषार्थ हमारे लिए रह जाता है । वह उन्मुखता और दिशा यदि मेरे 
पास है तो आपके पास, मानव-जाति के पास, फिर पृथ्वी के पास, सौर-मण्डल 
. और नक्षत्र गंगाश्रो के पास, नभो-मण्डलों और ब्रह्माण्डों के पास भी वही है। 
वह उन्मुखता यदि नहीं रह जाती है, तो सारी सृष्टि का समस्त अर्थ ही समाप्त 
हो जाता है । उस उन्मुखता से अतिरिक्त अन्य उसके लिए कोई इंगित नहीं है 
कि जो है, काल-आकाश जिसके पक्ष हैं और जो अगम अखण्ड है। 

उन्मुखता को ब्रह्म या परमात्म की तत्व-संज्ञा मैंने नहीं दे दी है । 
उन्मुखता अनुभव का सत्य है । उतने से अनिवायंतया अनुमान और श्रद्धा का 
प्रति-सत्य भो हो रहता है । यानी कि अवश्य वह है जिस ओर उन्मुखता हुँ । 
उसे ब्रह्म कहो कि कुछ कहो । इतना मानने पर आप उन्मुखता की दिशा को. 
जानना चाहते हैं ! दिशाएं चार हैं या उन्हें कोणों में बांटकर गणना में कितनी 
भी बढ़ाकर देख लीजिए । चलिए, ऊपरऔर नीचे को भी दो दिशा मान लीजिए । 
लेकिन सब दिशाएं जिससे हैं, उस अखण्ड व्याप्तता की कौनसी दिशा कहें ? 
जीवन मृत्यु की ओर जा रहा हैँ कि नहीं ? कोई बता सकता हैं कि मृत्यु की 
दिशा क्‍या है? किधर से वह आती है, कोई नहीं बता सकत? । किसी तरह नहीं बता 
सकता क्रि बाहर से आती हुँ कि भीतर से आती है,या दायें-बायें से आती हैं। 
कह कुछ भी नहीं सकते, कुछ कहा जाय तो उससे इन्कार ही कर सकते हैं । 
इसलिए मैं कहुंगा कि कल्पना उड़कर जहां बेठे बेठने दीजिये, उस बेठक को 
_ किसीस्थलया स्थान के रूपक में मत बांध दीजिये । रूपक असंख्य हो सकते हैं और 
सब ठीक हो सकते हैं । सब ठीक हैं, इसी में आता हें कि कोई ठीक नहीं हे । 

आत्म और ब्रह्म को पृथक संज्ञा उस पीड़ा के कारण देनी ही पड़ जाती 
हें जो पृथकता में हम अनुभव करते हैं। नित्य उसका त्रास हम अनुभव ही करते 
हैं । बया इसी में से यह सिद्ध नहीं हो जाना चाहिए कि पृथकता अन्तिम नहीं 
है और सत्य भी नरीं हैं अन्तिम और सनातन सत्य एक है । उस एक का 
आकार और रूप नहीं हो सकता । संज्ञा आकार और रूप का हो नाम है । फिर 
भी संज्ञा देत्नी ही होती हैं कारण रूप और आकार में हम स्वयं निबद्ध है । 
इसलिए थूर्ण और अविकल को, भी रूपाकार में आबद्ध करना आत्म-लाभ के 
लिए हमें अनिवायं हो आता है। 

भवित और प्रार्थना द्वारा हम जैसे पथके में अपार्थक्य, भिन्न में अभि- 
न्नत्व का अनुभव पाते हैं । ब्रौद्धिक संग्रहण से अपाथक्य और अभिन्नत्व मिल 
नही पाता हे । इसी से ज्ञान की स्पष्ट और नियुक्त भाषा को औचित्य देने में 
मझे संकान्न होता है । 

' गांधौजी पर मैं अधिकारी नहीं हूं । सम्मति देना भी विवाद उपजानों 
होगा । इसलिए उससे भी बचना आवश्यक हैँ । अभी गांधी इतिहास के पुरुष 
हैं । शुद्ध धर्म के अभी बन नहीं पाये है कि जिनसे प्रकाश मिले और स्वाथंता 
का सांसारिकता का नाता छूटा रहे । अभी तो देश-काल के प्रति मिले लाभ में 
से हमने उन्हें देखा और लिया है । जब केवल आत्मलाभ की भाषा ही शेष रह 
जायगी, तब उस अवगाहन में जाना निइशंकित हो सकेगा । 

एक बात अवश्य कही जा सकती हे और वह प्रकट हैँ । जगत्‌ के सुख- 
दुःख के विग्रह में से ही यदि उन्होंने किया तो ब्रह्म को उपलब्ध किया । सेवा के 
शब्द और चरखे के उपकरण पर जो उनका बल रहा, उससे यह भी देखा जा 
सकता है कि हर दूसरे में, अथवा शेष समस्त इतर में, उन्होंने ब्रह्म को खोजा 
ओर देखा । जगत्‌ से कटकर किसो अलग ब्रह्म की शोध उनमें नहीं थी । 

ब्रह्मचयं की अपेक्षा में यह भी गांधी जी में देखा जा सकता है कि स्त्री 
से दूरी उन्होंने नहीं चाही और नहीं पायी । बल्कि उनको लेकर घर-घर से 
देवियां निकलीं और पतिधम से उठकर बलिधमं अपना रहीं । स्त्री को स्त्रीत्व 
से आगे व्यक्तित्व देने में गांधीजी से बढ़कर शायद ही कोई इतिहास का चरित्र ठहर 
सके । यह महिमा मेरी दृष्टि में उनके ब्रह्मचर्य की ही थी । स्त्री उनके पास 
नितान्त निरापद और सुरक्षित ही अनुभव नहीं करती रही होगी, बल्कि वह 
अपनी अन्त्रं न्थों से भी वहां मुक्त बन आती होगी । नहीं तो उस मोहिनी को 
समझा नहीं जा सकता है जो कुलीन-से-कलीन और सम्श्रमशील महिलाओं को 
बेसध बना डालती थी । 

गांधी चार पुत्रों के पिता और पत्नी के कामासत्त पति रहे थे । स्त्री 
के स्त्रीत्व को समझने का उन्हें अवसर नहीं आया, यह नही कहा जा सकता ।शुक- | 
देव की तरह उन्हे किसी तरह नहीं माना जा सकता । अत: उनका ब्रह्मचयं 
अबोधता का नहीं हो सकता था । स्त्री के स्त्री ही होने का पता जिसे न चले 
ऐसा शायद कोई ब्रह्मचारी हो सकता हो, तो गांधी वसे ब्रह्मचारी न थे । 
फिर भी अमोघ वह ब्रह्मचयं ही हो सकता है जिससे उनके महात्मापन के 
यज्ञ में अनेकानेक विदुषी मानिनी कोमलांगिनियां अपनी सब सम्भावनाओं 
को तिलांजलि देकर यज्ञाहुत होने बढ़ आयीं । क्या शक्ति थी कि रेशम छोड़कर 
सुन्दरियों ने टाट पहना, विलास छोड़-कर कष अपनाया श्रोर भोग से 
पलटकर सेवा में अपने को स्वाहा किया ? निश्चय ही यदि यह ब्रह्मचयं था 
तो वह प्रेम से स्निग्ध ओर सम्मोहनीय रहा होगा, दद्धंष और प्रखर और 
प्रचण्ड भ्रौर वर्जनशील वह ब्रह्मचयं न था । मानो वह कुछ उससे बिल्कुल 

उल्टा ही था, जो स्त्री को निमन्त्रण देता था और उसके लिए परम अभ्यर्थनीय 
और वरणीय होता था । जो हो, मैं मानता हूं कि वह ब्रह्मचर्य असल था 
और सकल था । 

यही नहीं, मैं इसको उनकी संगठन-क्षमता नहीं, ब्रह्मचर्य-क्षमता का 
फल मानता हूं कि देश और संसार उनके पीछे उमड़ पड़ा और अपने को होम 
देने को लालसा में उद्दीप्त हो उठा । संगठन तो कांग्रेस था और वह संगठन 
अन्तिम दिनों में उनसे बिछड़ ही नहीं गया, बल्कि उलटा चल निकला । संग- 
उन की भूमिका पर सफलता-विफलता को जैसे चाहे देखा जाय, उनके चुम्ब- 
कीय आकषंण सें इनकार नहीं किया जा सकता । 

हम सभी अपने को देते ग्रौर दूसरे को अपने में लेते हैं । इसके साधन 
हमारे पास हुआ करते हैं शरीर और मन । निश्चय ही इन साधनों से परादान 
और आतत्मप्रदान आंशिक ही हो पाता है । मन पूरी तरह उड़ेला नहीं जाता, 
न अपने में लिया जा सकता है । शरीर द्वारा प्राप्ति तो इतनी खण्डित और 
क्षणिक होती है कि तभी ऊब हो आती है । गांधीजी के पक्ष में जीवन का यह 
देन-लेन का व्यवहार समग्र और आत्मिक भाव से हुआ । आत्मता एक के द्वारा 
सबकी मिलती है, उसी तरह एक के द्वारा सबको प्राप्त होती है । चल-घूमकर 
उन्होंने विश्व को चकाना नहीं चाहा । न एक-एक सें मित्रता बनाने का कार्यक्रम 
रखा । बल्कि विदेश और वर्ग और व्यक्ति को शत्रु बनाने में भी उन्हें कठिनाई 
नहीं हुई ! हुआ यह कि शात्र-मित्र, स्वदेश-विदेश को भाषा के नीचे उन्होंने 
अपने को आत्मता द्वारा दिया और प्रत्येक को उसी आत्मता द्वारा ग्रहण किया । 
परिणाम यह है कि वयक्तिक कमं से वह सावंजनीन सावभौम बनते गये । 

यह किसी कोरे प्रेम का कार्यक्रम न था । ऐसा होता तो गोली से उन्हें न 
मरना पड़ता । न उम्र भर बार-बार जेलों में जाना पड़ता । असल में सेवा यदि 
व्यक्ति की थी, तो प्रेम एकमात्र सत्य का था । इसलिए एक-एक कैर ब्यक्ति को 
या देश को अपनाने की उन्हें आवश्यकता नहीं हुई । सब उनके बनते चले गये 
तो इसलिए कि सत्य में सब आप ही अभिन्न होकर समाए हुए हैं। लेकिन प्रेम 
सत्य का था, इसी लिए यह घटना घटी कि अनेक को उनमे अप्रेम मिलता हुआ 
मालम हुआ और अनेक की ओर से उन्हें अप्रेम हो नहीं द्वेष तक मिला । मैं 
इसको बहुत महत्वपूर्ण गिनतः हूं कि उनकी मत्यु हुई नहीं, की गयी । 
महत्वपूर्ण इसलिए कि मनुष्य की ओर से की जाती है, होती है केवल ईश्वर 
की ओर मे । ईश्वर की ओर से जो अमरतंत्व का प्रतीक होकर आये, उसे 
मारने वाला मनुष्य का स्वय श्रहंकार हो, यही उचित जान पड़ता है । इससे 

दरक जाता है । इसी तरह काल ऐसे अकाल पुरुषों से चमक कर मानो एकाएक | 
तरेड़ देकर टूट रहता है । काल फट जाता है ओर इस पुरुष का आविभावनये | 
.. युग के प्रादुर्भाव का सूचक बन आता है। यह मुझे उचित और संगत से आमे . 
` ` अनिवार्यं लगता है कि अकाल पुरुष की अकाल मृत्यु हो । ऐसी ही मृत्यु से. 
____ काल मानो अमरता को अपने बीच भ्रवकाश देने को विवश होता है । स्पष्ठ है 
कि तभी हो सकती है, जब व्यक्ति से प्रतिस्पर्धा और प्रतिद्वेष की 
शक्ति का उदभव हो जो उद्विग्न और विचलित होकर हत्या और हिसा 
पर उतारू हो आये । यह प्रक्रिया मानो मलशक्ति के अभिनंदन स्वरूप घटित 
होती हैं । 
| अकालमत्यु को महिमान्वित करना चाहता हूं, ऐसा नहीं है ईसा के 
साथ चोरों ने भी फांसी पायी थी । मतलब यह कि जिनको शीर्ष और केन्द्र में 
लेकर तीक्र प्रेम और तीब्रद्ेष जगत को मथता हुआ ऊपर आ उठता है, वे मानों 
` परमेश्वर की और से मानवता के आत्म-मन्थन के निमित्त भेजे हुए अवतारी 
` पुरुष ही होते हैं । उस कृती के उदाहरण से जगत्‌ आत्म-दर्शन और आत्मलाभ 
का अवसर पाता है । मानो उस उपलक्ष से आदि तत्व अपने आदि इन्द्र में 
जूझते हुए दीख आते है । राम-रावण, पाण्डव-कोरव, धमं-अधम का युद्ध चाक्षुष 
जगत में प्रत्यक्ष हो आता है । | 
गाँधी के जोवन के साथ वही मृत्यु मेल खाती है जो उन्हें मिली । मानो 
वह उनके जीवन-पाठ को परिपूर्णता दे देती है । प्रेम को अहिसा कह सकते हैं । 
लेकिन सत्य के बिना सब अधूरा है, यह पाठ उस मृत्यु से अमोघ बन जाता है । 
संभव था कि जीवन द्वारा वह कुछ ओभल भी रह जाता और हम उस 
महात्मा के लोक-पक्ष को ही देखते । मृत्यु से मानों उसके आत्मपक्ष, अलोक 
पक्ष की पीठिका भी स्पष्ट हो जाती है । ७ | 

धमं-निरपेक्षता के दो स्वरूप हो सकते हैं । एक तो वह जो सर्व-धमं- 
समादर में से आती है। दूसरी, जो धमं को उपेक्षा में से फलित होती है । 
मुझे प्रतीत होता है कि घमं के बिना व्यक्ति लोकिक से घिर जाता है, उसका 
विभु नहीं बन पाता । यह धमं प्रत्येक की आन्तरिकता से सम्बन्ध रखता है, 
लेकिन रहन-सहन के इकट्र होने के कारण तत्व-दशंन ओर प्राथना-पूजा की 
विधियों को लेकर सामुदायिक भी हो जाता है विश्‍व का सारा मानव समाज 
इस तरह पाच-सात धर्मों में बंटा हुआ है । वे बुद्धिशाली लोग भी, जो धमं- 
निर्भर अपने को नहीं मानते उससे उत्तीण मानते हैं, जाने-अनजाने अमुक मात्रा 
में अमुक धर्म-समुदाय में रचे-पचे होते हैं। मैं जैन हूँ, आप सनातनी हैं, वे 
मुस्लिम हैं, चौथे ईसाई हैं । इत्यादि घटना सदा मन के निर्णय से बहीं बनती, 
मानो जन्म को और आस-पास की स्थिति से सहज बनी हुई होती है। जो 
धर्म-निरपेक्षता इस यथार्थता और वास्तविकता से विमुख और असावधान 
होकर लॉक-कल्याण करना चाहती है, वह उतनी सफल नहीं हो सकती । 
कारण, वट्‌ ऊपरी सतह के काम-काजी आदमी को लेती है, उसकी अभ्यन्त- 
रता का हिसाव मे बाहर छोड़ देती है। अर्थात्‌ वह पूरे व्यक्तित्व का लाभ 
नहीं उठा पाता । 

लाकवादी दर्शन और कोरमकोर कमंवादी कार्यक्रम मेरे विचार में 
सांस्कृतिक विकास में बहुत मदद नहीं कर पाएंगे । इसमें से जो फलित होगा, 
वह भौतिक प्राचुयं ता हो सकता है और उत्कट राजकारण भी हो सकता है, 
लेकिन नैतिक और सांस्कृतिक उन्नति दूसरी चीज है । 

वस्तु और कमं पर जव एकांगी जोर पड़ता है, तो मानवीय गुणों के 
प्रति अपेक्षा वातावरण में कम हा जाती है, कुछ उपेक्षा-सी होने लगती है । 
इस कारण कुल मिलाकर मनुष्य और मनुप्यता का ह्यास होता है | धर्म कई 
हैं और सम्प्रदाय में बट हैं । इसलिए उन सबसे एक-साथ किनारा लेकर जो 
लाकवाद (संबयुलरिज्म) उनकी चिभिन्नता स अपने लिए सुरक्षा बनाकर 

चलना चाहता है, उसके गहरे में उन धर्मों के प्रति समांन तंटस्थता नहीं 
होती है, बल्कि एक प्रकार का समान निरादर होता है । जिसमें समानता 
आदर को है, उपेक्षा को नहीं है, वह धमं-भाव-सम्पन्न लोकवाद अधिक कार्य- 
कारी हो सकता है । 

इन दोनों हृष्ठ्रिकोणों को स्पष्ठ करने के लिए दो नाम समक्ष हैं: गांधी 
और नेहरू । गांधी भी व्यावहारिक ओर राजनीतिक थे, लेकिन मूलत: धमं- 
भावापन्न थे । चोटी रखते थे, अपने को वैष्णव कहते थे । लेकिन धर्मो और 
सम्प्रदायों को परस्पर पास लाने में उनसे अधिक काम कोन कर पाया है ! 

मध्ययुगीन भारत में अकबर ने धर्मो को निकट लाने का प्रयत्न किया, 
पर गांधी और अकबर के प्रयत्नों की भूमिका मैं एक नहीं मानता हूँ । 

` पौराणिक प्रथा ठीक है । वहाँ समन्वय सहज होता चला गया । 
लेकिन वह केसे हुआ और किसने किया ? मुके नहीं प्रतीत होता कि यह काम 
शासक या लोकनायक द्वारा हुआ होगा । भावनाशील पुरुषों के द्वारा यह 
अनायास संपन्न होता चला गया । लम्बा-चौड़ा आयोजन और जुटाव उसके 
पोछे नहीं था । ऐसे प्रयत्न हो सकते हैं जो गहरी आत्म-श्रद्धा में से न आए, 
लोक-प्रयोजन के तल को प्रेरणा से ही हों मेरा इस जगह मंतव्य यह है कि 
हृदय में से निकले हुए प्रयत्न ही इस क्षेत्र में फलदायक होगे । केवल प्रयोजन 
के हेतु से किया गया यत्न सफल नहीं होगा । अर्थात्‌, स्वयं जिसका रूप 
धामिक है, केवल लौकिक नहीं है, उस कार्य को सिद्धि में वह लोक-कर्म या 
संघ-कर्म उपयोगी होगा, जिसके मूल में स्नेह की विवशता होगी । 

` केवल परिचय से काम नहीं चलता है । बल्कि उलटे घृणा का कार्म 
भी उससे लिया जा सकता है । एक बन्धू ने बड़े परिश्रम से अरबी भाषा पढ़ी 
और करान का गहरा अध्ययन किया । अच्छे-अच्छे मौलवी उनके इस्लामी 
ज्ञान पर दंग रह जाते थे । लेकिन यह सब विद्या इस काम आयी कि वे 
इस्लाम के प्रति अवज्ञा ओर द्वेष ही जीवन भर फेलाते रहे ! संस्कृतज्ञ.मौलवी 
भी ऐसे मिल जाते हैं कि जिनको विद्या उन्हें हिन्दू के निकट नहीं लाती है, 
बल्कि विमुख बनाती है । केवल एक-दूसरे के विषय का बोध काफो नहीं है । 
स्वयं में यह उलटा फल भी ला सकता है। जो आवश्यक और मलभूत है, वह 
यह कि पहले इतर के लिए हममें स्नेह और आदर हो । स्वयं के प्रति राग कम 
होगा ठीक उतनी ही मात्रा में पर के प्रति द्रष भी कम होता जायगा । पर 
को पररूप में देखकर जितना भीः जानेंगे, वह सब जानकारी गेरिधत को मिटाने 
वाली नहीं, बढ़ाने वाली होगी । 

छुटपन में एक कहानी एंड्रोक्लोज की पढ़ी थी । कभी शेर के पाँव से. 
उसने काँटा निकाला था। कई रोज भूखे रखे गये शेर के सामने जब सजा के 
तौर पर एंड्रोक्लोज को डाला गया, तो शेर ने उसको पहचान लिया । लोग 
तब सारे अचम्भे में रह गये देखकर कि, दोनों तो परस्पर लाड़ कर रहे हैं ! 
में अपने मन से पूछता हूं कि एंड्रोबलोज से पूछा जाता कि झेर लम्बा कितना 
था, पूछ कितनी बड़ी थी, बदन पर उसके चित्तियां थीं तो कितनी थीं इत्यादि 
तो क्या वह बता भी सकता था ? लेकिन शिकारी के ज्ञान को देखें । वह जब 
वैज्ञानिक अध्ययन करता है, शेर की एक-एक बात को पहचानता और परखता 
है, तो वह ज्ञान आखिर उसको शिकारी ही तो बनाता है; शेर के लिए उसमें 
कोई अपनेपन का भाव तो नहीं पैदा करता ! शेर और शिकारी का सम्बन्ध 
अपनेपन का नहीं है, गैरियत का है। अर्थात्‌ परस्पर-परिचय आदि स्वयं में 
उस इष्ट में सहायक नहीं होता है । होता है तो तब, जब पहले भावना उस 
प्रकार को जाग चुकी होती 

भारत के वेलफेयर राज्य की ओर से इस प्रकार के प्रयत्न हो रहे हैं । | 
वे शुभ हैं, उपयोगी हैं । लेकिन शुभता और उपयोगिता वह फलवती तब 
होगी, जब वातावरण में गम्भीर धर्मभाव भी होगा । सेक्पुलरिजम, जो केवल 
लोकवादी है, अगर हवा उससे भरी होगी, तो निकट लाने के प्रयत्न होते रहेंगे 
ओर दूरी भी बढ़ती रहेगी । कारण, बृद्धि-व्यापार हृदय से समानान्तर चलता 

। धमे हृदय की वस्तु है। 

अकबर स्वयं जबकि शासक थे तब गांधी का सम्बन्ध शासन से या 
भारत की राजनीति से था तो परामशंक के रूप में कांग्रेस के द्वारा ही था । 
अकबर ने दीमे-इलाही का निर्माण किया, जिसमें उन्हें ्राशा थी कि हिन्दू- 
बुस्लिम संगम हो जायगा । गांधी में उस प्रकार का कोई प्रयत्न नहीं दीखता । 
उनके आश्रम में ज॑से जिस-जिस प्रकार के लोग आते चले गये, प्राथना में उसी 
विधि के भजन-स्तवन शामिल होते चले गये । यह नियोजनपूर्वक नहीं हुआ, 
परिस्यिति को और हृदय को आवश्यकता के अनुसार हुआ । 

गांधी के एकता सम्बन्धी प्रयत्न मानो तपस्या और तितिक्षा को प्रगाढ 
से प्रगादृतर बनाने की ओर चलते गये । साथ ही कमेक्षेत्र में कांग्रेस को वे 
उस प्रकार को प्रेरणा देते गये । ऐसा कोई प्रयत्न उनके द्वारा नहीं हुआ जहाँ 
वेद और कुरान का मिला-जुला संस्करण निकालने की चेष्टा की गयी हो। 
न मस्जिद-मन्दिर के समन्वय की बात उनमें देखी जाती है। गांधी जी का 
प्रयत्न महात्मा का है । अकबर का शहंशाह का है । 

_ होगा हो नहीं । आदमी में दंष शेष रहे ही चला जायेगा, जिससे पुरुषार्थ बे 
_ लिए अवकाश रहे । लेकिन दीने-इलाही की विफलता जैसी चीज गांधी जी के | 
लिए कहीं न थी; क्योंकि वैसा प्रयत्न न था । हिन्दू-मुस्लिम विद्वेष की जो | 
ज्वालाएं फेलीं, तो कांग्रेस के हिन्दू-मुस्लिम एकता कार्यक्रम में से कांग्रेस-लीग 
की फूट ही निकलती चली गयी । वह इतिहास दूसरा है और उसके कारण. 
दूसरे हैं । यह तो निस्सन्देह माना जायगा कि वह विफलता गांधी की भी है, 
लेकिन उसका निदान मैं गांधो-काँग्रेस के सम्बन्ध में अधिक देखता हूं । गांधी 
का धमं-भाव काँग्रेस के पास आकर अगर केवल कमंवाद बना रह गया, तो 
अवश्य त्रुटि गांधी में भी रही होगी । कांग्रेस ने एकता को प्लेटफार्म बनाया, 
साधता नहीं बनाया । गांधी साधना में से एकता सिद्ध किया चाहते थे। 
कांग्रेस राजनीतिक जमात थी और साधना को बात ही उसे असंगत थी । 
है कांग्रेस की विफलता गांधी की विफलता नहीं है, यह मैं नहीं कहता हूँ । लेकिन 
. गांधी का इस प्रश्‍न के प्रति दृष्टिकोण अकबर से और कांग्रेस से भिन्न था । 
प | जिस पर सब धमं एक है और जहाँ वे उस एकता का अनुभव कर 
ह सकते हैं वह भूमि ईश्वर के सिवा दूसरी नहीं है। आज भी लगभग सभी अनुभव 
करते हैं कि ईश्वर, गाड, ग्रल्लाह एक हैं । कुछ पहले ऐसा अनुभव नहीं था 
और ये सचमुच तीन थे । लेकिन उत्तरोत्तर जान पड़ता रहा है कि तीन नहीं, 
सहस्त्र-सहस्त्र नाम और अरब-खरब अन्तर ईश्वर में विलीन हो जाते हैं । परम 
एकता वहीं है । 
धमं वह है जहाँ व्यक्ति स्मरण-प्रतिस्मरण, पूजा-प्राथंना आदि के 
द्वारा अपना सम्बन्ध उसी एक से बनाता है । ग्रत: धमं से बाहर ऐक्य कहीं 
मिलने वाला नहीं है । 
धमं स्वय अनेक हैं, लेकिन पहचान गये हैं कि वे आपस में जड़े सब 
उस एक से ही हें ।.अनेकता सम्प्रदायो की रहती भी चली जाय, तो हानि 
नहीं है, बशतं कि वहाँ धर्म-भाव हो । क्योंकि धर्म-भाव होने पर एकता की 
अनुभूति के द्वारा अनेकता स्वयं सुन्दर ओर आदरास्पद बनती है । 
` जीवन-व्यवहार को लाकभूमिका पर हरएक को व्यक्ति और नागरिक 
बनकर बरतना पड़ता है । इस तरह प्रकटतः वहा सब समान हो जाते हैं । 
लेकिन हम देखते हैं कि यह काफी नहीं होगा । कारण, संघबद्ध स्वार्थ सम्प्रदाय 
की आड लेते हैं और उस साम्प्रदाथिकता का पूरा-पूरा लाभ उठाया करते हैं। 
अभी हाल के अपने अनुभव की बात कहता हूं । जेनों के दो सम्प्रदाय वेमन- 

अकाल पुरुष गांधी : 


गांधो और हमारी राष्ट्रीयता 


गांधीजी और भारत की राष्टीय काँग्रेस के साथ का समय भारतीथ 
इतिहास का सबसे महत्वपूर्ण युग है"! उसमें बहुत-सौ बड़ी-बड़ी घटनाएं घटी 
आन्दोलन और दमन हुए, अंग्रेजी हुकुमत गई, भारत दो टूक हुआ, और अन्त 
में गाँधीजी सीने पर तमंचे की गोली खाकर धराधाम से विदा हो गये । 

उनके बाद से भारत अपनी स्वतंत्रता से जूझ रहा है और अपने को 
मुसीबत में अनुभव करता है । उसमें से कट कर पाकिस्तान बना है और उस 
विभाजन में से शरणाथियों की समस्या आ बनी है । वहं समस्या चैन नहीं लेने 
देती है। वह मजबूर करती है कि राष्ट्रीयता को उलट-पलट कर फिर-फिर परखा 
जाय और उसके सम्बन्ध में सही दष्ति प्राप्त को जाय । 

गांधीजी के रहते भारत की राष्टीयता को उनसे मार्ग दशेन मिलता 
. रहा । स्वयं गाँधीजी को यह झमेला नहीं छूता था । कारण, उन्होंने अपना धमं 
अहिसा माना था । अहिसा धर्म होने से एक और अनेक की समस्या का उनके 
भीतर ऐसा समाधान हो जाता था कि तात्विक कोई कठिनाई उन्हें नहीं होती 
थी । बाहर से व्यवहार की कठिनाई जो आती थी, उनकी आंतरिक श्रद्धा से 
छकर वह कुछ हल ही होती थी, हावी न हो पाती थी । अपने और अपनी 
आत्मा के रहकर सबके बनते जाने में उन्हें कठिनाई नहीं हुई । सबके होने के 
लिए उन्हें अपनी मर्यादा छोड़ने की आवश्यकता नहीं थी । एक में से ही उन्होंने 
सब को साधा था । अन्त तक कहा कि मैं सनातन हिन्दू वेष्णव हूं, उसी में से 
सब धमं मुझे समान बनते हैं । वे सब भी मेरे हैं, मैं उनका हूं । मेरा वंष्णवत्व 
मुझे यह सिखाता है। 

यों यह स्थिति अपरिचित नहीं है । सूफी और मर्मी लोग सब में उस 
एक को देखते कहे जाते हैं । लेकिन शायद वह एक को इतना देखते हैं कि अनेक 
को उनकी आँख यथोचित महत्व नहीं दे पाती । गांधीजी ने अनेक के, एक-एक 
के अलग-अलग, महत्व को कम नहीं किया । वही उनका सबसे बड़ा दान है । 
राजनीति जो दुनिया के कामकाज सम्भालने का दायित्व लेकर अपने लिए प्रभू - 

त्व सम्पादन करती है, गांधीजी से श्रादेश और अनुमति प्राप्त करने की स्थिति 
से ऊंची नहीं रह सकी । कारण, राजनीति अनेकता में रहती है, उसको पह- 
चानती है, उसके साथ बर्ताव करने में कुशलता साधती है ; लेकिन राजनीति 
ने पाया कि गाँधोजी उस अनेकता को स्वयं उससे भी अच्छी तरह जानते हैं । 
वह छोटी से छोटी अनेकता (अल्पसंख्या) को भी गौण मानने को तैयार नहीं 
हैं, उसका भी आदर और संरक्षण कर पाते हैं श्रादर्शवादी अधिकांश यहीं 
चूकता है । भविष्य के आवाहन में वर्तमान को वह यथोचित मान नहीं दे पाता । 
वर्तमान और भविष्य, व्यवहार और आदश, के अन्तर पर अधीर और व्यग्र 
होकर वह बाधा को अपने से बाहर देखने लगता है और उसको बलात्‌ मिटाने 
की चेष्टा में पड़ जाता है । यह अयत्न जब विफल होता है तो वह और हठ 
ठानता है । परिणाम यह तो आता नहीं कि अनेकता मिटे, होता यह है कि 
अनेकता में जो अन्तर्व्याप्त ऐक्य-सूत्र है वह उसे और ओझल और क्षीण बनता है 
और अर्नेक्य, ऊपर के रूपाकार से भीतर की ओर मुड़कर, ऐक्य-श्रद्धा को काटने 
और खाने लगता है । 

गांधीजी जब भारत आये, और फिर काँग्रेस में आये, उस समय यहां 
कम दल न थे । लेकिन देखा गया कि मानों आप-ही-अ्राप समूचा राष्ट शनेः 
शन: एक और इकट्ठा होता जा रहा है । विरोधी हैं, पर मानों वे भी विरोधी 
नहीं हैं । जिस नीति से यह विस्मय सम्पन्न हुआ वह बृद्धिचातुरी अथवा कूट- 
नीति को नहीं थी । गाँधी के व्यक्तित्व को देखते हुए कहा जा सकता है कि 
वह एकदम सरल थी । वह सबको अपनी-अपनी जगह मान्यता देकर चलने की 
थी । सबको अपनी निजता में अक्षुण्ण रहने देने ओर रखने का काम उन्होंने 
अपना मान लिया था, इस कारण किसी को तोड़ने की भाषा उनके लिए अना- 
व्यक हो गई । अपने सत्य पर स्वयं डटे रहना और दूसरे को एवं दूसरे के 
सत्य को उसी प्रकार अवसर देना-इस निपट एक, फिर भी दुहरी, नीति के 
पालन से उनके द्वारा भारतीय राष्टीयता को वह मार्गे मिलता चला गया जो 
उसे चाहिए था । 

किन्तु गांधी और काँग्रेस किसी भी समय एक नहीं हो सके । स्वयं गांधी जी 
ने यह नहीं होने दिया । गांधीजी भाव में ऐक्य इतना साध सके थे कि शरीरा- 
कार में तो विविध और विभिन्न बने रहना ही उन्हें उचित जान पड़ा । पररणाम 
यह कि जब उन्हें अनुभव' हुआ कि काँग्रेस उनसे अलग स्वयं अपने पैरों खड़े होने 
की सामर्थ्यं खो रही है, इतनी उन पर निर्भर होती जा रही है, तब उन्होंने 
काँग्रेस मेम्बरी से भी अपने को अलग कर लिया । काँग्रेस को यदि अनिवायं 

Fe कि वह गाँधी जी. का नेतृत्व खोजे और पाये, तो भी गांधीजी उसके संचा- 
रन-सूत्र को अपने हाथ में थामने वाले न थे उनकी ओर से यह विभाग मानों 
जवाहरलालजी का हो चुका था । परामशं के लिए वह सुलभ थे, शेष में छुट्टी 
थी कि जवाहरलाल काँग्रेस को अपनी राह चलाएं । गाँधी और जवाहरलाल 
के संबंध कांग्रेस के पिछले दिनों के इतिहास की कंजी हैं जवाहरलाल जैसा 
गांधीजी का भक्त दूसरा मिलना कठिन है। पर अथने प्रति खरे रहने की आवश्य- 
कता की अतिरिक्त चेतना से भी जवाहरलाल बच नहीं पाते थे । गाँधी के प्रति 
समषंण में से जवाहरलाल कुछ भी अपने पास बचा रखना चाहते थे, सो नहीं; 
पर गाँधी समर्पण स्वयं लेना न सीखे थे समपंण सब भगवान्‌ का है । और 
गाँधी इतने आस्तिक थे कि मानते थे कि कोई अलग ईश्वर की ओर से इस 
लिए नहीं बना हे कि वह अपने ग्रलगपन को, यानी अपने अलग 'अहं' और 
अलग बुद्धि को अपने पास न रखे । इसलिए जकजब जवाहरलाल की ओर से 
मतभेद उन तक गया तभी तब उनकी ओर से द सुरक्षित वापिस जवाहरलाल 
जी के पास ही कर दिया गया । उसको तोड़ने और गलाने का काम कभी रती 
भर भी गाँधीजी ने नहीं किया । जवाहरलाल स्वयं अपनी ओर से यह करते तो 
कर सकते थे । पर वह अपनी प्रकृति ओर रक्त को कहाँ ले जाते ? ईश्वर, जो 
गाँधी का समूचा बल और संबल था, जवाहरलाल की समझ के हाथ किसी 
तरह न आता था । उस धारणा में जवाहरलाल को बल्कि अंधेरा इकट्ठा हुआ 
दीखता था । उस अंधेरे को जगह बिजली के जलते अक्षरों में वह 'उन्नति' लिख 
डालना ओर पढ देखना चाहते थे । गाँधी धामिक थे, पर जवाहरलाल आँख 
खोलकर धमं को केसे मान सकते थे ? धर्म कई थे और इतिहास बताता था 
कि वे आपस में झगड़ते आये हें । ऐसी हालत में बहुत उदार हुए तो वह 'धमं- 
निरपेक्ष ही हो सकते थे । 

इस पृष्ठ-भूमि पर हिन्दू-मुस्लिम समस्या के इतिहास को सम्भ । 
मुस्लिम के वही अधिकार हों जो हिन्दू नागरिक के, यह परिणाम तो दोनों ही 
को प्राप्त था । लेकिन जवाहरलाल के लिए जब कि हिन्दू-मस्लिम दोनों शब्द 
वृथा थे और वहम थे, तब गांधीजी को दोनों धमं श्रौर दोनों धामिक प्रिय थे । 
राष्ट्रीयता जवाहरलार के लिए इस अर्थ में असाम्प्रदायिक थी कि सम्प्रदाय से 
वह मुक्त रहे । गांधीजी के लिए उसके असाम्प्रदायिक होने का मतलब यह था 
कि वह प्रत्येक सम्प्रदाय के लिए अपनी हो सके । 

हिन्दू-मृस्लिम शब्द गांधीजी के लिए प्रतीक थे । व्यवहार की अनेकता 
नाना शब्दों का सहारा लेकर बनती और प्रगट होती है, हिन्दू-मृस्लिम के नीचे 

मानों भेद की वह समूची भूमिका ही आ जाती थ।। भेद के प्रति अधीर और 
अवज्ञाशील होना क्या नास्तिकता ही न कहलायेगी ? बैर बेर से किया जा 
सकता है, बैरी से नहीं बेरी मानकर चलने से बेर आप ही पड़ने लगता है । पर 
असल में तो बेरी कोई है ही नहीं । जो अपने को वैसा मानता है वह भूल में 
है ; शायद वह भय में हे । बेर को मिटाने के लिए बैरी को मान देने से 
शुरू करना होगा । मान ऊपरी नहीं, बल्कि हादिक । ऊपर से तो बल्कि चाहे 
असहयोग और सत्याग्रह भी चल सकता हे । 

इस दृष्टि से गांधीजी ने इस्लामी राजनीति से अधिक इस्लाम धमं की 
ओर ध्यान दिया । इस्लाम धर्म यदि शाति का है, और फिर भी अगर मुसल- 
मान अशांति के लिए तुला दीखता है तो कहीं न कहीं कोई विकार ही उसमें 
कारण बना हो सकता है। शायद मुसलमान भाई अपने कुरान से दूर चला गया है। 
मुसलमान के कारण पेदा हुई उलझन का हल कहीं बाहर से नहीं आयगा, वह 
उसी में से आयगा। वह इसी प्रयत्न में से आयगा कि मस्लिम अपने को ओर अपने 
काम को अपने ईमान पर कस कर देखे । गांधीजी ने इसीसे हिन्दू को कहा.“सच्चे 
हिन्दू बनो”, मुसलमान से कहा--''सच्चे मुसलमान बनो” । इस तरह हिन्दू के 
सही-सही हिन्दू बनने और मुसलमान के मुसलमान बनने के आग्रह से सम्मिलित 
भारतीयता या राष्टीयता केसे पनपेगी,यह शंका गांधी को नहीं हुई। उनकी श्रद्धा 
थी कि अपनी-अपनी जगह सच्चे इन्सान बनने की कोशिश में से जो निकलेगा वही 
सच्चा होगा । राष्टीयता भी वही सच्ची होगी । किसी भी धमं को छोड़ने की 
जरूरत किसी के लिए क्यों पड़े ? कया कोई धमे हो भी सकता है जो आदमी 
को संच्चा और सेवाभावी बनने-बनाने के लिए हीन आया हो? इससे राजनीतिक 
समस्या की सुलझन के लिए काम नीचे गहराई में करना होगा । शायद उतनी 
गहराई में कि जहां मनुष्य का ग्रंतःकरण और उसका धर्म रहता है । असल 
वही है, वहां किया गया काम ऊपर फुल या फल में आप ही कलक आयेगा । 
अतः मुख्य कतव्य मन का और चेतना का सस्कार है । 

लेकिन वह न हुआ । गांधी जी को ही वह सब कर जाना था, यह 
मानना अपने को क्षमा कर रहना होगा । गांधी जी अपनी भांति जीकर, 
चलकर और हमारी आंखों को खोल देने वाली सफलता भी दिखाकर 
एक जीवन नीति का उदाहरण सामने कर गये हैं । उससे अधिक 
करना किसी का काम नहीं है। उस मानव-नीति की भूमिका पर हमारा काम 
नहीं चल सका । राजनीति का बोल-बाला रहा और राजनीतिक अधिकारों 
की चाह ओर मांग से वातावरण गर्म बना रहा । गांधीजी यहां अंग्रेजी शासन के 

यी, मित्रता नहीं मूल में यह अलगपन (£०।५४।४/७०१) विरोधपन यदि हमारी 
राष्ट्रीयता के लिए स्वीकृत हो सकता था, तो बह नफरत का विष वहीं तक 
रह जाने वाला न था । अंग्रेज के प्रति हिन्दुस्तानी गौरवपूर्वक द्वेष रख सकता 
है, तो मुसलमान हिन्दू के प्रति ईमानन्‌ अपने में नफरत का भाव क्यों नहीं उपजा 
सकता? अर्थात्‌ उग्र राष्ट्रवाद ने यहां भारत में द्विराष्ट्रवाद को जन्म दिया । जान 
पड़ा कि भारतीय इस्लाम की आवाज़ कायदे आजम जिन्ना की आवाज है । 
यह बात कि नमाज ओर कुरान से श्री जिन्ना का उतना गहरा वास्ता नहीं 
है, उस समय किसी के लिए तक-संगत नहीं रह गई थी । राष्ट्र-धमं मानव- 
घमं से स्वतन्त्र बन आया और श्री जिन्ना एक स्वतन्त्र मुस्लिम-राष्ट्र के नेता 


और निर्भाता के रूप में प्रबल होते चले गये । जमीयत-उल-उलेमा, जो कुरान 
के ज्यादे नजदीक थी, महत्वहीन चीज हो गई और मृस्लिम-लीग जोर पकड़ती 

गई । यह सब गांधीजी के रहते हुआ, जैसे कि राजनीतिक क्षेत्र के और बहुत- 
से काम गांधीजी के बावजूद होते रहे । 


| लीग का ईमान साफ था । हिन्दू एक कौम है, मस्लिम दूसरी कोम 
है, और दोनों अलग है । सदियों से साथ रहें हैं, पास में रहे हैं, सही; लेकिन 
कौमियतें दो हैं, और भारत की मसलमान कौम के लिए एक अलग राज्य 
बनकर ही रहेगा । स्पष्ट ही यह राज्य बँटाने की नीति थी । 

सम्मख उसके गांधीजी की मानव-नीति थी । उसका कहना था कि 
बंटवारा चाहते हो, तो जबरदस्ती से उसे रोका कैसे जाएगा ? इससे जबदंस्ती 


से कुछ लेने की बात में भी कयां सार है ? आखिर कया हिन्दू मुसलमान होने 
` सै दोनों भाई-भाई नहीं रहे ! बटवारा भाइयों में भी होता है। पर अपने दो के 


बीच तीसरे अंग्र ज को लाने से मन में फक पड़ता है और काम आसान नहीं 
होता । यह मान लो कि हम एक कुनबे के हैं और फिर चाह्यो तो बटवारा ही 
कर लो । 

पर भाईपने का वातावरण न था। न कांग्रेस के पास, न लीग के 
पास । लीग राजनीतिक थी, तो कांग्रेस कम राजनीतिक न थी। अंग्रेज जाने 
लगे तो यहां का अपना राज्य किस पर छोड़कर जायं ? जाने में उनके देर 
होती जाना भी भाता न था ग्रारजी जो राजकाज का इंतजाम किया था 
वह चलता नही दींखता था । खींचतान इतनी थी कि काम ठप्प था और 
मनमानी चलती थी । कांग्रेस कोई तत्व ओर सिद्धांत की तो संस्था नहीं थी, 
उनकी जिम्मेदारी तात्कालिक और व्यावहारिक थी । राज्य उसे चलाना था। 

रोज की घिस-घिस से क्या लाभ ? चलो, झटके में एक बड़ा आपरेशन ही 
सही । इस भाव ओर नीति से, वातावरण में संशय और हिंसा होते हुए भी, 
अंग्रेज़ के हाथों कांग्रेस ने टूक-टूक हो जाना स्वीकार कर लिया । टूक-टूक 
हो जाना इसलिए कि यह काम बाहर से हुआ था, और सौहाद साथ न 
था । आपस के समझौते से होकर वह चीज़ बंटवारा कहलाती ओर मन में 
मैल न छोड़ जाती । पर उस टुकड़े होने में से जो आग निकली वह तमाम 
आगे आने वाले राजनीतिकों के लिए चेतावनी का काम दे सकती है । चेता- 
वनी यह कि राजनीति के लिए मानव-नीति को छोड़ना कभी-कभी क्षम्य होने 
वाला नहीं है ! 

उसके बाद से भारत को राष्ट्रीयता कसोटी पर है । विभाजन के बाद : 
गांधीजी ने तो अपने लिए रास्ता निकाल लिया था । उन्होंने कहा कि हुकूमतें 
दो हुई हैं, दिल तो दो नहीं हुए । आगे उन्होने कहा कि क्या लकीर खिच 
जाने से लाहौर मेरे लिए गर हो जायेगा ? मैं वहां जाने-आने के लिए भला 
पासपोर्ट की सोचने वाला हूँ ? इस तरह कानूनन अगर राष्ट्र दो हो गये, 
और उनकी सरकारी राष्ट्रीयताएं दो हो गई, तो गांधीजी ने अपने निकट 
इस नये द्वत को स्वीकार नहीं किया । यानी स्वीकृत राष्ट्रीयता से उन्होंने 
अपने को, अलग कर लिया । या यहं कहना ज्यादा ठीक होगा कि यहाँ की 
राष्ट्रीयता ने अपने को गांधीजी से और गांधी-मार्ग से अलग कर लिया। | 

गांधीजी किसी भी तरह पाकिस्तान में बसनेवाले मुसलमान को अपने 
लिए विदेशी बनाने को तेयार न थे । स्वयं हिन्दू थे, इसलिए मुसलमान उनका 
और भी अपना था । पाकिस्तान नाम हो जाने से पंजाब, सूबा सरहद, सिध, 
बिलोचिस्तान या पूर्वी बंगाल के बहुसंख्यक मसलमान लोग उनके लिए इतने 
पराये नहीं हो सकते थे कि उनकी भूलों ओर गलतियों को अनदेखी कर दें । 
भारत यूनियन में वह घिरकर नहीं बंठ सकते थे। भारत का पाप अगर 
उनके लिए अपना था, तो पाकिस्तान का भी पाप उन्हें उतना ही अपना था । 
मुसलमान के पाप के लिए भी प्रायश्चित करना उन्होंने अपना धर्मं मान रखा 
था । इसलिए पाकिस्तान में हाते हुए अन्याय पर हाथ पर हाथ धर बठने के 
लिए वह मॅजबूर न थे । 

लेकिन कांग्रेसी राष्ट्रीयता अपने हाथ कटा चुकी थी । वह पाकिस्तान 
के सबन्ध में असहाय हो चुकी थी । विदेश के रूप में ही पाकिस्तान पर वह 
प्रभाव डाल सकती थी, या उससे निबटने की सोच सकती थी । आत्मीय के 
छप में उसका मन और मत बदलने, या इस तरह उसको गलती से बाज आने 

Fs ; लिए मजबुर किसी तरह न कर सकती थी। 
नतीजा यह कि मुसलमान के पास एक साथ दो देश हो गए । पाकि- 
` स्तान उसका अपना धमं-भूमि के नाते, और भारत भी अपना जन्म और कमं- 
भूमि के हक से। पाकिस्तान मुस्लिम राष्ट्रीयता के नारे पर बना था और उसी 
के रूप में अपने को जमाने का उपाय उसके पास था । उसकी प्रतिक्रिया में 
हिन्दू राष्टीयता उभरी । हिन्दू ने अनुभव किया कि पाकिस्तान जब कि उसका 
है नहीं, तब हिन्दुस्तान तो पूरी तरह उसका हो । कांग्रस को यह स्वीकार न 
था । उसकी हुकूमत धर्म-निरपेक्ष होकर ही चलने वाली थी । हिन्दू-मुसलमान 
में भेद पालना उसे मंजुर न था । 

भारत की राष्ट्रीयता की स्थिति की यह उलझन जारी ही है । कांग्रेस 
भारत-यूनियन को सरकार बन चुकी है और उससे अलग उसकी कोई स्थिति 
'नहीं-है । बल्कि कहा जा सकता है कि ताकत सरकार है और उस बल के 
अभाव में कांग्रेस संस्था निर्जीव ही है । खान अब्दुल गफ्फार खां इस कांग्रेस 
के अनन्य सेवक और सैनिक रहे हैं, लेकिन कांग्रेस उस नाम को आज मुंह पर 
भी नहीं ला सकती । यानी कांग्रेसी राष्ट्रीयता हद-बन्द है । इस्लाम के नाम 
पर वराबर में जो एक नया राष्ट्र भारत के ही शरीर में से कट कर बन खड़ा 
हुआ है, उससे मह फेरकर ही चलने को वह लाचार है। वह मुसलमान को इस 
शतं पर ही अपने अन्दर समा सकती है कि वह भारत की परिधि में हो। 
परिधि से बाहर होकर मुसलमान उसके बूते से भी बाहर हो जाता है। हिन्दू 
इसलिए कांग्रेसी-राष्ट्रीयता से आइवस्त नहीं हो पाता । संशय से उसे उद्धार 
नहीं मिलता और कोई उसे कारण नहीं दीखता जो भारत के मुसलमान 
को दूतरफा वफादारी से बचा सके । हिन्दू नहीं समझ सकता कि मुसलमान 
को टहरा लाभ क्यों मिलता चला जाए और क्यों खल्लम-खुल्ला भारत को 
राष्टीयता हिन्दू-राष्ट्रीयता न बन जाए ? हिन्दू-राष्ट्रीयता में, वह कहता है, 
यह नहीं आता कि मुसलमान यहाँ न रहे, इतना ही है कि हिन्दुओं के सद्भाव 
क आधार पर ही वह रहे और देश हिन्दू-देश समझा जाए ! 

इस तरह गांधीजी की मौलिक मानवीय राष्ट्रीयता के अभाव में इस 
समय दो राष्ट्रीयताओं में बदाबदी है। दोनों को मौलिक की जगह तान्त्रिक 
कहा जा सकता है । एक कांग्रेसी और धमं-निरपेक्ष, दूसरी संघी और हिन्दू- 
धमं-परायरा । 

यह कि कुछ शक्तियाँ ऐसी हें जो राष्ट्र और राष्ट्रीयता का सहारा 
नहीं लेती ओर वे राजनीति में सक्रिय हैं, राष्ट्रीयता के विचार में विशेष 


गांधी जी और हमारी राष्ट्रीयता : : ६९ 


उसे विशेष चिन्ता नहीं है। चिन्ता उसे यदि है तो यह 

` की जगह कहीं नैतिक न हो जाय ! | कद 
मेरा मानना है कि राष्ट्रीयता का गांधी-आधार यदि हम स्वीकार 

` करना चाहें तो उसके फलितार्थों को छोड़ने से नहीं चलेगा। अहिसा को, यानी 

सकेगा और शायद दुनिया T लिए | क मल 


सकता है । जब तन्त्र इतने प्रबल और व्याप्त हो रहे हैं, तव मानव की आत्म- 


प्रतिष्ठा और स्वतन्त्रता के लिए नकरात्मक नहीं बल्कि प्रेरक रूप में गांधी- 
नीति को स्वीकार करना होगा । ७ न 

आग्रह अपूर्ण में ही हो सकता है । अन्यथा आग्रह के लिए अवकांग. 
ही नहीं रहता । सिद्धि के लिए सत्याग्रह असिद्ध बनता है । साधक के लिए 
` सत्याग्रह ही मागं है । | 
अपूर्णं के लिए आग्रह इसलिए उचित बनता है कि पूर्ण पाने का और _ 
उपाय नहीं है । व्यक्ति अपूर्ण है, जो सत्य के रूप में उसमें प्रतिभा सित हुआ है, वह 
भी अपूण ही है। पर अपूर्ण कहकर उसे वह छोड़ नहीं सक्रता। उसी के सहारे 
उसे जीना औरू मरना है । व्यक्तिगत धर्म इसलिए सत्य के उस रूप के प्रति 
EY हा सह आता है । | 
सच्चा साधक जानेगा कि सत्य अनन्त है । जिस पर आग्रह है सत्य उस . 
जितना ही नहीं है । इसलिए आग्रह रखकर भी सत्याग्रही भद्र और सविनय _ 
` रहेगा । जीवन स्वीकार और इनकार इन दोनों तटों को रखकर ही चल सकता | 
हैं । कुछ लेना और कुछ छोड़ना पड़ता है। निश्वास के बाद प्रश्‍वास आता ही है । 
अर्थात्‌ निषेध की शक्ति जीवन-सामथ्य में गभित है । अहिसा में मात्र स्वीकार 
है, जीवन अहिसा से स्थिति और अवकाश प्राप्त करता है। स्थिति में गति सत्य 
के आग्रह में से ही प्राप्त होती है। सत्याग्रह के बिना आहसा निष्क्रिय है । कमं 
सत्याग्रहे में से जन्म पाता है । गति और वेग सब वहां से आता है । अहिसा 
के योग से जो होता है सो यह कि उस क्रम में बन्धन नहीं पैदा होता और उस 
गति से स्थिति में भंग नहीं आता । लेकिन स्पष्ट रहना चाहिए कि केवल अहिसा 
बेग को खाती है, जीवन को क्षमता के लिए सत्य का आग्रह अनिवार्य धमं होता 
है। वह मानो सिक्के का सामने का रुख है, उसके बिना अहिंसा मृल्यहीन 
हो जाती है । अहिसा मानो उसकी पीठ है क्रि जिस सत्य को हमेशा समक्ष रहना 
चाहिए । 

बल्कि मैं यों कहुंगा कि सत्य को पूर्णता को प्राप्ति के लिए व्यक्ति के 
पास प्राप्त अपूर्ण सत्य के प्रति आग्रह और अपण का ही एक अधिकार रह जाता 
है । उससे अलग और अधिक कुछ उसका अधिकार होता ही नहीं है। 

आग्रह से संघषं निकलता है। वह संघर्ष अमानुषिक यदि होता है, तो 
लब जब विनय की शतं छूट और टूट जाती है । यदि विनम्रता की शतं के साथ चले 
तो सच्चे आग्रह में से निकला हुआ संघर्ष मानवीय ही नहीं, देवी तक हो जाता 
है । कमं-युद्ध यदि धमं-युद्ध बनता है, तो तभी जब एक ओर से धमं की मर्या- 
दाओं की रक्षा प्रथम प्रतिज्ञा बनती है, और शत्रु का पराजय मानो द्वितीय॑ 
अभिष्ट हो रहता है । ऐसे धमं-य॒द्ध में से ही संस्कारिता निकलती और 
सांस्कृति सम्पन्न होती है । 

बुद्धि शब्द से चलती और मत तक पहुंचती है । सत्य उसके पार 
रह जाता है । इसलिए बुद्धि में से कभी सत्याग्रह का निर्णय नहीं आता । 
मर्ते के साथ हमारे सम्बन्धों के नियमन के काम बुद्धि आती हें । सत्य मूर्त नहीं 
होता । इसी से बुद्धि नहीं, बल्कि श्रद्धा में से सत्याग्रह की उद्भावना होती है । 
बुद्धि जब तक है, उपाय होता रहता है । उपाय सब हार जाते हैं, अर्थात्‌ बुद्धि 
हार जाती है, तब सत्य में शरण लेनी होती है । जगत्‌ से हारकर सब सम्भा- 
वनाओं को चुकाकर, अन्त में सत्येशवर को शरण जो लेता है, वह सत्याग्रह 
कहलाता हे । आग्रह दीखने में है, अन्यथा वह शरणगति है । सत्याग्रही विवश 
होता है, वह ईश्वर के हाथ में होता है । वहीं अपने को सौंपे रहता है। वह 
कर्त्ता रह नहीं जाता। मानो सत्याग्रही सत्याग्रह में अपने को पाता है, सत्याग्रह 
उतना 'करता' नहीं है । 

इसलिए सत्याग्रह के साथ शतं नहीं हो सकती । तरतमता नहीं हो 
सकती । सौम्यतर और सौम्यतम की भाषा बुद्धि की है। वह दूसरे की ओर से 
आ सकती है, स्वयं सत्याग्रही की ओर से उस प्रकार की भाषा के लिए कोई 
अवकाश या व्यत्रधान ही नहीं रह जाता । सत्याग्रही और सत्याग्रह के बीच विवशता 
है और अभिन्नता है, तर्क और कत्‌ त्व नहीं है । मैं मानता हूं कि सत्याग्रह, मनुष्य के 
पास वह आयुध है, जो ईश्वरीय है । उसका समर्थन दुनिया में से किसी तरह भी 
नहीं आ सकता है । दुनिया की ओर का कोई प्रौचित्य सत्याग्रह को उचित नहीं 
दिखा सकता । उप प्रकार का सब तक और सब विचार मानो बाहरी होता है । 
सत्याग्रह आन्तरिक विवशता में से फुटती है । उसके श्रौचित्य का निर्धारण 
किन्हीं बाह्य विचार-तक्रणाओं पर निभंर नहीं हो सकेता । परिस्थिति की धीरता 
से अधिक व्यक्ति की अवशता और अहिसकता में से वह बनता है। स्थिति के 
साथ व्यक्ति का सम्बन्ध उस ग्रवस्था में इतना उठ जाता है कि मानो समष्ठि के 
संदर्भ में जा मिलता हो । मानो व्यक्ति का झगड़ा स्वयं परमेश्वर से हो, 
परिस्थिति से रह ही न गया हो । अर्थात्‌ सत्याग्रह वह कमं है जिसका सन्दर्भे 

सांसारिक रहता ही नहीं, पूरी तरह आत्मिक हो जाता है । तत्काल और समाज 
के नेतिक मानों की ओर से उस सम्बन्ध में कुछ भी नहीं कहा जा सकता है । 
उसका परिणाम तत्काल से अधिक इतिहास के वत में जाता है। दूसरे शब्दों में 
फलाशा से उसका कोई सम्बन्ध नहीं रहता । अन्तिम रूप से ओर दो शब्दों में 
यों कह सकते हैं कि मनुष्य का जब सब कुछ हार रहता है, तब प्रेम में परमात्मा 
के हवाले अपने को छोड़ देने का नाम सत्याग्रह है । प्रेम में छोड़ना, याने अहं- 
जीवन को बिसार रहना ओर परम-जीबन के प्रति आहुत हो रहना । 

यह बात सही है कि कानून की अवज्ञा ओर कानून का भंग व्यक्ति 
के हक और कतेव्य में दाखिल हुआ, तो यह गांधी जी के कारण था । कानून 
का मुकाबला तो सदा ही होता आया है । लेकिन उस मुकाबले को अपराध 
माना जाता था, द्रोह माना जाता था । गांधी जी ने अधिकार और कत्तंव्य 
के रूप में समाज-जीवन में इसको प्रविष्ट किया । यह बहुत ही विस्फोटक तत्व 
था । गाँधी जी ने उसके सहारे एक अभूतपूर्व जागरण भारत देश में पैदा किया 
और मैं समझता हु कि तत्व चिन्तन के लिए नयी सामग्री भी प्रस्तुत कर दी । 
मानों एक महा प्रश्‍न की रुकावट, चुनोती, गाँधी जी ने समूचे समाजवादी 
विचार के सामने खड़ी कर दी । मैं मानता हूं कि ठीक यही खतरनाक चीज 
है, जो गाँधी जी की सबसे कीमती थाती है । समाजवादी विचार न्याय ओर 
अधिकार को बहुमत के हाथ में दे देता है। मानो इस.तरह सत्य ही स्वयं 
बहुमत के पास पहुंच जाता, बन्द हो जाता है । गाँधी जी ने यह विस्फोटक 
सिद्धान्त दिया कि एक अकेला आदमी भी सारी दुनिया के संगठन के खिलाफ 
खड़ा हो सकता है । संगठित कानून की वह अवज्ञा कर सकता, उसका भंग 
तक कर सकता है । सकता नहीं, बल्कि चाहिए । और जब तक एक व्यक्ति 
ओर नागरिक इस प्रकार वर्तन करता है, तों प्रगति का मन्त्र और तन्त्र संग- 
ठित सत्ता के पास न रह कर व्यक्ति के और व्यक्तियों से बने समाज के पास 
आ जाता है। 

यह विचार क्रान्तिकारी विचार है ओर समाजवादी-साम्यवादी आदि 
सब सामाजिक विचारणाश्रों के लिए चेतावनी बन जाता है। मानो तमाम 
भोतिक विचारधाराओं के सम्मुख यह अध्यात्म को प्रतिष्ठित कर देता है । 
अर्थात्‌ यह विचार इस मूलतत्त्र को स्थापित करता है कि ऊपर से आने वाला 
संचालन, इसीलिए कि ऊपर से और बाहर से आता है, सत्य नहीं है । संचालन 
भीतर से आता है और वही सत्य है । अन्तःकरण में वह प्रक्रिया है, जिससे 
इतिहास बनता है और आदमी चलता है । उसी से जगत्‌-व्यवस्था चलेगी तो 

` समाधान होगा, अन्यथा बहुसंख्यकता का सत्य असत्य हो जा सकता है। | 
i लेकिन गांधी का यह नवाविष्कृत क्रान्तिकारी विचार भारत की 
राष्ट्रीय और राजनीतिक काँग्रेस के पास आकर मानो अपना आध्यात्मिक 
और वंचारिक महत्व खो बेठा । काँग्रेस ने अवज्ञा को लिया, सदिनय को छोड़ 
दिया । भंग को लिया, भद्र को छोड़ दिया। काँग्रेस को तात्कालिक फल की 
आवश्यकता थी और विद्यार्थियों, श्रमिकों, ग्रामीणों को कत्तव्य में नहीं, केवल 
आवेश में उभार कर वह फल पाया जा सकता था । गाँधी जी उत्तेजना से 
एकदम काम नहीं लेना चाहते थे । उसे ठण्डी प्रेरणा बना लेना चाहते थे, जो 
उफन और उबल कर बंठ नहीं जाती, जिन्दगी को अन्त तक चलाये जाती 
है । गाँधी जी का बल सविनय और भद्र विशेषणो पर इतना था कि क़ानून की 
अवज्ञा और भंग का इनके अभाव में वे विचार भी नहीं कर सकते थे । विन- 
मरता और भद्रता, यह हर हालत में अपनाये रखने के स्थायी गुण थे । उनके 
बिना जेसे मनुष्य को अपना प्राथमिक अधिकार भी नहीं प्राप्त होता था । 
काँग्रेस के लिए ये विशेषण मानो गाँधी जी के नाते स्वीकार्यं थे, अन्यथा वे 
उसके मन के नहीं थे। वे मानो राजनीतिक तेज को रोकने वाले थे, प्रकट 
करने वाले नहीं थे । काँग्रस का यह अधय, फलाकांक्षा में यह उसका गलत 
मूल्यों को उत्तजन देना, जब प्रतिफल में उसी पर लौटकर आ रहा है, तो 
कांग्रेसी शासन को बड़ा अजब मालम होता है | स्वराज्य की लड़ाई में जो 
राजनीतिक प्रशिक्षण दिया और जिसके नतिक भ्रंश को अनावश्यक मानकर 
हमने छोड़ दिया, वही आज के_ राजनीतिक परिपाक में फलता आ रहा है। 
इनकलाब अगर निज में मूल्य है तो लीजिए यूनिवर्सिटी के ये सारे जवान इस 
मूल्य को ऊंचा उठाकर इनकलाब करने बढ़े चले आ रहे हैं ! उस इनकलाब 
को लाठी-गोली से हम क्यों खतम करना चाहते हैं ? शिकायत शायद यह. है कि 
ये जवान कसे उद्धत हैं, अशिष्ट हैं, ग्रसभ्य हैं, वे उत्पात और उपद्रव करते 
हैं आदि । तो आपने विनय और भद्रता को उतना श्रनिवार्य कब माना था ? 
में मानता हूं किया तो हमको लोटकर बहुसंख्थक विचार की न्याय्‌- 
यता में पहुंच कर शासन को वंध हिसा को शरण लेनी होगी, विद्यार्थियों की 
अनुशासनहीनता को ऊषर से दबाने में लगना होगा, अन्यथा गाँधी जी ने 
अजस्त्र क्रान्ति के मन्त्र के रूप में महाशक्तिशाली और विस्फोटक सत्याग्रह का 
जो तत्व दिया, उसको अपने पूरे फलितां में स्वीकार करना होगा । वह यह 
कि सत्याग्रह धम है, हक है, कत्तव्य है; लेकिन शतं के साथ कि पूरी तरह वह 
सविनय ओर मद्र हो । यह विनय और भद्रता की शर्त मानो सारी राजनीतिक 

रचनात्मकता प्रदान करती है। 

युवक शक्ति देश की सबसे बड़ी देन और थातो हुआ करती है। वह 
साक्षर हो, तब तो उस शक्ति का कहना ही क्या ? वही यदि नकारात्मक 
बन आये तो दोष उन मल्यों का है, जिनसे समाज और राज्य चलते है । 


- उपाय यही नहीं है कि युवकों का दमन और दलन हो । उपाय यह है कि 
उनमें रचनात्मक स्वप्न जागें और उनकी सामर्थ्य सम्भावनाओं को अवकाश 


और मागं प्राप्त हो । नैतिक वरजेनांश्रों से काम नहीं चलने वाला है । उनसे 
शक्ति दबती और बुझती हो, तो यह जीवन-तक के प्रतिकुल हो जायेगा । 
उनमें जो अपने प्राणों को प्रयोग में डालने की आतुरता है, खतरा उठाने का 
हौसला है, तो ये तत्व कीमती हैं । निषेध और बिरोध में इसलिए वे लगे हैं कि 
विधायक और रचनात्मक उनके पास कुछ नहीं है यदि आबहवा राजनीतिक 
रही और वही रीति-नीति समाज में ऊपर उठने और सफल होने की बनी रही 
तो विद्याथियों को उस ओर से किसी तरह विमुख नहीं किया जा सकेगा । 
दलवाद अगर हमारे राज्य को चलाने वाला है, तो गुटवाद हमारे विद्यार्थियों 
को क्यों न चलायेगा ? जीवन एक और समग्र है। हम अपने लिए एक नीति 
रखें और विद्यार्थियों में उससे कोई दूसरी नीति चले, तो यह नीं होने वाला 
है । विश्वविद्यालय में वही चलेगा, जो बाहर समाज में चल रहा होगा । केवल 
इस सुविधा से कि हमारी उम्र कुछ बढ़ गयी है और हम विद्यार्थी नहीं रह 
गये हैं, ऐसा नहीं हो सकता कि हम दलबाजी और जंगबाजी से चलें और 
नीति-पालन ग्रौर अनुशासन आदि को विद्यार्थियों के लिए छोड़ दें वे बालक 
अन्त में हमारे हैं ओर हमसे भिन्न नहीं हो सकते बालकों के लिए माता- 
पिताओं को और विद्यार्थियों के लिए नेता-प्रणेताओं को स्वयं अपने से आरम्भ 
करना होगा । ऊपर राजनीति में जो चलता है, विद्यार्थी आखिर पढ़-लिखकर 
. क्या उसे देखने-समझने के लिए आंख ही नहीं पा जाता है ? वह मूर्ख और 
अपढ़ समझा जायगा, अगर अपने बड़ों से इतना भी नहीं सीखेगा कि अगर 
उनसे-आगे बढ़कर नहीं दिखा सकता है, तो उनका अनुकरण तो करे । इसी 
से राजनीति का बोलबाला विद्यार्थियों के बीच खूब दिखाई देता है, उसका 
अभ्यास भी कराया जाता है | यूनियनवाद मानो उनके प्रशिक्षण का ग्रंग है । 
तब फल कुछ दूसरा कसे आ सकता है ? ७ 


सत्याग्रह : : १०५ 


द शक्ति को सांस्कृतिक सन्दर्भ दे देती है। उसकी ध्वंसात्मकता को नष्ट कर _ 


वि-सर्जन की शक्ति 


विनोबा ने इस आश्रम को वि-सर्जन नाम दिया। विनोबा की अद्वितीयता 
ही इसे न समझ लीजिए, न भाषा का कोरा चमत्कार मानिए । विसर्जन में से 
सचमुच विशेष सर्जन होता है । सबसे बड़ा ग्रोर नया सर्जन विज्ञान ने जो किया 
है, वह है अणु का भंजन । अगु को माना जाता था कि वह वस्तु की अतिम 
इकाई है, अत: अविभाज्य है । आइंस्टाइन ने बताया वस्तृत्व शक्ति का ही सोया- 
रूप है । ठोसपन तोड़कर मटर अपना वि-सर्जन करता है, तो चिन्मय बन जाता 
है । पदार्थ जब शून्य होता अर्थात्‌ अपने को विसजित कर रहता है, तब शक्ति 
बनकर प्रकट होता है । 

सोये पड़े चित्‌-पिण्ड को ही मंटर कहिए । उसके छोटे-से-छोटे अणु को 
विज्ञान ने पाया, पकड़ा और फिर तोड़ डाला । इसी में से'अण शक्ति का 
उदय हुआ और अणुबम बन गया । अणुत्व विसर्जित होने से महाशक्ति प्रकट 
हो आयी । यह कहलाया “फ़िज़न बम” । फिर उसके बाद “फ्यूजन बम” बना । 
पहले में अणु वियुक्त होता है, दूसरे में उसके बाद प्रक्रिया संयुक्त होने को है। 
इस संयुक्तीकरण अर्थात्‌ “फ्यूज़न” में से जो शक्ति प्रकट होती है, वह पहले से 
भी सहस्त्रों गुनी हो जाती है। पदार्थ यों जड़ और निष्क्रिय दिखायी देता है। 
हम उससे या उसकी धारणा से जितना चिपटते हैं, उतने हम भी जड़ और 
बेकार होते हैं। यदि हम स्थित भर न रहे, ग्रपने को बचायें नहीं, बल्कि विसर्जित 
करंने की तेयारी रखें तो महाशक्ति पेदा कर सकते हैं। इसकी मिसाल गांधी 
हैं। वे सामान्य से भी कम, सब-नॉर्मल, स्थिति से चले और अवतार की 
ऊंचाई पर पहुँच गये । आखिर उस विराटता के विकास को प्रक्रिया क्या थी ? 
देश के वह एकछत्र नेता बन गये, उस नेतृत्व के उस निर्माण का कया रहस्य 
था ? मामूली तौर पर छोटी-सी लीडर-शिप के लिए बड़ी जहोजेहद करनी 
पड़ती है । पर गांधी की स्वथं शून्य बनने को साधना रही, उन्होंने कुछ होना 
ही नहीं चाहा । अपने को विसजित करने में लगे रहे । फल यह कि शऱ्य बनते 
बनते विराट बन गये । गांधी की ताकत ऐसी बनी कि उनका व्यक्तित्व भारत 

कौ अखिलता को ही नहीं, वरन्‌ मानवता की समग्रता को मूर्त करनेवाला मांना 
गया । इसके मूल में वि-सर्जन के मंत्र के सिवा भला क्या है ? 

जो आदमी अपना तो महत्व मानता और दूसरे को उस निमित्त अपना | 
साधन मानता है, वह उन्नति करता दीघता हो, लेकिन हिसा ही करता है । 
यानी बह उन्नति टिकनेवाली नहीं होती है । न उसमें से कभी चैन मिल पाता 
है । स्वयं को साध्य और अन्य को साधन बनाते हैं तो अशांति बढ़ती है । 
लेकिन जहां दूसरे सब मुझे साध्य हो जाते हैं ओर मैं उनके हित-निमित्त साधन 
बनता हूं, तो यह अपने को विसजित करने की भावना अहिसा है । करना- 
धरना तो ऊपरी होता है और प्रभाव उस पर निर्भर नहों है । शक्ति का स्त्रोत 
विसजंन में है । स्व को पृष्ठ करनेवाला कमं बंधनकारक होगा । उस स्व को 
विर्साजत करनेवाला मुक्तिदायक बनेगा । 

इतने गहरे विचार के आधार पर संस्था बनती है तो उसे यश क्यों नहीं 
मिलता । महामंत्र मिल गया तो फिर उसका महाफल क्यों नहीं आता ? भौतिक 
क्षेत्र में वह मंत्र चमत्कार दिखा रहा है तो नेतिक क्षेत्र में चमत्कार का उद्या- 
पन क्यों नहीं दीखता ? निश्‍चय रखना चाहिए कि त्रुटि कहीं प्रयोग में ही हो 
सकती है, या जो साधन रूप हम हैं सो हममें होगी । अन्यथा सिद्धान्त निरप- 
वाद है । सारे इतिहास में उसकी महिमा और विभूति दिखाई देती है । आत्म 
विसर्जन जिन्होंने किया है वे मानो अमर बन गये हैं। मृत्यु का वरण जिन्होंने 
किया ऐसे ही लोग आज इतिहास में जीवित हैं । जिन्होंने अपने को मृत्यु से 
बचाना चाहा, वे जीतेजी मरे-से बन रहे ऐसे भी लोग हुए हैं जो लाखों को 
मौत के घाट उतारने में कारण बने । इतिहास उन्हे याद करता है, लेकिन 
'फ्रीक के तौर।पर | उतना भी इसलिए कि आगे बढ़कर मौत के साथ आखिर 
खेल तो उन्होंने खेला । फिर भी समय की धूल में वे सब दब जाते हैं । जिये 
ओर जीते रहे है, वे जो जीने से चिपट नहीं हैं, जिन्होंने मृत्यु का भय नहीं जाना, 
वे जो वि-सजेन को साथ लेकर चले हैं यीशु शूली पर चढ़े तब उनको मानने 
वाला कोई पास तक न ठहरा । लेकिन ईसा क्या मर सके ? मारने का ढंग 
कंसा दारुण था । लेकिन उससे क्या होता है । बल्कि शायद उस ढंग के भ्रमानु- 
षिक होने से ईसा का विसर्जन और भी चमका और उस नाम में से ताकत 
ऐसी उठी कि इतिहास पलट गया । रोमन साम्राज्य खत्म हो गया और उसकी 
जगह ईसा के साम्राज्य ने ली । आगे जाकर जब वहं चर्च बना, विसर्जन की 
जगह अर्जन का साम्राज्य हुआ, तब उसको शक्ति ढरती चली गई । 

गांधीजी ने जो साधा वह यही था । वह उस मंत्र के प्रयोक्ता और 

प्रतीक बने । हम अधिकांश उनके चरित से वह मंत्र प्राप्त नहीं करते । हम तो | 
` उन्हें अपने राष्ट का नेता और त्राता मानकर पूजते हैं । उनके उपकार देखते . 
हैं और उतना ही उनको मानते हैं जितना उन्होंने देश का और हमारा काम 
साध दिया । 

असल में शक्ति में क्रम-विकास हो रहा है । जिस आग में घुआँ बहुत निकलता 
है उसमें ज्वाला उती नहीं हो पाती । इतिहास शक्ति भौर शस्त्र के रूप के 
विकास का इतिहास भी है । मनुष्य की शक्ति पंजे और दाढ़ की नहीं थी, वह 
शरीर को नहीं हो सकती थी । शरीर से वह हर तरह पशु से कम था । तब 
बुद्धि के रूप में शक्ति उदय में आई ओर आयुध आदि बने । वहाँ से चलते- 
चलते आज के शस्त्रास्त्र बने हैं जो अब श्राण्विक तक होने आ गये हैं । इन 
सब में से शक्ति सूक्ष्म से सूक्ष्मतर होती गयी है । रूप जितना सूक्ष्म होगा, फल 
उतना अमोघ होगा । इसी विकास में बढ़ते-बढ़ते हम देखेंगे कि शक्ति अपरे 
अधिष्ठान के लिए हिसा को छोड़ रही है और अहिसा को अपना रही है । 

असल में शक्ति हिसा की है नहीं । शक्ति सब अहिंसा की है । नहीं तो 
शेर क्यों डर के मारे पहाड़ों में छिपा रहता जबकि आदमी शान से शहर 
बनाकर रहता है । इसलिए यह चक्षुश्रम है कि शक्ति हिसा में है । शक्ति का 
सब स्रोत ईश्‍वर में है, सत्य में है । इसलिए वह अहिसा में है । अहिसा को 
समझाना पड़े, इसकी आवश्यकता नहीं श्रानी चाहिए। आग के गुण को समझाने 
की जरूरत नहीं रहती । अहिसा को समझाना इसलिए पड़ता है कि वह शब्द 
की है, प्रत्यक्ष प्रयोग की नहीं है । अहिसा सक्रिय होती, प्रत्यक्ष वि-सर्जन में 
फलित होती, तो यश स्वर्थं आपके पास खिचा चला आता । 

गांधीजी ने कहा था कि अहिसक एक भी काफ़ी हो सकता है, उस एक 
से भी जगत्‌ को आश्‍वासन मिलेगा । संच पूछिए तो आज आइ्वास देश भर में 
नहीं है । धमं का स्वल्प भी बड़े भय से त्राण देता है। सत्य का आचार तो ठीक 
ही है, उच्चार भी भय दूर करता है। यदि आपका शब्द भाव ओर कम में 
उतरकर प्रत्यक्ष बने तो उसे किसी दूसरे सहारे की जरूरत नहीं रह जाती है । 
क्या आत्म-प्रत्यय दोष को कहीं दूसरी जगह डालने जाएगा ? 

मैं मानता हूँ कि यदि देश के पास उसका सत्य जगा होता, हमारी व्यव- 
स्था में और मानव-संबन्धों के ताने-बाने में से ऐक्य लाता हुआ प्रकट होता, तो 
हमें फ़ौजों का आसरा देखने की जखरत नहीं पड़ती । हंथियार उतनी ही ताकत 
रखते हैं, जितना उनके पीछे संकल्प का बल होता है और संकल्प का बल अटूट 
हो सकता है । 

` मल बात है यह कि वि-सजेन अपना करगे तो सर्जन अपने-आप होगा । 
प्रगति जितनी होती है चित्‌ की प्रेरणा में से होती है । इस तरह वि-सर्जन में 
से स्वत: और अनिवाये सजन होगा । और इतना कि कल्पना नहीं हो सकती । _ 
बीज धरती में गलता और घलता है तो क्या पता होता है उसे कि उसके वृक्ष पर 
फल आयेंगे ? पक फट कर बीज अंकुर होता, अंकुर वृक्ष होता है जो वर्षों तर्क 
फल देता रहता है । 
हम अनासक्त माध्यम, और बीज के रूप में काम करें। अधिकार न 
चाहें । अमुक प्रवृत्ति के हम संयोजक बन जायें यह भावना भो यदि होती है . 
तो आत्म श्रद्धा को जगह वस्तु-निभंरता हुई माननी चाहिए । सरकारें इसी 
द्रव्याधार पर चलती हैं । तभी आत्म-श्रद्धा के बजाय उंनसे धन की लालसा 
फलने लग जाती है । 
यदि हम में श्रद्धा पैदा हो जाय, श्रम-श्रद्धा जाग जाय तो कितना 
अच्छा हो। परन्तु आज तो रचनात्मक कार्य पोषण के लिए सरकार की 
अपेक्षा रखता है । बल सरकार के पास से हम लेना चाहते हैं, पर वहां बल 
पैदा होता नहीं, जनता के श्रम में से ही खिचकर उधार आता है । यदि हम 
सरकार की थेली पर निगाह न रखेंगे, तों सरकार पर बोभा बनने के बजाय. 
समय पर उसके लिए सहारा भी बन सकेंगे । और वसी आवश्यकता हुई तो 
यथावश्यक अंकुश का लाभ भी उसे दे सकंगे । 
दूसरी जगह अर्जन की चिता है । सब अपने-अपने लिए उपार्जन करने 
में लगे हैं। उससे हो तो फिर शोषण और भ्रष्राचार फंठता है। आपके पास 
विसजंन की श्रद्धा है तो सचमुच संकट दूर हो सकेगा । तब बल उगेगा और 
उसकी मदद सरक़्ार को भी पहुँचेगी । सरकार के पास धन की और सोने को 
कमी नहीं है । पर जितना जो लोगों ने अपने श्रम और स्वार्थ के वि-सर्जन 
में से दिया है उतनी ही शक्ति उसमें माननी चाहिए । सरकार कानून से भी 
धन लेती और ले सकती है । पर कानून से मिलने वाले रुपये में वह शक्ति 
नहीं हो सकती । 
अहिसक शक्ति सरकार की शक्ति को कम नहीं करेगी, बढ़ायेगी ही । 
सरकार को शक्ति बढ़ाने का मतलब होना चाहिए जनता का समर्थ और स्वाव- 
लम्बी होता जाना । राजा का सामर्थ्यं स्वयं प्रजा ही तो हैं जहाँ राज की 
समृद्धि का मतलब प्रजा का देन्य होने लगता है तो वह राज्य फिर टिकता 
नहीं है। बिजली का प्रकाश दीपक के प्रकाश को काटता नहीं, उसमें सहायक 
बनता हे । यदि सचमुच भारत देश के पास अहिसक शक्ति हो, अपने को वि 

अल्पसरूयक 


अल्पसंख्यकों का प्रन सहसा मन में असमंजस और उलभन पैदा कर 
सकता है। शक्ति की राजनोति उस समस्या से कभी छुटकारा नहीं पा सकती । 
उसके पास दमन और निर्दलन का ही उपाय रह जाता है, या अपीजमेंट, 

खुशामद आदि का । इक्यावन और उनचास के मंत्र से जैसे डिमोक्रेसी में यह 

` सन्तोष भी मिल जाता है कि बहुजन-हित की सिद्धि ही है, जिसके अर्थ अल्प- 
संख्यकों का दमन होता है यह दबाव और हिसा की पद्धति इतिहास में इस 
समस्या से निबटने के काम आती रही है । लेकिन इतिहास उस राह उलझन 
से निबटा नहीं है । अब उसको क्रमश: हिसा के सहारे से उबरना और अहिसक 
विधियों का अघने बीच विकास करना है । 

थोड़ी देर के लिए समूह का विचार छोड़िये, व्यक्ति को लीजिये । वह 
तो अकेला और अत्यल्पसंख्यक है । वह कंसे जीता और अपने लिए सुविधा 
ओर विस्तार जुटाता है। हम देखते हैं कि अनेक व्यक्ति बढ़ते और फलते जाते 
हैं । दूसरे अनेक कुण्ठित और अकतार्थं दीखते हैं । व्यक्ति के प्रति शेष का क्या 
कतेव्य है, इसीपर सब कुछ निर्भर नहीं रहता, बहुत कुछ स्वयं उस व्यक्ति पर 
भी निर्भर रहता है । अर्थात्‌ यह प्रश्न परस्परता का है । किसी सिद्धान्त का 
नहीं है । 

यही अल्पसंख्यक समूहों के बारे में सच मानना चाहिए। आज भी 
अमुक अल्पसंख्यक वग सन्तुष्ट है और उन्नति कर रहा है। दूसरा उसी प्रकार 
का वर्ग अपने को रुका हुआ पाता है। ये परिणाम उस सम्बन्ध में से फलित 
होते हैं, जो एक का शेष के साथ बनता है । 

राजकीय तल पर उत्तम यह है कि सब की नागरिक भूमिका हो और 
सब वहाँ समान हों । सबके एक-एक मत हों और बीच में समुदायों के अलग 
विचार करने की आवश्यकता न हो । उस देश या परिस्थिति में जहाँ आथिक 
श्रेणियाँ विशेष नहीं है, रहन-सहन का स्तर सब का संमान है, नागरिकता का 
सूत्र आसानी से व्यवहायं बन जाता है। अल्पसंख्यकों का प्रश्‍न उठता वहाँ है, 

जहाँ समाज में स्तरों की विषमता है और इसलिए किसी वर्ग के लिए विशेष 
विचार उचित जान पड़ता है। | | 

भारत में एक वगं है अनुसूचित वर्ग और दूसरा है पिछड़ी जातियों का 
वर्ग । इन दोनों वर्गों का विशेष ध्यान इसलिए आवश्यक होता रहा है कि वे 
अपेक्षाकृत हीन और दलित हैं । बहुसंख्यक लोगों की मानवीय भावना का भी 
यह सूचक है कि अपने पिछड़े भाइयों को अतिरिक्त सहारा दिया गया । इनके 
अतिरिक्त दूसरे वर्ग हैं जिनका आधार धमं है । मुस्लिम और पारसी उस | 
प्रकार भिन्न और हीन स्तर के वर्ग नहीं हैं। पारसी तो अधिक सम्पन्न हैं। 
अन्तर धमे का है । पूजा-विधि और धमं-विधि की हर प्रकार की स्वतन्त्रता 
और सुविधा देने के बाद राज्य के लिए यदि यह आवश्यक होता है कि उनको 
संसद्‌, धारा-सभा या सेवाओं में अलग प्रतिनिधित्व भी दे, तो उस अवस्था को 
अस्वस्थ, अनुन्नत और गठीली मानना चाहिए । समुदाय दूसरे आधारों पर भी 
बन सकते हैं । जातिवाद तो नात्सी-दर्शन की बुनियाद ही बन गया था ! लेकिन 
इन सब आधारों पर विशेषाधिकार का दावा हो, तो नागरिकता खंडित हो 
जाती है । पारिस्परिक व्यवहार का क्रम सहज नहीं रहता और वैधानिक 
दखल समाज में एक दुराव और तनाव पैदा किये रहता है । अर्थात्‌ अल्प-बहु- 
मत का प्रश्‍न अस्वस्थ ओर कृत्रिम हुआ करता है। - 

स्वस्थ समाज में बहुसंख्यक वर्ग अनायास ही अल्पसंख्यकों का ध्यान 
रखेगा । अर्थात्‌ अल्पसंख्यक बन्धुओं की ओर से विशेषाधिकार माँगने के बजाय 
त्यागने का प्रयत्न होते रहना चाहिए। अगर इस माँग में आग्रह-विग्रह की ध्वनि 
आती है, तो बहुसंख्यक में उसके प्रति अविश्वास और परायापन पैदा होने 
लगता हैं । इसमें उसी के स्वार्थ-हित की हानि है । आखिर तो बहुसंख्यकों के 
साथ रहना है । हिल-मिलकर जितना रहा जायगा, उतनी ही अल्पसंख्यकों की 
बेहतरी और स्वार्थरक्षा है । एक व्यक्ति असंख्य के बीच में जिस नीति से 
जीता और बढ़ता है, वही नीति अल्पसंख्यक समुदाय के लिए समीचीन है। 
व्यक्ति के विशेषाधिकार पर कोई नहीं सोचता। सोचने की आवश्यकता भी नहीं । 
स्पष्ट है कि अस्वस्थ को, अपंग को, रुग्ण को, विशेष सेवा प्राप्त होती है । इसको 
किसी विशेषाधिकार से नियुक्त करने की आवश्यकता नहीं होती । समाज का 
अन्तरंग स्वास्थ्य अपने आप उपयुक्त व्यवस्था कर देता है। ऐसे ही किसी 
अल्पसंख्यक वर्ग के हितों की कानून द्वारा सुरक्षा की अवश्यकता नहीं होनी 
चाहिए । सामान्य कानून नागरिक को जो सुरक्षा देता है, वह पर्याप्त होनी 
चाहिए । ऐसा जब और यदि हो सकेगा, तो अल्पसंख्यक का प्रश्‍न उसी भाँति 

नही रहेगा, जैसे समुद्र में बूंद का प्रश्‍न नहीं रहता है । 

राजनोति जब तक दबावों द्वारा चलती है, तब तक मानो अल्पमतृ 
के प्रश्‍न का पैदा करने में निहित स्वार्थ बता रहता है । आज यह स्वीकार 
करना चाहिए कि राजनीति में राज का जोर है, नीति का बिलकुल भी जोर 
नहीं है । राज का जोर उत्तरोत्तर कम होगा । कारण, जीवन के विकास के साथ 
प्रकट होता जा रहा है कि राज्य अधिकार कम और कतंव्य अधिक है । अब 
ठाटबाट का परिमण्डल शासक के आस-पास से घट रहा है और दायित्व का 
आरोप बढ़ता जा रहा है । इस तरह राजनीति क्रमशः राजकीय कम होती 
जायगी और उसे अधिकाधिक नैतिक बनते जाना होगा । यदि नैतिक मूल्य 
समाज और राज्य के काम-काज में चलन में ग्रा निकलेंगे, तो उसी के साथ 
अल्पसंख्यक का प्रश्‍न विलीन होता जायगा । अन्तर हर दो आदमियों में है । 
लेकिन उस अन्तर के कारण हमेशा परस्पर के डर से उन्हें कानून की शरण ही 
नहीं खोजनी पड़ती, बल्कि वह अन्तर मंत्री को सरस और सार्थक करता है। 
सामाजिक सम्बन्ध जितने स्पर्धात्मक होंगे, उतना ही मनुष्य मनुष्य का आखेट 
बनेगा और पारस्परिक क्षेत्र अविश्वास और संकट से छाया रहेगा । लेकिन 
जब स्पर्धां की जगह सहयोग और सहजीवन का भाव उदय होगा, तो विभिन्नता 
और विविधता आनन्द और विनोद को वस्तु होगी और एक व्यक्ति जैसे दूसरे 
व्यक्ति के लिए, उसी तरह एक समुदाय दूसरे समुदाय के लिए, पूरक होगा । 
उसमें खतरे का नहीं, बल्कि सहायता ओर सान्त्वना का कारण दीखेगा। 
मानना होगा कि आज भारत की परिस्थिति अनेक कृत्रिमताओं से घिरी और 
घुटी है । इसलिए नेतिक मान चलते दिखाई नहीं देते । मनों में फटाव और 
तनाव है । इसका उत्तर राजनीति के पास इसलिए नहीं है कि वहाँ राज्य की 
प्रधानता है । उपचार मानव-नीति के पास है, क्योंकि वहाँ प्रधान मानव है । 
मानव को लक्ष्य में रखें और दूसरे विरेषणों को उतनी प्रधानता न दें तो हमें 
अनायास नागरिक भूमिका प्राप्त हो जाती है और वर्गीय और जातीय या 
साम्प्रदायिक अहंकार बिखरे हुए नजर आने लगते हैं । मझे हल वहीं दीखता है । 

भारतीय परम्परा में अनेकानेक विभेद सह-अस्तित्व में समाते और 
मिटते रहे हैं । भारत राजनीतिक दृष्ठ से कभी एक और संगठित नहीं रहा । 
श्रनेकानेक राजा और नवाब एक ही साथ यहां राज करते और आपस में 
लड़ते-झगड़ते रहे, लेकिन उससे गहरे तल पर सामाजिक जीवन कभी बहुत 
अधिक उद्विग्न नहीं हुआ । उस तल॑ पर सांस्कृतिक समन्वय की प्रक्रिया 
निरन्तर क्रियाशील रही । 


अल्पस रूबक 5. 2 


उस इतिहास और परम्परा पर अंग्रेजी कम्पनी का राज्य आया । यह | 


एक नयी चीज थी । राज्य के केन्द्र में राजा का व्यक्तित्व इस नए ढूंग में 
उतना नहीं था, जितना कि तन्त्र था । राज्य उस पश्चिम से आयी व्यवस्था 
में एक बड़ा संगठन था। कहना चाहिए कि अंग्रेज के आगमन से भारत 
को एक पृथक राजनोतिक राष्ट्वाद की चेतना मिली । अब तक भारत एक 
सांस्कृतिक भाव-षण्ड था । भौगोलिक सीमाओं के संकडों योजन इधर-उधर 
हटने से उस भारतीय अखण्डता पर कोई क्षति नहीं आती थी । किसी राज- 
नीतिक संविधान या शासन में उस अखण्डता को स्वरूप पाने की आवश्यकता 
न थी । भारतीयत्व लोक-निभंर था, राज्य-न्भिर था हो नहीं । अंग्रेज के 
आने के साथ राष्ट्‌ और राज्य की एक नयी कल्पना भारत को प्राप्त हुई । 
नयी राजनीति का उदय हृश्रा । उस राजनीति में बाँटो और राज्य करो की 


नीति फलित हुई । यह यों राजाओं की भी नीति रही होगी, लेकिन समाज- 


नीति के तौर पर उसका व्यापक प्रयोग और उपयोग न था । वहां धाराएं 
श्रौर वर्ग अनजाने आपस में घुल-मिल जाते रहे थे । राजकारण में भले ही 
पहल वे मुठभेड़ में आमने-सामने आये हों, लेकिन शने: शने उनमें हेल-मेल 
बढ़ता और एक सामाजिकता पनपती जाती थी अंग्रेज के द्वारा जो राज- 
नीति का नया स्वरूप आया, उसने इस एकीकरण में बाधा डाली । तब राज्य 
में व्यक्तियों या परिवारों का नहीं, बल्कि जातियों या सम्प्रदायों का उपयोग 
होने लगा । प्रथक्‌ प्रतिनिधित्व और चुनाव की धारणा पैदा हुई। मूल हिन्दु- 
त्व में सब प्रकार के मतवादों को समाने की क्षमता थी, । कारण, हिन्दू एक 
संस्कृति थी, मतवाद न था । अंग्रेज न आता तो हिन्दुत्व और इस्लाम का 
क्या संश्लेष घटित होता, कहना मुश्किल है । लेकिन इतना निश्चित है, कि 
दो राष्ट वाली बात न पैदा हुई होती । वहाँ से हमने इस अल्पसंख्या वाले 
प्रश्‍न को विरासत में पाया है । 

कांग्रेस और गांधी को जिस परिस्थिति से मोर्चा लेना पड़ा, उसमें 
यह प्रश्‍न मौजूद था । नजर अन्दाज उसे नहीं किया जा सकता था । लेकिन 
इस प्रश्‍न की ओर गांधी का रुख जब कि धामिक और मानवीय था, तब 
कांग्रेस का राजनीतिक और सांख्यिक था। कांग्रेस गांधी के साथ थी, पर 
आधी द्र तक । राजनीतिक लाभ जहाँ तक गांधी जी की नीति और शक्ति 
से मिलता था, कांग्रेस को मान्य था । आगे चलने की इत्ति कांग्रेस के पास 
न थी । साम्प्रदायिकता का इलाज गांधी के पास धामिकता था गांधी का 
आग्रह था कि हिन्दू सच्चा हित्दू बने, मुसलमान सच्चा मुसलमान बने । स्पष्ट 


प्रकाल पुरुष गांधी :: ११४ 


Se कि अपनी-अपनी जगह सच्चा बनने की कोशिश में हिन्दू और मुसलमान 
सच्चा इन्सान बन निकलेगा और फिर समस्या आसान हो जायगी । लेकिन 


स्वराज्य से पहले भी नेहरू और कांग्रेस के मन में धाभिकता के लिए जगह 


न थी और उसे धमं-निरपेक्षता (सेक्युलरिज्म) में से साम्प्रदायिकता (कम्यु- 
नलिङ्म) का त्राण आता. मालूम होता था । खंर, बंटवारा हुआ । कांगेस ने 


बंटवारे को और भारत के राज्य को स्वीकार किया । गांधी जी ने दोनों. 


ओर से मुंह फेर कर नोआखली की तरफ रुख किया, जहां साम्प्रदायिकता 
की ज्वाला भयंकर नर-बलि ले चुकी थी । यह सब इतिहास की और जानी- 
बूझी बात है । लेकिन वह सेक्युलरिज्म अब भी शस्त्र के तौर पर हाथ में है 
और आशा की जाती है कि वह कम्युनलिज्म को नेस्त-नाबूद कर देगा । 
कांग्रेस को मुहिम का पहला नारा है “सम्प्रदायवाद का नाश हो।' शायद 
उसमें कानून की भी मदद की राहें खोजी जा रही हैं स्वीकार करना चाहिए 


कि मुझे उसमें से साम्प्रदायिकता के शमन की कोई सम्भावना नहीं दीखती 


है । धमं-निरपेक्षता नागरिक-भूमि पर अच्छी चीज है, वहां सब धर्म समान 
हो जाते हैं । लेकिन हृदय की भूमि पर समान आदर और समान उपेक्षा में 
बहुत बड़ा अन्तर पड़ जाता है। धामिक डति में सवे-धमं समादर हैं । 
लौकिक दृति में उसे सवं-धर्म अनादर कहेंगे । यह सर्व-धमं अनादर वाली 


लौकिक बृत्ति सम्प्रदायवाद को घुला नहीं सकेगी, बल्कि उसे तीखा और 


तेज कर डालेगी । सम्प्रदाय और धमं के अनादर से सम्प्रदाय और धम से 


होने वाले अनिश्न को काटा जा सकता है, यह निरी दुराशा और कल्पना है। 


यह थोथा अहंकार है । उस प्रकार के नारे या घोष को हाथ में लेकर चलने 
से होगा केवल यह कि भारत की धमंप्राणता के बल से कांग्रेस विहीन बनेगी । 
भारत की काया में सबसे प्रबल प्रेरणा-शक्ति जो सनातन काल से पड़ी हुई 
है, वह है यही धर्म-भावना । इससे अलग और विच्छिन्न होकर जो राजनीति 
चलेगी, उसका कोई भविष्य यहाँ नहों है । राज्य शक्ति उसके हाथ में आ 
भी सकती है, लेकिन लोक-शक्ति का अन्तरंग बल उसे न होगा और एक 
दिन उसे गिरना होगा कारण, . वह नीति से हीन राजनीति होगी और उस 
बोट-संगठन के आधार पर वह अपनी विजय चाहेगी जिसे नेतिकता का सम- 
थेन नहीं है । उस प्रकार की दुहाई और वसे प्रयत्न से सम्प्रदाय उलटे पनपेंगे, 
इधर मुस्लिम लीग उपजेगी और पनपेगी, उधर जनसंघ और अकाली-दल 
ताकत पायेंगे । अवज्ञा और उपेक्षा से कोई अस्मिता कभी टूटी नहीं है, बल्कि 
उसे समर्थन मिला है । अहंकार में कभी नम्रता और ऋजुता आयेगी, तो 

सामने के आदर-सत्कार की निरहंकारिता में से आयेगी, कभी किसी दर्षोक्ति | 
में से नहीं आ सकती । जो यह कहने की इच्छा रखता है कि वह हिन्दू है न 
मुसलमान, ओर यह कह्‌ कर मानों गविष्ठ बनता है, वह हिन्दू और मुसलमान 
दोनों से दूर पड़ता है, दोनों को निकट लाने में असमर्थ बनता है। गहरे 
श्रादरभाव में से ही हम दूसरे के मन को पा और जीत सकते हैं । 
धमंभाव अपने अन्तिम अर्थ में सृष्टिमात्र के प्रति निइछल आदर भाव 
ही है | यहाँ गांधी-नीति और गांधी-प्रद्धत्ति की याद आती है । हमारा राज- 
कारण उस पद्धति से चला होता तो सम्भव था कि कायदे आजम जिन्ना से 
मृफ्ती किफायतुल्ला का अधिक महत्व बन जाता और लीग के बजाय कांग्रेस 
को जमीयतुल-उलमा से अपनी सन्वि-चर्चा चलाने का अवसर आता । तव 
प्रश्‍न का घरातल बदला हुआ होता ओर आज इतनी विकट स्थिति न होती । 
नियमित नमाज अगर सही मुसलमान की कसौटी होती, जो कि होनी चाहिए 
थी, तो कायदे-आजम उस पर बहुत सही नहीं उतर सकते थे । धर्म के स्तर 
तक पहुंचते तो शक्ति और संख्या के वल पर चलने वाली नीति आप ही 
गिर जाती । श्री नेहरू के पास वह गहरा दर्शन नहीं है, इसलिए संकीणातः 
को काटने और विशालता लाने का उपाय भी उनके.प्ास नहीं रह जाता । 
सेक्युलरिज्म के नाम पर इसी से कोई धर्मोत्तीणंता प्राप्त होती नहीं दीखती, 
बल्कि संकीर्ण-स्वार्थता का ही वोल-वाला दिखाई देता है हादिक घर्म-भाव 
से भी विमुख होकर चलने से, मुझे नहीं लगता, साम्प्रदायिकता के शमन की 
दिशा में कोई इप्न लाभ प्राप्त किया जा सकता है । धर्म श्राज संगठित संस्था- 
सम्प्रदाय का रव बन उठा है | ग्रत: धर्म से यदि शाब्दिक भ्रम पैदा होता हो 
तो हम “अध्यात्म” कह सकते हैं । अध्यात्म अर्थात्‌ दूसरों में और सब में वही 
आत्मा देखना । इस तरह श्रध्यात्म द्वारा सबके प्रति एक गहरा आदर और 
ममत्व का भाव पैदा होता है। वह अध्यात्म लौकिक प्रयोजनवाद पर नहीं 
टिक जाता और उसमें से स्वार्थ-लाभ की जगह स्वार्थ-त्याग निकलता है । 
उस अध्यान्म के स्पर्श से राजपद का महत्व क्षीण हो जाता है और लोक 
सामान्य के प्रति आस्था बढ़ती है । सेक्युळरिज्म की राजनीति इस वांछित 
स्प से कोरी रह जाती है। यही रहा, तो इससे सम्प्रदाय को ही नहीं, बल्कि 
गुटवाद और व्यक्तिवाद को भी बल पहुंचेगा, जो शायद दीख भी रहा है। ७ 

असल में मूलतः भानव-समाज स्त्री और पुरुष नाम के दो वर्गों में 
बंटा हुआ हैं । कहते है, हर व्यक्ति में दोनों तत्व मौजूद हैं। उनके अनुपात 
की अधिकता से स्त्री अथवा पुरुष हुआ करते हैं। अब मनोविज्ञान में दो शब्द 
चलते हैं 83१50) और MफMasochiऽm । इन दोनों शक्तियों के बीज भी हर 
व्यक्ति में हैं । हमारे काम के लिए, अर्थात्‌ विचार के अवगाहन के लिए, इस 
मौलिक वर्ग-भेद से चलना अधिक विश्वसनीय होगा । ह 

मान लीजिये, शोषक माने गये वर्ग का एक व्यक्ति है, समझिये पूंजी- 
पति। उसका परिवार पूरा-का-पूरा शोषक-वर्ग का ठहराया जाता है । लेकिन हमें 
क्या मालूम कि उस घर को हालत क्या है ? वहाँ पति द्वारा पत्नी का शोषण 
बड़े मजे से चल रहा हो सकता है, बल्कि होता ही है । तथ्य यह है कि जब 
इसे “शोषण” को हम सामाजिक वर्गों में बिठाकर देखते हैं, तो परिणाम 
राजनीतिक कमं होता है, अर्थात्‌ वरग-विद्वेष की बुनियाद पड़ती है। उस तरह 
शोषण की जड़ हाथ आ जाती है, ऐसा मैं नहीं मानता हुं । 

सच यह है कि आदमी अनुभव में उतरे, तो वह ठीक तरह अपने को 
किसी वर्ग में रख नहीं सकेगा । लखपति एक ओर करोड़पति का बोझ अपने 
ऊपर अनुभव करता है, दूसरी ओर अपने को सहस्न अथवा अन्य पतियों दीन-हीन 
जनों के ऊपर बैठा हुआ पाता है। किसी स्तर पर भी कोई उन नीचे और 
ऊपर के दोनों दवाबों से मुक्‍त नहीं है । नेता चोटी पर दीखता है, लेकिन 
ग्रनुयायियों का कितना दबाव उस पर है, यह वही जानता है। वर्गों के बीच 
में ही इस हिसा-तत्व को विराजमान बनाकर देखना मानो उसे अपने से दूर 
डालकर देखना है । उस दशन से सम्भव हो सकता है कि शोषण मिटाने की 
चेष्टावाला दल या व्यक्ति ही स्वयं प्रचंड शोषण का साधन बन निकले ! 
अधिकांश ऐसा ही हुआ है । अमुक दमित वर्ग हि्र क्रान्ति के जोर से जब 
शास्ता-वर्ग बन बैठा है, तब मालूम हुआ है कि कालान्तर में उसो को त्रासदाता 
वर्ग का रूप अपनाना हुआ है । 

हि. * हित 
है 


वर्गों में और उन स्तरों में ही नहीं है, बल्कि शोषण उससे कहीं अधिक 
व्यापक है । यानी परस्पर सम्बन्धों की प्रणालियों में, समाज के सारे ताने-बाने 
में है। उसकी इकाई के रूप में वर्ग या श्रेणी को मानना राजनीति के प्रयोजन 
के लिए काफी हो, विचार और विज्ञान के लिए काफी नहीं है। वह इकाई 
सवंथा ठहराई और मानी हुई है और नित्यप्रति के व्यवहार में उसका सामना 
लगभग नहीं होता है । जो प्रत्यक्ष और अनुभूत है, वह वैयक्तिक धरातल पर 
है और व्यक्तिगत सम्बन्धों के द्वारा प्रकट होता है। उनके ऊपर होकर जिन 
श्रेणों इकाइयों की धारणा हम जमाते और जिन पर फिर अपने सामुदायिक 
व्यवहार को चलाते हैं, वे सापेक्ष धारणाएँ होती हैं.। उनमें सत्यता को पकड़ 
और बाँध रखने की चेष्टा से हित के बजाय अहित होने छगता है। सत्यता 
उनकी सापेक्ष हे और उस अपेक्षता और मर्यादा को कभी भूलना नहीं चाहिए । 
 अहिसा को परम धमं अंगीकार कर लेने से लोक-जीवन की यह 
आवश्यकता अनायास सिद्ध हो जाती हें। तब श्रेणी और वर्ग की धारणा भी 
मदद कर जाती है, नुकसान नहीं कर पाती । शोषण के लिए शुद्ध शब्द हिसा 
है । वह इतना सूक्ष्म और व्यापक तत्व हें कि अमुक राजनीतिक क्रान्ति या 
दूसरे तरह के प्रोग्राम से उसका निदान व समाधान हो जायेगा, यह मानना 
अपने को सिर्फ बहका व भरमा लेना है । बड़ी कठिन और दुद्धंष और जीवन- 
व्यापी .साधना है यह हिसा से लड़ना और अहिंसा की मानव-सम्बन्धों में प्रतिष्ठा 
करना। जब उस पर चलेंगे, तो मालूम होगा कि शोषण को समाप्त करना कोई निरा 
आशिक और राजनीतिक कार्यक्रम नहीं है; बल्कि उसके अंग में ब्रह्मचयं और 
अपरिग्रह इत्यादि भी अनिवायं होते हैं । 
अमुक वर्ग या श्रेणी का उन्मूलन, ऊपर की बात के बाद, उतना 
आवद्यक और यथार्थं नहीं दीखेगा । उन्मूलन जब सचमच हिसा का या शोषण 
का हंता है, तो उसमें किसी का नाश नहीं होता है, सिर्फ उनके सम्बन्ध में पड़े 
हुए जहर को ही समाप्त करना होता है। ज़हर मिटने पर फिर तो अन्तर 
और भेद भी प्यारा होने लग सकता है। अन्तर ही बीच में अगर न हो, तो 
स्नेह अर प्रेम के संचार के लिए भी अवकाश नहीं बचता है ! प्रेम के नाते 
वड़ा-छोटा और ऊच-नीच भी यदि होतो अखरेगा नहीं, बल्कि जीवन को 
सम्रद्ध और सम्पन्न करता जान पड़ेगा । मां को कंसे इससे रोका जा सकता 
है कि वह बेटे की अपने से ज्यादा चिन्ता करे और उसके सुख के लिए अपने को 
निछावर्‌ करती रहे। प्रेम की अन्यथा गति नहीं है, तृप्ति नहीं है । प्रेम में हम 
अपने को नीच और प्रेम-पात्र को ऊचे पर ही रखकर सन्तोष पाते हैं । इस 

तरह किसी का भी उन्मूलन आवश्यक नहीं ठहरता है । बल्कि एक भी 
विविधता व विचित्रता को कम करना जगत्‌ की शोभा को कम करने जैसा 
हो जाता है। अहिसा का आधार यही है। अनिष्ट हिसा है, मिटाना उसको 
है । दुश्मनी मिटाने के लिए जब-जव दुश्मन को मिटाया गया है, तो पता चला 
है कि दुश्मनी बढ़ी है, मिटी जरा भी नहीं है। मिटाने की उस इच्छा में ही भ्रान्ति 
है, दोष है । अधूरापन है उस दृष्टि में जो रोग के मूल तक नहीं जाती, सिर्फ 
ऊपरी चिह्नों को मिटाने में से गौरव अपना लेना चाहती हे । इतिहास बताता 
है कि ऐसी अधूरी इच्छा को लेकर चलनेवाले क्रान्तिकारी कुछ ही दूर चलने 
पर फिर पीछे भोगवादी, अवसरवादी, शासनवादी, दुनियाबाज हो गये हैं । 
तुलना में जिसकी क्रान्ति की आग मुत्यु के क्षण तक उसी तरह जलती रही है, 
उसको हम देखें और समझेंगे तो, यह अन्तर स्पष्ट हो जायेगा । 

वर्गहीनता से हमारा क्या आशय है ? क्या यह कि कभी सब लोग 
एक ही काम करेंगे, एक-से मक्कानों में रहेंगे, एक-सा खाना खायेगे ? तो यह 
चित्र मनोरमता के लिए हो सकता है, सम्भवता के लिए नहीं । स्पष्ट है कि 
जीवन के विविध व्यापार रहेंगे। सच्ची वगहीनता में किसी व्यक्तित्व की 
सम्भावनाएं नष्ट न होंगी और सभी अपनी विलक्षणता में खिलने का अवसर 
पायेंगी । वहाँ जो होगा वह यह कि पंसा रहा भी तो उसमें व्यवहार को सुगम 
करने की ही शक्ति होगी, उससे अधिक किसी दबाव या अभाव को सृषि करने 
की शक्ति नहीं रहेगी । इसी प्रकार राज्य या शासन यदि होगा, तो व्यवस्था 
की सुविधा जितना ही होगा, दमन वह नहीं लायेगा । हिसोपकरणों के सहारे 
की, जैसे अस्त्र-शस्त्र-सँन्य इत्यादि उपकरणों की जरूरत उसे न होगी । हिसा 
की प्रेरणा और उसके साधन उतनी ही मात्रा में जरूरी होते हैं, जितना समाज 
के पास अहिसक राक्ति प्रेरणा का अभाव होता है । वगंहीन समाज वह समाज 
होगा जो प्रम को शक्ति से चलेगा ओर किसी को मानने का अवकाश न टोगा 
कि वह शोधित या शोषक है । सब परस्पर पूरक अनुभव करेगे और परस्पर 
की पूर्णता में सहायक होंगे । इस समाज को 'वगंहीन' संज्ञा देकर यह मानना 
कि कोई विविधता वहां कम होगी, वगंहीनता को न समझना है। आज का 
शासक-या-शोषक-वरगं क्या चैन से रहता माना जा सकता है? चैन से यदि 
वह रह सकता है तो तभी जब शेष सारा समाज उसके प्रति प्रीति या विश्वास 
रखे । और यदि यह प्रीति या विश्‍वास हो, तो क्या शासक अफसर जेसा रह 
जायेगा ? वह पूरी तरह सेवक ही बना हुआ क्या न दीखने लगेगा ? 

कहने का आशय यह है कि वगंहीनता के लिए वगो को मिटाना नहीं 

है, बल्कि सम्बन्धों में उस सहयोगिता और स्वस्थता को लाना है जिसमें वर्ग- 
चेतना ही अनावश्यक हो जाय । वर्ग-चेतना जैसी चीज जहां अकारण और 
भसम्भव होगी उसी समाज को वर्गहीन कहा जायेगा । 


परन्तु हिसक क्रान्ति करनेवालों का अधिकार कोई चाहे तो भी 
कम नहीं कर सकता है । कम इसलिए नहीं कर सकता कि उन्हें एक अन्दर 
की विवशता चलाती है । लेकिन हिसक क्रांति हिसा को दूर नहीं कर सकती, 
इसको बताने के लिए बड़े तर्क की जरूरत नहीं होनी चाहिए । परिस्थिति 
से चेतना बनती और उपजती है; यह मान भी लें, तो परिस्थिति क्‍या 
सिफ स्थान-भेद का नाम है ? 'अ' ऊपर है, 'ब' नीचे है; तो क्या 'अ को 
नीचे लाने से ओर 'ब' को ऊपर कर देने से मान लिया जाय कि परिस्थिति 
बदल जाती है? मैं मानता हूँ कि परिस्थिति का सार-सत्य यह नहीं है कि कौन 
कहाँ है; उसकी वास्तविकता तो इसमें है कि जो-जो जहाँ है, उनके बीच के 
संबन्धों में क्या तत्व प्रवहमान हैं। उस समूची परिस्थिति का परिवतंन स्थानान्तरण 
मात्र से नहीं हो जाता है । राजनीतिक क्रान्ति उसको महत्व देती है और जहाँ 
जब-जब क्रान्ति राजनीतिक ही रह गयो है, वहाँ वह होने के साथ बिगड़ भी 
गयी है। टिकी है तो तब, जब वह राजनीतिक से आगे सामाजिक-आथिक 
होने की ओर बढ़ी है। अर्थात्‌ केवल स्थानान्तरण से आगे उसने मानव-सम्बन्धों 
पर ध्यान दिया और उनके जहर को काटा है । मानव-सम्बन्धो की भूमिका 
पर जब भी आप उतरेंगे, तो देखेंगे कि स्थान का विचार हो पर्याप्त नहीं है, 
मनोभावों का भी विचार आवश्यक है । मानों मन में पड़ा हुआ हेतु तब उतना 
निरथंक नहीं रह जाता । कमं के द्वारा मन की प्रेरणा का बाहर की स्थिति के 
साथ सम्बन्ध जुड़ता है कमं कोई ऐसा हो ही नहीं सकता, जो केवळ स्थिति- 
परिस्थिति से बन जाय ओर दूसरे सिरे पर मानव-मन से उसका सम्बन्ध आये 
नहीं । हर इतिहास, हर सिद्धान्त, हर भाग्य मानवों के माध्यम से सम्पन्न होता 
है और इसलिए मानव-मन के साथ उसका सम्बन्ध आता हो है। परिस्थिति से 
चलाकर किसी तर्क को नीति से विमुक्त मान लेना चल नहीं सकता, और 
चलाते हैं तो खतरे से खाली नहीं हो सकता । 
हिसा और अहिसा के विचार को तात्विक भूमिका पर हम न ले। 
बहाँ तो उसे टाला जा सकता है । उस टालने से नुकसान भी कुछ नहीं होता । 
लेकिन प्रत्यक्ष व्यवहार में गर्भित हिसा और अहिसा की बात को तात्विकता 
में उलझ।कर उस सम्बन्ध में जब हम उदासीन व निरपेक्ष हो जाते और हिसा 
का उचित और अनिवार्य ठहरा लेते हैं, तो एक तरह हम नशे का सहारा लेते 

और पूरी तरह सचेत और जाग्रत होने से बचते हैं । अपने प्रति और इसलिए 
दूसरों के प्रति भी अन्याय किये बिना हिसक कार्यक्रम को अपनाया और उठाया 
नहीं जा सकता । बहुतेरे ग्रन्थ हैं, जिसमें पूरी सहानुभूति से ऐसी कार्ये- 
योजनाओं को चित्रित किया गया है। उनमें, हर एक में, यह दीखे बिना नहीं 
रहता कि किस प्रकार क्रान्तिकारियों को अपने प्रति अन्याय करते हुए चलना 
पड़ता है । नेतिक से व्यवित मुक्त नहीं है । हिसक कार्यक्रमों में जब वह चलता 
है, तब मानो उसे हठात्‌ उस सब अनिवार्यता से छुट्टी बनाकर ही चलना पड़ता 
है । परिणामतः विभक्तता का शिकार होकर अन्त में उनके व्यक्तित्वों को 
टूटना और बिखरना पड़ जाता है । ऐसा नहीं भी होता, तो वे बेहद कस आते 
हैं और भीतर कसमसाते रहते हें। इसलिए, हिसा के उपाय से होनेवाली 
क्रान्ति को मुक्ति और शान्ति का द्वार मैं नहीं मान सकता हूं । 
इसके सिवा हिसा का एक और भी रूप है। वह है आक्रमण । आक्रमण 
का जबाब अहिसा केसे दे ? ; 
आक्रान्ता से सिफ आक्रमण करते हुए व्यक्ति का चित्र.मन में उठता 
है । मानो आक्रान्त आक्रान्ता ये दोनों परस्पर सम्मुख और संयुक्त हो आये हैं 
तो केवल उस आक्रमण को क्रिया और क्रम से । पर वास्तव में ऐसा नहीं होता 
है । आक्रान्त व आक्रान्ता के सम्बॅन्धों का सदा कुछ इतिहास हुआ करता है । 
पहले से उनकी सम्बद्धता चली आती है । इन सम्बन्धों में नाना प्रकार को 
उलभनें हो सकती हें । अक्सर तो यही होता है, कभी-कभी यह भी हो सकता 
है कि सम्बन्ध का इतिहास कोई नहीं हैं, अकस्मात्‌ आक्रमण हुआ है। मान 
लीजिये कि रेल के डिब्बे में आप अकेले हैं और सिफ लूट की इच्छा से कोई एकदम 
अपरिचित आप पर हमला करता है। इन अनेक उदाहरणों में ग्राप की प्रति- 
क्रिया भिन्न-भिन्न हो सकती है । यह निभर करती है पहले तो इस बात पर कि 
्राप क्या हैं, यानी आक्रान्त जिसको कहा गया है, वह क्या है ? फिर वह 
निर्भर करती है ग्राक्रान्ता के साथ उसके सम्बन्ध पर । 
अहिसा के पास हिसक आक्रमण का कोई जबाब नहीं है, यह मान 
लेना शक्ति को हिसा में बन्द कर देना होगा । लेकिन हम देखते हैं कि प्रकृति 
में मनुष्य जीता है, सिह हारा है । आक्रमण सिह करता है श्रौर वह उसी एक 
विधि को जानता है । मनुष्य यदि शेर पर विजय पाता है, तो इसलिए कि 
वह आक्रान्ता नहीं है, उससे कुछ अधिक है । शेर को खत्म करने के अलावा 
भी शेर के बारे में मनुष्य कुछ सोच सकता है । यह अतिरिक्तता ही मनुष्य का 
बल है ओर यह निश्चय ही हिसा का बल नहीं है । मनुष्य के पास केवल दिसा 


ह, 


कक. ओर 

का बैल रह जाता. अगर वह शेर से सिफ डर ही सकता । हिसा कट है और 
उतनी ही है, जितना डर है । मनुष्य शेर के सम्बन्ध में डर को जीत भी पाता 
है । परिणाम यह है कि वह शेर को लेकर सरकस में खेल भी दिख। सकता 
है । सरकस के खेल से आगे की भी कहानियां हैं । वास्तव में घटनाएं हैं, जब 
मनुष्य ने शेर को मारने की भाषा में सोचा ही नहीं हैं, बल्कि साधकर उसे 
अपना साथी बना लिया हूँ । 

प्रायः हम यह मान लेते हैं कि बचना जरूरी हैं, म्रृत्यु से डरना जरूरी है । 
इस डर के नीचे होकर विचार करने से जान पड़ता है कि मुकाबिले के लिए 
हिसा का बल, अर्थात्‌ प्रत्याक्रमण ही उपाय रह जाता है । डर के रहते सचमुच 
उपाय वही है ओर उसे अपनाने में झिझक नहीं होनी चाहिए । वह डर और 
भी नपुंसक और निकम्मा है, जिसमें से हिता की हिम्मत तक नहीं निकलती । 
निडरता तो बढ़कर है ही, केकिन निडरता की श्रेणियां हैं। सबसे पक्की 
निडरता प्रेम में से आती है। गांधी-ईसा की कहानियों में निडरता का वही 
'रूप है । वह कोमल रूप है, उद्धतता का उसमें रंच अंश नहीं है । उससे उतर 
कर जो निडरता दीखती है, वह कड़ी पड़ती जाती है। कहा जा सकता है कि 
उसमें उसी सूक्ष्म मात्रा में प्रेम की जगह अप्रेम, अथवा दूसरे शब्दों में भय, 
मिलता जाता है । इस सिरे पर प्रेम की निर्भयता और दूसरे सिरे पर भय की 
कातर कायरता के बीच में नाना प्रकार के व्यवहार हैं, जो आक्रमण के उत्तर 
में सम्भव बन सकते हैं । 

आक्रमण डर में से होता और डर पैदा करने के लिए होता है । यह स्पंष्ट 
है कि डर ही है जो उसे जीत या हरा नहीं सकता । निडरता से ही कुछ जबाब 
दिया जा सकता है, जो आक्रमण को जबाब जेसा मालूम हो । हिसक प्रत्याक्रमण 
में भी कुछ अंश में निडरता का समावेश होता है । बारीकी से देडेंगे, तो 
मालूम होगा कि यह निडरता अहिसा में से आती है । डर घोर होता है, तो 
कायर बनता है। नीचे हममें कुछ सप्राणता होती है, तो वह डर को छूकर 
फिर उसे हिम्मत के रूप में आगे ठेलती है। यह सप्राणता मूल में प्रेम के रूप 
का नाम है। 

स्त्री यों कायर होती है, लेकिन बच्चे की ममता को लेकर वार का 
जवाब देने की दिलेरी उसमें आ जाती है । बच्चे की जगह व्यक्ति में. कोई 
दूसरा प्रेम भी काम रहा हो सकता है । अर्थात्‌ कुछ ऐसी वस्तु जिसके समक्ष 
व्यक्ति के लिए अपनी जान की परवाह तुच्छ बन जाती और मौत की बाजी 
आसान हो जाती है । 

हः आक्रमण लोभ में भी होते हैं । छोटे-छोटे नहीं, बडे-से-बड़े इतिहास के 
आक्रमण तक लोभ में हुए हैं । विजेता जिन्हें कहा जाता है वे छोटी प्रेरणाओं 
से नहीं चलते, महत्वाकांक्षाएं उन्हें चलाती हैं। यहां तक कि यही नहीं कि 
भय और लोभ उनमें नहीं दीखता, बल्कि निर्भयता अ्रौर निर्लोभ दीख आता 
है । अलेक्जेंडर के पास, चंगेजखां के पास क्‍या कमी थी ? किसका भय या 
किसका लोभ था कि वे दूर-दूर तंक धावा बोलते चले गये ? उनकी जय- 
यात्राओं को भय-लोभ से जोड़ना मुश्किल हो जाता है। ओज और तेज है, 
शौर्यं और वीयं है, जो उन्हें श्राक्रान्ता बनाता है । महाहिसा की बाढ़ पर मानो 
वे ऐसे चढ़े हुए चलते हैं कि हिसा उन्हें छूती ही न हो ! वे जैसे इतिहास से 
ही प्रेरे हुए हों और पराशक्ति से चल रहे हों । 

मैं उन बड़े उदाहरणों के विइलेषण में नहीं जाऊंगा । उनको अनुभूति 
द्वारा में पकड़ नहीं पाता हूं । लेकिन लोभ में भयका अंश रहता है और 
महत्वाकांक्षा के नीचे अहं का हीनभाव शायद दुबका हुआ देखा जा सकता हे । 
आवश्यक नहीं है कि यह हीन-भाव व्यक्तियों को लेकर हो, सर्माष्ठ को लेकर 
भी हो सकता है । महान्‌ चेतनाएं इसी दबाव के नीचे काम करती हैं, उहीप्त 
पौरुष यहीं से जन्म लेता और यहीं से महिम्न दिव्यभाव सृष्टि पाता है। 

पहले के प्रतीक हैं रावणा, तो दूसरे भाव की प्रतिमा हैं राम । समाध्र 
के प्रति व्यक्ति में यह जो अगाध व्यवधान है, उसको प्रेम और भक्तिसे जो 
भर पाता है वह भय से उबर जाता है। परिपूर्ण भक्ति में भक्त स्वयं में 
भगवद्‌-रूप हो जाता है । इस अन्तराल को भरने के लिए प्रेम का प्रसाद जिसके 
चित्त को प्राप्त नहीं होता, वह मानो दमित और भयभीत, अपने अहंकार 
को लेकर इधर।से उधर दहाइता और पछाड़ता हुआ दोड़ता फिरता है । जाने 
वह क्यों लड़ रहा है ? मानो समय की और विस्तार को अनन्तता उससे भेली 
नहीं जाती । डर होता है और वह उस डर में ही ये सारे उत्पात करने को 
विवश हो जाता है। 

सूक्ष्म लोभ ओर सूक्ष्म भय होता ही है उसमें जो अकारण आक्रमण 
करता दीखता है । इस हिसा में उसे कोई हिसा दीखती ही नहीं, जैसे वह 
स्वप्न में चलता है ओर व्यवहार को विवशताओं से कहीं उत्तीर्ण ही बना 
रहता है। 

इतिहास को ऐसी निर्वेयक्तिक शक्तियों से बचने का अहिसक उपाय, 
प्रत्याक्रमण या बचाव न हो सकता है, न हुआ है । ऐसा लगता है कि नैतिक 
शक्तियां ऐतिहासिक के आगे बेकार हो गयी हैं और यह अतर्क्य नहीं है । 

इन ऐतिहासिक महाशक्तियों को प्रकट करनेवाले व्यक्तियों के तल॑ 
में जो अपनी ही अनन्तता का डर, और अपने प्रह की अनन्तता का लोभ, 
विद्यमान होता है, उस कारण उन्हें अन्त में हारना भी पड़ता है। लोग कहते 
हैं, भाग्य से बे हारते हैं पर शायद वे स्वयं अनुभव करते होंगे कि वे अपने 
से ही हारते हैं। जय उनके लिए जय जैसी रह नहीं जाती । अहं की सीमितता 
उन्हें काटती और खाती रह जाती है और चारों ओर का यह अगाध विस्तार 
उन्हें लोलता-सा मालूम होता है-। यह हार उनके अन्दर बंठी रहती है 
भश्रोर उसी से वे लड़ा करते हैं। लेकिन अलेक्जेंडर के सामने प्रगर आ जाता 
है डायोजिनिस, जिसमें चाहे स्नेह न हो पर भय या लोभ तो और भी नहीं 
होता, तो अपनी ही हार क्षण के लिए उसे रस और समाधान-सा दे आती है ! 

अलेक्जेंडर कहता है : “मै यह सम्राट्‌ सामने हूं । बोलो, क्‍या चाहते 
हो 

डायोजिनिस कहता है : “ हट कर एक तरफ खडे हो, धूप छोड़ दो ।” 

अलेक्जेंडर स्तब्ध रह जाता है। जेसे एक अनुभूति भीतर तक उसे 
कौंध जाती है । लगता है उसे और कुछ नहीं करना है, बस एक ओर हट 
जाना है, धूप को दुनिया के लिये छोड़ देना है ! 

डायोजिनिस का यह निर्लोभ क्या अलेक्जेंडर को परास्त नहीं कर 
गया ? अगर डायोजिनिस में दार्शनिक तटस्थता ही न होती, बल्कि बुद्ध की 
अनुकम्पामय ममता भी होती, तो अलेक्जेंडर विजेता से विनत बन गया होता 
कि नहीं, यह अनुमान की बात है । लेकिन परिपूर्ण प्रेम की निर्भीकता और 
निर्लोभता के समक्ष दुर्दान्त-से-दुर्दान्त आक्रान्ता परास्त हो सकता है भ्रौर होकर 
धन्य भी हो सकता है, ऐसा मैं मानता हूं । ७ 

अहिंसा और मानव सम्यता 
6 


` ` अहिंसा और प्रेम का सपना पूरा यानी खतम कभी न होगा । लेकिन 

बह सपना संकेत हमेशा और जरूर देता रहेगा । सपना कहकर जब उस संकेत 
को भी हम टालते हैं, तो संकट को ही निमंत्रण देते हैं । 

हिसा-अहिसा किसी निश्चित रूप और कत्य के नाम नहीं हैं । यदि 
हम मानव की गति और उसके विकास को हिसा से अहिंसा की दिशा में न मानें 
तो इसी क्षण सब कुछ व्यर्थं और अहेतुक हो जाता है । सम्पूर्ण अहिसा का 
व्यवहार कल्पना तक में यदि स्पष्ट नहीं हो पाता है, तो इसका अर्थ हिसा का 
समर्थन नहीं बना लेना चाहिए । मनुष्य में से पशुता घटते रहने के लिए सदा 
शेष रहती चली जायगी । इसमें से पशुता को समर्थन नहीं मिल जाता है । बल्कि 
पशुता से निवृत्ति उतनी ही मानवता का लक्षण बनी चली जाती है । 

इतिहास में हिसा का अन्धकार मिलेगा । लेकिन अगर वह अंधेरा 
थोड़ी देर के लिए भी कटा दीखा, तो उस ज्योति को इतिहास. फिर भूल नहीं 
सकता है। उसे ज्यति के रूप में मानता रहा, इसी में इतिहास के लिए 
सान्त्वना ग्रौर आशा के तत्व मिल जाते हैं । अंधकार को ज्योति का अभाव ही 
हम मान सकते हैं । अभाव नियम नहीं हो सकता । अभाव भरता है, नियम 
यह है । 

स्वयं युद्धा के रूप को ही लें । उनका रूप विशालतर और विकट से 
विकटतर होता गया । लेकिन सूक्ष्मता में जाने पर देखेंगे कि इस विशालता 
और विकटता के नीचे कुछ उसके नियम और नियंत्रण भी अन्तर्राष्टीय स्वीकृति 
में विकास पाते चले गये हैं युद्ध में ही सही, दुनिया के देश ऐसे एक-दूसरे 
के परिचय में आये है । विश्‍व-व्यवस्था जेसी चीज प्रकट हुई हे और यह दर्शन 
सुलभ और व्यापक हो गया है कि सब परस्पर अन्तः प्रभावित और अन्योन्य- 
निभंर हैं सारे विशव का शरीर अब अपने को एकत्रित और एकात्म अनुभव 
करता है। एक स्थल पर क्षति प्रकट होने पर जसे समस्त शरीर में से रत उस 
ओर दोड़ पड़ता है । हिसा के रक्त-रंजित दृश्यों के पीछे जो हठात्‌ यह एकता 

और एकत्रितता घटित और सम्पन्न होती चली जा रही है, उसे हम सहसा 


देखा-अनदेखा कर देते हैं । हिसा फटती और फुटती है तब दीखती हे । अहि पा. 
अलक्ष्य भाव से जो हमारी परस्परता को घनिष्ट, व्याप्त और ठोस बनाती जा | 
रही है, सो उसका लेखा हमारी बाह्य-इंद्रियां सहसा ले नहीं पातीं। उसको | 
प्रज्ञा की आंखों से देखना होता है । यह प्रक्रिया अनिवार्य यद्यपि अदृश्य रूप _ 


से मानव जीवन के इतिहास में से घटित होती चली आयी है । ऐसा न होता, 
तो इतिहास कभी का बन्द हो गया होता । 

आज अणु-शक्ति प्रकट हुई है और उसकी पहली सार्थकता अणु-बम के 
रूप में हमने पहचानी है । जाहिर है कि भीषण संहार-शक्ति उसमें है और वह 
हिसा का दारुण उपकरण है । लेकिन इस आविष्कार से दुनियां खुली आंखों 
देख आयी है कि मन को तनिक विकृति किस तरह सारे संसार को ध्वस्त कर 
सकती है । अर्थात्‌ हिसा का भाव कितना घातक और अहिंसा का विचार 
कितना आवश्यक है । धमंशास्त्र और साहित्य-दर्शन इतने काल से जिसको 
मानव-मन के निकट-प्रत्यक्ष नहीं कर पाये थे, हिसक कहे जाने वाले इस आयुध 
के अविष्कार ने वह पाठ विश्व मानव के ममं में एक ही साथ उतार दिया है । 
श्रर्थात्‌ इतिहास में से हिसा नहीं निकलती, बल्कि आहसा के विचार को अनि- 


वायंता निकलती है, यह देखना कठिन नहीं होना चाहिए । बाह य-दशेन को ' 


हिसा जसे अन्तदंशंन क्री अहिसा को पाठ के रूप में प्रस्तुत करने के साधन रूप 
में ही जनमी हो । | 

बुद्ध, ईसा, गांधी हमें इतिहास में ज्योति की भांति चमककर लुप्त हुए 
जान पड़ते है । पर ज्योति उन अवतारी पुरुषों की काया के साथ चली ही गयी 
होती, तो उनके नाम आज शेष बचे कसे रह जाते ? वह ज्योति मानवता के 
हदयों में अपनी किरणें छोड़े बिना अस्त हो गयी होती, तो स्मृति किस सहारे 
उस ज्योतिमंयता को संजो सकती ? अतीत और व्यतीत मानकर इतिहास में से 
उनकी वर्तमानता को मिटाया नहीं जा सकता है । यह कि मनुष्य अपनी हिसा 
की घोरता से संत्रस्त और भयभीत है, उसकी अहिसक चेतना को ही दरसाता 
है । हिसा का गौरव क्रमशः घटता जा रहा है । उस पर बल्कि अगोरव इतना 
चढ़ गया है कि हिसा पर उतरने वाली सत्ता और शक्ति को विश्व-मत के 
आगे अपनी कैफियत और सफाई देनी होती है । जैसे यह गृहीत हो कि वह 
जुमं है, इससे सफाई देना शुरू से ही जरूरी है। इसको मानव-चेतना में अहिसा 
के भाव की व्याप्ति से अतिरिक्त दूसरा और क्या कहेंगे । 

विज्ञान बुद्धि की वह तटस्थ प्रक्रिया है, जो सागर से बू द की तरफ 

ःः ती है । अन्वय और पृथक्करण उसकी पद्धति है । इसमें एक को दूसरे से 
न पहचाना जाता है! विज्ञान इस तरह सदा भेद-विज्ञान है । इसलिए 
` विज्ञान स्वतः अभेद से वास्ता नहीं रखता है । जितना जो चमत्कार विज्ञान 
दिखाता है, पृथक्करण द्वारा पाये गये मर्म को फिर लौटाकर जीवन के संहिलष्ट 
उपयोग में उतारने के द्वारा ही दिखा पाता है। अर्थात्‌ विज्ञान विश्लेषण है 
जीबन की आवश्यकता उसमें से संश्‍लेषण साध लेती और उसके उपयोग से 
अपने को संपन्न करती चली जाती हैं । 

विज्ञान के उपकरण और आयुध जंसे-जैसें आविष्कृत होते चले गये, वे 
पहले वासनात्मऊ वृत्ति के हाथ पड़े । यह भी कहा जा सकता है कि वासना 
के वेग और दबाव में से बुद्धि की प्रेरणा सचेष्ट हुई और नया-नया आविष्कार 
करती चली गयी । 'निसेसिटी वाज दी मदर आफ इन्वेन्शन' । यानी आवश्य- 
कता जीवन संबन्धी थो और बुद्धि के विइलेषण से प्राप्त तथ्यों को जीवन को 
परिस्थितियां संश्लेषण का संयोग देकर उपयुक्त करती चली गई । विज्ञान युद्ध 
की आवश्यकता के नीचे चतता रहा, और पीछे जाकर वही रचनात्मक और 
विधायक कामों में आया । बुराई में से श्रक्सर हम भलाई फलित होते देखते हैं 
पर वह भलाई बुराई को भला नहीं बना देती । फिर भी उस भले फल को 
अपना कर हम बुराई के कृतज्ञ भो हो लेते हैं । विज्ञान को अपने आप में भला 
या बुरा ठहराने का कुछ अर्थ नहीं है । हवा को गोरा काला क्या कहा जाय ? 
लेकिन एक को दूसरे से पृथक करके समझने की विधि तभी सही काम देगी 
जब साथ ही अभिन्नता की भूमि ओर श्रद्धा प्राप्त बनेगी । यह भूमि जीवन की 
ही भूमिका है और उस श्रद्धा से मानव-मन कभी खाली नहीं हो 
पाता है । यही जीवन का सनातन धर्मं है । वज्ञानिक-संहार में से भी जीवन 
अपना निर्माण निकाल लेता है और हिसा में से अहिसा की ओर गति साथ लेता 
है। वह जीवन-घमं, मानव-धमं, एक क्षण के लिए भी सोता नहीं है । और मानव 
उसी की चोकसी में अपने सब उत्पातों के बावजूद मानवता में उठता और 
बढ़ता ही आया है । मनुष्य की ओर से जो अधमं हुआ है, उसके प्रति कोई 
समर्थन या समझ का भाव यहां नहीं देखना चाहिये । केवल मानवोत्तर ऐति- 
हासिक विकास-नियम को ही पहचान लेना और अपनी आस्था में बिठा लेन” 
चाहिए | ७ 

सम्यता का संकट और गांधी जी का उपाय 
ऱ्ह 


गांधी जी के जीवन का काम अधिकांश राष्ट्रीय क्षेत्र का दीखता है । 
इसी संदर्भ में उसकी महिमा का आंका जाना स्वाभाविक है.। पर वास्तव में 
वह महत्व उससे गहरा है । [ Fe 

स्वयं गांधी जी ने अपने लक्ष्य को सत्यरूपी परमेश्वर का साक्षात्कार 
बताया है । इसी राह में दूसरी प्रढृत्तियां और राष्टीय के स्वातन्त्रय-युद्ध का 
कार्यक्रम आ गया । इन प्रबृत्तियों में उनका आग्रह सत्य के और अहिसा के 
प्रति यहां तक रहा कि इनसे हटकर हिसक उपायों से भारत का स्वराज्य 
आता होतो वह भी उन्हें मान्य नहीं था । राष्टीय श्रौर राजनीतिक पुरुष के 
लिए यह सम्भव नहीं हो सकता था । अत: स्पष्ट ही गांधी जी के व्यक्तित्व 
ग्रौर जीवन की भूमिका राजनीति से अधिक व्यापक और ऊंची थी । 

असल में गांधीजी का अवतरण विशव के ही गति-इतिहास में एक - 
मोड़ सिद्ध होने वाला है । औद्योगिक और यांत्रिक क्रांति के साथ मानव सभ्यता 
ने जो रूप ग्रहण किया वह अपनी संभावनाग्रों के छोर तक आया तो देखा गया 
कि वहाँ युद्ध उपस्थित है । युद्ध भी ऐसा कि उसे दो दलों का नहीं कहा जा 
सकता, बल्कि जो समूची मानव जाति को हो अपनी परिधि में समा लेना चाहता 
है । युद्ध में से फिर युद्ध उपज आता है और पहले से भी विकटतर युद्ध । इस 
स्थिति से दुनिया अभी पार नहीं हुई है । पर विचारक लोग हर जगह हैरान 
हैं । खोज जारी है कि चूक कहाँ है । यों तो मानव जाति के मान्य व्यवस्था- 
पक लोग सभ्यता के उसी वेग में बढ़ते जाने को बाध्य हैं, पर प्रश्‍न उनके मन 
में भी उठ चला है। 

गांधीजी का जीवन-कार्य मानवजाति के उसी सभ्यता के संकट में से त्राण 
पाने के मार्ग का सूचक है । शब्द के सामान्य अथं में वह किसी राष्टीय अथवा 
राजनीतिक क्रांति का मात्र निदेशक नहीं है वरन्‌ उससे कहीं अधिक है । वह 
वेग के साथ बढ़ती हुई विइव-सभ्यता के आगे प्रश्‍नचिन्ह ही नहीं, दिशा दर्शक 
भी है। मेरी मान्यता है कि गांधी को आधार बनाकर विश्व संस्कृति का 

_ या निर्माण होने वाला हे । | 
 . औद्योगिक क्रांति ने उन्नति को बहुत तीव्र गति से आगे बढ़ाया है। | 
विज्ञान इस एक डेढ़ शताब्दी में जितना आगे श्राया उतना पहले की बीसों 

.._ शताब्दियों में नहीं बढ़ पाया होगा । वह गति अभी जारी है और विज्ञान के 
चरण इतनी आइचयंजनक तीव्रता से बढ़ रहे हैं कि कुछ पहले स्वप्न में भी 
__ उसकी कल्पना नहीं को जा सकती थी । इस काल में मनुष्य की मस्तिष्क शक्ति 
_ ने अपरिमित विकास पाया है । अणु का छेदन हो गया है.। जड़ और चेतन 
___ के बीच का भेद टूट गया है । अधिकांश मानव के तत्व-दर्शन जड़ चेतन की 
इस पृथकता की बुनियाद पर खड़े हुए थे, वे सब आज बेकार से लगते हैं । 
सीमा समाप्त हो गई है और पृथ्वी का दूसरे ग्रह-नक्षत्रो से आदान-प्रदान के 
व्यापार का परिच्छेद कब खुल जाय, कहा नहीं जा सकता । 
किन्तु इस अपूर्व उन्नति के साथ एक विपरीत परिणाम भी घटित 
हुआ है । वंह यह कि व्यक्ति सब कहीं अपने जीवन को अस्थिर और असुर- 
क्षित अनुभव करता है । मानव सम्बन्धों के बीच श्रद्धा की जगह शंका ने ले 
लीं है। एक आदमी जैसे हर दूसरे के लिए स्पर्डा का विषय बनता जा रहा 
है । यों तो संधटित इकाइयों का विस्तार बहुत फेल गया है, अब द्वीप और 
महाद्वीप ही नहीं बल्कि महाखण्ड (ब्लाक्स) की धारणा आ उपजी है, पर 
इन इकाइयों की आंतरिक संघटना के विश्लेषण में जायें तो मालम होगा कि 
/ उनके खण्डों और घटकों में यदि एकता है तो सामने विरोध और चुनोती को 
रखकर ही वह टिकती है, अन्यता वहां एकता नहीं है, बल्कि परस्पर रगड़ 
है । जैसे सारा मानव समाज आपसी सम्बन्धों में सहयोग के ग्राधार पर नहीं 
बल्कि स्पर्द्धा के आवेश में बढ़ता चलाजा रहा है। 
ग्रह है आथिक सभ्यता । इसके नीचे है जीवन की आथिक धारणा 
भ्रोर तदनुकूल आथिक तत्व-दर्शन । इसमें प्रत्येक व्यक्ति की बुद्धि को धार 
मिल उठती है कि कसे वह दूसरे को व्यर्थ कर सकता और लाभ सिद्ध कर सकता 
हैं। इस तरह सभ्यता स्वयं को बढाने में है, चाहे इसमें दूसरा मिटे या गिरे । 
दूसरे के लिए सहारा और आइवासन बनने का नियम, जो मानव-सभ्यता का 
लक्षण समझा जा सकता है, इस अथं-सभ्यता में क्षीण और जीणं होता जा 
रहा है। यदि सहयोग है तो सामने विग्रह को लेकर । यानि स्थापित स्वार्थ 
अपने में बड़े से बड़े हो सकते हैं, होते गथे हैं, जिनका अपने से बाहर किसी 
परमाथ या व्यापक मानव-हित से लगाव नहीं है। 
वास्तव में इस आथिक ओद्यांगक विकास में मनुष्य की बुद्धि ने जो 

तीक्ष्णता प्राप्त की वह मानव-हृदय से निरपेक्ष और विलग हो गई । विज्ञान 
नैतिकता से स्वतन्त्र हो गया । फल यह हुआ कि मूल में संहार और विनाश 
की प्रहत्तियो के हाथ में वैज्ञानिक आविष्कारों का योजन-उपयोजन आ रहा । 
विज्ञान के विशेषज्ञ की हैसियत से वैज्ञानिक नये-नये अनुसंधातों में आगे बढ़ते 
गये, लेकिन इसकी सुविधा जिस कृपा से उनके लिए जुड़ पाई वहां न विज्ञान 
था, न नेतिकता थी । वहां विग्रह और मुकाबले का तनाव था, वहां सुरक्षा 
की तात्कालिक और अनिवार्यं मांग थी । अस्त्र-शस्त्र की विकट आवश्यकता 
के दबाव के नीचे वैज्ञानिक अनुसंधान ने सर्वाधिक प्रगति की । ज्ञान-विज्ञान 
का विस्तार यदि सबसे अधिक उपयोगी और कारगर हुआ तो युद्ध के क्षेत्र में । 
अपने को दूसरे के हमले से बचाये रखने और समय आने पर प्रतिपक्षी को 
परास्त करने में सक्षम रहने की जरूरत मानव जाति पर इतनी सवार हो गई 
कि समूचा उत्पादन, आथिक विनियोजन और व्यापार-व्यवसाय सब उसी के 
अधीन चलने को बाध्य हो आये । इस होड़ में हादिक गुणों के विकास के लिए 
अवसर सीमित हो गये । समाज की स्थिरता को साधने के लिए जो परिवार 
नाम की मूल संस्था हमारे पास थी उसका हास हो चला । वह सिमटकर 
क्षुद्र हो आई और यों भी उसकी जड़ें ढीली हो गईं । उसके नीचे का नेतिक 
ओर पारमाथिक आधार हिल गया । वहां की भी भूमिका आथिक हो चली । 
स्त्री जिसे अपेक्षाकृत मस्तिष्क की तुलना में हृदय के गुणों की प्रतीक कहा 
जा सकता है समाज में अपनी सत्ता और मर्यादा गंवा चली । वह मनोरंजन 
की पण्य वस्तु हो चली ! 

गांधी जी को पश्चिम की उन्नति के अनेक अंग निश्चय ही प्रिय थे । 
उसको कायंतत्परता, समय की मूल्य-रक्षा, कुशलता, नागरिक स्वच्छता, साह- 
सिकता और गतिशीलता आदि गुणों के लिए उनके मन में बहुत मान था । 
लेकिन उन्होंने देखा कि नेतिक भावना से होन हो जाने पर ये गण ही दोष 
बन जाते हैं । हित के बजाय वे घोर अहित कर सकते हैं । बुद्धि की विश्लेष- 
कता को, व्यवहार में गणित ओर विज्ञान की दृष्टि को, उन्होंने किसी से कम 
नहीं अपनाया । किन्तु धर्म-नीति से दिशा प्राप्त करने के कारण इन सब गुणों 
का जा गांधी जी केद्वारा प्रयोग और प्रतिफल प्राप्त हुआ वह उन्नतिशील 
पश्चिम को अपने लिए चुनौती जेसा मालम हो सकता है । 

ऊपर से समझ लिया जाता है कि गांधी इतने आध्यात्मिक थे, महात्मा 
थे कि वस्तु जगत्‌ का ठीक-ठीक दर्शन और अंगीकार उन्हें न हुआ । मशीन के 
प्रति उनका रुख भावनामूलक रहा । काल-विकास के साथ जो पेचीदगियां 

हमारे जीवन में पैदा हो गई हैं उनका पूरा आभास उन्हें न हो पाया और जो 
समाधान उन्होंने दिया वह जीवन को आवश्यकता की जटिलता के मुकाबले 
बेहद सरल-सा प्रतीत होता है । 

यह बात ध्यान रखने की है कि गांधी जी की सारी जिन्दगी जन- 
सम्पर्क के बीच बीती । अलग-थलग होकर रहने का अवकाश ही उन्हें नहीं 
मिला । प्रचण्ड कमं के वे पुरुष रहे और लोक-नेतृत्व के दायित्व ने उन्हें कभी 
छुटकारा नहीं दिया । राजनीति के शीर्ष पर पहुंचने और जीवन भर वहाँ 
बने रहने के लिए भावना से ही काम नहीं चल जाता । वहाँ विभिन्न और 
विरोधी हितों और स्वार्थो में संधि और सामंजस्य साधने में कितनी तीक्षण 
ओर नि:स्पृह बुद्धि शक्ति की आवश्यकता हुई होंगी, इसका कल्पना से ही अनु- 
मान किया जा सकता है। फिर अपने रचनात्मक कार्यों के लिए जो विभिन्न 
संगठन उन्होंने खड़े किये उनमें गणित का पूरा उपयोग न होता तो वे कायं- 
कारी नहीं हो सकते थे । धर्म के प्रत्येक प्रश्‍न पर उनका दृष्टिकोण वैज्ञानिक 
रहा । गोसंरक्षण के जो उपाय उन्होंने सुकाये और बरते वे परम्परागत गो 
भक्तों को चौंकाये बिना न रह सके । वे प्रत्येक क्षण जागरुक रहे। अपने 
अन्तरंग के प्रति ही नहीं बल्कि बाह्य वस्तुस्थिति के प्रति भी यह सावधानता 
वस्तु और व्यवहार के किसी भी व्यवसायी वज्ञानिक सेकम नहीं आंकी जा 
सकती । 

ऐसा न होता तो गांधी जी को टालना प्रतिपक्ष के राजनीतिज्ञों के 
लिए सम्भव हो जाना चाहिए था । पर वह असम्भव हुआ तो इसी कारण कि 
जब आदशं-श्रद्धा उनमें भरपूर थी तब बृद्धि-साध्य व्यवहार-पटुता भी उनमें 
कम नहीं थी । अर्थात्‌ विज्ञान और उद्योग की प्रगति में से जो हितकर और 
स्थायी तत्व थे उन्हें गांधी जी ने सम्पूणं भाव से अपनाया और आत्मसात 
किया । किन्तु मानव मन के भीतर बेठी हुई स्वाथ दृति ने जो विकार उत्पन्न 
कर दिये थे गांधी जी अपनी निजता में उन बुराइयों के प्रति एक प्रबल चुनोती 
और निषेध का रूप बन उठे । 

मानवजाति विज्ञान की उन्नति के साथ कटी-बटी नहीं रह सकती । 
दुनिया को एक होना होगा । देश की भावना में एक नहीं, क्योंकि उससे स्व- 
देश-विदेश का विरोध नहीं कटता । बल्कि उससे आगे विश्‍व-भावना में एक 
और सही भाषा में कहें तो मानव-भावना में एक । 

इस सच्ची एकता के लिए गांधीजी ने विकेन्द्रित व्यवस्था की कल्पना 
की । भारी भूल होगी अगर हम समझेंगे कि उस विकेन्द्रीकरण से मानव-समाज 

उलटे बिखरेगा, एकत्रित नहीं होगा । सच यह है कि मानव मूल्य की प्रतिष्ठा के 
बिना मानव-एंकता साध्य ही नहीं है । मानव से ऊपर जब हम देश को या 
सिद्धान्त को रखते हैं तो बल मानवता से हटकर किन्हीं कृत्रिम मूल्यों पर 
चला जाता है और स्थिति यह उत्पन्न होती है कि मानव दुर्बल होता और द्रव्य 
(सिक्का) प्रबल हो जाता है। हाथ से मेहनत करने वाला भूखा रह जाता है 
और कलम से हुक्म देने वाले के कब्जे में उसको गर्दन आ जाती है । ऐसे कृत्रिम 
मूल्यों के आधार पर 'चलनेवाली ब्यवस्था कभी युद्ध की आवश्यकता से छूट. 
नहीं सकती । इस तरह देखने में चाहे यह लगे कि स्वावलम्बन की धारणा के 
ग्राधार पर खड़ी समाज-व्यवस्था ग्राम-ग्राम छितरी हुई होगी और यह कदम आगे 
ले जाने के बजाय पीछे हटाने वाला होगा; पर तनिक गहराई से सोचने पर 
प्रत्यक्ष हो जाएगा कि जो अर्थ-व्यवस्था पड़ोसियों को अनिवार्यतग्ना उस रेखा के 
निमित्त से स्वदेशी-विदेशी के रूप में परस्पर गर बना देती है जो सुविधा के 
लिए कागज के नक्शों पर हमने खींच दी है, वह बढ़ते हुए वज्ञानिक ज्ञान और 
घनिष्ट व्यहार का साथ नहीं दे सकतीं । 

गांधीजी ने इन्द्वात्मक जगत्‌ में अखंड ऐक्य के व्यहार की विधि बतलाई। 
हम अध्यात्मवाद से परिचित थे और भौतिकवाद से भी । व्यक्ति की स्वतंत्रता 
को-मान देने वाला पूँजीवाद श्रौर समाज को सत्ता को महत्व देनेवाला समाज- 
वाद का भी परिचय था। दोनों हमें पक्ष-प्रतिपक्ष के रूप में सामने खड़े दीखते 
थे । गांधीजी इनके बीच समग्र और निइखंड मानव रूप में आविभू त हुए । उनसे 
जगत ने देखा, और आगे देखेगा, कि जीवन में खाने नहीं हैं। अगर तटों में 
दो-पन दीखता है तो जीवन की धारा बही है जो दोनों को छूती और मिलाती 
हुई बहती है व्यक्ति ग्रौर'समाज दो नहीं हैं । न व्यक्ति और विश्‍व दो हैं । 
ब्रह्माण्ड में है वही पिण्ड में भी है। समस्त सृष्टि को जो धारण कर रहा है वह 
नियम है यज्ञ । धर्म भी उससे भिन्न दूसरा नहीं । इस तरह समाज, देश या 
विश्व को बनाने के लिए अपने ही संस्कार के बारे में असावधान नहीं रहना होगा। 
अपने साध्य के सिद्धि के लिए स्वयं तदनुकूल साधन हमें बनना होगा। इस 
तरह सचाई और पवित्रता व्यक्तिगत नहीं सामाजिक मूल्य हैं ' व्यक्ति के पास 
होकर जो सीमित है वह इसलिए कि असीम में अध्यं रूप उसे होम डाला जाय । 
इस तरह मृत्यु का भय नहीं रह जाता । भय नास्तिकता है । यदि' व्यक्ति 
हमेशा निडर रहे और हमेशा ही वह स्नेह से भरा रहे तो उसके आचरण से 
समाज का और सबका सच्चा भला ही हो सकता है । 

मानसिक और वैचारिक क्षेत्र में जो दन्द और विग्रह हमें परेशान करता 

रहता है, जीवन को इस प्रणाली से वह एक साथ कट जाता है । भौतिक दर्शन 
झौर आध्यात्मिक दशंन जो हमें प्रस्तत प्रश्नों से दूर खींच ले जाते है अपनी 
खंडितता खो रहते हैं । दलों और व्यक्तियों की पंक्तियों की शक्ति जो काफी 
इन बौद्धिक विवाद-विग्रहों में व्यय होती रहती है वह बच जाती है । बुद्धि-भेद 
और शब्दाडंबर के लिए विशेष अवकाश नहीं रहता । प्राण-शक्ति पुरे तौर पर 
जीवन्त प्रइनों पर लगाई जा सकती है। 

एक महा प्रश्‍न जो सब के मनों में शेष रह जाता मालूम होता है वह 
यह कि प्रहार हो तो प्रतिकार कया हो ? प्रहार न करने का धमं सब जानते 
हैं और उसका पालन भी सज्जन सहज करते हैं । पर बुराई का स्वभाव है कि 
बह कभी निष्क्रिय नहीं होती । बुराई की सक्रियता के उत्तर में जो सज्जनता 
निष्क्रिय रहती आई है, उससे दुनिया परिचित है । दुनिया साथ ही यह भी 
देखती है कि उससे काम नहीं चलता । गांधीजो के जीवन ने यह बताया कि. 
जो निष्क्रिय है वह सज्जनता ही सच्ची और सही नहीं है । 

गांधीजी का यह दान क्रांतिकारी है। दुजंनता के लिए कोई क्षेत्र 
समाज में निष्कटक रह जाय, इसका कोई अथं ही नहीं हैः। सज्जनता को सवं- 
व्याप्त होना चाहिए । दुजेनता के लिए सज्जनता जिम्मेदार है । अर्थात्‌ हम 
क्या करें ? हमारा क्या दोष है ?- यह कहने का हक ही गांधीजी ने जसे हर 
सन्त और हर सज्जन से छीन लिया । गांधीजी ने जो दृष्टि दी वह बुराई के लिए 
भले को निर्दोष नहीं ठहराती । उन्होंने बताया कि भलों का सहारा नहो तो 
बुराई का यह वश नहीं है कि वह जी सके । फक्र यह है कि भलों को बलिदान 
का धर्म सीखना होगा। वह भला ही कया जो भलाई के लिए मरने से डरता 
है । यह दृष्टि का श्रम है जो बुराई में ताकत देखता है। वह ताकत हमारे 
मोह और डर में से बनती है जो सज्जनता इस तरह बुरे से और बुराई से 
किनारा ले लेती है वह बुराई को होने का आधार देती और बढ़ने में सहारा 
होती है । अधिकाँश यही होता है और तब बुराई के प्रहार से बचने के लिए 
भलाई जो साधन खडे करती है वह खुद उस बुराई के हाथ के हो आते हैं। यों 
हिसा से हिसा को काटने की कोशिश निष्फल होती है, फिर भी वह चलती 
जाती है । नागरिक पेसा देकर फौज को पालता है कि वह उसे सुरक्षित 
रखे । सुरक्षा का सहज मंत्र इस तरह वह सीखनहीं पाता; फलतः नक्लो 
सुरक्षा के साधन-रूप संहारक अ्रस्त्र-शस्त्र बढ़ते जाते हैं और वढ़ते ही जाते हैं। 
यहां तक कि नागरिको के मनों से सुरक्षा का भाव ही समाप्त हो जाता है 
और वे फिर स्वयं हर संकट सहकर सिपाही को सब तरह की सुख-सु विधा 

पहुंचाते रहना जरूरी समझने लगते हैं । यहां तक कि कल्याण-कारी राज के 
पास भी सिवा इसके कोई उपाय नहीं बचता कि सुरक्षा में फोजी खर्च को 
प्राथमिकता जाय और सैनिक नागरिक से ऊपर आ जाय । | 

यह प्रयोग इतिहास में अब तक नहीं हो पाया है कि सेना अनावश्यक 
हो रहे । कितु क्या यह यथार्थ नहीं है कि.हर नागरिक ही सैनिक है । गांधीजी 
सैनिक के गुणों को महत्वपूर्ण मानते थे और इसलिए चाहते थे कि हर नागरिक 
में उन गुणों का विकास हो । दूसरी ओर पेशेवर सैनिक में नागरिकता का 
सही उदय नहीं होता । अर्थात्‌ सेन्यवाद में गांधीजी समाज को हानि देखते थे । 
हानि से बढ़कर इसमें एक भारी खतरा भी देखा जा सकता है। 

अच्छी बड़ी अनुशासित सुसज्जित सेना के बिना कोई देश अपनी स्वतंत्रता 
केसे कायम रख सकता है, यह कल्पना किसी के आगे स्पष्ट नहीं है । इतिहास 
भर में इसका उदाहरण नहीं है । इसलिए गांधीजी की इस दृष्टि को मात्र 
मनो रथ समझा । जा सकता है। फिर भी आज विज्ञान के योग से अस्त्र-शस्त्रो ने 
जो भोषणता प्राप्त को है उससे अनिवायं हो गया है कि इस दिशा में जल्दी 
से जल्दी कोई कोई कारगर प्रयोग हो । यदि नहीं होते हैं तो मानव जाति के 
अस्तित्व को ही खतरा है और वह खतरा प्रत्यक्ष है । 

स्पष्ट ही यह काम ऊपर से होगा । फल बीज से उल्टा नहीं हो सकता । 
इससे यह कायं नींव से आरम्भ होना होगा । राज्य पर तो रक्षक की जिम्मेदारी 
है, इससे वह प्रयोग के लिए स्वतंत्र नहीं है । देश के जन-मानस से आगे जाने 
का न उसे वश है, हक है । लोक-मानस की शिक्षा और लोककमं की दीक्षा 
से इस अनुष्ठान का आरम्भ होना है। 

गांधीजी विइवसस्कृति के इस विकट संकट के ठीक बीच अपने जीवन 
श्रौर मरण से उसी महद्‌ अनुष्ठान को आरम्भ कर गये हैं । निश्चय ही वह दृढ़ 
आशा लेकर गपे हैं कि उनकी कर्मभूमि और प्रयोगभूमि बनने वाला यह भारत- 
वषं वह देश होगा जो उस प्रारम्भ को फलश्रुति तक पहुंचायगा । जो मूल से अपनी 
व्यवस्था का इस प्रकार निर्माण करेगा कि एक दिन मानों पदाथ-पाठ द्वारा 
प्रत्यक्ष दिखा सके कि सुरक्षा का विधान और उापय सज्जनोचित भी है और 
बह अमोघतर होनेवाला है । ७ 

आज की उन्नति स्पर्धात्मक है । हर राष्ट उन्नत हो रहना चाहता 
है और सबकी अर्थ-रचना तदनुरूप हे । सबकी कोशिश है कि निर्यात बढ़े, 
आयात की जरूरत घटे । सब मशीन-प्रधान ओर उद्योग-प्रधान होना चाहते 
हैं । सबमें मंडियों को पाने और पकड़ने की होड़ है । सबकी अलग मुद्रा है 
और सबकी व्यापार-नीति स्वार्थ-हित को धुरी पर घूमती है। इस प्रदत्त 
और आवश्यकता के अधीन राजसत्ता को एक बड़े व्यापार तन्त्र के रूप में 
उठना होता है । यदि मानव सभ्यता का रुख यही रहा, तो प्रजातन्त्र का कोई 
भविष्य नहीं है । वह प्रणाली शास्त्र में रहे, शायद मुंह पर भी रहे, लेकिन 
वास्तविकता में उसे भुठलाया जायगा । वतंमान सभ्यता में दूसरी गति नहीं 
है । | 

मानव को सवंनाश से बचाने की योग्यता नामधारी प्रजातन्त्र में नहीं 
हो सकती । इतना ही नहीं, बल्कि उलटे उससे विनाश को निमन्त्रण मिल 
सकता' है, यदि अनिशचतता और मन्दता उसका लक्षण बना रहा । 

विनाश को वह प्रजातन्त्र रोक सकेगा जो अहिसा को अपनी निश्चित 
नीति मानेगा । तदनुरूप अपनी अर्थ-रचना बनायेगा, शस्त्रास्त्र निभरता से 
तत्परिणाम-स्वरूप मुक्त होगा और अन्तर्राष्ट्रीय क्षेत्र में बेशतं (७०।।३९०।) 
नि:शस्त्रता का संकल्प लेकर आगे आयेगा । 

हम देखेंगे कि वह प्रजातन्त्र जगत्‌ के समक्ष स्वयं राष्ट्-राज्य से भी 
अधिक मानव-राज्य के तन्त्र का नमूना पेश कर आता है । शासन का रूप वहां 
प्रशासन नहीं, अनुशासन है । वह केंद्रस्थ संकंद्रित कर्म-एव-व्यापार-तन्त्र नहीं है, 
जन-विश्वास के आधार पर स्थित सर्वथा विकेंद्रित नीतितन्त्र है । राज्य मानो 
वहां केवल अन्तः करण है, लवाजमा नहीं है । ठोस रूप उसका धीरे-धीरे कम 
होता जाता है; व्याप्त महत्व उसका बढ़ता जाता है। यहां तक कि शासन-मुक्‍्त 
समाज का रूप उससे क्रमश: प्रकट हो चलता है । 
प्रजातन्त्र इस दिशा में विकास पा सके, तब विनाश ही न बचेगा; बल्कि स्वयं 

भानवता को परिष्कार प्राप्त होगा। श्रन्यथा अश्रद्धा बढ़ेगी, श्रद्धा संज्ञा हौ 

टूटेगी और विश्वास फिर शस्त्र-शक्ति के आधार को ढुंढेगा । आधुनिक स्थिति 
यही दिखा रही है । हिसा और प्रजातन्त्र दोनों साथ चलते हें, तो झूठ चलता 
है । ओर झूठ चल नहीं सकता । इसलिए एकदम निश्चित है कि अहिसा को 
खुली आंखों अपनाने की हिम्मत से और तत्पर आचरण से ही प्रजातन्त्र भावी 
का तन्त्र हो सकता है। नहीं, तो नहीं । 

जो राष्ट्‌ अहिसा को अपनाकर अर्थ-स्पर्धा और इर्त्रास्त्र-संवर्धन के 
मार्ग का त्याग करेगा वह अपने को ही नहीं, साथ सबको भी बचा सकेगा ! 
लेकिन राष्ट्‌ को अपने पूरेपन में वेसा होना होगा । सिर्फ राजनीतिक आशा- 
वाद में से वह घोषणा नहीं आ सकती । उसको अपना अर्थतन्त्र नीचे से उसी 
प्रकार उठाना और बनाना होगा । आज के अरथं-जाल में राष्ट्‌ परस्पर ऐसे 
श्रनुबद्ध हैं कि सच पूछिये तो विश्वयुद्ध में तट-स्थ तक कोई नहीं रह सकता ! 

ऐसा लगता है कि एक नहीं तो सब चुहे मिलकर बिल्ली को जरूर जेर 
कर सकते हैं ! लेकिन सब कभी मिलेंगे नहीं, अगर मिलेंगे और बिल्ली को 
कभी काबू कर पायेंगे तो तभी, जब सचमुच कोई एक अकेला चुहा बिल्ली के 
गले में घण्टी बांधने को बढ़ने का साहस दिखायेगा । भय से भी अधिक साहस 
संक्रामक होता है। 

भय संक्रामक होता है, यह हम सब जानते हैं । लेकिन विश्वास और 
साहस उससे भी संक्रामक होते हैं, यह भी आप हमको जानना चाहिए । तीली 
एक और नन्हीं-सी होती है, जलकर भस्म होने वाला जंगल बियाबान और 
भयानक होता है । तीली की आग क्या अपने पर शरमाकर जंगल के भयानक- 
पन से डरी रह जाय ? वह नहीं हो पाता और तीली जंगल को जला डालती 
है । बिल्ली के सामने चूहा जो भी है, भयानक अग्निकाण्ड की घोरता के 
सामने तो तिनके की सुलग उतनी भी नहीं है ' अरे, अणु के जमाने में एक की 
और अल्प की सम्भावनाओं से हम अनजान बने रहेंगे उससे मह मोड़ेंगे ? 
अब तक शायद यही होता आया है। 'बहुत' का भरोसा किया है, कण को 
कम समभा है । म्राइन्स्टीन के सूत्र ने आंखें खोल दी हैं और समष्टि को अणु 
में ला दिया है । ब्रह्माण्ड में है, वह पिण्ड में भी है। यह सत्य आध्यात्मिक 
से भौतिक हो गया है । इस अ्रणा के जमाते में यह कहना पुराना लगता है कि 
एक राष्ट अपनी आर से पहल नहीं कर सकता । पहल एक की ओर से ही 
होगी । फिर दूसरों को एक-एक कर उस पांत में आना जरूरी बनता जा 
सकता है । 

आज रूस और अमरीका मानों दो छावनियां हैं । शिखर-सम्मेलन हुए 
हैं और हो रहे हैं । निःशस्त्रीकरण की चर्चा निरन्तर है । शान्ति दोनों महा- 
देश चाहते हैं । अण्‌-शस्त्रों का निष्प्रयोग चाहते है, विसर्जन चाहते हैं । राष्ट्- 
नेता दोनों तरफ अच्छे, सच्चे और बहादुर हैं । लेकिन चलते एक-दूसरे की 
तरफ शतं कें साथ हैं । “हम करते हैं, अगर तुम भी करो" “हम जितना करें, 
उतना करोगे ?” “तुम करके दिखाओ, तो फिर देखना, हम क्या कर दिखाते 
हैँ !” इत्यादि । मगर यह शतं के साथ मानना सच्चा मानना नहीं है। वे 
बहादुर लोग कुछ मानते ही हैं तो क्यों पूरे और खुले तौर पर नहीं मान पाते हैं ? 
इस अधूरेपन का क्या कारण है ? कारण है कि वे राष्ट्-नेता हैं । राष्ट्‌ का 
प्रतिनिधि ऐसा हो सके, जो मानवता का प्रतिनिधि और मानव-नेता भी हो,. 
तो क्या वह भी शर्त रखेगा ? शते किसके साथ रखेगा ? शस्त्र किसके खिलाफ 
रखेगा ? आज का हमारा अन्तर्राष्टीय क्षेत्र राष्ट्-प्रतिनिधियों, राष्ट्-नीतियों 
और कूटनीतियों का क्षेत्र है। मानव-नीति और मानव-प्रतिनिधि किसी राष्ट में, 
और उसके द्वारा अन्तर्राष्ट में, प्रमुखता पायेगा, तो दृश्य दूसरा दिखाई देगा । 
पर शायद उस समय की प्रतीक्षा करनी चाहिए । 
आकाश में सूरज है। वह मतिमान्‌ अग्नि है । लेकिन सूरज से हमारे 
काम-काज नहीं होते । उसके लिए अपने पास से चिनगारी प्रकट करनी होती 
है । उस चिनगारी को पाने के नाना उपाय निकले हैं । सिगरेट-लाइटर सदा 
जेब में चलता है । वक्‍त पर चिनगारी दे आता है, बाकी समय जेब में सोया 
पड़ा रहता है। तो मैं उस चिनगारी को बात ही कर सकता हूं । अपने दं 
को, अहं को, कामना-श्राकांक्षा को समिधा को तरह हाथ में लेकर ध्येय की 
आस्था और उसके प्रेम में स्वाहा करते हैं, तो चिनगारी पैदा होती है । मूलत: 
वह चाहिए । फिर उस जड़ से दक्ष फुटगा, जो समूचे राष्टीय और आर्थिक 
कार्यक्रम को पुष्पित और फलित करता हुआ उठंगा । शेष उसकी विधि और 
स्वरूप के चित्र के लिए हमारे पास गांधी जी का उदाहरण और साहित्य है 
ही । 
सच यह है कि समूचा वह जीवन-दशंन श्रान्त है, जो जीवन-मूल्य को 
इस तरह प्रस्तुत करता है कि धन जन से बढ़ जाता है, राज्य ऋषि के ऊपर 
आ जाता है, शक्ति नीति पर हावी हो जाती है। वहाँ औंधापन है, दृष्रि की 
चक है और उस राह कभी निस्तार आने वाला नहीं है । कॉ रण, यदि मूल्य- 
शक्तिमूलक ही रहे होते, तो पशु से मनुष्य बनने की आवश्यकता कभी न 
होती । पर मनुष्य बना है, तो स्पष्ट है कि उन मूल्यों का विकास राज्य की 

दिशा में नहीं, नीति की दिशा में है, और अन्त में राज्य को श्रेष्ठतम नहीं, 
ऋषि को श्रेष्ठतर माना जाना है । 

राष्ट्‌ का वाद हमें उस दिशा में बढ़ने से रोकता है, वह वाद नीति 
को राज्यगत कर देता है। इसलिए वह राष्ट्‌ विश्व-व्यवस्था के सही विकास 
में साधक होगा, जो अपने सत्व और स्वत्व को सांस्कृतिक और मानवीय स्व- 
रूप देकर उस आधार पर संथा नि:शस्त्र बनेगा, जो अपने भीतर सवंथा 
समभावमूलक अथं रचना और समाज रचना उठाकर विश्व की राजनीति 
के आंगन में आयेगा । वह राष्ट्‌ होगा, जो अपने लिए बोलते समय सारी 
मानव जाति के लिये बोल रहा होगा और उसका स्वार्थ केवल परमार्थ में 
अपनी आहुति दे जाना होगा । | 

मेरी प्रतीति है कि गांधी भारत की राष्ट्रीयता को वही संस्कार दे 
रहे थे और उस राष्ट्-सत्ता से फिर वे मानवता को एकता के अभिक्रम को 
आशा रखते थे । उनको निश्चय था कि नि:शस्त्रता का आरम्भ यहां से होगा 
और भय-संशय का चक्र इस आत्म-निर्भीकता से टूटंगा । 

जाहिर है कि इस दृष्चि से राष्ट की एक अविरोधी और पूरक भावना 
हमको प्राप्त होती है । उसको लेकर रक्षा की पांत जरूरी नहीं रह जाती 
और सीमा रेखा नक़शे की सुविधा ही देती है, मनों को फाइने की शक्ति खो 
देती है । 

व्यक्ति को मारकर भी व्यक्तिवाद को बचाया जा सकता है। आखिर 
प्रेम सम्भव तभी होता है, जब हममें स्व का भाव है । वह भावही जब अभाव 
बन जाता है, कष्ट दे आता है, थोड़ा सूना और एकाकी-सा मालूम होता है, 
तब स्वका अभिमान ही भार हो जाता है, स्व के अपंण की इच्छा होती है 
और पर के प्रति आत्म निवेदन में तृप्ति और पूति प्रतीत होती है । व्यक्ति 
के होने का अन्त में यही समर्थन है कि इसी प्रकार वह प्रेम को अनुभूति को 
पाता और व्याप्त होता है । राष्ट का राष्ट्त्व, जेसे कि व्यक्ति का व्यक्तित्व, 
आत्मार्पण में से और समृद्ध और सम्पन्न बनेगा । स्व को लेकर, अभिमान 
और अहंकार को लेकर, जो हम चेष्टाएं करते हैं, वे आखिर अल्हड़पन की 
समझी जाती हैं । राष्ट्र को लेकर राष्ट्रवादी अभिमान उसी तरह का अल्हड़- 
पन॑ है । राष्टरभावना यदि सचमुच परिपवव होगी तो दर्प की जगह वहां दायि- 
त्व दिखाई देगा और शेखी का स्थान नम्रता लेगी । 

आज भारत का एक विधान है और एक शासन है । लेकिन क्या कभी 
पहले यह सुविधा इतिहास में भारतवर्ष के पास हो सको है ? राजनीतिक 

दृष्टि से शायद हौ कभी भारत एक और अखण्ड रहा है । लेकिन इतिहासकार 
बतलाते हैं कि आज दुनिया में कोई संस्कृति जीवित है और अपनी परम्परा 
| से अविच्छिन्न है, तो वह भारतीय है । वह कौन भारत है, जो हजारों हजार 
| वर्षों से अटूट और एक बना चला आया है ? जिसके अन्दर निरन्तर टूट-फूट, 
4 युद्ध विग्रह होते रहे हैं, फिर भी जो सम्‌चेपन में अडिग और अचल बना रहा 
है, जो सतत है सनातन है, वह भारत क्या है? भारत का वह धमं क्या है ? 
इस प्रश्‍न के उत्तर में किसी पुस्तक, विधान य। व्यक्ति का उल्लेख नहीं किया 
जा सकता है। किसी ने उस भारत को बाहर से या ऊपर से एक बनाकर 
नहीं रखा है । वेसा होता तो एकता छिन्न-भिन्न हो गयी होती, अजस्र नहीं 
रह पाती । निरन्तर जो वह एकता प्राणवान्‌ और प्रवहमान रही, तो इस 
कारण कि वह भीतर से आत्मिक गुण को तरह मानव-नीति के रूप में, सहज 
धमं के रूप में, स्वीकृत, रचित और अंगीकृत होती चली गयी थी । भारत का 
भाव आदिकाल से, लगभग अनादि-काल से, लोगों को मनों में अनुभूत और 
प्राप्त बना रहा, राज्य के रूप में उसे मृतं देखने की निर्भरता कोई नहीं रही । 
राज्यों की नीति. यहां भी और देशों को तरह खुलकर राजों को आपस में 
लड़ाती-भिड़ाती रही, मारकाट मचाती और खून खराबा करवाती रही । 
लेकिन अपनी सनातन धर्म-नीति के अवलम्बन के कारण भारतीयता का कुछ 
नहीं बिगड़ा । वह अक्षुण्ण बनी चली गयी । 

इसलिए यह बात कि राष्ट होंगे तो राष्ट्रवाद होंगे, और वे सब बाद होंगे तो 
विग्रह अवश्य होगा, इतिनिङ्चित रूप में मुझे मान्य नहीं है। वादों की स्पृहा और 
स्पर्धा होने पर विग्रह ओर युद्ध को टाला नहं। जा सकेगा, यह तो समझ में आता 
है । पर राष्ट्‌ अपना एक अलग दम्भ और दपं पैदा करके उस सहारे ही जीने 
का उपाय मानते रहेंगे, यह अनिवाय नहीं जान पड़ता । अल्हडपन की उमर 
बीतेगी, तब उत्पात से मन भर जायगा । आंखों में नमी आयेगी और मन में 
प्रेम फुटेगा । तब उच्छेखलता को जगह चलन में मर्यादा और शीळ का प्रवेश 
होगा । स्वत्व को सार्थकता तब हमें प्रणय और परिणय में जान पड़ेगी । स्पर्धा 
जिनमें है, उन्हीं में परस्परता फुटे और जागेगी । यह मैं सम्भव ही नहीं अनि- 
वार्य मानता हूं । अनिवार्य अपने ओर सबके इस अनुभव के आधार पर मानता 
हूं किस्वत्व को हम सत्र ही बढ़ाते हैं, बढ़ाते जाते हैं उस हद तक कि जब 
वह स्वयं व्यथ दीख आये और उस सत्रको किसी के चरणों में निछावर करने 
का अर्थ ही सार्थक सिद्ध हो आए ! वही स्वार्थ जान पड़े, वही परमार्थ जान 
पड़े, शेष अथं सब कहीं से सर्वधा लुप्त हो जायें ! यह क्षण सबके जीवन में 

आता है । राष्ट्रों के जीवनों में भी आये बिना न रहेगा । हो नहीं सकता कि 
विधाता व्यर्थं हो, विधान व्यर्थ हो और जीवन चलते-चलते प्रेम की गंगा के 
कल तक न पहुंच आय । यही राष्ट्वाद की वह वयसक अवस्था होगी, जब | 
सिर तानने की जगह वह सिर भुकायेगा । और अपने और दूसरे के बीच के 
अन्तर पर सुरक्षा की फौज नहीं रखेगा, बल्कि आलिगन में दोनों ओर की बढ़ो 
हुई बांहों के बीच फौज लाज में गलकर एकदम शुन्य हो जायगी । 
सपना नहीं है यह, बल्कि अवश्यंभाविता है । ठीक आज के दिन कांगो 
की समस्या है और भारत के प्रधान मन्त्री नेहरू ने समर्थन दिया है कि एक 
भी बेल्जियन कांगो में न रहने दिया जाय । लेकिन इन्हीं नेहरू ने अंग्रजों को 
राज्य और साम्राज्य के हटने के बाद अंग्रेज सज्जन लाडं माउंटबेटन को भारत 
के पहले गवर्नर जनरल के तौर पर रखना प्रिय माना था । कारण थे इसमें 
गांधी, और गांधी-नीति आसमान में नहीं, ठेठ राजकारण में चली थी, क्योंकि 
. व्यावहारिक थी । आगे की दुनिया की राजनीति जेसे-जसे कच्ची से अवस्था में 
पकती और समझ अपनाती जायगी, गांधी-नीति की व्यावहारिकता देख सकेगी 
और उसको अमल में लेना और उतारना चाहेगी । 
उस नीति और उस टृष्नि में व्यक्ति अपने को परिवार के हित में, 
परिवार को समाज के हित में, समाज को देश के हित में, देश को विश्व के 
हित में आहुति देने में अपनी उन्नति देखेगा । तंब एक को उन्नति दूसरे को 
अवनति पर खड़ी होकर मुस्कराना भूल जायगी; बल्कि इस कृत्य पर शमं 
खायेगी और दूसरे की उन्नति में ही अपनी उन्नति देखेगी । ऐसा राष्ट्रवाद, 
हो सकता है, आगे होगा । अगर नहीं हो सकेगा, तो मान लेना होगा कि मानव 
पशु से अलग और विशिष्त नहीं है और भविष्य जसा भी कुछ नहीं है। सब 
ईमान से ही तब हाथ धो लेना पड़ेगा । ७ 

गांधी जी के बाद सेवाग्राम में जो पहला सर्वोदय सम्मेलन भरा था 
उसके परिंणाम पर मुझे आश्वासन नहीं हुआ । सच्चा आश्वासन तो भीतर 


` से आता है, अपने धमं पालन में से आता है । इसलिए कारण यही रहा होगा 


कि मैं अपने धमं में चूक रहा था । पर प्रतीत हुआ कि मैं औरों के साथ हूं, 

ओर हमारा सारा समुदाय ही चुका है। जो बड़ी चुनौती है, उसका पूरा 

सामना करने से जरा हम किनारा ले गये हैं। | 
तभी स्वराज्य मिला था और हिन्दुस्तान का बंटवारा हुआ था । स्व- 


राज्य को कांग्रेस ने अपना राज्य करके संभाला था और बंटवारे को उस 


कांग्रेस ने मंजूर किया था । ऐसे एक के दो देश बने थे और मालूम होता था 
कि सरकारें ही दो नहीं बनी हैं, बल्कि दिल भी दो हो गये हैं। और उन | 
दोनों दिलों के बीच में शक है और डर है। स्वराज्य अहिसा से मिला हो, पर 
बंटवारे में अहिसा नहीं थी । इससे जायदाद का बंटवारा करने के बाद दोनों 
मनों में कोई मेल नहीं बढ़ा, बल्कि आग फुटी और जलन बढ़ती चली गई । 
वह कांड मचा जिसकी याद भी थर्रा देती है। विस्थापितों को पुन: स्थापित 
करने की समस्या दोनों हकूमतों के सिर आई । उस बोझ के तले दोनों देशों 
की अर्थ नीति डगमगायी रही । दोनों की रगड़ कायमी हो गई । उसके नतीजों 
से अब भी कोई देश स्वस्थ नहीं हो पाया है । दोनों की विदेश नीति पर 
इसका पूरा प्रभाव है । सरकारी तल पर ही नहीं सारी हवा में उसके कीटाणु 
हैं । साम्प्रदायिकता इरादों में हो, चेतना और भावना में व्यापी'है । मानो 
पाकिस्तान मुस्लिम राज्य है, तो हिन्दुस्तान हिन्दू राज्य होने के लिए ही रह 
गया है ! हमारी गह-नीति, व्यवहार-नीति, मानो सबमें यह भाव बसा है। 
इसे स्वास्थ्य नहीं कह सकते । सच्ची नागरिक दृष्टि से यह अस्वस्थ स्थिति है । 
क्या यह अस्वास्थ्य कभी मिटेगा ? और केसे वह मिटेगा ? 

सेवाग्राम के सर्वोदय सम्मेलन में से, जान पड़ा, इसका उत्तर नहीं आ 
रहा है । शायद इस सवाल की चुनौती की अनुभूति ही वहाँ न थी । 

गांधी जा के नेतृत्व में देश ने लड़ाई लड़ी और स्वराज्य हासिल किया, 
लेकिन बह युद्ध और तरह का था । मालूम होता था कि राजनीतिक स्वराज्य 
लेने तक उसके आशय की समाप्ति थी, बल्कि उसमें गहरा अभिप्राय था । 
वह एक नया रास्ता था, जो नये इतिहास को जन्म देगा और बढ़ते बढ़ते 
दुनिया को काया पलट करने में समर्थ होगा । उसमें हिसा को जो तरह-तरह 
के शोषण के रूप में हमारे बीच में चुपचाप फली हुई है और जो फिर रह-रह 
कर ललकार के साथ युद्धके तांडव का रूप लेती रहती है, उस हिसा को 
अहिसा से खत्म करने का तरीका हाथ आने वाला है। 

तत्त्वज्ञ तटस्थ रह सकता है, धामिक सह सकता है । गांधीजी की 
प्रकृति में ओर नेतृत्व में दोनों बातें न थीं । उनकी अनासक्ति ग्रौर सहिष्णुता 
अपनी तरह की अलग थी । उसमें प्रतिकार और सत्याग्रह का पुरा अवकाश 
था । इसलिए अनासक्ति पूरी अनुरक्त हो सकती थी और सहिष्णुता असह्य 
हो सकती थी । मानो उनकी अहिसा विकल रहती थी कि हिसा की लपटों के 
सामने पहुंचे ओर कहे कि लो मुझे खा लो, नहीं तो मैं तुम्हें पानी करने आई 
हुँ । 

सवाल है कि क्या अहिसामें वह ताकत है? वह दृष्टि है ? वह 
अदम्यता है ? 

यदि नहीं है, तो वह चीज अच्छी है, पर अन्याय, अत्याचार के खिलाफ 
काम देने वाली नहीं है । इसलिए अन्याय को अन्याय से मिटाने, जंग से जंग 
खत्म करने, ताकत को ताकत से और इन्सान को हैवान से जेर करने की 
परम्परा से वह हमें उबार नहीं सकती । कमजोर क) वह इस अथं में ही मदद 
कर सकती है कि पहले उसे कायर बनाये और उस रास्ते शायद धनवान्‌ 
भी बनादे ! पर बलवान्‌ और बहादुर नहीं बना सकती । 

गांधी जी ने कहा, चरखा । मगर चरखा पहले भी था । ढाके को 
मलमल मशहूर थी । पर ईस्ट इण्डिया कम्पनी ने अपने सिक्के के चलन के जोर 
से उस चरखे को मिटा दिया । क्या गांधी जी का चरखा भी वही था, जो 
सिक्के के आगे झुक जाये और टूट जाये ? मेरे ख्याल में वह दूसरा था । वह 
चरखा था जो सिक्के को ताकत दे, नहीं तो सिक्का उसके बिना डूब आये । 
उन्होंने देखा और दिखाया कि ताकत वहाँ नहीं, जहाँ हुकूमत का किला है 
ओर सिक्के की टकसाल है । बल्कि वहाँ है, जहाँ आदमी .पसीना डालता और 
कुछ उगाता बनाता है । लोग वे गलत समभते हैं, जो मानते हैं कि गांधी 
बीते पुराने युग को लाना चाहते थे । युग वह नया होने वाला है, और सच्चे 

ताकत आदमी के अपने पास आ जायेगी, हथियारों में वह टंगी न रहेगी । 
आदमी का अहंकार नहीं (जो दूसरे को दबाता है,) बल्कि उसकी सेवा (जो 
_ तो गांधी की थी अहिसा सत्य के साथ । सत्य का आग्रह अनिवार्य था 

5 और उसमें असत्य का प्रतिकार अनिवायं था । ग्रहिसा इसमें साधन थी । वह 
. स्वतंत्र और निरपेक्ष धर्म न थी, सत्य की उपलब्धि में एकमात्र अपरिहायं 
साधन के रूप में उसकी उपयोगिता थी। मात्र अहिंसा सत्य के आग्रह के 
अभाव में अवसरवादिता हो जा सकती है.। तब वह मुक्ति धमं से अधिक 
संसार-धमं बन जाती है । प्रबल के अस्त्र की जगह यह निर्बल की ढाल बन 
सकती है । ऐसी अहिसा सचमुच आगे बढ़ाने के बजाय हमें पीछे खींचने वाली 
हो रहेगी । 

तो मुझे प्रतीत हुआ कि रचनात्मक कायं सब जिसके लिये हैं, उस 
मूल हेतु की लगन हमारे बीच से कुछ बुझती तो नहीं जा रही है । उन कामों 
की अनेकता अपने आशय की एकता को खोये तो नहीं दे रही है यह जो 
लाख-करोड़ आदमी उखड़ कर इधर से उधर फिक गये हैं, उस ओर से कहीं 
एकदम निश्चितता तो हम में नहीं है ? 

पन्द्रह अगस्त को जब दिल्ली में रोशनियाँ जगमगा रही थीं और जल 
से ओर जइन का जलूस था, गांधी दूर गांव में आप अकेले पांव-पांव घूम रहे 
थे । उनको छाती पर एक राष्ट दो बने थे, वे जो कि दो को, सबको, एक 
चाहते थे । पर उन्होंने ढ़ारस नहीं खोया, मानो अपने से कहा कि 'हुकूमतें तो 
बना बिगड़ा करती ही हैं; और दो हुकूमतें ही हुई हैं, दिल दो नहीं हो गये हैं 
और नहीं हो पायेंगे ।। और जो लोग उखड़ कर आये थे और गुस्से और 
बदले के भाव से भरे थे, उन्हें उन्होंने ललकारा कि तुम्हें हक नही है कि 
सोचो कि जहां से आये हो, वह जगह तुम्हरी नहीं है ! मैं एक-एक से जाकर 
पूछने वाला हूँ कि बताओ, यह कहां का न्याय है, कहां का कानून है कि अमुक 
मत का मानने वाला तुम्हारा पड़ोसी नहीं बन सकेगा ? और अगर यह कानून 
कहीं भी इन्सान का नहीं है--हैवान का फिर चाहे हो -तो क्या यह जिम्मेदारी 
तुम पर ही नहीं आती कि कल जो पड़ोसी था, वह फिर लौट कर आये और 
तुम दोनों साथ बसो और सीखो कि पड़ोसी होना किसे कहते हैं ? यह वेदना 
ओर यह अरमान भीतर लिये गांधीजी अलख जगाये रहे । टेक उन्होंने नहीं छोड़ी 

कि परमेश्वर है और वह घट-घट में है । आखिर इस रट में अपने एक देश- 
भाई और धमं-भाई की गोली खाकर वह शांत हो गये । | 

गांधी जी ग्रथक. कम के आदमी थे और राजनीति उनके चारों ओर 
आ जुटी थी। वह परमनिष्ठा के आदमी थे और निष्ठावान साधकों का समूह 
उनके आस-पास आ जमा था । उनके अभाव में उस राजनीति का उत्तरा- 
धिकार प्रखरकर्मी जवाहरलाल नेहरू पर आया । नैष्ठिक साधकों कें लिये 
अखंड संत विनोबा केंद्ररूप हो गये । यह तो होना ही था । पर ऐसा लगा कि 
वह समग्र दर्द जो कभी गांधी को लंदन के राज-भवन और कभी हिन्दुस्तान 
` के निपट देहात में ले जाता था, यह दर्द कया कहीं किसी में निधि बन कर 
बठ न सकेगा, अशरीरी ही वायु में मंडराता फिरेगा ? 

बीच में इच्छा हुई कि एक नेहरू-विनोबा धुरी यदि ब्यवहार में सक्रिय 
होकर सामने आये तो क्या गांधी के अभाव की अंशत: पूर्ति का उपाय न हो 
जायेगा ? पर मिलाता तो दर्द है। उसके बिना यों कर्म और तत्त्व में सामा- 
न्यतः द्रत बना ही रहता है। 

बात यह कि जमाना बदल रहा है । गति (द्रुत है। दुनिया छोटी 
पड़ रही है । मालूम होता है कि आदमी अधिक काल बिखरा न रहेगा । 
न देश-प्रांत उसे बांट रख सकेंगे, न अंतग्र त्तियां उसे सदा फाड़े रखेंगी । 
इसलिये जीवन के मान तेजी से बदल रहे हैं और मालम होता है कि तीक्ष्ण 
विरोधों में भी सामंजस्य साधना अनिवार्य हो गया है । 

पहले जमघट इतना न था । खुलासा लोग रहते थे । निकट आकर वे 
परस्पर ज्यादा रगड़ न खाते थे । इससे एक प्रकार का स्नेह बीच में विद्यमान 
बना रहता था । हिसाब की बीच में इतनी जरूरत न पड़ती थी और सद्‌- 
भावना पर इतना जोर न पड़ता था, वह टिके चली जाती थी । पर शहर 
उठे कि जहां आदमी फेल कर न बस सकता था, एक-दूसरे के ऊपर, मानो अधर 
में तल्लों में बसने को मजबुर था । ऐसे नीचे अंधेरी गलियां बन आयीं ओर 
सील से सड़ी नालियां । लाखों-लाख आदमी छत्त के मानिद थोड़ी सी जगह 
में भनभनाते से आ इकट्ठे हुये । उस समय जान पड़ा कि भक्ति-भावना का 
धर्म अशक्य हो.रहा है । बेहद निकट होकर आपस की रगड़ में जो लोग आ 
रहे हैं तो इसमें पड़ोसी दोस्त से अजनबी और अजनबी से दुश्मन बनता जा 
रहा है । सम्बन्ध निर्वेयक्तिक हुए जा रहे हैं । बे पारस्परिक से ज्यादा सामू- 
हिक और श्रणीगत बने जा रहे हैं । पारिवारिकता बीचसे उठी जा रही है 
और नागरिकता उदय में आ रही है । हार्दिकता के लिये कम अवकाश है 

के बीच में भगवान्‌ हो कि न हो, पर स्टेट अवश्य है। उसीके कानून और _ ह 3 
अदालत बगेरह की सहायता से आपा-धापी रुक पाती और व्यवस्था रह पाती 


है । आदमी समह में होकर निजता से जितना छूटने को बाध्य हो रहा है 
उतनी ही विवशता से वह उस निजता को कवच की भाँति चिपटे-लिपटाये घूम 
है । दुसरे से डरा सहमा सा रहता है कि कब अवसर पाकर वही उस पर 


भारी और हावी हो आये । इसमें राजनीति खूब फूल रही और फल रही है 
. और आपस का सोमनस्य सूखता और ठिठुरता जा रहा है। 


यह आँखों देखे हो रहा है। अब आदेमी-भ्षादमी के बीच में कागज 
और लिखा पढ़ी है । दस्तावेज रख कर आदमी अपने को सुरक्षित समझता 
नहीं तो भावना पर आश्रित निराश्रित हो आता है। दफ्तरों और लाल फीतों 


की यही उपयोगिता है। मानो आपसी सम्बन्धों की कजी उन कागजों में हो । 


एक दफ्तर अपने आस-पास अनेकों, अनगिनतियों, को और अनेक पारस्परिक 
सम्बन्धों को अपने आवत में कसा रख सकता है | 

इस स्थिति से अरुचि जतलाने का कोई लाभ नहीं है। निदा और 
शिकायत अपनी ्रसमर्थंता का समर्थन है । उससे कुछ भी होने वाला नहीं है, 
सिर्फ उच्छवास का अपव्यय होगा । करना स्थिति का सामना है । नहीं कहा 
जा सकता कि मानव-जाति ने अपनो प्रगति की राह में ही यह स्थिति प्राप्त नहीं 
कर ली है । विकास यदि ग्रवश्यंभावी और श्रनिवायं है तो वर्तमान के स्वीकार 


' पर ही भविष्य के निर्माण के मागं को बनना है। इससे अलग किसी क्रान्ति- 


ब्रांति की बात भोली भावकता हो सकती है। 

इसलिये मेरा मानना है कि मुख्य प्रश्‍न भक्ति और हिसाब का, धमं 
और विज्ञान का योग है । भक्ति एकता की आराधना है, हिसाब में अनेकता 
का सत्कार है । अनेकता को मिटाकर कोई एकता आने वाली नहीं है । अनेक 
का इन्कार खुद एक-एक का इन्कार हो जायेगा । इसलिये भावना को हिसाव 
से व्यवस्थित रखना होगा । बेहिसाब भावना कुछ वक्षण के लिये कछ व्यक्तियों 
को चेन दे सकती है, संकट का निराकरण नहीं कर सकती । इसलिये अर्थनीति 
के संस्कार का प्रन आध्यात्मिक प्रश्‍न है और राजनोति अध्यात्म से अछूती 
रह कर जंजाल हो रचने वाली है । 

गांधी जी का संदा कर्तब्य और भावना पर बल रहा है। किन्तु इससे 
उन्होंने क्षमता प्राप्त की कि जहाँ अधिकारों की रगड़ और उनका संघष है 
वहां उन अधिकारों को निर्मम और निरासक्त भाव से देख-परख सक । हिसाव 

पर बारीक निगाह रखी और एक के जधिकार को दूसरे के अधिकार पर भार्र 
होने से बचाने की सूझ-बूझ उनमें इसलिये जगी रही कि उनके स्पश के नीचे 
से कानून की नब्ज कभी न हट पायी । अध्यात्म इसौलिये उनसे इतना अधिक 
व्यवहार में उतर सका । चरखा उन्हें अहिसा का प्रतीक था, लेकिन उनका 
आग्रह था कि कता सूत तार-तार गिना जाये और अंत तक उसका हिसाब 
रखा जाये । कप न हि 

कठिनाई यह है कि ये दो तट अलग रखे जाते हैं । हिसाब मानो स्वार्थ 
के हाथ हो गया है और परमार्थ के हाथ केवल भावक बेहिसावीपन रह गया ' 
है । इस तरह धमं की संस्थाएं और उस प्रकार के आन्दोलन अधिकांश 
मुनाफाइत्ति के हाथ हो रहते हैं और वह द्रत्ति स्थापितस्बाथं से अटकी रहती है, 
जब कि राजनीतिक संगठनों का कायं प्रार्थनाहीन और ईश्वरहीन भाव से करना 
आवश्यक समझा जाता है । RR वती 

बह भेद और इनमें आवश्यक अभेद एक उदाहरण से स्पष्ट होगा । 
भारत कृषि प्रधान देश है । गोरक्षा श्रौर गोसंबर्धन का कत्तव्य असंदिग्ध 
भाव से यहाँ के लिये प्रथम उपयोगिता का है । पर भावक उसके लिये प्रस्ताव 
करते या पिजरापोल खोलते हैं । गांधी जी ने कहा कि मुर्दार चमड़े को बनाना 
सीखो श्रौर उसके कारखाने खोलो ओर महंगे भे महंगे भाव क्यों न हो, सिर्फ 
गाय का घी उपयोग में लाने का प्रण लो । इस उदाहरण में एक तरफ भाषा 
है, दूसरी तरफ भावना को अर्थ के तल पर लाने की उत्कट बौद्धिक लगन 
भी है। 

ह जो पृथक्करण द्वारा मूल तत्व की भिन्नता और फिर उसके भी 
पार जा कर अंतिम अभिन्नता के दर्शन की चेष्टा है, इसे वज्ञ निक कहा जाता 
है और धामिक नहीं माना जाता । पर वह कम धामिक नहीं है । बल्कि संपूर्ण 
धामिकता के लिये विज्ञान को वह शोध-और-प्र योग-हत्ति होना आवश्यक है । 

ग्रथं-नीति को हम परमार्थ-नीति इसी तरह वना सकते हैं। सिक्के की 
भाषा में और उसी इकाई में चल कर अथनीति स्वार्थं नीति बनी हुई है । 
देखते ही हैं कि उससे आदमी क्षय पाता है और मानव सम्बन्ध क्षीण होते 
हैं। उस हिसाब को हम आंकिक से मानवीय बनाने का प्रयत्न कर सकते हैं । 
जेसे एक व्यक्ति ने, जो काम में निपुण ओर सावधान है, दिन में सात घण्टे 
लगकर सूत काता । मानिये कि शरीर धारणा के लिये'प्रति ब्यक्ति प्रतिदिन 
दस आना जरूरी है। तो दस आना कत्तिन को कम से कम मजदूरी तय हुई । 
इस हिसाब से मान लीजिये, खहर ढाई रुपया फी गज पड़ता है। दूसरा कपड़ा 

मशीन का उसी सफाई और मजबूती का मानिये बारह आने फी गज आ जाता 
. है। नये हिसाब से हम कहेंगे कि कपड़े के ढाई रुपये दाम सही हैं और बारह 
आने महंगे हैं। | 
गांधीने मोटा टाट सा खहर अच्छों-अच्छों को पहना दिया। यह 
चमत्कार अथंदृष्ट में स्वार्थ की जगह परमार्थ डालने की सफलता में से सिद्ध 
हुआ । इस पद्धति से श्रम के पास पहुंचा पैसा हक का हो जाता है, उपकार 
का नहीं रहता । यों कहना चाहिये कि अर्थ की प्रणाली ऐसे उलटी चल निकल 
सकती है और उस दृष्ति ओर पद्धति का विकास यहाँ तक हो सकता है कि किसी _ 
उद्योग में श्रम डालने वाला अपने को उसका अधिक मालिक समभे और पूंजी 
डालने वाला अपने को उतना सत्तावान न मान पाये। 
अर्थनीति से निरपेक्ष चलने वाले धामिक थवा नैतिक आन्दोलन . 
इसी लिये तनिक सद्भाव उत्पन्न करके कृतार्थ से हुये जान पड़ते हैं; वे 
सामाजिक क्रान्ति का सा वातावरण उत्पन्न नहीं करते । सामाजिक क्रान्ति 
का मतलब है कि हीन अपने को समर्थ अनुभव करे, दीन का देन्य छूट जाये 
और आदमी स्वेच्छा से काम करे; विक कर या बेचने के लिये मेहनत न करे । 
तब सदभाव उपदेश की या अतिरिक्त भलाई का चीज नहीं रह जायेगा, 
बल्कि वह लोक शक्ति के रूप में समस्त उत्पादन को प्रेरणा बन रहेगा । 
उसमें अमित बल होगा । उसके उपयोग से समाज का रूप हो दूसरा हो जायेगा । 
अफसरी जेसी चीज हमारे बीच से अनावश्यक हो जायेगी और श्रम पर से 
व्यवस्था-व्यय का भारी बोझ बचेगा ' श्रम नीचे से ही व्यवस्थित होगा । बड़ा 
आदमी होने के लिये उसका सब तरफ से आराम से घिरा रहना जरूरी न 
होगा, बल्कि खेत में काम करता हुआ भी वह बड़ा समझा जा सकेगा ओरं 
बड़े-बड़े काम सहज भाव से निपटाता रह सकेगा। 
यह जो शस्त्र बल द्वारा संगठित सत्ता है, जो साधारणतया विधान के 
नीचे रहती और पांच-सात साल में आम चुनाव द्वारा आसन पर चुनी जाया 
करती है, आमतौर पर आदमी उसके रौब और डर में रहता है। वह खुद 
उसे चुनने वाला है, यह बार-बार उसे किताब से और प्रचार से बताया जाता 
है, पर अपनी हर सांस से वह इससे उलटी बात ही सीखता है। हर कदम पर 
वह अनुभव करता है कि वह प्रजा है ओर उसके ऊपर वे सब राजा लोग हैं, 
जिनको इसीलिये ऊंचा वेतन मिलता है कि वे हाकिमपने से अतिरिक्त दूसरी 
कोई और मेहनत न करें । चुनाव होने से राजव्यवस्था लोकतन्त्र कहलाती है, 
पर सिर्फ उस चुनाव से लोकतन्त्र का मतलब कितना पूरा होता है, यह देखने 

देना और आशा करना कि राम-राज्प ऐसे आयेगा, काफी नहींहै। || 
.  तोजो कारंवाई राम की नोति की तरफ ले जाने वाली न हो, साफ 
तौर पर रावणपने से भरी हो, उसके लिये क्या किया जाये ? यों आदमी तो | 
कोई रावण होता नहीं, रावण तो प्रतीक है यानी किसी आदमी का स्वभाव 
ध्रपने से रावणपने का नहीं होता । पर सवाल होता है कि रावणपने का प्रति- 
कार करना कि नहीं करना, और करना तो कंसे करना ? 

यहाँ जान पड़ता है कि भावुकता जो हिसाब को हिसाब में नहीं लेती 
एकांगी है । अहिसा, जो हिसा से केवल विमुखता लेती है और उस पर भारी 
नहीं पड़ती है, नीति-धमं जो अथंनीति पर संशोधन के रूप में आकर नहीं 
पड़ता, आंदोलन जो प्रतिकार से किनारा लिये चलता है, सत्य जो विसर्जन 
नहीं मागता और इसलिये जिस पर आग्रह की भी जरूरत नहीं है, ये सब भी 
एकांगी हैं और जीवन को संहिलष्ट समग्र नहीं करते ।. 

शायद इस समग्रता के लिये समग्र दर्द की प्रेरणा चाहिये । विचार में 
से प्राप्त होने वाली शायद वह वस्तु नहीं है। यह विरह वेदना तो स्वयं भगवत्‌ 
कृपा से ही भक्त को प्राप्त होती है अच्छा है, हम-आप सब इसकी इच्छा 
करें । 

नहीं जानता कि ऊपर में क्या कुछ कहता चला गया हूँ, कि कितना वह 
काम का है या काम का नहीं है। भूदान-यज्ञ का उसमें कहीं जिकर नहीं है, 
जो आज का प्रमुख आन्दोलन है । वह जिकर जानबझ कर नहीं है, क्योंकि उसके 
गहरे में मैं उतरा नहीं हूँ । पर में क्या इतना इंसुलेटंडू (लिपटा और बन्द) हूं 
कि बिजली हो और मुके न छए ! लगता है कि भूदान में असत्‌ प्रतिकांर के 
सक्रिय तत्व कुछ श्रौर अधिक हों, तो रही सही कमी प्री हो जाये । तब देश 
भर में एक लहर दौड़ जाये और दूसरे मुल्कों को भी वे संभावनायें चमक कर 
दीख आयें, जो उसके गहरे में पड़ी हो सकती हैं । ७ 

"मुद्रा व्यवहार का माध्यम है। धन की गणना उससे होती है। 
अर्थतः धन उसे ही कहिए। अब बड़े कामों के लिए बड़े धन की आवश्यकता होगी 
ही । उस धन को या तो धनिक के मने के योग के साथ हम लेते हैं, या कानून. 
के जोर से मन के बावजूद लेते हैं मन के साय हमले नहीं पाये, और रूस 
की तरह राज्य के कानून से लेने का उपाय अपने वश का और विवेक का 
नहीं दिखाई दिया ! 

रूस ने क्रांति के बाद जो भोगा है, वह कुछ कम कटु अनुभव नहीं है । 
मैं यह जानता हूँ कि इस अनुभव-प्राप्त दीक्षा के बाद अब यदि दूसरी क्रान्ति 
` का अवसर आये, तो उसका प्रकार वहाँ दूसरा होगा । अक्तूबर क्रान्ति के 
तत्काल बाद राज-शबित ओर राज-दंड के जोर से काम कराने और करने की 
मजबूरी में से अनेक संकट मागे में पैदा हुए ओर प्रभूत मानव-रवत बहाते हुए 
ऋ्रान्ति को आगे बढ़ना पड़ा। भारत येदि उस राह नहों चला है, तो यही नही 
कि अफसोस की बात नहीं है, बल्कि बधाई की बात हो सकती है । 

गांधी की अहिसा ही इसमें कारण हुई । लेकिन गांधी की आहसा 
इसलिए कारण बन सकी कि भारतीय रकत और मानस में से उसको सीधी 
स्वीकृति और श्रात्मध्वनि प्राप्त होती गयी । अवश्य वह अहिसा को नीति 
अदूरदर्शी और कल्पना-शून्य सिद्ध होगी, अगर हमको हिसा में से त्राण दिखाई 
देने लगेगा । दुनिया के बड़े हुए देशों के उदाहरण से तो यह लगता है कि 
हिसा में से श्रद्धा उठ जानेवाली है और उसमें से किसी सरक्षा या त्राण के 
आने की कल्पना एकदम मिथ्या कल्पना सिद्ध होनेवाली है । किन्तु भारत जो 
'उतना अभी आगे बढ़ा हुश्रा नहीं है, शायद समय से कुछ पीछे चल सकता और 
अब भो यह माने रख सकता है कि हिसक उपायों का अवलम्बन और उसमें 
सहायक होनेवाली अर्थ-रचना ही उसके लिए .उपयोगी होगी । लेकिन मुझसे 
पूछिये तो मैं इसको अदूरदर्शी और कल्पनाहीन मनोदशा मानता हूं । 

यदि हम अपने दृष्टिकोण को वही रख सक, जो स्वराज्य से पूर्व था 

और जो भारतीय संस्कृति का दृष्टिकोण है, तो अपनी परम्परा पर हमें खेद 
नहीं होगा, बल्कि गौरव हो सकेगा । और हम उस निश्चित श्रद्धा के आधार 
_ फ्र वह मनोभाव भी पैदा कर सकेंगे, जिसमें जनता का पूरा श्रम और पूरा 
धन राष्ट्-निर्माण के लिए बह निकले । राज्य के बल से यह काम कभी हुआ 
नहीं है ओर हुआ है तो अधूरा ही हो पाया है । इसके अलावा यह भी आवश्यक 
होता रहा है कि रुकावटों को हम तलवार से काटकर दूर करें और इस तरह 
अपने ही बीच एक अन्तविग्रह की परिस्थिति उत्पन्न किये रहें । जनता में राज्य 
के लिए स्वापंणभाव यदि हो सके तो कठिनाई दूर हो जाती है। लेकिन यह 
विसजंन-भाव तब तक नहीं आ सकता, जब तक राज्य के स्तर पर भी विसर्जन 
के मूल्य की ही प्रतिष्ठा न हो । स्वराज्य से पहले एक महद्‌-भाव ने देश का. 
काया-पलट कर दिया था । तब मौत के साथ खेलने में जीवन सार्थक होता जान 
पड़ता था । आज वह सब यदि भूली कहानी बन गयी है, तो इसलिए कि 
स्वराज्य के बाद समाज का और जीवन को-मूल्य बदल गया है । विसर्जन और . 
समर्पण मूल्य नहीं रह गया है, बल्कि पद-प्रतिष्ठान मूल्य बन गया है। तब 
जीवन में उभार आया था । उसकी जगह अब यदि हास दिखाई दे और राष्टीय- 
चेतना को कुचलती हुई दलीय-चेतना सिर उठाती दिखाई दे, तो क्‍या विस्मय 
है । | 

सचमुच निश्‍चय हो जाने की आवश्यकता है कि कहाँ हमें पहुंचना है 
श्रौर मार्ग की दिशा क्या है। लक्ष्य और ध्येय की ही बात मैं करता हूँ और समझता 
हैँ कि उस ध्येय को सामने रखकर यदि हम निर्णय करेंगे तो तात्कालिकता के 
तर्क पर विचलित होने की जरूरत नहीं पड़ेगी । भारत के स्वराज्य और भारत 
के भविष्य के सम्बन्ध में गांधी को दुधि तात्कालिक ही नहीं थी. वह दूर-दृष्ति 
थी । उस दूरदर्शिता को श्रद्धा के आधार पर ही थामे रखा जा सकता है। 
वह अ्रदूर-दृष्टि कहलायेगी जो भारतीय प्रकृति ओर भारतीय परम्परा का 
विचार नहीं करेगी । यों भो मेरा मानना है कि अन्तः प्रेरणा में से जितना फल 
प्राप्त हो सकता है, बाहरी अंकुश में से वह नहीं प्राप्त किया जा सकता। 
अर्थात्‌ राजनेता से अधिक प्रजा के प्राणों में घुला-मिला जन-नेता जो सम्भाव- 
नाएं लोक-जीवन में से प्रस्फुटित कर सकता हे, वह अन्यथा सम्भव नहीं हैं । 
और इस परिपूरति के लिए आवश्यक और उचित मुझे यह जान पडता है 
कि हमारी योजनाएं राज्याश्रित और राज्य-केद्रित न हों, बल्कि वे लोक- 
सामर्थ्यं में से अपना जन्म लें और लोक सामर्थ्यं को जगायें । 

स्पर्धात्मक संबंधों पर जब तक हम खडे हैं, तब तक मेरी उन्नति वहीं रहेगी 

जिसमें दूसरे की अवनति है। मेरा ऊपर उठना इसी शतं पर होगा कि दूसरे 
का नीचे आना हो । सम्पन्न देश सम्पन्न नहीं हो सकते, जब तक मण्डी बनने 
के लिए वे विपन्न देशों को न पायें । उत्पादन मान लें कि खूब ही बढ़ता जाता 
है, एक मिनट में दुनिया में जितने बच्चे बढ़ते हैं, उससे ज्यादा मोटरें बढ़ 
जाती हैं । तो हिसाब बतलायेगा कि जीवनमान भी मानव-जाति का बस खूब 
उठ जानेवाला है । कारण, जनसंख्या से मोटर संख्या बढ़ गयी है । लेकिन 
आज भी दुनिया में जितनी मोटरें बन रही हैं, उसके आंकड़े लें, तो विस्मय 
होगा । लेकिन मोटर से आनेवाली द्रुतता, चपलता, वेग सचमुच कितनों के जीवन 
को प्राप्त हो रहा है ? और भी मोटरें गुणानुगुणित होती जायं, तो उससे 
अपने-आप में भूख और अभाव मिट जायेगे, यह मानना बड़ी भारी भ्रांति है! 

अन्त में प्रश्‍न पदार्थ और मन के सही सम्जन्ध पर आकर टिकनेवाला 
है । इस सम्बन्ध से ध्यान को हटाकर पदार्थ के परिमाण पर ही उसे केन्द्रित 
कर देने से, मालूम होता है, प्रश्‍न वहीं का वहीं रह जाता है। सम्पन्नता बढ़ती 
अवश्य है, लेकिन उसी मात्रा में दूसरी ओर विपन्नता को बढ़ा जाती है । 

बह्‌ दृष्टि जो कहती है कि पहले सब की जरूरत लायक माल बना लो, 
बस फिर सबमें बराबर बांटने का काम ही रह जायेगा, कोरी हिसाबी साबित 
होती है । घर में हम क्‍या करते हैं ? मेहमान आता है, तो जितना है साथ 
बांट लेते हैं। घर के दरवाजे पर नोटिस नहीं लगाते कि अतिरिक्‍त की तयारी 
की जा रही है, आवश्यकता से अधिक हो जाय, तब तक मेहमान कपया संतोष 
रखें । ऐसा करना गृहस्थ-नीति नहीं है, मानव्र-नीति नहीं है, कोई भी नीति 
नहीं है । बल्कि आदर्श गृहस्थ वह है जो मेहमान को सुख देने में स्वयं कष्ट 
पाकर कतार्थता का अनुभव करता है । 

उत्पादन आदि को योजनाओं में इस मानव-नीति और प्रीति का प्रवेश 
न होगा, तो आंकड़ों के बेहद आकषक ओर सहो होने पर भी मानव-समस्याओं 
का निपटारा न होगा, न होगा । 

कम में भी सुख पाया जा सकता है, इस अनुभव को स्वीकृत और 
सुलभ बनाना होगा । अर्थात्‌ वह मनोवृत्ति पेदा करनी होगी जहां व्यक्ति 
स्वेच्छा से सामान कम करने में आनन्द पाये । आज तो वह वृत्ति दुलभ बन 
गयी है । मालूम होता है, सुख का सामान के साथ सीधा सम्बन्ध हो गया है । 
तब क्या कारणा रहता है कि हर कोई धन को अपनी ओर न खींचना चाहे ? 
ओर अगर प्रवाह यही रहा, तो सबसे सृभीते की जगह पर बठा हुआ शासक- 
बर्ग फिर क्यों न अपने स्थान का लाभ उठायेगा ? इस तरह सारे समाज में 

एक तृष्णा का तनाव पैदा होता है, आपाधापी बढ़ती है। माल कितना भी अधिक 
हो, मानो लूट-खसोट के लिए वह उतना ही कम होता है। मन और भाल के 
सम्बन्ध को जब तक स्वच्छ और स्वस्थ नहीं बनाया जायेगा, तब तक माल की 
बढ़वारी मन के मैल को बढ़ाने वाली भी हो सकती है । 

मुझे लगता है कि अर्थ-रचना का मानवीय आरम्भ हो सकता है। 
उस आरम्भ के साथ हम देखेंगे कि हमारी मूल आवश्यकताओं की उत्पादन- 
विधि में विकेन्द्रित या स्वावलम्बी भाव आ गया है। आज पैसे के बल पर 
अगर में सात समन्दर पार के मक्खन-रोटी, बिस्कुट, जेम, कैण्ड फ़ ट्स वगेरह 
पर बडे आराम और ठाट से रह लेता हूँ, तो सम्भव हो सकता है कि अर्थ- 
विचार के मानवीय मोड़ के बाद वह तरीका मुभे व्यर्थ और आडम्बर-भरा जान 
पड़े । सम्भव है, तब पास पड़ोस के साथ मिल-जुलकर मेरे खाने-पीने पहनने 
आदि का काम चले और वही अधिक प्रिय भी मालम पड़े । 

हमारे यहाँ सोने का भाव एक सौ चालीस है, वही सोना हांगकांग में 
पचास में मिल रहा था । अभी फ्रांस में नकद पाँच हजार में मोटर-गाड़ी मिलं 
रही थी, जो दिल्ली में तेरह हजार से कम में हाथ में नहीं आती । जिन दिनों 
भारत में अकाल से लाखों टपाटप मर रहे थे, सुना गया है कि अमरीका में 
नाज समुद्र में फेका गया था । यह सब इस कारण नहीं कि आपस में दूरी है, 
यातायात के साधन नहीं हैं, आदि । नहीं, विज्ञान ने दूरी दूर कर दी है और 
सब साधन सहज कर दिये हैं। लेकिन फिर जो यह तमाशा चलता है, सो इस 
कारण कि हम लोग सरकारों से चलते हैं, अथ-नीति, उत्पादन-नीति, व्यापार- 
नीति, सत्ता के अधीन होकर चला करती है । उससे व्यवहार में गांठे पड जाती 
हैं और एक का कष्ट दूसरे के लिए अवसर बन जाता है । 

हर देश के लिए निर्यात को आयात से बढ़ाये रखना जरूरी है, अन्यथा 
विकास नहीं माना जायेगा । इस नीति पर चलने से युद्ध की परिस्थिति सदा 
बनी और बनती रहनेवाली है, कभी कट नहीं सकती । अभाव होगा, तो सब 
वहाँ अपनी मण्डी बनाने के प्रयत्न में दोडंगे और मरें-मारेंगे । निर्यात सबको 
बढ़ाना है, माल सबको खपाना है । खपत के लिहाज से तो कारखानों की 
उपज की नहीं जाती हैं, लाभ के लिहाज से उपज जरूरी होती और अपने आप 
बढ़ती है उस माल को कहीं तो ले जाकर बेच डालना है, नहीं तो उद्यम का 
यन्त्र ही इधर फालतू और बेकार हो जायेगा । अर्थात्‌ यन्त्रोंद्योग अभाव-क्षेत्र 
के मानव के विकास में दिलचस्पी नहीं रख सकता हे, उसकी दिलचस्पी मण्डी 
में है । इस नाते इधर विकसित और उधर अधे-विकसित और अविकसित देशों 

हि बने रहते हें । शक्ति का आवतं इस परिस्थिति में से उत्पन्न . 
होता है और किसी स्थळ पर तनिक स्थिति-भंग हुआ कि वहीं अन्तर्राष्ट्रीय 
संकट की घटाएं उमड़ कर घिर आती हैं । 

“अविकसित' देश जो अपने पर लज्जित होते, ग्लानि मानते और हीन 
भावापन्न बनते हैं, तो शायद इसलिए कि सभ्यता के सम्पक ने उन्हें पह बताया 


है । जीवन-स्तर को उठाने का एक मद-मोह-सम्यता ने पैदा कर दिया है । खूब 


चलन है इस फैशन का .. पहली आवश्यकता है कि यह माया-जाल टूटे । क्यों 
साहब, महल में रहने से मैं मैं न रहूंगा, कुछ ऊंचा हो जाऊंगा ? या फूस की 


_ कुटिया में रहने से नीचा हो जाऊंगा ? आदमी को आदमियतं से तोडकर. 


हँसियत से जोड़ा कि आदमियत घटी और हैसियत के नाम पर बाकी सब 
फिजूलियत की कीमत बढ़ी । इस बढ़ती हुई व्यर्थता की कीमत के बल पर 
सभ्यता का व्यापार फल रहा और मुंसीबत फला रहा है । सभ्य है वे देश, जो 
विकसित माने जाते हैं। लेकिन जब प्रकंट होगा कि यह व्यर्थवादी सभ्यता 


सभ्यता थो ही नहीं, बल्कि शायद असभ्यता थी, तो आज के दृष्टिमान अर्थात्‌ 


मूल्य-महत्व-मान ही बदल जायेंगे । तब क्या अचरज कि पिछड़ा ही बढ़ा दीख 
आये। 

और क्या दीखता है आज भी? छोटे और विकसित देश आपस में 
मिलकर हठात्‌ त्युक्त राष्ट में वल पकड़ते जा रहे हैं। अजब नहीं कि विश्व- 
स्थिति का भार-केन्द्र अफ्रीका-एशिया को ओर सरकता हुआ दिखाई दे. । यह 
सब इस कारण कि सब कार्यवाहियों के बावजूद जन को धन से ऊपर आना ही 
है, सत्ता के भी ऊपर आना है। अर्थात्‌ केवल जन की संख्या के, जनता के, बल 
परिमाण (क्बांटिटी ) से चलने वाली नीति सरकारी हुआ करती है। नहीं, जन के 
गुण (क्वालिटी) से चलने वाली नीति होगी, जिससे प्रतिष्ठा जन-मन को और 
मानव-मानों को मिलेगी - तभी शान्ति-सुख-सहयोग आदि प्रवचन से आगे देशों 
के आपसी सम्बन्धों में स्थान पायेंगे । 

अथं की धारणा भी हमारी बेढब बनी हुई है । अर्थशास्त्र की बुनियाद 
में यह मान्यता है कि इन्सान स्वार्थी है। परमार्थ के जेसी कोई कल्पना ही उस 
शास्त्र के पास नहीं है। मुझे लगता है कि उस नींव पर खड़ा अर्थशास्त्र अपना खेल 
खेल चुका । समय शायद आया है कि वह तमाशा समेटे और अपनी दूकान उठा 
ले जाय । नहीं, माल को कहीं ले जाना नहीं है, उसको मांग है । लेकिन दुकान- 
दारी को दिमाग में से उठा ले, तब विकास एक दायित्व हो जाएगा और 

अविकसित समभे जानेवाले देशों के प्रति विकास-प्राप्तों में जो होगा वह लोभ 
नहों, कतंव्य का भाव होगा । मेरा मानना है कि मनुष्य की गहराई में पड़े इस 
धम-नेतिक भाव की बुनियाद पर नयी अर्थ-रचना का आरम्भ हो सकता है 
और गांधीजी का प्रयत्न उसी का सूत्रपात था । 
धर्मं पर आधारित अर्थ-नीति को अव्यवहारिक मैं नहीं मान सकता । 
घर में उसे हम व्यावहारिक बना देखते ही हैं। सिफ प्रश्‍न इतना है कि घर से बाहर 
व्यवहार्य वह कंसे बने ? अगर हम यह मानते होते कि जो नीति घर में चलती 
है, वह घर तक ही बन्द रहने के लिए है, तो हमारा विकास रुक गया होता । 
विकास का अर्थ ही यह है कि हमारा स्व-भाव बढ़े और इतना हो कि संसार 
हमारे लिए घर हो जाए । जाने-अनजाने हम उस तरफ गति करते ही जा रट्ट 
हैं । ज्ञान-विज्ञान इसमें हमारी मदद कर रहे हें । विश्व-मानव ओर विइत्र-कुटुम्ब 
जेसे शब्द काव्य के नहीं रह गए हैं, बल्कि ठोस व्यबहार के बन रहे हैं । विश्व- 
नगर तो इस समय भी कई माने जा सकते हैं । कारण, वहां विश्वभर के देशों 
के लोग रहते-सहते देखे जा सकते हैं । 
| इसका अभिप्राय यह नहीं है कि अथंनीति में जो आज स्वार्थ और 
शोषण का भाब देखा जाता है, वह मेरी भावना या किस्ती की कविता या 
तीसरे के उपदेश से छूमंतर हो जाएगा । द्रव्य और मुद्रा द्वारा होनेवाला शोषण 
एक ठोस वास्तविकता है और उसका मुकाबला केवल भावना से नहीं किया जा 
सकता । इसी से कवि, आदशंवादी, उपदेशक आ,'द लोगों की जमात होती रही 
और अपना धन्धा चलाती रही है। पर उतने से विशेष अन्तर नहीं आया है । 
ऊपर जो कहा, उसका आशय अर्थ-शोषण की बुराई कों कम दिखाकर 
बताने का बिलकुल नहीं था । लेकिन यह स्वीकार कर लेना होगा कि अर्थ-नीति 
अगर धर्म -नीति रो मिलकर नहीं चलेगी, तो सच्चा अर्थ सिद्ध नहीं होगा, अनर्थ 
ही होत। रहेगा । इसका तातपर्यं यह कि वह अथ-दृष्टि बहुत जल्दी अपर्याप्त 
और अयथार्थ बन जायगी । ग्राज भी उस वृत्तिकी अयथऱथेता प्रकट हो चली 
है, जो अर्थ से विनिमयं का ही काम नहीं लेती, बल्कि विभूता और प्रभाव- 
विस्तार का शी काम लेती है । आज अथं-दृष्टि जुड़ी हुई है राजदृष्टि से । 
इससे अथं अनर्थकारी बन रहा है । यह बिल्कुल आवश्यक बल्कि अनिवायं है 
कि वह अर्थनीति राजनीति के बजाय धमंनीति से जुड़े । आज का व्यापारी 
राज-सत्ता की ओर देखता है और वहां से कृपा-लाभ लेता है । पहले का 
व्यापारी लोक-सत्तां का भागी होकर रहता और उसका प्रार्थी होता था । बह 
लोकनीति का अंग होकर रहने को बाध्य था । उसे अपने ब्यवहार में सामाजिक 


प्रकाल पुरुष गांधी : : १५४ 


और नेतिक होना ही पड़ता था । महाजन और साख यह द्वोनों एक थे । 
प्रमाणिकता से हटना या गिरना उसके अपने मन की बात न थी, क्योंकि उसका 
अधिष्ठान लोकनीति आदि में स्थित था । लेकिन जब अर्थ का योग राजनीति 
से हो चला, स्टेट टु डिंग आदि में दिलचस्पी लेने लगी, सरकार ने अपना 
कारोबार बढ़ाना और फेलाना शुरू किया, तो राजनीति धर्मनीति से छूटकर 
स्वयं-प्रतिष्ठ मूल्य बन गयी । राजसत्ता सर्वोपरि सत्ता हो गयी, तो लोक-मूल्थ 
भी गुणों से हटकर द्रव्य पर आ गये और अर्थ परमार्थं से हटकर समू ह-स्वार्थं 
से आ लगा । 

आत्मीयता और पारिवारिकता की सदा एक परिधि होती है । हेर एक 
की पहचान ओर परख उस परिधि पर ही है । परिधि से केन्द्र की ओर रनेह 
का सम्बन्ध होता है और एक-दूसरे में से कमाने और खींचने के बजाय एक 
दूसरे को देने और परस्पर काम आने की भावना हम रखते हैं । परिधि के पार 
हममें परायेपन और गेरियत का ही नहीं, बल्कि उससे आगे बढ़कर अनायास 
द्वेष और द्रोह का भाव तक होने लगता है। यह भाव सिफ हो, यहां तक तो 
सम्भवता ओर यथार्थता का क्षेत्र मान लिया जा सकता है। लेकिन वह द्वेष 
और द्रोह मूल्य ही बन जाय, तो संकटका कारण होता है । परम परमार्थं 
आज ही हमारा स्वार्थं नहीं बन जाएगा । लेकिन इसी दिशा में परुषार्थ की 
आवश्यकता है । जीवन की साधना में निश्चय ही वह उपलब्धि श्रम-साध्य और 
समय-साध्य है । लेकिन जो बात आज और अभी हो सकती है, और निश्चय 
रूप से अवश्य हो जानी चाहिये, वह यह कि परिधि से बाहर भी द्वेष और 
द्रोह के सम्बन्ध को हठात्‌ उचित न ठहराया जाय. उसे मूल्य कदापि न मान 
लिया जाय । 

ऐसा होने से फिर व्यवहार की त्रुटि के लिए तो आधार रह जाता 
है, लेकिन मूल्य निश्चित हो जाता है । तो इतने भर से संकट में कुछ 
समाधान के तत्व हो आते हैं । स्वदेश-विदेश, स्वजाति-विजाति, स्वगत- 
विगत में किसी भी हालत में परस्पर संहार और विनाश की नीयत और 
वेसा आचरण उचित नहीं है, यह विश्वास धर्मनीति है । हमारा व्यवहार 
इस विश्वास से क्यों जुड़ नहीं सकता है ? विशवास और व्यवहार में अन्तर 
तो रहेगा ही, न्यूनता व्यवहार में अनन्तकाल तक न रहती चली जायं, 
यह असंभव है । लेकिन वे विश्‍वास को त्रुटी क्यों बनें ? जब ऐसा 
होता है, मूल्य की श्रद्धा उठ जाती है, विश्वास शिथिल हो जाता है, तब का 
संकट मूल्य-संकट हो जाता ओर वह बड़ा ही विकट होता है । अर्वाचीन अर्थ- 

शास्त्र ही उस बुनियाद पर खड़ा है जो अर्थ को सीधे राजनीति से जोड़ती और 
धमंनीति से तोड़ती है। समस्त विचार उसी पर बल देता ओर उसी ओर बढ़ा 
जा रहा है । इसके विरोध में प्रतिरोधी दूसरा सन्त-दर्शन आता है, जो पैसे को 
छूना हराम समझता है। यानी अर्थं की वह दृष्टि समाज में दो प्रतिकूल क्रिया- 
प्रतिक्रियाओं को जन्म देती है। एक और तितान्त दिगम्बर मुनि. दूसरी ओर 
अरबपति बनने के प्रयास में लगा करोड़पति । _ 

मैं नहीं मानता कि पैसे में यह अनिष्टता रहना अनिवार्य है । वह 
शोषण का साधन ही नहीं, स्नेह का भी माध्यम हो सकता है और अर्थ-प्रणालियों 
में प्रवहन में क्या तत्व है, स्नेह है कि स्वार्थ है, यह हमारी मानसिकता और 
मलनिष्ठा पर निभर करता है। 

आज खत में यदि नाज पेदा होता है, तो खेतीहर के पास ही खाने के 
लिए वह जुट नहीं पाता है । अर्थात्‌ वस्तु मुद्रा के जोर से खिची हुई वहां 
पहुंच जाती है जहां श्रम नहीं, सिक्के की शक्ति है । महलों के अन्तःपुर से 
लगाकर मीलोंमील तक संगमरमर और इसी तरह के पत्थरों का फर्श मिलेगा 
पर अपार धान्य और नाना व्यंजन वहां मौजूद हैं । पर जिस धरती ने धान्य 
दिया है, उससे लग कर रहनेवाले श्रमी के पास हो उसका दाना नहीं है ! क्‍यों 
ऐसा होता है ? कारण है क्रय-शक्ति, जिसको पीठ पर है न्याय-ब्यवस्था की 
सत्ता-शक्ति । यदि मनों में धम-प्रवाह हो, तो यह हो सकता है कि महल में 
रहनेवाली रानी छप्पन की जगह अपने व्यंजनों की संख्या पचपन कर दे और शेष 
एक भोग को अपने प्रयत्न से वहां पहुंचाना चाहें, जहां भोग है नहीं, नितान्त 
अभाव है। लेकिन यह भावना का प्रश्‍न है । पर यदि मूल्य ही मुद्रा से हटकर 
श्रम की ओर बढ़ चलें, तो श्रमिक को अन्न स्वत: मिलेगा और राजमहल तक्र 
उलटे बह उसकी मरजी पर पहुंचेगा। 

अर्थशास्त्र, अथंदृष्टि और अर्थनीति में बह क्रान्तिकारी परिवर्तन आ 
सकता और लाया जा सकता है, जिसमें मूल्य श्रमनिष्ठ हो और तदूपरान्त एवं 
तन्निमित्त ही मुद्रा का मूल्य हो। मासं ने कुछ वह दृष्टि दी, लेकिन उस भले 
आदमी ने उपकार-वृत्ति के वशीभूत होकर उसे राजनीति से ऐसा जोड़ा कि 
परिणाम उसका अधूरा और ओछा ही रह गया । शासनमुक्त समाज की जगह 
शासनबद्ध समाज का दृश्य उपस्थित हो आया । 

राजकारण को दोप नहीं देता हूं । बल्कि उलटे मैं यह मान सकता हूं कि 
राजकारण के द्वारा संस्कृति अपने को सम्पन्न करती है । वतमान के प्रति असन्तोष 
का मतलब वर्तमान का काट नहीं, बल्कि भविष्य का आवाहन है। राजनेतिक 

Fe चेतना में हम विदेशी विजातीय कहकर किसी के प्रति रोष लाते हैं, तो भी _ 
यह एक सजीव सम्बन्ध की निशानी है । वह जो अपने ही चक्कर में है, 


विदेश जैसे किसी देश के अस्तित्व से भी बेखबर है, वह उस रोष के भाव से यदि 


अपने-आप बचा रह जाता है तो इसलिए उसे उभ्नत नागरिक तो हम नहीं | 


कह सकते ! राजकारणी चेतना आगे बढ़ती है ओर चाहे नकारात्मक प्रही, 
अपने से या अपनेपन की परिधि से बाहर आकर कुछ सन्वन्ध तो स्थापित करती 
है । इस दृष्टि से उन माने गए सज्जन पुरुषों के लिए मेरे मन में प्रशंसा का 
भाव उदय नहीं होता, जो अच्छे तो हैं, पर जपती श्रच्छाई में इतने तुष्ट और 
बन्द हैं कि वाकी दुनिया से बेखबर हैं। राजकारणा की यह चेतना ही है जो 
उसे अपने में मुंह नहीं गाड़ने देती है, बल्कि उसे सक्रिय रखती और युद्ध तक 


में उतार लातौ हैं । यह सचेष्टता और पराक्रम ही. है जो राजकरण के प्रभाव 


के पीछे है । 

वह सात्विकता, सज्जनता, चारिश्यशीलता यदि राजनीतिक प्रभाव के 
आगे मन्द दीखती है, तो इसी कारण कि उसमें विक्रम-पराक्रम के दर्शन नहीं होते 
हें । बल्कि राजनीतिक भाव में कुछ आत्मत्रुटि देखने का अवसर है भी, क्योंकि 
आत्मतुष्टि का वहां अवकाश नहीं है। अत: राजकरण को बुरा मैं नहीं कहता हूं, 
दोष उसमें नहीं ढंढता हूं। पर यह तो कहना ही पड़ता हे कि राजकारण जितना 
है, उससे अधिक लगनशील, पराक्रमी और समग्र क्यों नहीं हुआ । मुझे जान पड़ता 
हे कि राजकरण यदि अपने ही प्रति अधिक न्याय करेगा, अधिक दायित्वशील 
होगा, तो उसको नकारात्मकता कम होती जायगी । पर इस कारण तेजस्विता 
घटगी नहीं, बढ़गी। मैं मानता हूं कि राजकारण के शीषं पर बहादुर ही पहुंच सकता 
है । साथ ही उसे कुशल होना पड़ता है । जो कुशल है पर बहादुर नहीं हे वह 
चोटी पर नहीं पहुंचता । कुशलता बुद्धि का गण हो सकता हे, पर बहादुरी 
आत्मा का गुण हें । मैं जो कहना चाहता हुं वह यही कि इस बहादुरी को 
और बढ़ाया जायगा, तो वह स्वं हसक हो जायगी । अहिसक होने के 
साथ कुशलता भी बढ़ेगी, क्योंकि बुद्धि तब आवेश से मुक्त रहकर काम कर 
सकेगी । 

राजकारणे में दिशा-परिवर्तन यदि घटित होगा, तो वह स्वयं उसके 
भीतर से आयेगा, किसी बाहरी आध्यात्मिक या नेतिक आदि कहे जाने वाले 
स्तर से नहीं । इसलिए मेरे झब्दो में किसी प्रकार का आदेश-उपदेश देखना 
बेहद गलत होगा । सच्चाई और अच्छाई ऊपर अलग से राजकारण को कोई 
संस्कार नहीं दे सकती । राजकारण की अवगणना ओर दोष-दशंन की प्रवृत्ति 

में से ही अध्यात्म निर्वीर्य और तिष्प्राण ही नहीं हो गया, वरंच विरोध में 
राजकारण का प्रभाव उतना ही प्रबल होता चळ. गया है । राजकारण जिन 
समस्याओं से जूझता है, जिन जिम्मेदारियों को उठाता है, उनको संभालने और 
भेलने की क्षमता यदि धमंनीति में से ही नहीं आती, तो कोई कारण नहीं कि 
कि राजनीति धमंनीति से क्‍यों न निरपेक्ष और उपेक्षापूर्ण बन जाय । धर्मनीति 
अपनी जगह पर अपने आप को ऊंचा माने, तो कारण हो जाता है कि राज- 
नीति मुकाबले में अपने को ऊचा रखे । सच यह कि बह धर्म नहीं जो रहन- 
सहन की भौतिक समस्याओं और उनसे उत्पन्न विग्रह-वंमनस्य की घटनाओं 
से मुह मोड़कर किनारा ले लेता हैं । धर्म का क्षेत्र समाज हैं, जंगल नहीं । आप 
खुले वन में स्वच्छ हवा लीजिये, स्वास्थय और स्फूति वहां से लीजिये । लेकिन 
उस उपाजन को उपयुक्त करने का क्षेत्र समाज हैं । वह आय नहीं हैं, हैं तो 
उसका उपार्जन अनिष्ट हे, जो फिर सबके काम नहीं आतो । वह धमं नहीं हैं, 
है तो अधमं है, जो व्यक्ति को इसलिए उठाता है कि वह औरों के लिए बेकाम हो 
जाय । 

आज इस संकट से उबरने का यही ठोस उपाय है कि पारमाथिक श्रद्धा 
को आथिक कार्यक्रम में उतारा जाय । अर्थात्‌ पारमाथिक रुचि और वृत्ति के 
लोग अ्राथिक एवं सांसारिक समस्याओं में उतरे और वहां अपनी पारमाथिकता 
को कसें और उसका तेज प्रकट करें । इस प्रत्यक्ष सृष्टि में से सृष्टा को ढू ढें 
और पायें । संसार में स्वगं सिरजें । एक साथ निश्चय कर लें कि संसार से 
अलग किसी स्वगं को नहीं पाना है और इस प्रत्यक्ष-प्राप्त सृष्टि से विलग 
सृष्टा को कहीं खोजने-मिलने नहीं जाना है । इस प्रकार का धमं कर्म से किनारा 
नहीं लेगा और तब वह धमे बन्धन रचने के बजाय बन्धन काटता हुआ दिखाई 
देने लगेगा । 

स्थिति को विडम्बना यहे है कि विक्रम-पराक्रम बुराई को विशेषता 
समझी जाती है । अच्छाई अपने में लीन, निश्चेष्ट, उदासीन और तुष्ट बनी रह 
सकती है । जसे आगे बढ़ना देष और वेर को ही है । प्रीति और स्नेह तो 
रहने के लिए ही हैं । नहीं, प्रेम संक्रमणशील हो सकता है और स्नेह को व्यथा 
में से भी लोग अपने में से निकलर दूर-दूर जा सकते हैं । यह विरह की व्यथा, 
प्रेम की बेदना, महत्वाकांक्षा से कहीं तेजोमय भौर वेगवान हो सकती है । इस 
प्रस्ताव से ठोस मुझे कुछ और नहीं सूझता है । 

स्वतन्त्र मारत और गांधी 
है 


कांग्रेस वह संस्था है जिसको गांधी का साथ मिला था और अब भी 
जो जन-मानस में प्रे तौर पर गांधी के नाम से उतर नहीं गयी है । नेहरू गांधी 
के उत्तराधिकारी हैं, यह सब मानते हैं । कांग्रेस गांधी की संस्था थी, यह सब 
को याद है । छेकिन नेहरू के पास अपना रास्ता था, जो गांधी का रास्ता नहीं 
है । बह रास्ता कांग्र स के अन्तरंग में से नहीं आया है । नेहरू के कारण कांग्रेस - 
ने उसे स्वीकार किया है । 

कांग्रेस देश के लिए समस्या इसलिए है कि देश जान नहीं पाता कि 
उसे किस रास्ते चलना है । सोशलिस्ट रास्ता कुछ ठीक तरह देश की समझ 
में बेठता नहीं है । कम्युनिस्ट रास्ता तो भी कुछ-कुछ उसके मन में बैठ सकता 
है, गांधी का राम-राज्य बौडिकों के लिए कितना भी अस्पष्ट हो, देश के मन 
में सदियों से उतरा हुआ है ओर उसके सहारे गांधी का रास्ता उसमें दुविधा 
पेदा नहीं करता । इन भीतरी कारणों से कांग्रेस अपने लिए और देश के लिए 
समस्या बन जाती है । वेचारिक दृष्टि से वह एक बड़े संगठन के अतिरिक्त 
ग्रौर आज क्या है ? अगर सोशलिस्ट पटने उसका ध्येय है तो प्रजा-सोशलिस्ट 
और सोशलिस्ट आदि पाटियां अलग क्यों हैं ? व्यक्तियों के कारण अलग हे, 
तो हाल क्या वही न मानना चाहिए, जो माक्सिज्म के क्षेत्र में देखा जाता है । 
माक्सिज्म अलग-अलग रूपों और दलों में बंटा है, तो क्या राजनीतिक और 
व्यक्तिगत कारणों से ही नहीं ? कांग्रेस का संगठन भी जो है, और जिस तरह 
चल रहा है, व्यक्तिगत भूमिका और व्यक्तिगत बलाबल के नाते चल रहा है। 
वैचारिक अथवा निष्ठा की भूमिका उसके पास नहीं है । 

परिस्थिति का संकट काफी कट सकता है, अगर गांधीवाद और कांग्रेस 
का सम्बन्ध जन-मानस में स्पष्ट हो जाय । यह ही चाहे हो जाये कि गांधी के रास्ते 
से उसका कुछ सम्बन्ध नहीं है । गांधी के नाम की पूंजी का उपयोग काँग्रेस अपने 
व्यापार में आगे नहीं करेगी, तो मैं समझता हूं कि इससे कांग्रेस की ताकत साफ 
होगी। वह कट-छंटकर जवाहरलाल नेहरू के मान तक आ जाएगी । नेहरू से अनमिल 

तत्व झड़ जायेंगे और अनावश्यक स्थूलता कांग्र स-शरीर की घट जायेगी । इस 
सबसे आशा है कि कांगरेस का स्वास्थ्य बढ़ेगा और अस्त्र के रूप में उस पर 
लगा हुआ जंग धुल जायगा और उसका पानी चमकेगा । राजा जी, कृपलानी, 
जयप्रकाश साफ़ अपनी-अपनी जगह आ जायेंगे और किसी भी एक को गांधी 
के नाम के उपयोग की शिकायत या सुविधा नहीं रह जायगी,। आज तो उस 
सब के अवकाग की वजह से बेहद गड़बड़ है। सव गांधी का नाम लेते और 
दुहाई में उन्हें ऊंचा उठाते हैं । कम्युनिस्ट और जनसंघ इस सम्बन्ध में साफ हैं 
और उनकी शक्ति इसीलिए बढ़ भी रही है । लेकिन शेष तीनों नारा एक देते 
हैं, फिर भी एक दूसरे को छीलते-काटते दिखाई देते हैं । और देश बौखलाया 
रह जाता है, कुछ समझ नहीं पाता । | 

यह अनुभव किया जा रहा है कि गांधी का मन देश की धमनी के 
साथ धड़कता था । वह प्रभाव अब भी देश के अन्तरंग में व्यापक भाव से बसा 
हुआ है । विरोधी भी यह अनुभव करते हैं । विरोधियों को इस ईमानदारी 
का लाभ मिलता है कि वे अपनी दूकान उस पूंजी से नहीं चलाना चाहते । 
दूकान हम अपनी चलायेंगे, पूंजी दूसरे को हो, तो कानूनी न्याय से भी यह 
जायज नहीं है। उससे वस्तु-स्थिति में पेंच और उलझनें बढ़ती हों, तो इसमें 
अचरज ही क्या है । यह गड़बड़ की स्थिति यदि आज देश में है और एक गहरी 
अ्निश्चितता व्याप्त है, तो मुख्यता से वह कांग्रेस के कारण है। और कांग्रेस 
चाहकर भी अगर इस दोष से अपने को बरी नहीं कर सकती तो यह उसकी 
असमर्थता नेहरू के कारण है । 

देश में दो विदेशी शब्द नाहक चल रहें हैं और उन्होंने बड़ा असमंजस 
और संकट पैदा कर रखा है । वे हैं राइट ओर लेफ्ट । गांधी-युग में जसे ये 
शब्द अस्तित्व में न थे । माक्सिज्म की ओर से ये आये और गांधी के जीवन- 
काल में भी पूरी युक्ति के साथ इन्हें बोकर और सींचकर अंकुराने की कोशिश 
की गयी । लेकिन वे उभर ही न पाये । कहीं जबरदस्ती उदय में बाते कि वहीं 
वे अस्त भी हो जाते थे । कांग्र स-राजनीति में जैसे जवाहरलाल नेहरू के द्वारा 
ये शब्द पहले-पहल भीतर आये । शायद नेहरू के दिमाग में वे कुछ अर्थ रखते 
थे और इनके सहारे वह दिमाग काम करता था । गाँधी ने दूसरी भाषा और 
ओर दूसरी दृष्टि देश को दी थी । तब हम सत्यता और सज्जनता से आदमियों 
श्रौर दलों की पहचान करते थे । आज नये बांट और नये पैमाने जो चल हैं सो 
जैसे सभ्यता और सज्जनता की कसौटी पुरानी पड़ गयी है । अब जांच राइट- 
लैफ्ट से हो जाती है । परिणाम यह है कि आदमी को आदमियत को फिकर 

है नहीं है, सच रहने या सज्जन बनने की चिन्ता नहीं है। नहीं, उसका काम. 
_ आदमी को इधर या उधर, दायें-बायें बता देने भर से जो चल जाता है ! मानव- 
समाज में राइट और लैफ्ट ने आकर शुद्ध दलवाद की सृष्टि कर दी है। इसको 
रेजिमेण्टेशन या आम बोली में कतारबन्दी कहिये । समाज की वह हालत बना 
दो है कि राइट-लेफ्ट ! क्विक मार्च ! मानो समाज एक फोज हो । फिर वहां 
से विग्रहवाद और युद्धवाद ही परम राजनीति और मानवनीति के प्रकार बन 
जाते हैं । हम लाख चाहें, उस रास्ते शान्ति नहीं आ सकती । उस ढंग से युद्ध 
का हुनर अवश्य साधा जा सकता और सारे देश को उस स्तर पर सुसज्ज किया 
जा सकता है । । 

भारत देश को अगर उधर नहीं चलना है तो उसे खबरदार रहना 
चाहिए । चलना हो तो संकल्पपूर्वक पूरी साबितकदमी से चलना चाहिए । तब 
कोई हानि नहीं है कि देश को एक डिक्टेंटरशिप में संगठित और एकत्र कर 
लिया जाय और किरच की नोक से भ्रष्टाचार को नाबूद कर दिया जाय । लेकिन 
इरादे के साथ । उस राह की तरफ अगर देखना भी हमें बंद कर देना है, 
तो बिल्कुल जरूरी है कि हमारे विचार ढिलमिल न हो, पंचरंगी और पंचमेल 
न हों, दिमागी से ज्यदा हादिक हों । श्रद्धा का उन्हे पृष्ट-बल हो और वह 
निरे रोमेण्टिक न हों । गांधी कितने भी अहिसक रहे हों, पर आग्रह 
के लिए उनके जीवन में अवकाश था । अवकाश हो नहीं, उस आग्रह का 
उनके जीवन में सर्वोपरि स्थान था ओर वहां किसी तरह का समभोता वे कर 
नहीं सकते थे । यह दृढ़, निश्चित और साफ मनोभाव था, जिससे वे ऐसे नेता 
बने कि कभी समझोते में गिरकर उन्हें नीचे नहीं आना पड़ा । यह उनको 
अरिस्टोक्रसी उनको एकाकी रखे रहो और उसमें किसी का नुकसान नहीं हुआ । 
लेकिन डिमोक्रेटिक वे रहे सम्पूर्ण राजनीति में अहिसा को अपनाये रखने के 
कारण । किसी व्यक्तित्व या किसी मत का खण्डन उनसे नहीं हुआ और राज- 
कारण में वे अपने व्यक्तित्व को पीछे और अपदस्थ रखकर दूसरे को ऊँचाई 
ओर पदवी देते चले गये । नेहरू अरिस्टोक्रेटिक समाज में हैं, डिमोक्रेटिक 
सिद्धान्त में । इसमें घोड़े ओर गाड़ी की जगह आपस में अलट-पलट जाती है । 
नेहरू की सोशलिस्ट श्रद्धा हो तब भी कुछ बन सकता है, मानवीय श्रद्धा हो तो 
ओर भी अधिक बन सकता है । लेकिन दोनों का गुलझट हो तो राम जाने क्‍या 
बनेगा ! 

जो साम्यवाद को हौवा बनाकर देखता है, उसकी श्रद्धा सत्ता में है 
और मानो इस भांति कम्युनिज्म की सत्ता को वह स्वोकार करता है । इस्त दृष्टि 

और वृत्ति को मैं राजनीतिक मानता हूं और मुझे यह भी प्रतीत होता है कि 
कम्गुनिज्म के लिए ऐसा भय अनभीष्ट नहीं है । वह इज्म स्वयं शक्ति के 
जोर से चलता है । उसकी दृष्टि और वृत्ति भी राजनीतिक है और भय-निर्माण 
सैन्य-निर्माण आदि-आदि में उसकी भी श्रद्धा है । हिंसक उपायों से बचने का 
कोई आग्रह उसके पास नहीं है, बल्कि हिसक शवित का उसके पास खूब उपयोग 
है । पहला उपयोग स्वयं यह भय है । भय और धमकी से आगे कृत्य तक जाने 
की भी तैयारी रहती है, कोरी धमकी ही उसके पास नहीं है । 

दक्षिण और वाम इन दो शब्दों के पीछे मानसिकताएं दो हैँ, ऐसा 
में नहीं मानता । वे दोनों राज्य चाहते और संन्यशक्ति में विशवास रखते हैं । 
अन्तःकरण को बाद देकर लोगों से प्रयोजन साध लेने के तरीके में दोनों का भरोसा 
होता है । विरोध के नाश में दोनों एकमत और सहमत होते हैं । इस दक्षिण 
और वाम की भिन्नता सिफ राजनीतिक सतह तक है, उसके नीचे उन दोनों में 
भेद करना कठिन और अनावश्यक है । कम्युनिज्म अगर दक्षिणपंथियों के लिए 
हौवे के समान हो जाता है, तो स्वयं कम्युनिज्म विपक्ष को दानव और राक्षस 
के रूप में चित्रित करके अपना काम चलाता है । भय में से घृणा उपजाथी जा 
सकती है । घणा में से रोष, रोष में से साहस और साहस में से पराक्रम के 
कृत्य निकाल लिये जा सकते हैं। इस प्रकार का हिर पराक्रम दक्षिण-वाम दोनों 
ही के लिए अनिष्ट नहीं रहता । इसलिए भय ओर घृणा से दोनों अपने-अपने 
लिए लाभ उठाने की चेष्टा करते हैं । 

राजनीतिक तल पर इस तरह कम्युनिस्ट-वगं को दूसरे और राजनीतिक 
दलों में से अलग और विशिष्ट करके मैं नहीं देख पाता हूं तब कम्युनिज्म के पक्ष 
में यह विशेषता अवश्य है कि उसके पास एक सुनिश्चित वेचारिक लक्ष्य और 
दर्शन रहता है । दूसरे राजनीतिक दलों के पास उस भूमिका को सुविधा उतनी 
नहीं रहती । ठीक यही स्थल है जहां मैं स्वयं कम्युनिज्म को महत्व देने को 
तैयोर हो जाता हूं । 

विचार और संस्कृति की दृष्टि से कम्युनिज्म से मैं खुद भी डरता हुं । 
उस डर को मैं अनिष्ट भी नहीं मानता हूं । भगवान का डर मनुष्य की सहायता 
करता है। पाप का डर मनुष्य को निबेल या गलत नहीं बनने देता । इस सूक्ष्म 
ढंग के डर को मैं जीवन-निर्माण में उपयोगी मान सकता हूं । इस दृष्टि से 
कम्पुनिज्म मुझे खल्लमखल्ला एक राज्यवाद मालूम होता है । विचार और दर्शन 
वहां साध्य नहीं, साधन हैं । इस तरह संस्कारिता भौर मानवता को राज्य- 
विचार और राज्य-व्यवस्था में सामग्री और समिधा मान लिया जाता है । मुझे 

यह्‌ क्रम बिल्कुल मान्य नहीं है । राज्य को मैं किसा तरह साध्य मानने को 
तैयार नहीं हुं । सारी राजनीति साधन होनी चाहिए मानवता के सांस्कृतिक 
बिकास के साध्य में । कम्युनिज्म में यह क्रम उलट जाता है और विचार-सामग्री 
मानो वहां एक, स्वतंत्र कर्मकाण्ड में होमने के लिए तैयार की जाती है । इस 
तरह तत्व-विचार के साथ वहां जोर-जबरदस्ती होती है और वह सद्विचार 
न होकर सहेतुक विचार हो जाता है। 
 म्नेरा मानना है कि जहां हम किसी भी तत्व-विचार में से हिस्र कार्य 
क्रम के अनुमोदन पा जाते हैं, वहां अपने और तत्व के साथ निर्मोह और 
निष्काम हम नहीं होते, बल्कि जाने-अनजाने रागासक्त हो जाते हैं हिसा के 
समर्थक किस विचार को मैं सम्यक्‌ विचार मान नहीं पाता हूं । निश्चय है कि 
उसके नीचे कहीं कोई व्यक्तिगत क्षति, व्यक्तिगत कोई चिता या चोट काम कर 
रही होती है । अनुभतिपरक्र और निर्भीक विचार किसी तरह प्रेम से बचकर 
अप्रेम और द्वेष के समर्थन तक पहुंच सकता है, ऐसा मैं सम्भव नहीं मानू गा । 
जहां यह हठात्‌ भी कर लिया जाता है, उस विचार से हम सब को 
डर लग आना चाहिए । 
नियम और तक जीवन का चलता है और इस जीवंत प्रक्रिया में शब्दों 
को निरंतर संश्ञोधन मिलता रहता है । इसलिए असंभव नहीं है कि कम्युनिज्म 
भारत की आवश्यकताओं के साथ अपना समन्वय करते-करते स्वयं नया हीं 
संस्करण प्राप्त कर ले । भारत को भूमि में तो अक्सर ऐसा होता रहा है । 
कम्युनिज्म को भी स्वयं में इतनी सामयिक सफलता इष्ट है कि किसी सिद्धान्त- 
वादी शुद्धता के लोभ में वह नहीं पड़ेगा और हर तरह परिस्थितियों के साथ 
समझोता करता हुआ संपन्न बनना चाहेगा। यह व्यावहारिक निपुणता आज भी 
उसमें समायी हुई देखी जा सकती है। कम्युनिज्म में आज व्यवहारिक राज- 
नीति का सत्व अधिक है, सेद्धान्तिक मतवाद उतना नहीं है । इन सब कारणों 
से एक भारतीय अहिसक साम्यवाद जेसा कुछ निष्पन्न हो जाये, तो मुभे विस्मय 
न होगा । गांधीजी की आदत आप जानते हैं। वे किसी शब्द का तिरस्कार नहीं 
करते थे । सोशलिष्ट शब्द आया, तो उन्होंने उसका परिहार नहीं किया, न स्वयं 
साम्यवाद शब्द का वजेन-तर्जन किया । उनको आदर से स्वीकार करके जैसे 
मानो उनमें अपना अथं डाल देने का प्रयास किया । ऐसे उनके उद्गार मिल 
जायेंगे जहां उन्होंने स्वीकार किया हो कि वह सोशलिष्ट हैं, कम्युनिष्ट हैं, 
किन्तु यही प्रक्रिया है, जिसमें शब्दों की आपसी बनबन दूर होती और उनमें 
एक किशष प्रकार की स्वर-संधि बन ग्राती है। उस संगति से साहित्य का जन्म 


स्वतन्त्र भारत ओर गांधी :: १६३ 


होता है । भारतीय ग्रात्मा की यदि जय हुई तो मुझे लगता है कि आगे-पीछे | 
यह सामंजस्य सधकर रहेगा । साम्यवाद हिसा तजकर श्रहिसा में रच-रंग 
जायगा ओर वाद से उठकर साम्य-धमं हो जायगा । | 

भारत में कम्युनिष्ट पार्टी की विफलता का सबसे बड़ा कारण है गांथी, 
उससे दोयम हैं स्वयं गांधी द्वारा उत्तराधिकार प्राप्त नेहरु । गांधी प्रतीक है 
राजनीति में कम्युनिज्य से ठीक उल्टी नीति-रीति और सिद्धान्त के । एकाएक 
सही मालूम होता है यह कि ऊपर को हुकुमत को गिरा दो, क्योंकि उसके 
कारण अन्याय और शोषण है । जसे भी बने गिरा दो, क्योंकि यह तो होने 
वाला नहीं है कि वह स्वयं अपने आसन से उतरे । गिराने के लिए चेष्टा करनी. 
होगी । इसके लिए सवंहारा जनो, आग्रो, मिल जाओ, और हमला बोल दो । 
यह ऐसा तीर-सा तकं था, और है, जो वंचित और क्षुब्ध मन में सीधा उतरता 
चला जाता है। गांधी व्यक्ति हुआ, जिसने दूसरा ही तकं उपस्थित कर दिया । 
वह तर्क अनायास मन में उदय हो नहीं पाता । बुद्ध में से निकलता ही नहीं 
न बुद्धि में बेठता है । गांधो वह तक है जो कम्युनिज्म के विस्तरण में, न सिर्फ 
भारत में ही बल्कि दूनियाभर में, कभी भारी बाधा सिद्ध होनेवाला है । कहीं 
उस तक में से तद्नुकूल क्रिया भी निकल आयी, तो बहाव उल्टा भी चल सकता 
है। यानी किस्वरक्षा की भाषा में सोचना स्वयं कग्युनिज्म को पड़ जाय 
इधर से तब ऐसी एक अदम्य चेष्टा और सत्यता जाग सकती है । गांधी के 
बाद स्थिति में एकाएक ऐसा अभाव आ सकता था कि कम्युनिज्म की बन आती! 
लेकिन एक तो गांधी के पुण्य से बलशाली कांग्र स-संस्था मौजूद थी दूसरे उनके 
आशीर्वाद द्वारा मनोनीत उत्तराधिकारी पण्डित नेहरु मौजद थे। इससे कम्थुनिज्म 
के लिए उपयुक्त अवसर नहीं आ सका । 

नेहरु कम्युनिज्म ओर भारत के बीच एक जबरदस्त हस्ती हैं। जबर- 
दस्त इसलिए कि गांधी के नाम का बल उनके साथ है। लेकिन वे ही कम्युनिज्म 
के बलवरधन के लिए आइ साबित हो रहे हैं। क्योंकि नेहरू में और सब है, 
गांघी-श्रद्धा नहीं है। गांधी को श्रद्धा की आग के बिना गांधी की उदारता 
बहुत बड़ा खतरा पैदा कर सकती है, इसका शायद नेहरू को पता नहीं है । 
सहिष्णुता कितनी भी मात्रा में हो, वह गुण है। लेकिन तभी जब अन्याय के प्रति 
असहिष्णुता की शाबित भी उतनी ही प्रखर ओर तीव्र हो † विचार 
और श्रद्धा के क्षेत्र में ऐसा कुछ भी सम्बल नेहरु को प्राप्त नहीं है । इसलिए 
यह मानकर भी कि गांधी के बाद दूसरी रुकावट कम्युनिज्म के विस्तार के 
मार्ग में नेहरु का व्यक्तित्व है, यह भी स्वीकार करना होगा कि जिस मात्रा में 

F व्यक्तित्व गांधी से मुक्‍त है, उस मात्रा में वह कम्युनिज्म के लिए अनजाने 
तौर पर ओट ओर सहारा बन रहा है। इसी से आप देखियेगा कि कम्युनिष्ट 
तब और तभी कांग्रेस को निदा कर सकता है जब नेहरू को पहल मानों . 
कांग्रेस से अलग करके अपना समर्थन ओर बल दे ले । नेहरू का व्यक्तित्व 
उसे अपने लिए चाहिए । अतः यदि कांग्रेस के संगठन से नेहरू के नाम को 
एक बार ऊंचा और अलग कर दिया जाता है तो वह नाम कम्युनिज्म 
के लिए फिर बाधक के बजाय साधक हो चलता है । कम्युनिज्म यह अनुभव करता 
है कि नेहरू अपने व्यक्तित्व में गांधी से स्वतंत्र हैं, कांग्रेस अलबत्ता उस तरह 
स्वतंत्र नहीं है । कांग्रेस के लोग देश में से श्राते हैं और सारा देश गांधी-प्रभाव 
से अब भी धड़क रहा है । इसीलिए कांग्रेस उस प्रभाव से चाहकर भी मुक्‍त नहीं 
बन सकती । इसलिए नेहरू का व्यक्तित्व ही यदि इतना ऊंचा और अद्वितीय 
बनता है कि कांग्रेस की एकता नेहरू के कारण सम्भव हो, अन्यथा कांग्रेस एक 
अन्तविग्रह में फंसी और बिखरी हुई संस्था बन जाय, तो इतने मात्र से कम्यु- 
निस्ट दल की सम्भावनाएं मजबूत होती हैं नेहरू के बिना कांग्रेस बेकार हो 
आती है और कांग्रेस के बिना नेहरू कम्युनिज्म के हाथों बाधा को जगह 
सुविधा बन जाते हैं । | 
| भारत की अन्त:प्रकृत, उसकी धर्म-परायणता, उसका स्वल्प सन्तोष 
और अपरिग्रह, उसका ग्रामवाद और कृषिवाद आदि कुछ ऐसे तत्व हैं, जो 
कम्युनिज्म के अनुकुल नहीं बेठते । गांधी में मानो वे सब तथ्य महदाशयता में 
मूते हो गये थे । कांग्रेस में वे अभी ल॒प्त नहीं हो गये हैं, और यों नेहरू भी 
अन्त तक खहर ही पहनते रहे, लेकिन उनका मन खह्र बने रहने की मजबूरी 
से आजाद और ऊंचा बन गया था । कम्युनिस्ट यह पहचान गया है और स्वयं 
चाहे भारत उसे अपने अनुकूल न जान पड़ता हो, लेकिन दलगत राजनीति के 
अलावा नेहरू उसे अपने लिए प्रतिकूल नहीं जान पड़ते हैं । बशते कि उनके 
व्यक्तित्व को कांग्रेस के संदर्भ से एकबार तोड़कर अलग कर दिया जाय । 

दूसरे देशों में धमं-संस्थाएं प्रबल रही हो सकती हैं । लेकिन तन्त्र में 
आकार ले रहने से धर्म स्वयं इतना अटूट नहीं रह जाता है । अतः उन देशों 
में कम्युनिज्म को अपनी राह में उतनी कठिनाइयां नहीं उठानी पड़ी हैं । भारत 
में धर्म संस्थाबद्ध केवल नहीं है, वह मनों में घर किये बेठा है, इसलिए कुछ 
धिक प्रतिकूलता का निर्माण करता है । मुझे लगता है कि एशिया के दक्षिण 
पूर्व के देश यदि आसानी से गिरते गये, तो भी भारत का कम्युनिज्म की झोली 
में पड़ना उतना आसान नहीं है । 

भारतीय शासन जिन हाथों में रहा है, उनके मन में किसी निश्चित 
और एकाग्र श्रद्धा की स्पष्टता नहीं है । मुख्य कारण मुझे यही मालूम होता 
है । अहिसा स्वयं एक बहुत बड़ा आयुध हो सकती है । लेकिन इस शतं के साथ 
कि वह निरपवाद हो और समग्र हो । इस शतं के बिना अहिसा राज-व्यवहार 
में आपको पृष्ट नहीं करेगी, बल्कि तप्ट होने के निकट ला सकेगी । सज्जनता 
अपने आप में काफी नहीं होती, उसको आगे बढ़कर और ऊंचे उठकर प्रबलता 
और प्रहार तक बढ़ना होता है, तब उसमें शक्ति आती है । नेहरू गांधी से छूटे 
नहीं रहे, गांधी के एकदम साथ भी नहीं रहे । इसी से स्थिति में विषमता 
रहती है और नेक इरादों से किये गये काम अन्त में घाटे के बने देखे 
जाते हैं । यदि राजनीति में हमको अपना बल रखना है तो या तो 
हम अहिसा में से एक नये बल की सृष्टि करें ओर उससे समर्थ बनें, नहीं 
तो अहिसा के बन्धन को खुले मन से एकदम छोड़ दें । साफ हम देखते 
हैं कि बल से चीजें चलती हैं । या तो हममें श्रद्धा हो कि इस राजनीति को ही 
नया मोड़ दें और उसका कायापलट करके रख दें । भारत के पास वह श्रद्धा 
हो सकती थीं ओर हो सकती है । लेकिन नेहरू के दिमाग में उसकी गुंजाइश 
नहीं, तो ताकत का खुला तक उन्हें अपनाना चाहिए और देश को उस भाषा 
में पहले नम्बर की ताकत बनाने की कोशिश करनी चाहिए। देश का समूचा 
उद्यम और उद्योग उसी दृष्टि से चले और डिमोक्रेसी आदि शब्दों की रोक- 
थाम से अपनी गति को देश मन्द न करे । आज भी जनसंघ नाम का दल बुले 
तौर पर शक्ति में विश्वास रखता है। शक्ति से आशय संख्या शस्त्र आदि की 
शक्ति । किसी नयी नैतिक शक्ति का तो शायद उसे अनुमान तक नहीं 
है । वह अ्रनुमान सही तौर से स्वय नेहरू को भी नहीं है । ऐसी अवस्था में सही 
मार्ग यही होगा कि गांधीजी को पीछे छोड दिया जाय और विश्व की राज- 
नीति जिस बहाव में है, उसके तर्क को खुले तौर पर अपना लिया जाय। 
विधान को तदतुकूल बनाया जाय और सारा राज्य और राष्ट्‌ एक सन्नद्ध 
छावनी के तौर पर संगठित कर डाला जाय । 

मैं नहीं मानता कि किसी सरकार के पास जवाहरलाल नेहरू जैसा 
खरा, दुदंम, वीर और पराक्रमी व्यक्ति हो सकता है। कोई दूसरी सरकार 
अन्तर्राष्ट्रीय राजनीति के ऐसे ब्यूह और भवर में इतने अडिग भाव से टिकी 
न रह सकती । किसी भी और देश में देखिये, सरकारें डगमग हैं। भारतीय 
जैसी स्थिर और हढ सरकार शायद ही कहीं सरी जगह आज आपको मिल 
सके । कितनी कठिनाइयों में उसको काम करना पड़ रहा है, आप समझ सकते 

हैं। गांधी को एकदम वह फेक नहीं सकती और जानतौ है कि देश के लोग ही 
नहीं, दुनिया के लोग उसे गांधी के पैमाने से नापेगें और पास-फेल करेंगे । 
एक ओर यह अनिवायंता ओर दूसरी और थथार्थ की अनिवार्यता । गांधी की 
। अहिसा, और राज्य के लिए अनिवायं हिसा। मानो इन दोनों सींगों पर संकट 
| को उठाकर काँग्रेसी सरकार को चलना पड रहा है। अहिसा का ही तो नाम 

था जिससे खिज और चिढ़कर गोडसे ने गांधी को मारना अपना कतंव्य समझा 
| था ! इतना बड़ा कतंव्य कि उसने कहा कि गांधी के खून की प्यास मुझ में 
इतनी थी कि कोई उसकी जान को मुझसे बचा नहीं सकता था । गांधी ने अपने 
को नहीं बचाया, लेकिन सरकार होकर नेहरू किसी गोडसे या अनेक गोडसों 
को यह मोका फिर नहीं दे सकते । गांधी की अहिसा ने निर्णय कर लिया कि 
प्राथंना सभा में पुलिस पास तक तही फटक सकेगी। लेकिन सरकार का 
निर्णय पुलिस को इस तरह अमान्य कभी नहीं कर सकेगा । 

इस तरह कांग्रेस सरकार चल रही है । आहसा और लोकतन्त्रता का 
उसके सिर सेहरा है और कन्धों बोझ है। उसी सरकार को नेहरू के नेतृत्व 
में जल्दी से जल्दी भारत देश को रूस-अमरीका के समकक्ष बना देना है। 
उद्योगों से छा देना है और देश को मालामाल कर देना है। अन्तराष्ट्रोयता 
के क्षेत्र में हिन्दुस्तान का सिक्‍क्रा जमा देना है। इस प्रण-पूति में आप और 
हम कांग्रेस के विधायक पक्ष को शायद भूल जाते हैं । सचमुच उसने कम काम 
नहीं किया है । और इसीलिए मैं आपका ध्यान दिलाना चाहता हूं इस बात 
पर कि न्याय करने के लिए ही राज्य नहीं होता है, सचमुच शासन करने के 
लिए उसका निर्माण होता है। कांग्रेस का होकर अगर कोई स्थानीय नेता 
स्थानीय इन्स्पेक्टर या मजिस्ट्रेट पर अपना आतंक रख पाता हो, तो कांग्रेस 
की दृष्टि से इसमें कुछ हित भी दिखाई दे सकता है । एक्जेक्युटिव के अवयव- 
रूप किसी अमुक अधिकारी को यदि यह समझने का मौका नहीं आता कि 
वह सवसर्वा है, तो क्या यह भी लोकशाही की विजय का ही एक चिह्न नहीं 
माना जा सकता ? 

आपको देखना होगा कि किन विषमताग्रों के बीच से कांग्रेस को काम 
करना पड़ रहा है। स्वतन्त्रता के इन चौदह वर्षो में एक सातत्य कायम रखना, 
कहीं उसमें भंग नहीं आने देना, कोई छोटी सफलता नहीं है। आशा की जा 
सकती है कि नेहरू की कांग्रेस अगला चुनाव भी जीतेगी। दुनिया के प्रत 
भारत की ओर से यह इस बात का अनोखा प्रमाण होगा कि देश संयक्त है 
ओर उसके पास कुछ संकल्प है । प्रशासन को त्रुटियों को ओर से यदि आर 

न देखेंगे और कुल मिलाकर कांग्रेसी-शासन का लेखा-जोखा लेना बाहेंगे, तो 
प्रशंसा के भाव आप में हो सकते हैं । एक तरह से वह होने भी चाहिएँ । 

लेकिन मैंने खुल कर कहा है और कहता हूं कि मेरे मन में अप्रशंसा 
ऊपर है । वह इसलिए नहीं कि उसका शासन अमुक विवरण में घट कर है 
या बढ़ कर है । बल्कि इसलिए कि ठीक यह जमात थी कांग्रेस, जिससे आशा 
हो सकती थी कि राज्य-दर्शन उसे घेरेगा नहीं । आशा थी कि उसके द्वारा 
भारत का राज्य मानवता की दिशा में उठेगा और मानव स्वप्नों के लिए 
मार्ग खोलेगा । विश्व को अपेक्षा थी ऐसे उदाहरण की, राष्ट्र के और राष्ट्र- 
राज्य के ऐसे नमूने की, जो विश्व के लिए स्वयं गांठ के मानिन्द न रह जायगा, 
जो एक अलग राष्ट्र-स्वार्थ न होगा, बल्कि जो दुनिया को गांठ खोलने का 
उपाय दिखा आकेगा । समष्रिगत मानब-स्वार्थ या परमार्थ की कल्पना को जो 
सांगोपांग कर सकेगा । इस काम में कांग्रेस अगर गाफिल हुई है, उस विचार 
को गरिमा और अनिवायंता तक से बेखबर हो गयी है, तो जिसे वह राष्ट्र- 
पिता कहती है, उस गांवी के प्रति यह भयंकर वेवफाई है । इस कांग्रेस से 
गांधी की आत्मा को स्वग में तनिक भी आश्वासन नहीं पहुंचता होगा, यह 
निइशंक कहा जा सकता है । लेकिन इसको शासन की त्रुटि नहीं, कल्पना की 
ही त्रुटि मैं मानता हूं वह्‌ बड़ी चीज है, लेकिन अलग चीज है । 

अब तक की विदेदा-नीति उस लक्ष्य को स्पष्ठ सामने नहीं रखती है। : 
या दूसरा क्या लक्ष्य रखती है, यह भी साफ नहीं है। यदि अन्तर्राष्ट्रीय राज- 
नीति को हिसक श्रद्धा से हटाकर कोई नया मोड़ देना उसका लक्ष्य 
हा, जसा कि पंचशील आदि से प्रकट होता है, तब तो गांधी का मार्ग ही 
अपनाने के लिए रह जाता है । लेकिन अधूरे मन से उस राह पर एक कदम 
भी रखना खतरनाक है | व्यवहायं यहे है कि गांधी को महात्मा कहकर हम 
आदशं-लोक के लिए छोड़ दें भोर राजनीति में भूले-भटके भी न उस नाम की 
दुहाई दें, न उसकी ओट ले । मैंने पहले भी कहा है कि यह जो मिश्र या ढुल- 
मल स्थिति है, यही संदिग्ध स्थिति है और इसी के कारण भारत कोई नवीन 
और प्रबल शक्ति के रूप में सामने नहीं श्रा रहा है। नेतिकता की बातें मुह 
से करने और क्रिया में जुठलानेवाले-की-सी उसकी स्थिति बन आयी है । आदर 
होता है उन बातो के लिए, जो सचमुच ऊंची हैं । लेकिन वही आदर शून्य रह 
जाता है वहां, जहां व्याबहा रिक मान्यता नीति की नहीं, शक्ति की दीखती है । 
नीति ही स्वयं एक स्वतन्त्र शाक्त हा, इस निष्ठा को प्रकट करनेवाला भारत 
मेहरू स अलग भारत हो सकता है । किन्तु उन सम्भावनाओं में जाने की यहां 

हु आवश्यकता नहीं है । 

अपनी विदेश-नीति में मैं कोई ढोंग नहीं मानता हूं बाहर और भीतर 
के व्यवहारों में यदि अन्तर है, तो इसको ढोंग कहना गलत होगा । अन्तर कुछ 
न-कुछ अभिलाषा ग्रौर यथार्थता में सदा रहता ही है । जो मुझे कहना है वह 
केवल यह कि उदारता का व्यवहार अगर पूरे प्राणो में से निकलेगा और पूरे 
जीवन में समाया रहेगा तव तो चल सकेगा, अन्यथा एक जगह अनुभव हो सकता 
है कि आप ठगा गये हैं। इसका आशय यह कि उदारता एक जगह गलत नहीं 
है, बल्कि सब जगह यानी हमारी सम्पूर्णता में वह इतनी समा जानी चाहिए कि 
आत्मविसंजन की आतुरता तक पहुंच जाय । तब एक नयी नीति का प्रकाश मिल 
सकता है । उसमें से ऐसी उदारता भी आ सकती है, जो दीखने में मदु न हो, 
बल्कि वज्र की तरह कठोर हो । 

निष्पक्ष और निर्दलीय बनने की आवश्यकता नहीं है । उस भाषा में 
सोचना ही अनावश्यक हो जायगा, यदि हमारा अपना कोई सत्य का पक्ष होगा । 
तब हमारी अपेक्षा पक्षों और दलों को सोचना पड़ सकता है । इसी को मैं 
विधायक ओर श्रद्धायुक्त पक्षोत्तीणंता कहता हूं । आज की न्यूट्रेलिटी की स्थिति 
लगभग उससे उल्टी है। वह परिस्थिति उत्पन्न नहीं करती, केवल परिस्थिति 
को भेलती है । 

वह रुख, जिसके हाथ में अभिक्रम को पहल नहीं है, कुछ नकारात्मक 
और निष्क्रिय रुख होता है । सत्याग्रही वत्ति में उसके लिए तनिक भी अवकाश 
नहीं है । सच तो यह है कि सत्याग्रही वृत्ति वाला विशव को, समूची मानव- 
जाति को, आत्मीय भाव से देखने के कारण लगभग सब समस्याओं को अपनी 
मानकर उनमें दखल देने का कतव्य और अविकार पा जाता है । इस तरह यह 
बृत्ति निञ्चेष्टता को न होकर प्रखर और प्रचण्ड कमंण्यता की हो जाती है। 

मैं यह मानता हूं कि परिस्थिति एकदम जब फटने के निकट आ. 
जाएगी, तो आज को न्यूट्रेलिटी चल नहीं सकेगी । तब यदि भारत किसी पक्ष. 
की तरफ झुका तो मुझे विस्मय तोन होगा, पर प्रसन्नता भी न होगी। भारतीयता 
में इतनी जान होनी चाहिए कि उसमें से दो सन्नद्ध फौजी मोर्चो के बीच: 
एक तीसरा मानवता का पक्ष खड़ा हो जाय, जिसके हाथ में शस्त्र न हो, कितु 
सत्य हो । 

वेसे किसी नेतृत्व या प्रकाश के चिह्वं में भारतीय क्षितिज में कहीं 
देख नहीं पाता हूं । उसके अभाव में वर्तमान की अनिश्चयता को मैं हितकर 
नहीं कह सकता हूं । ७ 


स्वतंत्र भारत ओर गांधी : : १६६: 


इस नेतृत्व का लाभ अपनाये रखने के लिए । कांग्रेस का कुल लक्ष भारत को 
स्वतन्त्रता दिलाना था। वहां तक ही गांधीजी का लाभ उसके लिए संगत था । 
उससे श्रधिक गांधी की धमं-नी ति, उनके तत्व-दर्शन, भ्रादि में जाने का कांग्रेस 
के लिए कोई प्रयोजन और हेतु न था । गांधी और कांग्रेस के इस सम्बन्ध का 
इतिहास अध्ययन की वस्तु है। एक अवसर पर जाकर गांधी जी को अनुभव 
हुआ कि उनका व्यक्तित्व कांग्रेस के भ्रात्मविकास पर भारी तो नहीं पड़ जाता 
है - इसमें उन्हें हिसा का दोष दीखता था । इस अनुभव पर ध्यान जाते ही 
कांग्र स पर से उन्होंने अपना बोझ हटा लिया, उसकी सदस्यता से भी अलग 
हो गये । 

किन्तु भारत की यह राष्ट्रीय-कांग्रेस गांधी जी के मागं-दशंन में 
मानो समस्त राष्ट्‌ के वर्चस्व, संकल्प और पराक्रम की प्रतिनिधि बन आयी 
थी । वह दल से कहीं अधिक हो गयी थी, मानो स्वयं में राष्ट्‌ की ही प्रतीक बन 
उठी हो । निश्‍चय ही राष्ट्र की राजनीतिक श्राशा-आकांक्षा का सेहरा कांग्रेस 
पर था । राजनीतिक चेतना रखने वाले सभी वरग उसमें घुल-मिल चले थे । 
इस तरह कांग्रेस पर राष्ट्‌ का नेतृत्व, अर्थात्‌ भारत का राजनीतिक नेतृत्व, 
दायित्व के तौर पर अनिवार्य होकर आ टिका था । 

किन्तु गांधी जी को सत्य के प्रयत्न में ही खपना था । उसमें ही जीना 
था, उसमें ही मरना था । राजनीतिक नेता का पद इसमें बाधा ही डाल सकता 
था । यह काम मानो उन्होंने पूरी तौर पर कांग्रेस का मान लिया और समभे 
गये राष्ट्धमं से अपने को अलग कर लिया । 

मैं यह समझता हूँ कि स्वधमं के रूप में उन्होंने मानव-धमं अर्थात्‌ सत्य- 
धर्म के प्रति अपन” सवंस्व और दायित्व स्वीकार किया । सारी बफादारी उसी 
के प्रति मानी । यह नेता से अधिक शहीद का धर्म हो जाता है। कुछ शहीद 
ऐसे होते हैं, जो आगे नेता और राजा बनते हैं; गांधी जी की शहादत स्वयं में 
एक मूल्य थी, कोई मंजिल उसमें नहीं थी । उसका अलग से कोई फल और 
प्रयोजन नहीं था । गीता का यज्ञ उन्हें सर्वस्व थां और कभी किसी समय, 
अगला जन्म हो तो भी, सत्ता और भोग के स्वीकार की सम्भावना उनमें नहीं 
रह गयी थी । 

इन दो स्वधर्मो के अलगपन को समझना बहुत जरूरी है, अगर देश- 
विभाजन की दुर्घटना के रहस्य को हम भीतर से जानना चाहते हों । स्वयं आगे 
बढ़कर सन्धि-वार्ता चलाने, अमुक फैसला करने न-करने का दायित्व राष्ट्‌ की 
ओर से गांधी जी अफ्ने ऊपर नहीं ले सकते थे । उनकी ओर से वइ कांग्रेस का 

ही काये था और कांग्रेस की ओर से वह जिम्मा पदाधिकारियों पर झा जाता 
था । वे लोग सलाह के लिए जब तक चाहें और जिस मात्रा तक चाहें, गांधी 
जी उपलब्ध थे । उससे आगे और अलग वे सवंथा मुक्‍त थे । उस दृष्टि से वे 
राजनीतिक नेता से अधिक भारत की आत्मा के प्रतिनिधि थे। ऐसा इतिहास में 
बया कभी हुआ है कि आत्मा का प्रतिनिधि देश का राजनेता या राजनीतिक 
भाग्यविधाता हो? नहीं हुआ इसीलिए केवल गांधीजी के सम्बन्ध में यह समझने 
कठिनाई होती है । कठिनाई इसलिए होती है कि महात्मा से पहले हम उन्हें 
राष्ट्नेता और राष्ट्पिता के रूप में मानते और अपनाते हें । पानो उपयोगिता 
के उस सम्बन्ध में से ओर अपने रागभाव में से हम उन्हें देखते हैं । अत: कांग्रेस 
के सन्दभं में गांधी जी के सर्व-समथे नेता रहते हुए भी जो देश-विभाजन हुआ, 
उसका सारा दोष उन्हीं के माथे डालने से हम बच नहीं पाते हैं । नेहरू, पटेल, 
आजाद अगर बंटवारा मान भी गये थे, तो कब गांधी जी का यह वश नहीं था 
कि उस किये को अनकिया कर देते और अपनी बात आत्मप्तत्ता के बल चला ले 
जाते ? क्या ऐसा कभी सम्भव हो सकता था कि कांग्रेस इन तीनों के कारण 
गांधी का साथ न देती ? न देती तो भी क्‍या था ? गांधीजी को तो अपने ईमान 
के साथ रहना था । क्या उन्होंने नहीं कहा था कि अगर द्वि-राष्ट्‌ का सिद्धान्त 
जिन्ना का है, त। एक-राष्ट्‌ ईमान मेरा है। फिर भी नेहरू, पटेल, आजाद का 
ह क्‍या मोह था कि गांधी ने अपना ईमान छोड़ दिया? गांधी की या तो यह 
कमजोरी थी, या पहला कोल उनका सच्चा न था, या फिर राजनीतिक सुविधा- 
वाद के कारण देश-विभाजन में सहारा होना और स्वीकति देना उन्होंने सही 
संगत समझ लिया था । इन सब अनुमानों से बचने का साधारणतया मागे नहीं 
रह जाता है। पर उनमें से किसी को अपनाने की आवश्यकता मेरे लिए नहीं 
है । कारण, उनका स्वधमं राजनीतिक नेता के दायित्व को अपना कर पल 
नहीं सकता था । और वह स्वधमं था जहर पीते जाना, तिल-तिल अपने को 
आहुत करते जाना, यज्ञ द्वारा ही जीना और इस जगत्‌ का कुछ भी अपना न 
मानना, सत्य को ही सर्वान्त सर्वस्व मानना ! भारत का राजनीतिक स्वराज्य 
राजनीति की सामयिक आवश्यकता से अधिक भला क्या था ? आखिर उसका 
बोझ अपने कन्धों लेना तो कांग्रेस को था । गांधी को तो मिनिस्टर वगेरह 
बनना कभी था नहीं । इसलिए राजपद जिनको लेना है, फेसला भी उन्हीं के 
हाथों रहने देना होगा । यह उनके आगे इतना स्पष्ट था कि सामथ्यं रहते हुए 
भी कांग्रेस को उस माग से उन्होंने मोड़ा नहीं । बल्कि उससे आगे समथन तक 
दै दिया उस अनिष्ट को, जिसको उन्हीं के चुने हुए नेता लोग इष्ट मानने लग गये थे ! 

चाह निकली । दोनों को स्वराज्य कैसे मिलता ? इसलिए एक के दो राज्य 
बने । 

गांधी जी शुरू से सलाह देते गये थे कि मत चाहो, मत चाहो । कमं 
को अकर्म बनाकर करो । लेकिन वह बात काम की थी ही कब कि काम-धाम 
के बीच सुनी जाती ! परिणाम आज के हिन्दुस्तान-पाकिस्तान हैं। क्रिदा- 
प्रतिक्रिया का सिद्धान्त काम करता है और उसका हमारे चाहने-न-चाहने से 
कोई सम्बन्ध नहीं है । 

भारत में समन्वय सिद्ध होता चला गया, कारण, उसका दर्शन और 
वलेन अकमंक था । गांधी की सारी अथक कर्मण्यता अकमं से ग्राती थी और 
इसी से अमोघ होती थी । कांग्रेस ने अपने पास निष्कामता को आने नहीं दिया । 
उसका कर्म सकाम रहा । अहिंसा भी सकाम रही । हिन्दू-मुस्लिम-एकता भी 
सकाम रही । तो सकामता के धरातल पर क्रिया के समतुल्य प्रतिक्रिया को 
भी होना ही था । 

क्या कभी कांग्रेस हिन्दू थो ? एक क्षण के लिए भी नहीं थी । लेकिन 
व्यवहार के लिए कांग्रेस को “हिन्दू” बनना हुआ, क्योंकि लीग को “मुस्लिम” 
बनना था । हम इस व्याधि से साम्प्रदायिकता के नाम पर ऊपर-ऊपर लड़ना 
चाहेंगे, जेसी कि कोशिशें होती हैं, तो फल नकारात्मक आयेगा । इस, और 
ऐसे, प्रयत्नों में ही अपीजमेण्ट आ घुसता है, प्रयत्न सच से दूर हो जाता है। सच 
से बाल बराबर हटने पर भद्रता, सभ्यता, शिष्टता आदि सचमुच दुर्बलता के 
ही नाम हो जाते हैं। अगर हम सच को अपनाने की हिम्मत न रख, तो 
अहिसा में खतरा ही खतरा है। इसलिए जीवित राजनीति को मानो दिखाई 
देने लगा है कि श्रहिसा एक छलना है, वह निर्वीर्यता है, पराजय को अपनाना 
है । लेकिन अगर मृत्यु के प्रति निभंयता हो ओर हर हालत में सच को अपनाने 
का हौसला हो, तो उनके साथ शतं के तौर पर चलने वाली अहिसा से बड़ी 
कोई राजनीति नहीं है, कुटनीति नहीं है। एक तरह सारी नीतिमत्ता उसमें 
समा जाती है । आज जिसे 'पीछे बन्द मुक्क्रा, सामने मीठी मुस्कान की नीति 
माना जाता है, जिसे कूट और सफल कहा जाता है, मानो वह सहज हो आती है, 
कठिन नहीं रहती । कुटता में मुक्के और मुस्कान में मेल जो नहीं है, भीतर 
कपट जो रहता है, सो मुक्के को छिपाकर पीछे रखना पड़ता है । गान्धीवाली 
निष्कपटता में सारी बाजी सामने खोल दी जा सकती है और मुस्कराहट के 
साथ बंधे मुक्के को भी समक्ष रख दिया जा सकता है । अर्थात्‌ जीवित राज- 
नीति का तत्व गांधीनीति में अविद्यमान नहीं रहता, बल्कि सर्वथा स्पष्ट और 

प्रत्यक्ष होता है ।'* और वह है ध्रूवबल ! सत्य के बल से कया कोई भी बड़ा 
बल हुआ है ? हो सकता है ? संकल्प कें रूप में उसी को सामने ओर साथ 
लेकर चलने से फिर हिसा में निबेलता की प्रतीति का अवकाश किसी के लिए 
नहीं रह जाता । सत्य से विरहित अहिसा ही है जो नित्रंलछ हो सकती है, अतः 
जो राजनीति के क्षात्र क्षेत्र के लिए अनिष्ट और त्याज्य समझी जा सकती है। 

पाकिस्तान और हिन्दुस्तान आज़ दो हैं और अपने पड़ोसपन के प्रभाव 
से उनकी राजनीति और विदेश-नीति मुक्त नहीं हो सकती । दोनों की बे 
राष्ट्रनीतियाँ, जो अपने-अपने बल में विश्वास रखती हैं, दोनों को वेचेन बनाये 
रहेंगी । कभी वह समय आये कि पड़ोसी इतने मित्र हों कि एक अनुभव करें, 
तो वह समय अपने-अपने सँन्य बल की बात को भूल जाने से ही आयेगा । 
केवल एक बल को साथ रखने से वह आयेगा और वह सच के साथ चलने-. 
वाला सहानुभूति और प्रेम का बल होगा । | 

ऐसी राष्ट्नीतियों को मैं परस्पर के प्रति शुभ मानूंगा । हिन्दुस्तान के 
लिए पाकिस्तान स्वयं में शुभ या अशुभ क्या होगा ? - इस प्रश्‍न में कुछ अर्थ ही 
नहीं है । भविष्य निर्भर करता है उनके परस्पर सम्बन्धो पर । परस्परता में 
ही इष्ट या अनिष्ट को सम्भावनाएँ प्रगट होती हैं । भारत की और पाकिस्तान 
की परराष्ट्-नीतियाँ सही नीति पर चलीं और बड़े गुटबन्द स्वार्थो से उलझी- 
अटकी न रहीं, तो शायद दोनों अनुभव करें कि वे एक-दूसरे के लिए संकट से 
अधिक संबल भो हो सकते हैं । दोनों के द्वैत का आरम्भ अवश्य इतना अशुभ 
हुआ कि भविष्य में दूर तक उसके परिणाम शायद घुल नहीं पायेंगे । लेकिन 
प्रेम की शक्ति अपरम्पार है और बरसों की भ्रान्तियां क्षणभर में कटती देखी 
गयी हैं । 

गांधी जी को मूलत: मैं सच्चा आदमी मानता हूँ । सच से डिगना 
किसी कीमत पर उन्हें स्वीकार नहीं हो सकता था । सत्य के प्रयोग की राह में 
ही राजनीति उनके जीवन में आयी । राजनीति आयी, राजनेता का दायित्व 
और धर्म नहीं आया । भारत के जीवन में अनायास उन्हें ऐसा राजनीतिक 
नेता बनना पड़ा कि अप्रतिम, उससे अन्य उपाय ही न था । किन्तु इस सारे प्रयोग 
में उनके लिए धर्मनीति ही प्रधान रही । उन्होंने साफ कहा भी कि मैं धाभिक 
आदमी हूँ, राजनीतिक नहीं हुँ; राजनीति धमं के सवांस के बिना निरा छल 
छदम है । 

भारत का राजनेतृत्व उन पर यदि आता ही चला गया, तो वह कांग्रेस 
के परामर्शी होने के निमित्त से । कांग्रेस ने बहुत कुछ त्याग किया, गांधी के 

कांग्रेस एक राजनीतिक संस्था थी और उसको भारत का स्वराज 
चाहिए था । सन्‌ १९२० से उसने गांधी जी को अपनाया और गांधी-नीति 
उसकी नीति बनी । लेकिन जो गांधी के लिए नीति से अधिक था, सिद्धान्त 
था, अवसर-साधन का उपाय-मात्र न था, कांग्रेस के लिए वह प्रयोजन-साधन 
की युक्ति तक ही रह गया । इस अन्तर को स्पष्ट करने के लिए गांधी जी ने 
आगे जाकर कांग्रेस की सदस्यता तक से अपने को अलग कर लिया और केवल 
परामर्श का सम्बन्ध रखा । इस परामश के नाते नेतृत्व का काम फिर भी उनके 

कन्धों से उतरा नहीं । 

इन परिस्थितियों में भारत का स्वराज्य आया । घोर वेदना का वह 
काल था । गांधी सत्यरूपी परमेश्वर के लिए ही जीते थे । उनका वचन था 
कि दो भाइयों में जसा बंटवारा होता है, वसा हो तो ठीक है; नहीं तो देश का 
बंटवारा मेरी लाश पर से होगा । क्रिप्स-मिशन से अधिकारतः बात करने 
वाले कांग्रेस-नेता थे, गांधी जी उन्हें श्रनिवार्य ग्रपने केवल अस्तित्व के कारण थे, 
वैधानिक स्थिति उनक्री नहीं थी । यह अ-स्थिति गांधी जी ने जान-बूझकर 
अपनी बना रखी थी । देश को फाडने और चीरने की बात पर उनका कलेजा 
ही जैसे चिरता था । क्या हलाहल की घूंट उन्हें उस वक्‍त पौनी पड़ी, यह 
धीरे-धीरे खुले इतिहास में आता जा रहा है। यह उनकी मनोवेदना आगे 
जाकर अमोघ बनेगी और लोगों के दिलों को हिला देगी । कांग्रेस की राज- 
नीति ही अहिसा थी, इससे आगे वह कोई धर्मनीति तोन थी। गांधी जी 
अहिसा के साथ जीने और उसी में मरने वाले थे। लेकिन गांधी को यह आहसा 
सत्य के साथ थी, इसलिए वह तनिक भी अपीजमेण्ट न थी । मन रखने का 
लोभ उसमें रंचमात्र न था | वह शक्ति का एक नया रूप धा--नंगी ओर बबंर 
शक्ति के सामने मानवीय और भव्य शक्ति का रूप ! लेकिन भव्यता के कारक 
वह शक्ति कम नहीं, अधिक ही प्रखर और अमोघ थी । कांग्रेस के हाथ उसका 
राजनीतिक रूप ही जो श्राया, सो जान पड़ा कि कांग्रेस के पास अपीजमेण्ट की 

नीति ही है । 

सब जानते हैं कि कांग्रेस के वैधानिक नेताओं को उस समय गांधी जी 
का मार्ग और गांधीजी का परामशं रुचा और पचा नहीं । पाकिस्तान कांग्रेस 
के नेताओं ने स्वीकार किया । कांग्रेस की जनता ही शायद नेताओं के इस 
निर्णय को न मानती । नेताओं को स्वयं यह संशय था । गांधी जी की वे शरण 
गये ओर आल इण्डिया कांग्रेस कमेटी में हिन्द भंग का प्रस्ताव गांधी जी के 
“आशीर्वाद' से पास हुआ । कया गांधी जी उस समय अपना कोल भूल गये थे ? 
मेरे विचार में नहीं भूले थे। मुझे विश्वास है कि उस प्रस्ताव पर जो गांधी जी 
में से आशीर्वाद गया था, वह स्वयं उन्हें शव बनाकर ही छोड़ गया था । 
उनका वचन भूठा नहीं हुआ, सचमुच सच्चा हुआ कि उनकी लाश पर से 
हिन्दुस्तान आरी से चीर कर दो बना । 

अपीजमेण्ट ! निरी-निपट हसा सचमुच अपीजमेण्ट रह जाती है । 
सत्य के साथ, और सत्य के आग्रह के साथ, वह एक ऐसी शक्ति का आविष्कार 
है, जो विज्ञान के क्षेत्र के अणुशक्ति के आविष्कार से कहीं महत्व का है । वही 
शक्ति है जो आगामी मानव-इतिहास को संभालने और बनानेवाली होगी । 
अब तक शक्ति का जो रूप हम देखते ओर परखते आये हैं, वह यथार्थ में 
मानवोचित नहीं रहा है । यह नयी शक्ति सवंथा मानुषी होगी । व्याप्र-सिंह 
जैसे नख-दन्तवाले हिस्र पशुश्रों से दुर्बल और स्वल्पकाय मनुष्य बुद्धि-शक्ति के 
योग से जिस प्रकार जीतता रहा है, वेसे ही शस्त्रास्त्रसज्जित सेन्य-शक्ति से 
आगे जाकर यह प्रेम-और-नीति-शक्ति कहीं विजयिनी सिद्ध होगी । 

पाकिस्तान क्यों बना ? उसके पीछे अवश्य जीवन का और विज्ञान का 
तकं काम कर रहा होगा । हम आगे दोड़ते हैं तो कसे ? तेरकर बढ़ा जाता 
है तो क्यों ? यान धरती से ऊपर उठता है और आगे भागता है तो किस 
कारण ? इन सभी में फल-श्रति कृति से उल्टी दीखती है । यान के पंख हवा 
को नीचे दबाते हैं और यान ऊपर उठता है; पांव धरती को पीछे धकेलते हैं, 
आदमी आगें बढ़ता है; हाथ पानी को पीछे फेंकते हैं तो ही तेराक आगे जाता है । 
अर्थात्‌ धन के प्रयत्न में ऋण का फल आप ही प्राप्त हो जाता है । कांग्रेस को 
राज्य चाहिए था । गांधी जी के नेतृत्व में तप-त्याग से बल की सृष्टि हुई । 
स्वराज्य उस बल से तनिक निकट आता दीखा तो मालूम हुआ कि कांग्रेस के 
समकक्ष होकर इधर से लीग उठती आ रही है। काम कांग्रेस ने किया था, 
फल लीग को भी मिलता गया । ताकत कांग्रेस की बढ़ती, तो ठीक उतनी ही 
लीग की बढ़ जाती थी । कांग्रेस को स्वराज्य चाहिए था । लीग भी स्वराज्य 

सब जानते हैं कि गांधी जी ने कांग्रेस को सलाह दी कि वह एक ही 
आग्रह रखे, यह कि अंग्रेज लोग अपनी प्रभृता को लेकर भारत से फौरन हट 
जाएं, इसमें बिलकुल देर न लगाएँ । फिर इसमें यदि यह प्रश्‍न पैदा होता है कि 
राज्यव्यवस्था आखिर किसको सौंपकर वे जायं, और कांग्रेस लीग के बीच इस 
बारे में कोई मन-मनाव हो नहीं पाता है, तो कांग्रेस को कह देना चाहिए कि 
सत्ता की बागडोर लीग के हाथों वे छोड़ जाएं । हर हालत में अंग्रेजी प्रभुता 
को यहां से फौरन अपनी छुट्टी कर लेनी चाहिए । पुरी मिनिस्टी लीग बना 
ले तो भी कोई हजे नहीं है लीग से सुलझने-उलझने की बात फिर घर की 
घर में ही रह जायेगी । विदेशी साम्राज्य को विदा हो ही जाना चाहिए । यह 
सलाह कांग्रेस की बृहत्त्रयी के गले नहीं उतरी । 

लेकिन इनसे उतरकर कांग्रेस के दूसरे कुछ नेता लोग भी थे । वे 
राष्ट्भंग के स्वीकार से तब भी सहमत नहीं थे । गांधी जी ने अपेक्षा की, पूछ 
टटोलकर मालूम किया कि क्या वे अपने विश्वास पर दृढ़ हैं ? क्या वे हिम्मत 
करंगे और कांग्र स के नेतृत्व को हाथ में लेकर आगे बढ़ेंगे ? अगर कांग्रेस की 
आल इण्डिया कमेटी उनकी बात रख ले और राष्ट्भंग अस्वीकार कर दे, तो 
क्या वे उच्च कमान हाथ में लगे ? कांग्रेस के भीतर से वेसा आश्वासन गांधी को 
किसी ओर से नहीं प्राप्त हुआ । तब खून को घंट पीकर उनके लिए क्या 
शेष बच जाता था, सिवा इसके कि कांग्रेसी राजनेता जिस राह जाना चाहते 
हैं, गांधी उसका द्वार खोलकर कहें, 'एवमस्तु' और मुंह मोड़कर आप अकेले 
अपनी सूनी बिहड़ राह पर पांव-पेदल चल दें ! वही उन्होंने किया । आपको 
याद होगा कि इसके बाद एक नया सूत्र उनके मुंह से निकला । वह था कि 
“हुकुमतें ही दो हुई हैं, दिल तो दो नहीं हो गये ।' उस दिल को एकता पर 
वे इतने दढ और अडिग थे कि उन्होंने बेरिस्टर होते हुए भी कह दिया था 
कि “अपने मुसलमान भाइयों से मिलने जाऊंगा, तो क्या मैं पासपोर्ट पर रुकने 
वाला हूँ ? वे तो मेरे भारत के मां-जाए हैं ।” 

मैं मानता हूँ कि इसके प्रकाश में यह समझना आसान है कि केसे गांधी 
जी का समर्थन विभाजन को मिला और कौल भी नहीं टूटा । समर्थन मानवीय 
अहिंसा में से मिला, कौल ईश्वरीय सत्य गें निभा और सच्चा रहा । इसका 
प्रमाण स्वयं हिन्दू के हाथों उनकी हत्या है ! 

आजादी मिलने के बाद हर राजनीतिक समस्या पर कांग्रेस को गांधी 
जो की जरूरत नहीं हुआ करती थी । पर कश्मीर पर हमले का प्रश्‍न अवश्य 
ऐसा था, जिसमें गांधी जी के नेतिक समर्थन का बल कांग्र सी सरकार के लिए 

जरूरी था । गांधी जी ने भारतीय सेना को कइमीर-वुच के समय अपना 
आशीर्वाद दिया, कहा कि वहाँ रक्षा में मर जाना, लौटना नहीं। सेना और 


सैनिक के व्यवसाय का समर्थन जब कि उनके मन में नहीं था, तब यह वहां स्पष्ट _ 


था कि सशस्त्र-सेन्य का स्वधमं रक्षा में आगे बढ़कर बलि हो जाना है । जिन्होंने 
शस्त्र लिया है, उनके लिए शस्त्र का उषयोग है तो यही कि वह रक्षा के काम 
आये । अपना स्वधमं गांधी किसी पर लाद नहीं सकते थे । कश्मीर के सवाल 
को संयुक्‍त राष्ट्-संघ में भेजने के खिलाफ उन्होने कांग्रेस को सलाह दी थी । 
किसी विशेष समस्या पर गांधी जी क्‍या करते, क्‍या न करते, इसको 


चर्चा सै बचना चाहिए । वे ऐसे राज्य की कल्पना कर सकते और करते थे, _ 


जहाँ सशस्त्र सेना अनावश्यक हो जाय । उस हालत पर पहुँचने तक वे स्वयं 
कांग्रेसी सरकार को यह सलाह देने को तेयार नहीं थे कि वह अपनी सशस्त्र 
सेना को बखेर दे । अर्थात्‌ वह मानते थे कि यह हालत ऊपर से नहीं आयेगी, 
बल्कि भीतर से अनुकूल सामाजिक और आथिक व्यवस्था पनपायेगे तो उसके 


परिणाम-स्वरूप ही यह इष्ट फलित हो सकेगा । उसी बुनियादी काम में वे लगे _ 


हुए थे । हट 

भगवान की सृष्टि में अनुचित कुछ होता नहीं है । इसी को दूसरे शब्दों 
में यों कहिये कि जो होता है, उसे अनुचित मानकर समभ से परे हटा देने के 
बजाय समझ के द्वारा उसके कारणों में जाने कां धेय चाहिए । 

गांधी जी को लोग महात्मा और इस लिहाज से कोमल-हृदय मानते थे । 
हिन्दुओं को लगता था कि मुसलमान के प्रति वे पक्षपात रखते हैं, रियायत 
करते हैं । उनका मन रखने के लिए ऐसी राह चल जाते हैं, जो हिन्दू-विपक्ष और 
मुस्लिम-पक्ष में न्यायतिरेक की होती हे । ऐसा उनकी अहिसा-नीति के कारण 
होता है । इसी से समय पर वे दुबल बनते और झुक जाते हैं । ऐसा व्यक्ति दुनिया 
के काम-काजी मामलों में नेता हो, तो खतरा ही तो है । राष्ट्‌ और जाति का 
स्वाभिमान उसके हाथ में सुरक्षित नहीं रह सकता । 

गांधी जी की हत्या हुई, तो यह जानने पर कि हत्यारा हिन्दू है, लगभग 
सभी के मन में हुआ था कि अवश्य वह कोई पंजाब का शरणार्थी होगा । पर 
निकला वह नाथूराम विनायक गोडसे । 

शरणार्थी छोगो ने जो कष्ट उठाये थे, उसके क्षोभ और रोष में से जो 
भी घोरता निकलेती कम मान ली जा सकती थी । उन्हीं विस्थापितों में से कोई 
गांधी का हत्यारा निकलता, तो बात सीधी दीखती । लेकिन ऐसा जो नहीं 
हुआ, वह मेरे विचार में इसलिए नहीं हुआ कि दिल्‍ली में गांधीजी को पास से 

देखने-जांचने का अवसर शरणाथियो मिल गया था । इस जरा से श्रवसर में भी 
उन्होंने शायद पहचान लिया था कि महात्मा समभे जाने वाले अहिसक गांधी 
के अन्दर क्या आग जल रही है ! उसके प्रकाश में गांधी जी को निर्बल और 
कायर मानने की सम्भावना कहीं उनमें नहीं रह जाती थी । 

लेकिन गांधी जी को केवल दूर से और दिमाग से जाननेवालों का जो 
वर्ग था, उसकी गलतफहमी दूर केसी होती ? वे गांधी के पास इसलिए नहीं 
आते थे कि गांधी के भूत से डरे रहते थे। वह भूत उनके अपने दिमागों में से 
तेयार होता था । भूत उनके लिए असली था, असलो गांधी नकली था । गोडसे 
ने भूत को मारा था और इसलिए वह हत्या खुद गोडसे के मन में हत्या थी ही 
नहीं, बल्कि एक पुण्य कमं था । मरनेवाला काया का सचमुच का गांधी निकल 
आया, इससे उसका पुण्य-कृत्य अगर हत्या का कृत्य बन गया, तो इसमें गोंडसे 
क्या करे ? गोडसे ने जो अदालत में वक्तव्य दिया, उससे भी साफ हो जाता 
है कि हत्या द्वारा उसने तो पुण्य-कतंव्य करना चाहा था । कानून हत्या समभे 
तो समभे और अपना काम करे । कानून ने अपने हिसाब से गोडसे को फांसी 
दे दी और गोडसे अपने हिसाब से शहीद होकर मर गया । 

गांधी-हत्या का कारण शायद इस तरह स्पष्ट हो जाता है । राज- 
नीतिक हत्या का औचित्य जब तक जन-मानस में रहेगा, ऐसी हत्या असम्भव 
न वनेगी । कारण, यह साधारण क्रोध या बदले के भाव से होने वाला कत्ल- 
खून नहीं है । यह तो वह है, जिसके बारे में दिमाग एक पृण्य-कृत्य का भाव 
बना ले जाता है । 

उस हत्या का परिणाम तत्काल तो यह हुआ था कि हिन्दूवाद का मूल्य 
गिरा था । पर हिन्दू-साम्प्रद्दायकता को तो अपने समर्थन का तके पाकिस्तान 
के जन्म में मिल जाता है । इसलिए गांधी-हत्या को बात पुरानी पड़ने पर हिन्दू- 
वाद का उदय रुक नहीं सका । काग्रेसी सरकार का काम भी कुछ उस ढंग से 
चला, जिसमे उस अभ्युदय को अवकाश मिला । पाकिस्तान और हिन्दुस्तान के 
सम्बन्धा का प्रभाव साम्प्रदायिक-भाव पर पड़े बिना नहीं रहता । उन सम्बन्धों 
के हृदय तक मीठे बनने की सम्भावना स्थिति-तकं के कारण ही बहुत अधिक 
नहीं रह जाती है। किसी एक ओर से, शायद भारत की ओर से ही, आशा हो 
सकती है कि राजनीति पूरी तौर पर मानव-नीति तक उठ जाये । तब तो तनाव 


शान्त हो सकता और पूरा सौमनस्य सम्भव बन सकता है। पर उसमें समय | 


लगता दीखता है । 
गांधी-हत्या का प्रभाव शुभ हुआ । दुनिया भर में, ओर पाकिस्तान में, 

|: के दिल हिल गये थे और गांधो-जीवन का सन्देश जैसे उनके मनों को 
हठात्‌ छू गया था । बेसी गहरी तितिक्षा फिर किसी कारण जागे, तो बात 
दूसरी है; अन्यथा जिस ढंग से चीजे चल रही हैं, उसमें खाई को पाटनेवाली 
कोई सम्भावना प्रगटत: दीखती नहीं है । 

जिन्होंने गांधी को मुसलमानों का दोस्त और हिन्दुओ्रों का दुश्मन माना, 
ऐसा मानकर खुद संशय-निवारण के लिए गांधी के पास नहीं आये और दूर से 
अपनी मान्यताओं को कट्टर बनाते चले गये, गोडसे को उन सबके मानस का 
खण्ड ही कहना चाहिए। | 

` किसी भी प्रकार के बन्दपन का समर्थन मेरे पास नहीं है। वाद 
स्वयं में एक बन्द भाव है और जिस शब्द के साथ लगता है, उसके अर्थ को भी 
कुछ बन्द बना देता है । राष्ट्वाद, जातिवाद, मतवाद में वाद के कारण राष्ट, 
जाति, मत आदि सब शब्द मानों कुछ कटकर अलग और संकरे बन जाते हैं 
सामान्व भाषा-प्रताह के वे नहीं रह जाते । अभी एक प्रगतिवाद शब्द चलता 
था । वह प्रगति सामान्य भाषा की नहीं थी, उसकी अपनी विशिष्ठ परिभाषा 
हो गयी थी । इस तरह वादपूर्वक राष्ट्‌ मानो कुछ बन्दपने 'एक्सक्ल्यूजिविज्म' 
को अपना लेता है । हिन्दू-राष्ट्वाद तो जसे उसको और भी सीमित घेराबन्दी 
दे देता है । हिन्दू शब्द में आरम्भ में कोई घिरा भाव नहों था । भारत-राष्टु 
या हिन्दू राष्ट उस समय एक अमुक लोक-जीवन का नाम था । भाज राज- 
नीति बहुत मुखर और प्रबल हो गयी है, तो उसने राष्ट्‌ की भौगोलिक सत्ता 
को प्रधानता दे दी है । वाद जोड़कर मानो उसे और भी ऐकांतिक बना दिया 
जाता है। इसलिए कल मिलाकर हिन्दू-राष्ट्वाद वह भाव देता है, जिसके लिए 
मेरे मन में तनिक भी स्प॒हा जग नहीं पाती है । 

किसी भी कार्य का कारण सदा द्विमुखी होता है। अद्वेत इसी द्वन्द्र 
द्वारा प्रकट और सिद्ध होता है । अर्थात्‌ आन्तरिक चेतना और वाह्य परिस्थिति 
इन दोनों दबावो के बीच में से घटना ओर क्रिया फलित हुआ करती है । 

राष्ट्र स्वयं एक राजनीतिक भाव और शाब्द है । शासन में उसकी 
आकांक्षा रहती है और वहीं से तत्सम्बन्धी प्रतिक्रिया भी जन्म लेती है । अर्थात्‌ 
विदेशी शासन ने भारत में राष्ट्रवाद के लिए कारण उपस्थित किया और 
उसको प्रबलता दी । भारत का स्वराज्य सामने आता दिखाई देने लगा, तो 
मुस्लिम राष्ट्वाद और हिन्दू राष्ट्रवाद की उत्पत्ति का कारण बन गया । जव 
शासन का सपना दूर था, स्वराज्य के भोग की कल्पना भी न थी, केवल उसके 
लिए बलिदान की बात ही ध्यान में आती थी, तब वह स्वराज्य हिन्दू-या- 

मुस्लिम नहीं दीखता था । उस समय दोनों ही, बल्कि सभी, बिना भेद-भाव के 
उसके लिए अपनी कुरबानी देने आगे आते थे । 
अपने बीच में ही हम प्रेम पाते हैं, जिसमें स्व में पर के लिए समर्पण 
का भाव होता है । साथ ही वैर भी पाते हैं, जिसमें .स्व में पर के नाश की 
इच्छा होती है ये दोनों भाव हमारे भीतर से आते हैं और बाहरी दबावों के 
अनुसार अदलते-बदलते हैं । राष्ट्वाद के जन्म में इन बाहरी दबावों को राज- 
तिक इतिहास में से खोजा-परखा जाता है। लेकिन चेतना के क्षेत्र में विनम्र 
धर्म-भाव, जहां आत्म-विसर्जन की प्रेरणा काम करती है, संस्कृति की सृष्टि 
करता है और सदर्ष कर्मभाव राजनीति की रचना रचता है । 
अग्रज जाति अंग्र ज व्यक्ति की तरह कोई एक घटक नहीं है। अर्थात्‌ 
जातीय अन्तःकरण जैसा कुछ स्पष्ट सामने नहीं है । पालिथामेण्ट को ही वह 
स्थान दे सकते हैं, या पालियामेण्ट के भी प्रतिनिधि रूप प्राइम मिनिस्टर को । 
तो यह भारत विभाजन लेबर-पार्टी के प्रधानमंत्री एटली के काल में हुआ था । 
उनके मुंह के शब्दों को या किसी भी दूसरे प्रधानमंत्री के मह के शब्दों को 
लिया जाय तो वहां सब भला ही भला दिखाई देगा । अर्थात्‌ सचेत मन ऊंची 
भाषा ओर ऊंचे हेतुओं को सामने रखकर काम किया करता है | उसके पीछे 
बहुत कुछ पड़ा रहता है, जो. शब्दों की पकड़ में नहीं आया करता और अव- 
चेतन कहा जाता है । इसलिए अंग्रेज जाति के हेतुओं को बांध देने का काम 
मभकों या किसी को करना नहीं चाहिए । एक भगवान्‌ ही है जो सब जानता 
है । 
इसीलिए यह घटना इतिहास में सिवा भारत के कहीं नहीं मिलती कि 
अंग्रेज राज हारकर हटा, तो भी एक अग्रज लाड माउण्टबेटन को इस देश 
ने स्वेच्छा से अपना पहला"'राष्ट्पति'वनाया । यह अचम्भा सम्भव हुआ गांधी के 
कारण । भारत का स्वराज्य-युद्र गांधी की अहिंसक नीति से जो लड़ा गया, 
उसका ही यह आश्चर्य जनक परिणाम आया । शासक अग्रज में कया अनिष्ट 
और कलृय काम करता रहा था, इसमें जाने की आवश्यकता नहीं है। हम सब 
अपनी छोटी-मोटी सम्पत्ति बनाकर स्वत्व-ग्े में रहा. करते हैं । सम्पत्ति और 
स्वत्व दूरता और छिनता है, तो सब अनुभव कर सकते हैं कि उस पर क्या 
बीतती है । उस स्वत्व-सम्पदा को बचाने के लिए हम जाने क्या-क्या तक और 
उपाय नही रच डाला करते ! वह सव खेल शासक अग्रज ने खेला हो और 
यक्तियाँ चली हां, तो कुछ भी असंगत और अनहोनी बात नहीं है । वह राग 
और मोह जाते-जाते भी न मिटा हो, स्वयं देश-विभाजन में भी वह काम कर 

बाद भी बह दुष्प्रवृत्ति छिपे-छिटके अपता काम. 
ही रही । उस सबके ऊपर यदि जातीय रूप में अग्रेज ने अपना पांव. 
` बापस खींचा और एक तरह स्वेच्छा से भारत को स्वराज्य दिया, तो इस 
'प्रदान' की अहिसक-पद्धति में अवश्य गांधी-नीति का प्रभाव रहा । यह भी | 
` स्पष्ट समझ लेना चाहिए कि उस नीति के कारण शासत-हस्तान्तरण में विधि... 
मन का सौन्दर्यं चाहे रहा, पर उस कत्य. और घटना की अनिवार्यता | 
में से नहीं बन आयी, वह तो सचमुच शक्ति में से ही फलित हुई । . 
अर्थात्‌ भारत देश में से वह शक्ति प्रकट हो सकी थी जिससे उसके राजनीतिक 
स्वराज्य को रोकना अंग्रेज के बस का नहीं रह गया था। उस शबिति के 
` प्रादुर्भाव का अभिन्न सम्बन्ध राजनीति'में गांधी-नीति के आविर्भाव से रहा, इसे 
किसी तरह इनकार नहीं किया जा सकता । गांधी इसीलिए महात्मा के अति- 
रिक्‍त समाज-शास्त्रियों और लोक-नेताओं के लिए अध्ययन और अनुगमन के 
विषय हो जाते हैं कि नीति ही उन्होंने नहीं दी, बल्कि शक्ति भी प्रकट कर 
दिखाई और शक्ति ही प्रगट नहीं की, बल्कि समग्र कार्यक्रम की एक संगत 
श्रृखला भी दी। केवल नीति से नहीं चलता, केवल शक्ति से भी नहीं चलता । 
तद्नुकूल ब्यवस्थित कर्म भी चाहिए। ये तीनों आवश्यक तत्व गांधी जी से 
मिळते गये | इसका यह परिणाम हुआ कि अंग्रेजों के अवचेतन में और भारत- 
वासियों के अवचेतन में भी कितना ही मेल चाहे पड़ा रहा हो, स्वराज्थ के 
आगमन की विधि अभूतपूर्व रूप से सुन्दर सद्‌भावमय रही ! 
2 . गांधी मागं द्रष्टा थे, आत्मनेता थे, राजनेता नहीं । राजकमं के लिए 
उनके निकट माध्यम बनी भारतीय राष्टोय कांग्रेस । तब कांग्रेस के अवचेतन 
में पड़ा हुआ जो कुछ था, वह रंग लाये बिना केसे रहता ? उस स्वराज्य के 
साथ मृस्लिम-हिन्दू-राज्यों को कल्पना बनी और उन कल्पनाग्रों पर नर-हत्या 
हुई ता भीतर पड़े हुए उस विष के कारण हुई, जिसको गांधी का अमृत काट 
नहीं सका था । काट इसलिए नहीं सका था कि आत्मिक गांधी को शायद 
हमने व्यर्थं किया था और राष्टीय और कार्मिक गांधी तक ही ग्रपने स्वार्थ को 
सीमित रखा था । उस सीमा के पार हमारे मन के जहर तक अमृत का प्रभाब 
नहीं पहुँच पाया, तो यह हम पर है कि चाहें तो उस प्रभाव को दोष दे, और 
चाहें तो अपने को, अपने स्वार्थ-राग को, दोष दे ले कि उसने हमारी दृष्टि 
को इतना ओछा और नेता के प्रति हमारे समर्पण को इतना अधूरा क्यों कर 
दिया ? ७ 

गांधी जेल में हैं, और एक वर्ष से ऊपर हो गया उनकी कोई सीधी 
आवाज हमें नहीं मिली है । कल एक बन्धु वर्तमान महापुरुषों को गिना रहे 
थे | गांधी को उनमें प्रथम रखने में उन्हें कठिनाई थी । जगत्‌ व्यवस्था में 
उनका कोई प्रकट दान नहीं दीखता । शेष नाम, जो उनकी गणना में आये, 
आज के युद्ध से सीधा सम्बन्ध रखने वाले पुरुषों के थे। 

उन भाई की कठिनाई आज के आलोचक की कठिनाई है । शासन 
के और युद्ध के मैदान से गांधी अलग हैं और बन्द हें । विश्व का भाग्य तय 
हो रहा है, देशों की सीमाएं बन मिट रही हैं और भावी व्यवस्था की दागवेल 
डाली जा रही है। यह सब गांधी को बिना लेखे में लिये हो रहा है। इससे 
क्यों न कहा जाय कि कमं के धरातल पर गांधी अनिवार्य नहीं हैं ! 

प्रकटत: यह सच है। युद्ध में दो ही पक्ष हैं। तीसरा कोई पक्ष नहीं है 
और यह युद्ध सम्‌ची मानवता का है। विश्‍व का भाग्य पलड़े में है और 
सभ्यता के अगले कदम का निणाय होना है । ऐसे समय जो किनारे पर है और 
इतिहास के मध्य में नहीं है, उसे विशव विचार को दृष्टि से शून्यवत्‌ ही सम- 
कना चाहिए । शत्रु भी विचारणीय है, मित्र भी विचारणीय है । पर जो यह 
है न वह, ऐसा व्यक्ति हिसाब में आने' योग्य नहीं ठहरता ' 

किन्तु युद्ध में असल में दो पक्ष नहीं हैं । युद्ध त्रिभुजात्मक है । तीसरी 
भजा मुखर नहीं है; किन्तु बही शेप दो की आधारमूल है । शायद वह भूजा 
नहीं है, भूमि है । उस भूमि पर रह कर ही दो लड़ते हैं। 

कहा जाता है कि लड़ाई में जमनी, जापान और इटली एक ओर हैं, 
ब्रिटेन, अमरीका, रूस, चीन आदि दूसरी ओर । भाव होता है कि वे देश लड़ 

हे हैं । पर युद्व-घोपणा उन देशों की सरकारों ने की है। देश के नाम पर 

वहाँ की सरकार को ही बोलने का हक है, यह ठीक है। लेकिन यह भी 
विदित हो कि एक देश की सरकार और उस देश की जनता, यानी शासक 
और शासित, राजा और प्रजा, पूरी तरह एक नहीं हाते हें । अनुशासन ओर 

कानून में वे एक हों; हृदय में और यथाथं में दोनों अभिन्न नहीं होते । इसी 
से सरकारें बदला करती हैं, विद्रोही शासक हो जाते हैं और शासक दण्ड पाते 
हैं । 

यह पक्ष अधिकांश अव्यक्त रहता है । वह असंगठित और गभित रहता 
है । उसके ऊपर से दल और वर्ग ही मुखर हुआ करते हैं। जब यह मूल पक्ष 
किसी गहरी व्यथा से उभार पाता है तब घहराकर विस्फोट फूटता है और 
देखते-देखते साम्राज्य ध्वस्त हो जाते हैं । 

ऊपर शासकों की लड़ाई है । उनको बल निस्सन्देह नीचे जन-सामान्य 
में से पहुंचता है। प्रजा ही लड़ती और लहू बहातो है । परिणाम में एक शासक 
गिरता, दूसरा उठता है। रक्त बहाकर शासकों में परिवतंन लाया जाता है । 
परिवर्तन से शान्ति आती है, फिर उस शान्ति के ऊपर होकर शासन चलता 
है, शासकों में फिर स्पर्धा होती और फिर युद्ध होता है ! और फिर प्रजा 
कष्ट सहने को आगे आती है ! ! 

सरकारें सब जनता के बल से पुष्ट हैं । क्या आज का लोकतन्त्र, या 
अधिनायकतन्त्र, या कया फिर पुराना छत्रतन्त्र-सबका अधिष्ठान जनता है । 
. जन वहाँ से आते हैं, धन वहाँ से आता है ओर अन्न वहीं से आता है । बड़े यद्ध 
उन्हीं के बूते, उन्हीं के हाथों, और उन्हीं की छाती पर लड़े जाते हैं । 

इस भाँति प्रत्येक युद्ध में दीखने में दो भूजाएं आती हैं, पर उन दोनों 
को तीसरी का सहारा है । वह तीसरी भुजा जो स्थायी है धरती में बिछ कर 
रहती है । श्रम उसका धन है, पर वह मक है क्योंकि व्यस्त है, ओर सहना 
उसका काम है । 

गांधी ? वह इस य॒द्ध में तीसरी भुजा हे । उनका जेल में होना प्रमाण 
है कि वह भजा सजग है । 

इस समय विश्व की राजनीति राष्ट्रीय नहा रह गई है । गांधी को 
भी राष्ट्रीय समझना भूल होगी । कांग्रेस राष्ट्रीय हो, गांधी मानवीय है। 
अन्तर्राष्ट्रीय शब्द फिर कूट राष्ट्रवादी नीतियों के चत्र का द्योतक है। गांधी के 
साथ वह भी नहीं है । अन्तर्राष्ट्रीय चालों के पार उसका शुद्ध मानव पक्ष है। 

देशों के लोग वह मानते हैं जो उन देशों की सरकारों ने उन्हें मानना 
बताया है । वे अपने हित को दूसरे के विरोध में देखते हैं; क्योंकि उन्हें ऐसा 
देखने की शिक्षा दी गई है । उन्हें अपनी रक्षा की चिन्ता है, दूसरे के आक्रमण 
का भय है, अपने स्वत्वों को लोभ है, विस्तार की आकांक्षा है--क्योंकि यह 
सब उनमें परम्परा से बोया गया है । 

पर क्‍या उन्हीं देशों में लोग नहीं है जो जानते हैं कि श्रम से धन 
उत्पन्न होता है, और लड़ाई में समय और सब बर्बाद होता है ? कया अन्दर 
ही अन्दर लड़ने वाले तक नहीं जानते कि दुनिया-हम सबकी है, और परमात्मा 
एक है, और मिल बाँटकर हमें रहना चाहिए ? हे. 

.. लेकिन वेर चेता दिया गया है और लोगों को अपने ही भीतर की 
बात सुनने का अवसर नहीं है । प्रकृत मानव के प्रतिनिधि होकर उसकी 
अन्तस्थ आशा आकांक्षाओं को वाणी देने वाले लोग हैं भी तो प्रचार के 
कोलाहल में वे अनसुने रहते हैं, या फिर उन्हें बलात्‌ चुप कर दिया जाता है । 

गांधी मानवता की वही अन्तस्थ वाणी है । उसे पहचान लिया गया. 
है । वह जागरूक है और मन्द नहीं होगा । बीच के राजकारण के चक्रों में भी 
वह नहीं घिरेगा । वह स्पष्ट और दृढ़ और ऊध्वं, जगा ही रहेगा । और उसे 
जेल में रोका जायगा तो यह कृत्य ही स्वयं उसकी जगह बोलेगा । 

अगामी विश्व-व्यवस्था की इस समय चर्चा है। लेकिन ब्रिटेन, अमरीका 
या किसी और देश का शासक, जो अपने राष्ट्रीय स्वार्थ की भाषा में सोचता 
और चलता रहा है, क्या विश्व-शान्ति और विश्व-व्यवस्था के सम्बन्ध में किसी 
दूसरी बुद्धि या वृत्ति प्रस्तुत कर सकेगा या व्यांपक दृष्टि से निणंय ले सकेगा ? 
आज अंग्रेज है, अमरीकन है, जमन है, जापानी है--वह कहां है जो आदमी है? 
सब अभ्यासी हैं कि अपने को इस-उस देश का मानें और बाद कहीं अंत में 
प्राकर अपने क! आदमी माने । वह व्यवस्था क्या विश्व-बन्धुत्व लाने वाली होगी 
जिसकी रचना में भाग लेने वाळा हर व्यवस्थापक अपने देश के स्वार्थ का प्रति- 
निधि हो ? क्या इस प्रकारः की मन्त्रणा बड़ी शक्तियों को और मजबूत और 
छोटी शक्तियां को पराधीन रखने का ही साधन न हो जायेगी ? क्‍या ऐसी 
परिषद्‌ में से शान्ति या समीचीन व्यवस्था आ सकेगी ? 

ऐसे समय गांधी ही है जा प्रकृत-मानव का पक्ष लेकर खड़ा है । क्या 
गांधी ने नहीं कह दिया कि हिसा से मिळने वाला स्वराज्य उसे नहीं चाहिये ? 
ऐसा स्व-राच्य जन-जन का स्व-राज नहीं होगा । आत्म-शासन नहीं, किसी-न- 
किसी रूप में वह पर-शासन ही होगा । कया गांधी ने हमेशा स्पष्ट नहीं किया कि 
उसका कमं देश के लिए; नहीं, मनुष्य के लिए है ; ओर वह राजनेतिक नहीं 
धामक हैं ? 

युद्ध जब यह शान्त होगा, देश आपस में निबट चुके होंगे, तब विजयी 
पक्ष को अपना हिसाब जनता के हाथां सौंपना होगा । या तो युद्ध के परिणाम 
स्वरुप साम्राज्य महा-साम्राज्य हागे और औसत मनुष्य दुगना जकड़बन्द होगा 

5 या फिर राष्ट्रीय स्वार्थं की भाषा में सोचने वालों को विशव-परिभाषा में रहने 
बालों के लिए जगह खाली कर देनी होगो। हर हालत में इस द्विभजात्मक युद्ध 
की विजयो भुजा को, अब नहीं तो फिर, शेष तीसरी भुजा से निबटना होगा । - 

यह तीसरी भजा निहत्थी है, क्योंकि उसके पास काम करने वाले दो 
हाथ हैं । दुःख उसका बल है । वह धरती से लगी हैं, क्योंकि इसी में से सब 
उठते और अन्त में इसी में आ मिलते हैं। सिर ऊंचा करके जो आज शासक 
बना है और धमक के साथ धरती पर पाँव रखता है, आखिर वह भी धरतो 
का है और उसी में आ मिलेगा । इसलिए इन धरती वालों का बल अहिसा है । 
कारण कोई उनसे पर नहीं है, सब अपने हैं । इसलिए उनमें वेर नहीं है, पक्ष नहीं 
है । वया इङ्गलेंड और क्या जर्मनी--ये अलग-अलग नाम तो काम चलाने भर 
के लिए हैं । धरती माँ को सब एक हैं । उसे इङ्गलेड-जर्मनी में भन्तर नहीं । 
दोनों लड़ते हैं, इसलिए दोनों भूल में हैं, क्योंकि दोनों धरती को उजाड़ते हैं । 
इसे तीसरी भुजा का एक ही धन, एक ही बळ और एक ही नियम है--वह है 
श्रम। ऊपर वालों के विलास के भौर बेर के सब खेल धरती से लगे लोगों के 
सतत श्रम पर चलते हैं । इस भज्ञा का धमं सहते रहना और मेहनत करते 
' रहना हे । 

गांधी ओर कूछ नहीं है, मानवता के इसी अन्तरस्वरूप का प्रतिनिधि 
है । वह मनुष्य जाति का अन्तर्मेन है, वाणी है, अंतर्ध्वनि है । उसे कचलकर लड़ा 
जा सकता है, उसको टाला जा सकता है, अनमुना किया जा सकता है । पर 
अन्त में उससे सूलटना ही होगा । उससे अपना हिसाब साफ किये बिना गति 
नहीं । इसमें कितने भी दिन लगें, पर होनहार यही है । 

बात कुछ बड़ी मालूम होती है । पर यह भूल है कि गांधी मर कर मर 
जायेगा । शायद अशरीरी होकर वह और प्रबलता से जीयेगा । स्वयं में लप्त 
और जनता के अन्तर्भात्रों में ब्याप्त होकर एक ऐसी शक्ति बन उठेगा वह कि यदि 
उससे पहले शासकों ते अपना निबटारा न कर लिया होगा तो फिर वह शक्ति, 
अप्रतिरोध्य ओर दुनिवाय, अटक न सकेगी ओर किसो की सनेगी भो नहीं । 
गांधी-पुरुष के हाथों जो संयत है, जनता को प्रकृति से मिलकर बही उद्धत और 
दुद्धष हो उठेगा।तबजान हो जाए थोड़ा है । जन-मन तब एक अन्ध वेग से 
उभरेगा । उस बाढ़ में क्या-क्या न तहस-नहस हो जायेगा, कहा नहीं जा 
सकता । 

पर वह संभावना शुभ नहीं हे । विवेक में से ही मुक्ति आयेगी । आवेग 
तो नवीन बन्धन की सृष्टि कर उठेगा । इसी से गांधी के जीवन के प्रभाव के 

दो पक्ष हैं । एक ओर उन्होंने लोक-चैतन्य को जगाया है, तो दूसरी ओर उसी 
के उफान पर छींटे भी डाले हैं। कहीं भी गर्मी को भड़कने नहीं दिया है। 
जब तक रोष की अग्नि विवेक की शान्ति बन नहीं गई है, गांधी ने उसे 
बांधा ही है। 
राजनीतिक वर्ग के लिए यह अनहोनी बात है । जिस शक्ति को चेता. 

कर राजनीति अपना काम चलाती है, उसी को अस्वीकार करके गांधी ने अपने. 
नेतृत्व का निर्माण किया है । क्रोध, स्पर्धा, द्वेष आदि भड़काकर सब कहीं 
राजनीतिक दल अपने को संगठित ओर सशक्त बनाते हैं । यहाँ अकेले गाँधी ने 

ऐसे सब दलों को विजित करके भी जीवित किया है। शासकों के लिए 
गांधी के प्रभाव का यह पहल बहुत कीमती है, यद्यपि राजनीतिक उस पर 
दंग हैं । | न्‍ 

| इस प्रकार जनता के साथ भभिन्न और उसका परम-प्रिय होकर भी 
गांधी. उसका शास्ता है। शासकों की भाषा में वह शासकों के साथ निबट 
सकता है | यह पुविधा गांधी के साथ ही सम्भव है। अन्यथा लोकनेता लोक- 
शासित भी होते हैं, ओर ज्ञांति चर्चा में वे विशेष सहायक नहीं हो सकते । 
गांधी पूर्णतया आत्म-शासित है, इसलिए वह सर्वोच्च शासक-कोटि का व्यक्ति 
है । शासकों और नायकों की मंत्रणा में गांधी सिद्धान्तवांदी नहीं जंचेगा । 
आधुनिक राजनेताओं से गांधी इसी जगह अलग है । वह प्रत्यन्त व्यावहारिक 
है और उंगलियों से काम करना जानता है । वह श्रमिक है और काम-काजी 
है । वह मृह्दे की बात लेता है और बौद्धिक घुमावों में नहीं पड़ता । वह 
आदर्श की चर्चा से काम की बात को अलग कर सकता है । अमरीकी बिल्सन 
की तरह आदशंवादी योजना में उसका बहकना, या उसको बहकाना, संभव 
नहीं है । वह स्वप्नदर्शी होकर भविष्य के लिए वर्तमान को नहीं टाल सकता, 
न स्वल्पदर्शी राजनीतिज्ञ को तरह वतमान के लिए भविष्य को कीमत में दे 
सकता है । 

उसकी नीति सीधी हे । अहिसा के लिए उसे चर्चा नहीं, चर्खा चाहिए । 

मानव के विषम सम्वन्ध भावना मात्र से सम और शुद्ध न होंगे, उसके लिए 
कर्म चाहिए । कर्म यानो श्रम । उत्पादक श्रम को केन्द्र मानकर हमें अपने 
लिए नवीन अथ-व्यवस्था का निर्माण करना होगा । इससे धन केन्द्रित न 
होगा । एक ओर दरिद्रता का प्रमाद और दूसरी ग्रोर विलास का आळस उससे 
समाप्त होगा । संगहीत धन सेश्रौरोमें देन्य औरसंग्रहाधिपति में दंभ बढ़ता है । 
इस तरह लोभ ओर द्वेप का चक्कर चल पड़ता है । तब अस्त्र-शस्त्र तैयार 

होते हैं, जिससे सम्पत्ति की रक्षा और बढ़वारी की जा सके । इस सम्पत्ति को 
मल में लेकर शासन-संस्था का जन्म होता है। अपने और प्रजा के बीच छोटे- 
मोटे सम्पत्तिशालियों और अधिकारियों की श्रेणी पैदा करके शासन अपने को 
अनिवार्य बनाता है । विभाजन हकुमत का मन्त्र है। ऐसी अवस्था आने पर 
श्रम की कीमत लगभग समाप्त हो जाती है और चाटुकारिता और चतुराई 
की कीमत बढ़ जाती है । श्रमिक दलित होता है और हुक्क़ाम के स्वार्थ में 
साधनभूत होकर श्रमहीन अपने लिए प्रभुता प्राप्त करता है । ऊपर के लोग तब 
समय काटने और खाना पचाने के लिए तरह-तरह के उपाय रचते हें और 
श्रमिक को पसीना बहाकर भी समय और खाना जुटता नहीं है। यह वेषम्य जीवन 
के प्रकृत मूल्यों को भूलाने से पैदा होता है और गांधी का प्रयत्न उन्हीं मूल्यों 
की प्रतिष्ठा है। 

गांधी के जीवन में कोई जटिलता नहीं है । वह सहज और स्पष्ट है । 
दूसरे की बुद्धि उस पर अपने लिए गोरखधन्धा रच सकती है, लेकिन उसमें 
उलझन नहीं है। उसका म्‌लभाव है श्रम और प्रम। श्रम के बिना प्रेम 
विलास हो जाता है, यज्ञ नहीं रहता । वह ऐसे श्रकृताथ भी होताहै।जो 
प्रेम भोग है वह श्रमहीन है और स्वार्थमय है। वही योग होकर कमं-रूप 
और परमार्थमय होता है। श्रम से चेतना स्वाधीन होती है और व्यवित 
निर्भीक बनता है । तब वह अपने को इन्कार करने की लाचारी में नहीं पड़ता 
और अपने भीतर के सत्य के स्वीकार में बाहरी किसी बलके भी प्रतिकार को 
उद्यत रहता है। ऐसा प्रमी, यानी अहिसक, सत्याग्रही होकर क्रान्ति का विधाता 
होता है । 

यह प्रकृत मानव-मान का पक्ष शासकों के विचार में कदाचित्‌ ही 
कभी उपस्थित होता है । वे दफ्तरों द्वारा नकशों और आंक-गणनाओं से मानब 
जाति की अवस्था का अनुमान जमा कर अपनो व्यवस्था किया करते हैं । जनता 
उनकी फाइलों में रहती है । उसके सुख-दु:ख के साथ उनके मन के आन्तरिक 
सूत्रों का विशेष सम्बन्ध नहीं होता । प्रकृत नहीं बल्कि मुखर पक्ष की ओर 
ही उनका ध्यान जाता है, ओर तब यातो लोभ देकर या दमन द्वारा उस 
चुप किया जाता है । इन शासकों की व्यवस्था में, अथवा युद्ध में, व्यक्ति एक 
अंक होता है और गणित के सूत्र से उन्नति नापी जाती है । 

दूसरी ओर भावुक लोग हैं जो. समक्ष के व्यवित में विश्व देखते हैं 
श्रौर वहीं अपने राग का केन्द्र वना बंठते हैं। यह राग द्वेष पर पलता है । 
अधिकांश जन इसी गणना में आते हैं ये ही फिर शासित होते हैं । 

इन दोनों वर्गों में समसामान्य रूप और सत्यरूप, शासकों में शासक 
ओर साधारणों में साधारण, हैं गांधी । जन-मन के साथ उन्होंने एकता सिद्ध 
की है । फिर भो उनकी दृष्टि जनता की अनेकता के पार कहीं ऐसी आन्त- 
रिकता पर है कि दायें-बायें असंख्य मरते हुओं, बिलखते हुओं, के बीच भी 
उनकी गति, या उनकी मस्कराहट, मन्द नहीं होती । वह निमंमों में निमंम है । 
शासक के समान बुद्धि की तटस्थता और भक्त के समान हृदय की सहज 
द्रवणता गांधी एक साथ स्वयं में दोनों का समन्वय, हैं । | 

गांधी अपने अकेले व्यक्तित्व में दोनों तटों के संयोजक हैं । आदर्श और 
यथार्थ, स्वप्न और श्रम, धर्म और राजकारण, और विइलेषण-संशलेषण । इससे 
इस युद्ध के अनन्तर जब कि विश्वशांति परिषद्‌ हो, या जगत्‌ व्यवस्था के 
सम्बन्ध में विचार हो, गांधी को उपस्थिति वहाँ अनिवायं है । गांधी न हुए 
तो उनकी नीति तो होगी ही। उस दृष्टि और उस नीति से अलग किसी 
दूसरी तरह मानव-ह्ति-साधन ओर स्थिर शान्ति का विधान हो सकेगा, यह 
सम्भव नहीं दीखता । ७ . | 

+ जीवन की गति स्थूल से सूक्ष्म की ओर है । सामाजिक जीबन की भी _ 
सार्थकता इसमें है कि वह जिस शक्ति से चलता और नियंत्रित होता है वह 
स्थूल कम रहे और उत्तरोत्तर सूक्ष्मता का आकलन करती जाय । सीको दूसरे 
शब्दों में यों कहें कि वह हिसा से आहसा की ग्रोर बढ़ती जाय । 

विज्ञान का विकास यही है । वह नई-नई शक्तियों का आविष्कार 
करता जाता है। हर नई शक्ति पहले से सूक्ष्मतर होती है। इसीलिए उसमें 
अधिक वेग और प्रभाव होता है । पहले ठोस भारपन में शक्ति को कृता जाता 
था । अर्थात्‌, शक्ति का अनुमान परिमाणा होता था । जिसका जितना वजन, 
उतना ही वह सशक्त । इसी को अंग्रेज़ी में 'मॉस' कहते थे। लेकिन यहाँ से 
आरम्भ करके विज्ञान बढ़ता ही गया है। भाप की शक्ति का हमने आविष्कार 
किया और उससे एक नये युग का अविर्भाव हो गया । उसके बाद विद्य॒त्शक्ति 
का हमने पता लगा लिया । उस कारण जीवन एक साथ तीव्र और विस्तृत हो 
गया । अब विज्ञान उससे भी सूक्ष्मता में उतर रहा है। जान पड़ता है मनुष्य 
के हाथ में उस कारण अमित सत्ता और विभृता आ जाने वालो है । चन्द्र-सूर्य 
और नक्षत्रमण्डल से अब पृथ्वीवासी मानव का सजीव संबंध पैदा हो जायगा । 
थोड़े दिन बाद लोग बहाँ आने-जाने लगेंगे और जो सीमा मनुष्य को अपने लिए 
अनिवार्य मालूम होती थी वह मिट चुकी होगी । वह भूवासी से प्रवासी और 
आगे सौर-मण्डल-वासी बन जायगा । सच ही ज़बतक मनुष्य असीम से अपने 
को अभिन्न नहीं पा लेगा, उसी प्रकार अनुभव और वर्तन नहीं करने लगेगा, तब 
तक वह चेन न लेगा और उन्नति करता ही जायगा । 

पुरानी धमं ओर अध्यात्म की भाषा में हम जानते थे कि शरीर से 
मानव ससीम हो, अन्यथा वह असीम है । आत्मा को ओर से वह अनन्त है, 
मुक्त है, निबन्ध है। चिन्तन ओर मनन की भाषा में, काव्यादर्श के रूप में यह 
मानते हुए भी अनुभव हम अपनी सीमितता का और स्वल्पता का ही करते थे। 
विज्ञान को हाथ में लेकर आज जेसे प्री यथार्थता और वास्तविकत! के साथ 

मनुष्य कह सकता है कि वह ब्रह्ममय है, ब्रह्माण्ड उससे भिन्न नहीं है, बल्कि 
पूरी तरह तत्सम है। पुरुष और परमेश्वर के बीच की एकता जो रहस्यवाद 
और इस तरह एक आदशंवाद का विषय थी, अब विज्ञान की भूमिका पर आ 
उतरी है। मनुष्य प्रत्यक्ष देखता है कि अणु में वही सब है जो ब्रह्माण्ड में है । 
दूसरे शब्दों में अणु स्वयं में कुछ है ही नहीं, जो इस चराचर ब्रह्माण्ड में 
व्याप्त है वह उस मूल शक्ति का अंकरूप ही है। 

विज्ञान की खोज जारी है कि वह मूल शक्ति है कया? यह खोज निरन्तर 
जारी ही रहेगी, कारण जाननेवाला स्वयं भिन्न जो नहीं है। ज्ञेय के रूप में वह 
आदिशक्ति सदा अगम ही रहनेवाली है । इसलिए उस अगम और अज्ञेय के 
प्रति ज्ञान की यात्रा अटूट चलती जायगी और उसमें से मनुष्य अनेक विकास 
और विस्तार पाता जाएगा । | 

तो यही अवस्था हमारे सामाजिक जीवन की है । आदिकाल से चलते 
चलते हमारा सामाजिक जीवन उस जगह तक आ गया है जहाँ यह 
पहचाने बिना हम रह नहीं सकते कि एक राष्ट्र के हृदय में कुशंका, भय या 
हिसा हो, और यदि उसका स्फुल्लिग फुटकर अन्तर्राष्ट्रीय क्षेत्र में आ पडे 
तो विश्व में प्रलय ही आ जायगी । राष्ट्ररूप में संगठित और एकत्रित मानव- 
समुदाय के भीतर सुलगती हुई हिसा का कण कितना भयंकर है, इसका अनुभव 
प्रत्येक को आता जा रहा है । अबतक हिंसक बल के आधार पर हम अपनी 
उलझनों को काटते आये हैं । जब राजनीनि-कुटनीति उलझ गई और आपस में 
किसी फंसले पर आ नहीं सकी, तो हम झट से लड़ लेते रहे हैं कि अच्छा, हो 
जाय फेसला - या तुम (सही ) या मैं । माना जाता रहा है कि जिसने दूसरे को 
हरा दिया, मार गिराया वह पक्ष सही था, दूसरा गलत था। इस निबेल की 
हार या प्रबल की जीत को हम प्रकृति का नियम मानते रहे थे । प्रकृति से आगे 
हमने सभ्य जीवन का भी अन्त में वही नियम स्वीकार किया था । आज तक 
वही नियम चलता आया है । उसी नियम के अधीन राष्ट्र-राज्यों में अब भी 
फौजें बन रही हैं और अस्त्र-शस्त्र तेयार किये जा रहे हैं । भारत कोई अलग 
देश नहीं है और वह भी उत सभ्यता के महारोग का अंग ही है । गांधीजी 
की बात दूसरी थी । वह रोग के भाग नहीं अपने में 'औषध' रूप थे । इसीसे 
उन्होंने अपने को राष्ट से अथवा राष्ट्-राज्य से अभिन्न नहीं माना, भिन्न भी 
माना । उस ज़माने में जब कि स्वराज्य की मांग बेहद तीव्र थी गांधी ने कहने 
का साहस रखा कि हिसा से मिलनेवाला भारत का स्वराज्य मुझे नहीं चाहिए । 
आगे उन्होंने बताया कि जो स्वराज्य हिसा के जोर से मिलनेवाला होगा वह 

` काम चल जाय तो भले चल जाय, भारत का काम उससे गहरा है, 
है । वह उसी स्वराज्य से सही तोर पर पूरा होगा जो अहिसा के बल से प्राप्त 
होगा और आगे भी अपने संचालन के लिए बल के रूप में अहिसा को ही. 
स्वीकार करेगा । | 
 जयहश्चद्धा गांधी की थी, कांग्रेस की नहीं थी । कांग्रेस राजकाजी संस्था 
थी और उसका दायित्व था कि अंग्रेज जाय तो वह देश का राजकाज हाथ में 
लें । देश की भांषा से आगे जाना उसे उपलब्ध न था । इसलिए यद्यपि काग्रेस को 
गांधी का आशीर्वाद था तो भी यदि वह उस श्रद्धा पर न चल सके, या न चलना 
ब चाहे, तो उसे दोष नहीं दिया जा सकता । 
- लेकिन यह स्पष्ठ है कि अहिसा के प्रवर्तन को धर्म के और नेतिकता 
के क्षेत्र से आगे बढ़कर समाज और राज्य केक्षेत्र में आना होगा । अगर राज्य 
और समाज की भूमिका पर प्रबळ का ही बोलबाला रहनेवाला है, निबंल समभे 
जानेवाले को भय में दब-सिकुड़कर ही रहना बदा है, तो यह हालत ज्यादा देर 
तक टिकनेवाली नहीं है । विज्ञान ने, हमारे अपने मस्तिष्क और अनुभूति के 
विकास ने, हमको परस्पर इतना निकट ला दिया है कि शरीर, संख्या, सेना. 
अ शस्त्र के बल का आधार हमें ही झूठा मालूम होने लगा हे । फिर उसका खतरा 
भी सामने आ गया है। उस आधार पर अब जीतनेवाला कोई बचेगा ही नहीं, 
त वह बल अन्त में स्वयं जितानेवाले को हरायेगा । वह बल आत्मघाती बल हे । 
र उसके सहारे जो उठंगा वह उसी के सहारे अन्त में मरेगा भी । इस तरह हिम्मत 
बाँधकर किसी समाज और राष्ट्‌ को उस बल के भरोसे के त्याग को संभव कर 
दिखलाना होगा । सामनेवाला नि.शस्त्र होना स्वीकार करे तो हम भी शस्त्र समाप्त 
करने को तैयार हैं--इस वृत्ति से तो हम चल ही रहे हैं सब्र चाहते हें कि हमें 
अस्त्रशस्त्र का प्रयोग न करना पड़े--सभी चाहते हैं कि ऐसी स्थिति बने कि 
अणुशक्ति से बम न बनाये जायें बल्कि वह विधायक और रचनात्मक कामों में 
आ सके । पर इस चाह के बावजूद बमों के अतिरिक्त और किसी काम के लिए 
अणुशक्ति खाली नहीं है और उससे भीषण से भीषणतम अस्त्रशस्त्र बनाने को 
होड़-सी लगी है। स्वयं इस होड़ से ही छोटे देशों को प्रकट हो जाना चाहिए 
कि सुरक्षा ग्रब मामूली बारूद वाले हथियारों पर निर्भर नहीं है, न वह सेन्य- 
संस्था पर निर्भर है वे देश आसानी से अपने सेनिकों में कमी कर रहें हैं जिनके 
पास आधुनिक शस्त्रास्त्र हें । अमुक संख्या में 'मेन-पावर (मनुष्य-शक्ति) मिल 

कर एक 'हासंपावर' (अश्व-शक्ति) बनती है और एक मशीन में असंख्य हार्स- 
पावर (ग्रश्वशक्रित) हो सकती है । इस तरह हजारों-लाखों आदमियों से एक 
मशीन बढ़ जाती है। जहां एक आदमी एक बन्दूक संभाल सकता है वहां एक 
दूरमारक अस्त्र की तुलना में हजार-लाख आदमी नगण्य हो जाता है । इस होड़ 
में मनुष्य अन्त में हारता है और पशु-पावर (अइत्रश्ञक्ति) जीतती है । यानी, 
मनुष्य को समाप्त करके पशु ही रह जाने को शेष रहता है । 

समाज का जीवन जिस शक्ति से चलता हो, अन्त में वही शक्ति 
कार्य संचालन और सुरक्षा के लिए राज्य के पास रह जाती है | यों अहिंसा 
राज्य की ओर से नहीं आ सकती । लेकिन यह भो सही है कि राज्य जितना 
हिसा के बल पर आधार रखेगा समाज में भी उस बल की उतनी ही प्रतिष्ठा 
होगी । | 

आज भ्रष्टाचार की बहुत शिकायत है । आदमी अनुभव करता है कि 
हाथ में हथकण्डा हो, कुछ तिकड़म हो, पहुँच हो, तो समाज में नीचे से ऊंचे की 
ओर उठा जा सक्ता है । पाव में अगर सिर्फ़ भलाई है, परिश्रम है, नेकनीयती 


है तो इन चीजों के भरोसे नीचे ही रहकर संतोष मानना होगा । यदि समाज . 


की हालत यह है कि नेक और परिश्रमी नीचे रह जाता और चत्र-चालाक 
ऊपर चढ़ जाता है तो यह अवस्था पुलिस और न्यायालय के जरिये संभल नहीं 
सकती । राज्य को पहचानना होगा कि यह संकट व्यवस्था का, तंत्र का नहीं 
है, मूल्य का ही संकट है । डिमाक्रसी या जनतंत्र जो मतसंख्या को प्राप्त कर 
निश्शंक हो जाती है, जनमत के दावे पर ही जनमत से मुक्‍त और स्वतंत्र हो जाती 
है, अन्त में तानाशाही को आवश्यकता को प्रकट कर आतो है। यही कयो, स्वयं 
वह तानाशाही होती है ॥ इसमें ब्यक्ति और उसका चरित्र गोण हो जाता है-- 
समूहता को प्रधानता मिल जाती है । गुट होना चाहिए, फिर उसका स्तर 
चाहे कुछ भी हो, बत आपका स्थान समाज और राज्य में बनता चला जाता 
है । यदि समाज-जीवन के चलन और नियमन का मूल्य यह दल एवं गुट-संगठन 
हो जाय तो क़ानून और उपदेश क्या मदद कर सकता है ! 

गांधीजी के काम का निशाना वही था । वह मूल्य-परिवतंन चाहते थे । 
राज्य-परिवतंन तो अपने-आप में कोई बड़ी चीज ही नहीं है । उसको क्रांति 
समझना धोखा खाना है । इतिहास में ऐसे धोखे लोगों को बहुत मिले हैं । राज्य 
क्रांतियां हुई हैं और तत्काल बाद उनसे निराशा हो चली है । गांधीजी ने इन 
कशल राजनीतिक मानस रखकर चलने वालों को बताया कि वे धोके में न रहें, 
न धोखा दें । राजनीतिक शब्दावली के हेरफेर से यथार्थता बदल नहीं जाती 

इससे उस शब्द-जाल की माया में समय उतना न दें । कारण, वह समय 
छल में जाता, छल का बातावरण रचने में लगता है। हाथ के से मंच का का महत्व का 
बन जाता है । तब जीवन में विषमता न आए, मुसीबत न बढ़े, तो क्या हो । 
ऐसा होना तो स्वाभाविक ही हो जाता है । गांधीजी से इसलिए राजनीति में 
` रचनात्मक पक्ष का उदय हुआ । मंच पर बोलने से ज्यादा हाथ की मेहनत को 
महत्व मिला । राजनीति में एक नये प्रकार के नेतृत्व का उदय हुआ । यह 
व्यक्ति सीधा-सादा था, उसकी अपनी जरूरतें कम थीं । इसके पास पैसा नहीं 
होता था । मामूली खचं में उसका काम हो जाता था । नीचे आदमी के समकक्ष 
होकर चलने मे वह गौरव मानता था । बह तीसरे दजें में चलता था । मामूली 
से मामूली घर में रहता था --नौकर रख नहीं सकता था । सब काम सफ़ाई 
धुलाई का अपने हाथ से करता था और यह आदमी समाज में आदर पाता था । 
उसके कारण सादगी, संयम, त्याग अपरिग्रह का मूल्य समाज के शरीर में रचता 
जाता था । देखा जाता था कि सद्गुण ऊपर आ रहा है, दुग्‌ंण स्वयं दब रहा 
है । अपराध की संख्या उससे अनायास कम होती थी और उपद्रव उत्पात उतने 
न होते थे । विद्यार्थी-समस्या, यूनियन-समस्या इतनी विकट न थी ।नधनिक 
की ऐश्ब्रयं-समस्या उतनी दीखती थी । जीवन में उत्साह, उत्कर्ष काम करता 
था । स्पर्धा की काट की जगह सहयोग की मिठास थी । वह हालत आज नहीं 
है । तंत्र तो बहुत फेल गया है--सरकारो कर्मचारियों की संख्या कई-कई गुनी 
हो गई है । कानून भी सख्त बन रहे हैं। कोशिश भी भ्रष्राचार को मिटागे की 
पहले से जोरशोरसेकोजा रही है । पर फल दइशष्न नहीं हो रहा है तो इतरीलिएक्रि 
रोग गहरा है--सामाजिक मूल्यों में विषमता आ गई है । 

उन्नति में अनिवार्य गभित देखा जाएगा कि वह स्थूल से सूक्ष्म के मह- 
त्व की ओर जा रही है । मनुष्य को उन्नति की जाँच आखिर कया है ? वह 
यही तो है कि उसके सम्बन्ध दूर-पास कितने विस्तृत और सामंजस्य पूण हैं । 
धन की बहुतायत से तो सीधे मनुष्य की सफलता को नहीं नापा जा सकता । 
धन सफलता का लक्षण इसलिए है कि वह आदमी की सामाजिक साख का द्योतक 
हैं। यदि धन हो और साख न हो, तो वही धन काटने लग जाता है। मनुष्य के 
बारे में जो सच है वही देश के बारे में भी सच होना चाहिए । देश का बढ़ा- 
चढ़ा उत्पादन उसका बल है, अगर उसकी साख भी बढ़ी-चढ़ी हो । भारत 
देश को अवश्य गौरव प्राप्त है कि उससे आशाएं ऊंची हैं । इस संदर्भ में उसकी 
पंचवर्षीय योजना के अधीन उसकी व्यायार-नीति को सफल गिना जाएगा । 
लेकिन उसकी आन्तरिक साख निरन्तर कच्ची पड़ती जा रही है ! 

मैं यह मानने की ग्रनुमति चाहता हूँ कि भारत की अन्तर्राष्ट्रीय साख 
ऊंची इसलिए है कि वहां हमारी नोति भरसक न्याय और और अईहिसा के प्रति. 
तत्पर रही, भान्तरिक साख यदि ऊंची उतनी नहीं कही जा सकती तो उसका 
कारण भी यही है कि वहाँ वह उतनी स्वच्छ नहीं रही । वंदेशिक सम्बन्धो में 
हम गृटबन्दी में नटीं आये हैं । आन्तरिक सम्बन्धों में हम गुटवन्दी से बाहर 
श्रौरऊपर नहीं जा रहे हैं । 

सहयोग और स्नेह के सम्बन्ध किस को प्रिय और मान्य नहीं हैं । लेकिन देखते 
हैं कि सम्बन्धों में स्नेह और सहयोग का माप रखना आसान नहीं हो पाता-- 
अर्थात्‌ यह केवळ भावना का प्रश्‍न नहीं है । उस में स्थिति ओर परिस्थिति 
का हाथ रहता है । इसीलिए गांधीजी नतिक और आध्यात्मिक भूमिका पर 
कहीं ऊचे नटीं बने रहे, बल्कि यृद्धात्मक और राजनीतिक भूमि पर अधिक कमं- 
शील दिखाई दिये । इन गांधी को लोगों ने कर्मवीर कहते से आरम्भ किया । 
लेकिन आगे जाकर दीखा की वहं महात्मा अधिक है-कमं से अधिक उनकी 
महत्ता आत्मा में है । अर्थात्‌ दूसरे सन्तों और महात्माओं से उनमें यह अन्तर 
था कि उन्होंने एकांत मन और भावना पर ही ध्यान को केन्द्रित नहीं किया, 
बल्कि उनके अनुबन्ध और सन्दर्भ को, स्थिति और परिस्थिति को भी आध्यात्मिकता 
का संस्कार देते जाने की सावधानी रखी । 

गांधीजी की आध्यात्मिकता का यह पक्ष अत्यन्त बज्ञानिक है। समाज-नेता 
ओर नेताओं के लिए वह बहुत ही विचारणीय और मननीय होना चाहिए । 
परिस्थिति में क्रांति लाने की बात नेताजन करते हैं और उसी प्रयत्न में लगे रहते हैं । 
वे कछ कर जाते भी हें। लेकिन फिर इतिहास द्वारा भुला दिये जाते हैं । कारण, 
म्यां में वे तनिक भी परिवतंन नहीं कर पाते । दूसरे, वे लोग भी हैं जो सूक्ष्म में 
अर्थात्‌ मत्यां के क्षेत्र में काम करते हैं । ऐसे दार्शनिक ऋषपि-मनीषी पुरुषों को 
याद रखा जाता है, लेकिन पुस्तकां और शब्दा में अधिक । अपने समय के दीन- 
दुःखी त्रस्त जनों के प्रति वे कुछ नहीं कर जाते, वहां वे असमर्थं और नगण्य ही 
बने रहते हैं । गांधी का ध्यान मृत्यों में रहा, साथ ही परिस्थितियों की नब्ज 
पर स उनका हाथ नहीं हट पाया । वहां से उन्होंने एक नई अर्थ-रचना और 
समाज-रचना का दर्शन दिया । 

जव हम उस सहयोग, स्नेह और सत्याग्रह की शक्ति से ही समाज 
के काम चलाने का आग्रह रखेंगे तब देखेंगे कि एक नवीन प्रकार की राष्टू-नीति 
और राष्ट्रीय अये-नीति हमको प्राप्त हाती है । आज राष्ट्‌ आपस में एक कटीली 
रेखा बींच में डाळ कर अपनी सुरक्षा बांधते हैं । इस तरह पड़ोसी राष्ट के 

सम्बन्ध में स्पर्डा और शंका छूट नहीं पाती । सीमा-रेखा के दोनों ओर चौकी - 
पहरा रखना पड़ता है । व्यापार भीं इसी नीति के अधीन चलाया जाता है । 
हर राष्ट्‌ आयात घटाने और निर्यात बढ़ाने की भाषा में सोचने को लाचार 
होता है । तब उसको अर्थनीति विदेशी मुद्रा से इतनी जुड़ जाती है कि उत्पादन 
का उपभोग से सम्बन्ध टूट जाता है । यानी, आवश्यकता के हिसाब से हम 
उत्पादन नहीं करते, बल्कि मुद्राजेन के हिसाब से करते हैं । ऐसे चलकर सारे 
देश की अर्थनीति औंधो और उल्टी तक बन जाती है। तब निपट गरीबी और 
घोर ग्रमीरी दोनों साथ-साथ चलती देखी जाती हैं । उत्पादन अधीन आ जाता है 
सुरक्षा की आवश्यकता के । तब जी-तोड़ मेहनत करनेवाला किसान भूखा रह 
सकक्ना है, बन्दूक चलाने के सिवा कुछ न करनेवाले सेनिक के लिए हर किस्म 
की सुख-सुविधा का सामान सजा रहता है ! 
जब तक हम अपनी रसोई का काम लकडी-कोयले से चलायेंगे तब 
तक वहां धुआं भरे, तो हम किसो से शिकायत नहीं कर सकते । वह डिमोक्रेसी 
या जनतंत्र जो जन-मन से अलग सिर्फ गिनती के जनमत से अपना काम चलाती हें, 
बार-बार पुलिस और फ़ोज की ज़रूरत में पड़े तो इसमें कुछ अनहोनी बात नहीं 
हुँ । सच्चे जनतंत्र की बुनियाद गहरी चाहिए । केवल मख्या-बल की नही, 
बल्कि नेतिक बल की । मत की नही, विशवास की । गणना की नही, श्रद्धा की । 
ऐसे जनतंत्र में शासक उत्तरोत्तर सेवक होता जायगा । शक्ति, जिससे काम 
होगा, स्पर्धा से दहकती और भभकती हुई नही होगी, बल्कि हादिकता से स्नि- 
ग्ध ओर मधुर होगी । उसमें से धुवाँ नहीं निकलेगा । गुटबन्दी कम होगी और 
आधार जीवन के असल मूल्यों का अर्थात्‌ स्नेह और सेवा का होगा । तब सम्बन्धों 
में तनाव को जगह सद्भाव बढ़ेगा और वह केवल व्यक्तिगत क्षेत्र में नहीं बल्कि 
अन्तर्देशीय क्षेत्र तक में । तब माना जायगा कि गांधीजी को हमने शब्द से नहीं 
कमें से भो मान दिया है। ७ 

गांधीवाद और साम्यवाद 
ङ 


आपका सवाल है कि कया कभी होगा कि कोई शोषित न होगा और 
इसलिए शोपक न होगा ? कोई अधिपति न होगा और दास न होगा ? यानि 
सब बरावर होंगे ओर सब में सद्भाव और प्रेम भाव होगा । और क्या ऐसा 
गांधीवाद से हो सकेगा ? 

तो मेरा ख्याल है कि नहीं, ऐसा गांधीवाद से नहीं हो सकेगा । क्योंकि 
ऐसा किसी वाद से नहीं हो सकता । वाद से काम नहीं होते, सिर्फ शब्द बनते 
है ! गांधी ने खुद गांधीवाद से काम नहीं लिया । यानि गांधीवाद से जब ऊपर 
की वात पूरी नहीं हो सकेगी, तब यह न समझा जाय कि साम्य के या समाज 
के किसो दूसरे वाद से इस काम को पार डाला जा सकता है। 

यहाँ यह भी बात ध्यान रखने की है कि शोषक या शोषित अमुक व्यक्ति या 
वर्ष नहीं होता । जैसे मध्यवग के औसत आदमी को बात लीजिये । दो सो. 
ढाई सौ रुपए मान लीजिए वह कलरको में कमाता है। घर पर उसके महरी 
वतन मांजती है, और सफाई के लिए महतर आता है। यानि एक तरफ वह यदि 
शापित है, तो दूसरी तरफ शोषक भी है। एक ओर से दबता है, तो दूसरी 
ओर से दबाता है। सबका यही हाल है। ओर-छोर की कल्पना ही की जा 
सकती है । उन ओरों-छोरों पर बैठा हुआ कोई ग्रमुक आदमी नहीं है। यानि हर 
आदमी ग्रपनी जगह पर शोशित है और शोषक है। शोषण समाज के शरीर 
में व्यापा हुआ रोग है। अमक ब्यक्ति या बगे में इसे मूतं बना देखने से हमार 
समझ को चाहे कुछ सुभीता हो जाता हो, लेकिन बह वज्ञानिक-यथार्थ दृष्टि 
न कहलाएगा । 

अधिकांश होता यही है। मान लीजिए मैं हजार रुपए मासिक खर्च क 
जिन्दगी वित्ताता हुं । मुभे यह जिन्दगी चुभती है, क्योकि इस दिल्लो में दो. 
तीन-चार-पाँच हज़ार रुपया महीने के मयार पर भो जीने वाले लोग हैं। मै 
अपने को शोषित अनुभव करता हूँ, ओर शोषण दूर करने के शोर में शामिल 
हा जाता हूँ । इस छए दृश्य दीखता है कि सब हाकि) शोषण दूर करने के शोर 

ह में शामिल हैं । वे कपट नहीं करते बल्कि सचधुच अनुभव करते हैं कि शोषण 
 चक्रसे वह बाहर नहीं हैं । मैने केन्द्र के एक मिनिस्टर की दु.ख-गाथा उसके मुंह 
से सुनी है। उसे अपना वेतन काफी होना चाहिए था । किर भी हँसियत रखनी 
पढ़ती थी । परिणाम कि हर महीने उस पर कर्ज चढ़ जाता था । 

सारांश कि समाजवाद या गांधीवाद वाद के रूप में दल वनाने का 
आधार देते हैं, अन्यथा वे हमारी विशेष सहायता नही करते । साम्यवादी आज 
कह सकता है कि हुकुमत गांधीवादी है, क्योंकि मंत्री अधिकतर गांधी टोपी 
लगाते हैं । इसलिए उस साम्यवादी को यह लग सकता है कि गांधीवाद शोषण 
को दूर तो करता ही नहीं, बल्कि भावना का लेप देकर उसे और कायम करता 
है । खदर अर्थात्‌ शोषण । 

साम्यवादी अगर ऐसा कहे ता हम उसे समझदार नहीं कहेंगे । ऐसा 
अगर वह कहेगा तो तभी जब साम्य के वाद की उसकी नासमझी ने उसका समझ 
को छा लिया होगा । 2 

असल में घट-बड़पन श्रौर छुट-बढ़पन तो रहने वाळा है । रूस में स्टालिन 
की हाजिरी में अगर एक से अधिक कार रहती होंगी, तो क्या जब तक उस 
देश में हर ऐरे-गरे के पांस कार न हो तो कया हम यह कहें कि वहाँ वेपम्य 
का वाद है और साम्य का निषेध है । साम्यवाद को यह समझने में कठिनाई 
नहीं होती और न होनी चाहिए कि स्टालिन के पास दर्जनों कारों का सुभीता 
हो सकता था जबकि उसी देश के लाखों-करोड़ों को कार की सवारी तक नसीब 
न हो । ऐसा होना बड़ी बात नहीं है ।पर सिफ इस ऊपरी बात में से वारतविकता 
और यथार्थता को सीवे नहीं समभा जा सकता । ऐसी समझ भोली और भूल 
भरी है । यानि समस्या को श्रोवर-सिम्पलीफाइड “बेहद सीधा बनाकर देखना 
गलत होगा । 

यहाँ मुझे प्रतीत होता है कि साम्यवाद में समाजव्यवस्था के सुधार का 
हल बेहद सीधा है । ऐसा सीधा जसे गुणा-भाग का गणित । बसदेर इतनी है कि 
संगठन कंसे किया जाय । और ताकत हाथ में लेकर तख्ता कसे 
पलट दिया जाय ! फिरतो सब साधन और सब उत्पादन एक अधिकार 
में होंगे और वहाँ से सबमें यथानुपात सम वितरित कर दिये जायेंगे । किसी के 
पास ज्यादा नहीं हो पाएगा । इससे स्पष्ट है कि सबके पास काफी हो जाएगा । 
अपना किसी का कुछ न होगा ओर सब सबका होगा । इसलिए कठिनाई न 
होगी और कमी न होगी । और इन दोनों अभावों के कारण, यानि तृष्णा और 
आपाधाषी की घृत्ति के कारण जो दूसरी आधि-व्याधि उपज आती हैं--वे न 

होंगी । मानव समाज देव समाज होगा और धरती स्वगं होगी । 

इस नक्शे में कहीं कोई चुक नहीं है । सिफ़ एक अटक है । वह यह कि 
कुछ काल के लिए समाज की सत्ता-प्रभुता के प्रतीक के रूप में एक संस्था आवश्यक 
रहेगी । वह स्टेट अर्थात्‌ राज्य । यह संस्थान स्वयं में कुछ न होगा, सर्वहारा 
का प्रतीक भर होगा । सर्वहारा अर्थात्‌ जनता, अर्थात्‌ सभी जन, सिर्फ उन 
गिनती के लोगों को छोड़कर जो अपने को कुछ अलग और बड़ा समभते आए 
हैं और अहमवादी हैं । अहम्मन्यों के लिए वह सहारा की स्टेट कठोर और 
निमंम बनेगी । इस तरह अपने बाहर और अपने भोतर के तृष्णावादी, दूसरे 
शब्दों में पूंजीवादी, तत्वों के प्रति निमंम और निठुर बने रहकर यह संस्था शेष 
के प्रति अत्यन्त ममतामय होगी और समस्त विश्व में और मानव जाति में 
प्रीति का संचार करेगी । 

प्लोरेतारियन डिक्टेटरशिप फिर स्टेटलेस सोसाइटी की अवतारणा में सिर्फ 
एक बीच की मंजिल है । धीरे धीरे यह संस्था अनावश्यक हो कर स्वयमेव 
विघटित होती जायेगी । 

इस तत्वदशंन और कार्यक्रम के अनुसार कुछ देशों को शासन-व्यवस्था 
में उलट फेर हुए । शायद यह हाल की बात समझी जाय और इतना अन्तर 
न दीखे कि उस परिवर्तेन के परिणाम पर निर्णय के साथ कुछ कहा जा सके । 
तो भी फल सामने है, और उससे विचार के लिए सामग्री मिल सकती है । 
कुछ लोग उस फल से अनाइवस्त हैं और घबराते हैं । दूसरे कुछ उधर आशा 
ओर आकांक्षा से देखते हैं । 

सभी तरह के लोग हैं । इन दोनों तरह के हैं और इनसे अलग दूसरे 
भी बहुत हैं जो न उधर आकांक्षा से देखते हैं न भय से बल्कि वे एक अपनी 
विशिष्ट श्रद्धा रखते हैं । राजकीय दृष्ट से भ्रन्तराष्टीय क्षेत्र में भारत निष्पक्ष 
देश है। दुनिया का राज-प्रकरण मुकाबिले की दो शक्तियों में बॅट गया है और 
उनके बीच तनाव है । समभा जाता है कि युद्ध होगा तो इसी तनाव के टूटने 
या फट पड़ने से होगा । अत: शान्ति का प्रश्‍न जसे इन दोनों महाशक्तियों के 
आपसी राजनयिक समझौते के हाथ का प्रश्‍न बन बेठा है । 

इस व्यवस्था में क्या तीसरा भी कुछ है ? क्या कहीं तीसरा आयाम 

तीसरी शक्ति है ? कया इनसे भ्रन्यत्र कहीं कुछ संभावना है ? कोई सहारा 


er 


ऊँ 


© ? 
है? 

कुछ विचारशील मानते हैं कि नंगी शक्तियों के आपसी तनाव या बनाव के 
हाथ ही मनुष्य जाति का भविष्य नहीं हो सकता है। यह तो केवल संगठित सत्ताएं 

जय मानव जात के नाम पर बालन का अवसर वा भर ह, ॐ" १८. 
वात्मा का स्वर उनके साथ नहीं है । वह अंतर-व्यथा गम्भीर है, गहरे में है। वह 
सांस्कृतिक स्वर राजनीति के घमसान में सुन नहीं पड़ता है, इसलिए वह नहीं 
है या बेकाम है, ऐसा समझना खतरे की बात होगी । राजसत्ताएं अन्त में 
मुट्ठी भर लोगों को ही हैं, मानव-जाति असंख्यक है । वे मुट्ठी भर लोग 
अलबत्ता संगठित हैं। इसलिए सब कहीं व्यवस्था, वितरण और विनाश के साधन 
उन्होंने हथिया रखे हैं। लेकिन नित्य प्रति अपने श्रम के पसीने से वस्तुओं का 
उत्पादन करने वाले श्रमीजन और प्रजाजन की इतनी अधिक बहुतायत है कि 
यदि वे जग जायें और सहयोग और आत्मानुशासन की कला सीख जायें तो 
जान पड़े कि व्यवस्थापक के हाथ में चतुराई के सिवा कारगुजारी नहीं थी । 
कारीगरी तो सब उनके अपने पास है, इसलिए शक्ति का स्रोत और सुख-शान्ति 
का मार्ग भी उनके अपने अधीन ही है । तो नैष्ठिक दृष्टि उस ओर देखती है, 
अत: श्रम की प्रतिष्ठा में और श्रम के स्वेच्छित अंगीकार में उसकी श्रद्धा है । 
निष्ठा के लोग उस दिशा में तीसरे मार्ग की सम्भावना मानते हैं । 
भारत का स्वतन्त्रता प्राप्ति का प्रयोग भी इतिहास में औरों से भिन्न 
रहा है। सन्त-महात्मा तो सब देशों और सब कालों में हुए हैं, किन्तु ऐसे राजनेता 
को इतिहास कम जानता है जो सन्तोपम नीति से अपने राजप्रकरण को चला 
कर देश को आजादी तक ले आए हों आजादी । युद्ध के बिना और रत्रतपात के 
बिना नहीं मिलतो । इस नई तरह के महात्मा राजनेता ने मुद्ध भी किया और 
रक्तपात में से भी वह गुजरा । लेकिन उसकी अपनी ओर से युद्ध वह था जहाँ 
दुश्मन को प्यार किया जाता है और जो निहत्थे होकर लड़ा जाता है । जहां 
खनं बहता है तो इस शर्त के साथ कि दुश्मन का खून एक बूंद भी नहीं गिर 
पाएगा । मनचाहा खून अपना और अपनों का खुशी से बहने दिया जाएगा। 
एकाएक गांधी का वह तरीका भावुक आदशेवाद का मालूम होता है । 
बौद्धिक को लग सकता है कि उसमें वज्ञानिक विचार को रीढ़ नही है । वह 
आथिक और सांसारिक पर्याप्त नहीं है, बल्कि आध्यात्मिक और नेतिक ज्यादा 
है । लेकिन अ्रब उस गांधीयुग के बीत जाने के बाद लगने लगा है कि महात्मा 
का करिश्मा कहकर उसको टालना जल्दी करना होगा । वह सिर्फ शगूफा न 
था बल्कि उसके अन्दर कारण-कार्य-परम्परा की एक अबाध्य श्प खला थी । 
लोग उधर इससे अब देखते ही नहीं हें, बल्कि अध्ययन के लिए उसमें गहरे भी 
उतर रहे हैं । 
गांधीवाद कहकर उसको पुकारना ठीक नहीं होगा । वह वाद सधी-बंघी 

चीज हैं। उस कारण वह चाकस आर साक भा बालता ह | न> ६६१४४ हे 
के कारण सीधी और साफ लकीरें पहने रहता है । गांधी जीवन की यथाथताए | 
गहरी थीं और गहरी हैं। वाद से वे ज्यादा है । इसीलिए किसी वाद से उसे 
बहस नहीं है, और हर वाद के लिए वहां स्वागत और आशीर्वाद है। वह जीवन 
बात पर नहीं काम पर जोर देता है । इसलिए वाद उसके लिए सब एक-से 
सही और एक-से गलत हो सकते हैं वह विचार ज़िन्दगी के सोत से तल 
तक जाता है । इसलिए निरे बौद्धिक का उस पर स्वत्व और प्रत्यय नहीं जम 
पाता । 

उसमें चलने और करने पर ज़ोर है । उसमें श्रद्धा की मांग है । इसलिए 
साध्य पर बहस कम है,साधन की सावधानी अधिक है। साधन में विग्रह है,तो | 
परिणाम में संग्रह नहीं आ सकता । युद्ध में से शान्ति नहीं आ सकती । स्टेट 
की शरण जाने से और उस पर मानव को बलि देते चले जाने से स्टेटलेस 
सोसाइटी नहीं आ सकती । यहा यह सीधा सच सदा के लिए समझ रखने को 
कह दिया जाता है । इसमें विशेष झमेला नहीं है ओर यह आम आदमी की 
बात है । बुद्धि झमेला रचती है, लेकिन आम किसान सहज श्रद्धा से जानता 
है कि बोया जो जाता है फल में वही आता है। आरम्भ स्वयं से है और पर के प्रति 
है, इस स्व-पर की समंजसता में से ही समाज बनता है । र्व-त्व-से ओर पर 
के प्रतित्व से स्वतन्त्र होकर कोई समाज की कल्पना नहीं बनती । इसलिए 
समाजका वाद स्व के संस्कार ओर भाव-प्रेरणा की शुद्धि से अलग होकर एक 
व्यर्थवाद का जंजाल ही हो जाता है। 

यहां तक तो बात पुरातन अध्यात्मवाद और निवृत्ति-वाद से मिलती- 
जुळती लगेगी, जिसको सब्र लोग जानते हैं। धामिक लोग उसको लेकर बैठे 
रहें हैं और अपने लिए सुख सविधा जुटाकर शेष के देन्य-दारिद्रय के प्रति 
विमुख बने रहे हैं । लेकिन गांधी की आत्म-शुद्धि किसी एकान्त में नहीं सिद्ध 
हुई थी । ईशवराराधना के उपकरण, माला-कण्ठी, से अधिक ग्राग्रह उनका चख पर 
रहा । चर्खा जिससे रूई का सूत बनता है, जिससे फिर कपड़ा बुनता है । यानि 
जपन-मनन नहीं जो अपने आप में रहकर सम्पूर्ण हो जाता है, बल्कि कमं-श्रम 
जिसमे दूसरे के साथ रिश्ता बनता है। वस्तुओं के उत्पादन, वितरण और आदान- 
प्रदान में योग जिनसे सामाजिक सम्बन्ध बनते हैं और उनके संगठन का निर्णय 
हता है । गांधी का अध्यात्म उस सबसे दूर नहीं रहा । मानो मानव-सम्बन्धों 
का यही क्षेत्र था जहाँ उनकी अर्थनीति और राजनीति, धर्मनीति ग्रौर समाज- 
नीति अभिन्न अखंड भाव में रची जाती रही । 

अर्थात्‌ प्रश्‍न परस्पर सम्बन्धों का है। सम्बन्धों को स्वच्छता हृदय से 
निरपेक्ष होनेवाली नहीं है, न सवंथा वह वस्तु से निरपेक्ष ही हो सकती है । 
यानि आदर्श समाज की अर्थ-रचना ऐसी होगी कि जहां उत्पादन में भी प्रीति 
होगी और उत्पन्न वस्तु के विनिमय की प्रणालियों में भी मानव-प्रीति का 
संचरण होगा । मानव से अन्यत्र कहीं यन्त्र में अथवा तन्त्र में जीवन का अथवा 
शक्ति का केन्द्र हो जाने से मानव क्षीण होगा, उसके आपसी सम्बन्ध तिक्त 
ओर विकृत बनेंगे । उत्पादन के प्रभूत और वृहद्‌ हो जाने से सुख शान्ति का 
संबंध नहीं हे । वह तो सम्बन्धों को स्वच्छता और आत्मीयता पर निभंर है । 

अपने बीच वस्तु सम्बन्धी अभाव को देखकर सहसा जोड़-बाको की सीधी 
अंक गणना हमें याद आती है । इसी हृदय-निरपेक्ष तन्त्र-श्रद्धा से लोगों ने माना 
कि कल के जोर से जो जल्दी और बहुत सा माल पैदा हो जाता है, सो उससे 
सुख भी ढेर इकट्ठा हो जायगा । वात कुठ नहीं है और बाजारों में तरह-तरह 
का माल अटा पड़ा है । पर कल-कारखानों में पूंजी और महनत डालने वाले 
दोनों बर्गो में बराबरी नहीं है और सहानुभूति नहीं है । ये मानव-नि रपेक्ष 
आथिक सम्बन्ध समाज को स्वस्थ्य और सुखी केसे बनने दे सकते थे । वेसे 
उद्योगवाद ने सम्पन्न तो शायद बनाया, लेक्रिन भीतर से उतना ही विपन्न 
भी बना डाला । 

गांधी के उस भारतीय प्रयोग की तरफ दुनिया को आंख है । विचारक 
ठहरे हैं और टटोल रहे हैं । उनको लगता है कि यहाँ कुछ मूलभूत जीवन- 
नीति है, जिसमें से उज्वल भविष्य का मागं मिल सकता है । यहां उन्हें जीवन 
के उन मूल्यों का आभास मिलता है जो टिक्राऊ हैं और व्यापक हैं । वे बुद्धि 
से घड लिए गए नहीं है, घ्राणाहुति में से परखे गए हैं । 

गांधी ने गरीब की तरफ निगाह की और उसको दरिद्र-नारायण कहा । 
साम्यवाद को निगाह भी मजूर और श्रमिक पर है । पूंजी का बटोरना या पंजी 
को सिर चढ़ाना दोनों ही को अमान्य है । इत्यादि समताओं से दोनों को एक 
` देखना ठीक न होगा । एक सांस्कृतिक और संग्रहात्मक है दूसरा राजनीतिक 
और विग्रहात्मक है । 

साम्यवाद आंकिक और बौद्धिक-वैज्ञानिक विचारणा का फल है । इसरो 
वह निर्वेयक्तिक और तास्त्रिक हो जाता है । उसमें मानों जीवन का और समाज 
का भार-केन्द्र मानव से हटकर सत्ता में आ जाता है । मानव सम्बन्धों के लिए 
स्वेच्छित और सहृदय बनने का वहां कम अवकाश बचता है । वे मानों तन्त्र की 
अपेक्षा से सधे हुए रहते हैं । साम्यवाद पें साम्य का बहुत ध्यान है, इतना कि प्रेम 

के वतेन के लिए अंवकाश नहीं है । प्रेम साम्य चाहकर नहीं रह जांता । वह सदा 
दूसरे को बड़ा और अपने को छोटा रखकर कृतार्थं होना जानता है । 

गांधो का तरीका यह दूसरा रहा । वह प्रेम का था । निरे साम्य पर 
उसे सन्तोष न था । गरीब से गरीब को अपने से बड़ा और अपने को गरीब से 
गरीब के समकक्ष पाने के लिए मानों बह प्रेम छटपटाता रहता था । यही उसकी 
ग्ाध्यात्मिकता थी । अर्थात्‌ दरिद्र जो है नारायण है । दयनीय वह नहीं है, हम 
हैं जो कि उसके भाग पर जीकर अपने को अमीर समझ बेठे हैं । पाप हमारा 
है, फल वह भोग रहा है ! इस दोहरे पाप का प्रयाश्चित करने के लिए हमें 
उसे उसका प्राप्य देना है । इस तरह गांधी-नीति केन्द्र को मानव से स्थानान्त- 
रित नहीं होने देती और किसी भी हालत में मन्त्र को अथवा तन्त्र को इतना 
महत्व नहीं मिलने देती कि मानव उसकी ओट में पड़ जाय । तदनुसार उसकी 
अर्थनीति भी मानवनिष्ठ है, अंक-प्रधान नहीं है । उसका समस्त विवरण हृदय 
से स्वतंत्र नहीं हे और सहानुभूति से सम्पुक्त है । इससे वह मात्र बौद्धिक नहीं 
ह, प्रत्युत संयुबत और जीवन से तंद्गत हुं । अर्थात्‌ उस विचार का कोई बस 
पण्डित नहीं हो सकता, न भावुक उपासक भर हो सकता हूँ । कोई भी शब्दाचार्य 
उसका दावेदार नहीं बन सकता । हर एक के लिए वह सुलभ है, और उसके 
अभ्यास और प्रयोग से ग्रलग कोई उसका स्वतंत्र शास्त्र नहीं हैं परिणामतः कोई 
उसका अनुयायी या अनुगत नहीं हो सकता । सब स्वतंत्र और स्वाधीन भाव 
से उसके प्रयोक्ता ही हो सकते हैं । 

प्रश्‍न आज व्यक्ति भौर समाज का हे । फिर समाज और राज का हैं । 
इन सबके स्वच्छ और समीचीन सम्बन्धों का है । जान पड़ता है कि साम्यवाद 
का शास्त्र इस समूचे प्रश्‍न को नहीं छूता और नहीं खोलता । वह एक पन्य की 
भांति हैं जो अपने को इतना सही जानता हे कि उसी कारण द्वन्द्र उपजाए 
बिना नहीं रहता हुँ । वह रेखायित हो रहता हु--कि रेखा के अन्दर तो सच 
है, बाहर सब कूठ है। इस प्रकार एक गहरा और तिक्त द्वित्व उससे पैदा हो 
रहता हे और अब दुनिया का उससे काम नहीं चल सकता । कारण, दुनिया 
बहुत निकट हो आई हुं । लोग आसपास ग्रा गए हैं ओर ऐक्य से कम अब कुछ 
उन्हें नहीं रोक सकता । द्वन्द्व और द्वित्व से ग्रागे साम्यवाद स्वयं नहीं देखता, 
न देखने की अनुमति देता है । गांधी की आँख अखण्ड ऐक्य पर थी । इसी 
को राम का नाम देकर वह जीवन के हर क्षण भजता रहा । राम जो सब में 
रम रहा हे । उसी परमेक्य में श्रद्धा गाड़कर उसने कहा कि सत्य पर कितना ही 
प्राग्रदी रहं, उसके लिए मर भी जाऊ पर उस सत्य से कोई बाहर नहीं है । 

गांधी, नेहरू और हम 


नेहरू अब नहीं रहे । सन १९४७ से अब तक के काळ को नेहरू-युग 
कहा जा सकता है । आरम्भ उसका उस भारत से हुआ जिसमें से पाकिस्तान 
कटकर अलग हो चुका था । भारत का कटा-बटा स्वराज्य तब आया ही था । 
गांधीजी राजनीतिक क्षेत्र से माना विचारपूर्वक हट चुके थे । बटवारे के कारण 
से हिन्दू और मुस्लिम संज्ञाओ के बीच जो गहरा घाव बन आया था वह 
` उसके उपचार में ठग गये थे । असल में यह काम उस बुनियाद काथा जहाँ 
से स्वयं राजनीति को आधार मिलता है । खासकर अगर राजनीति को मानव 
नीति से स्वतन्त्र-न रहना हो. युद्ध की ववशता से उसे उत्तीर्ण होना हो, तो 
वह बुनियादी काम प्रम महत्व का हो जाता है। कहना. चाहिए क्रि इस कटे- 
फटे स्वराज्य के दुर्थोग के क्षण से ही गांधी जी उस स्वराज्य को सच्चा, संयुक्त 
और सम्पूर्ण बनाने के जड के काम में जुट गये थे । यह शक्ति की राजनीति 
से दूर हटा हुआ काम मालूम होता था और स्वराज्य का जश्न अगर धूम- 
धाम से दिल्‍ली में मताया जा रहा था तो उस वक्‍त गांधीजी पांव-पेदल दूर 
नोआखाली के वीराने में घूम रहे थे । हक्मते दो भले हो गयी हों, हिन्दू और 
मुस्लिम के नाम वर हृदय दो नहीं हुए हैं और नहीं हो पायेंगे इस अपने दावे 
को सच्चा करने में वे लग गये थे । 

गांधीजी के बाद वह काम छूट गया और सन्‌ ४७ से ६४ तक क 
नेहरू युग गांधी जी के छूटे हुए अत्रे काम को आगे नहीं ले जा सका । वैसे 
वह मुख्यता से रहा उस समस्या से ही व्यस्त और त्रस्त । नेहरू के मन में 
हिन्दू-पुस्लिम का कोई भेद न था । उनके लिए यह आन की बात थी कि 
भारत देश ओर भारतीय शासन धर्म-निरपेक्ष रहेगा, मुरिलिमों का किसी भी 
लिहाज से यहाँ हिन्दू से दोयम स्थान न होगा । लेकिन कांग्रेस विभाजन मान 
चुकी थी और नेहरू विभक्त राष्ट्र के प्रधान मन्त्री बने हुए थे । इस तरह वह 
पाकिस्तान के लोकमत या उसकी शासन-तीति पर किसी प्रकार का प्रभाव 
डालने में मानो असमर्थ हो गये थे। भारतीय स्वराज्य के सत्रह वर्षों का यह 

नेहरू युग उस प्रश्‍न से परिणामतः निरन्तर इस प्रकार आक्रान्त बना रहा कि. 
विरसे के रूप में वही प्रश्‍न आने वाले उत्तराधिकारियो के समक्ष भी दीवार 
की तरह अडा खड़ा दिखाई देगा । पूर्वी बंगाल से लगातार आने जाने वाले 
विस्थापितों का सवाल है, इधर कइमीर का सवाल भी खासकर शेख अब्दुल्ला 
साहब के बाहर आने पर दहकते अंगारे के मानिन्द बन गया है। दो अलग 
कौमों के रूप में हिन्दू और मुस्लिम को न तो गांधी जी ने माना था, न नेहरू 
के मन ने एक पल के लिए इसे स्वीकार किया । लेकिन नेहरू विभाजन के 
अङ्क थे जबकि गांधीजी ने अपने को विभक्त नहीं होने दिया था, न किसी 
विभक्तता के साथ अपने को जुड़ने दिया था । दूसरे शब्दों में हिन्दु-मुस्लिम- 
ऐक्य गांधी जी के लिए सत्य और वास्तव्य बना रहा । नेहरू के साथ उससे 
उलटा हुआ । संकट बन कर यह हिन्दू-मुस्लिम प्रश्‍न उन पर छाया रहा, उनको 
घेरे रहा और उनके सारे चिन्तन और कमं को चुनौती देता रहा । 
यह मूलभूत अन्तर हे और इसको पहचानने की जरूरत है । गांधीजी 
नीति और नैतिकता की भूमिक्रा से इस प्रश्‍न की ओर बढ़ते थे भौर इसलिए 
उस सम्बन्ध में उनका अधिकार अक्षुण्ण और अखण्ड रहता था । नेहरू की 
भूमिका राजनीतिक हो जाती थी और उसमें अहं शक्ति का, चाहे ग्रनचा हे ही हो, 
मेल हो. जाता था । उससे प्रश्‍न उलझता था और उसमें पेच पड जाते थे । 
हृदय की भूमिक्रा रह नहीं जाती थी और सवाल ऑस्मताओं की सतह पर 
उतर आता था । हुदव-परिवतेन की जगह कुछ हारजीत का वातावरण बनता 
था और परिणाम में तनाव होता था । 
नेहरू अपने जीवन के आरम्भ से ही गांधी जी के प्रभाव में आ गये थे । 
उन्हीं से उन्होंने सावजनिक प्रदत्त की शिक्षा और दीक्षा पाई । उनके मन पर 
गहरा प्रभाव पड़ा गांधी जी के अनोखे व्य क्तत्व और चरित्र का। लेकिन गांधी 
के ईश्वर का, प्राथना का और उनकी धर्म-चितना का स्थान वहां नहीं बन 
सका । मस्तिष्क को जो संस्कार उनकी विलायती शिक्षा-दीक्षा ने दिया था 
वह किसी तरह धुल नहीं सका | फिर भी उससे एकदम भिन्न प्रकार का 
श्रादशंवाद गांधी के सम्पर्क के कारण उनमें घर कर बैठा । नैतिक मूल्यों की 
- आस्था और आवश्यकत्ना के बारे में नेहरू उस तरह उदासीन फिर नहीं रह 
सकते थे और न ही रहे कि जितने पढ्चिम के राजनेता रह जाते हैं । किन्तु 
यह हृदय का प्रश्‍न था, मस्तिष्क को जो संस्कार पश्चिम से मिला वह तो 
रहता हो चला गया । 
इन परस्पर विपरीत द्वत्तियों के साम्य और वेषम्य के परिणामस्वरूप 

नेहरू युग ने अपना निर्माण पाया । देश ने तरक्की की और कई बाँध और 
कारखाने ऐसे खड़े हुए कि एशिया में उनका सानी नहीं है । वैज्ञानिक और 
यांत्रिक प्रगति में वह एशिया में सबसे आगे आ गया । जापान का यदि अप- 
वाद हो तो हो, किन्तु उसकी ओद्योगिक प्रगति का आरम्भ आधी सदी से भी 
अधिक पहले हो चुका था । इस संब प्रगति की दिशा में गांघी-विचार नहीं 
जा सकता था । यह विशेषता थी तो नेहरू नीति की विशेषता थी कि इस 
संक्षिप्त काल में देश आथिक और औद्योगिक दृष्टि से एकदम पिछड़ी हुई 
अवस्था से मानो औद्योगिक ध्रतिस्पर््धा के क्षेत्र में आ गया । उसकी अन्तर्रा- 
ष्टीय साख बढ़ी । अन्तर्राष्ट्रीय क्षेत्रों और प्रब्ृत्तियों में उसने अधिकारपूणं 
योग दिया और भाग लिया । 

लेकिन दूसरी और नये प्रश्‍न भी पैदा होते चले गये भारत हिमालय 
और तिब्बत से सुरक्षित था । लेकिन तिब्बत बीच में से एकाएक खत्म हो गया 
और हिमालय सुरक्षा के बजाय संकट का चिन्ह बन गया। पाकिस्तान की 
ओर से उठने वाले सवाल बढ़ते ही चले गये । चीजों की कीमतें बढ़ी और 
दस से बीस गुनी तक पहुंच गयी । अमीर-गरीब के बीच की खाई बेहद चौड़ी 
हो गई । शहरों में आलीशान मकान बने और गाँव उजड़ते चले गये । रोज- 
गार बढ़े, उससे ज्यादा बेरोजगारी बढ़ गयी । सरकारी मुलाजिमों की तादाद 
कई गुनी होती गयी और इन्तजाम कई गुना ढीला होता चला गया । रुपये 
का चलन तेज हुआ और उसी परिणाम में भ्रष्टाचार बढ़ा । राजनीतिक दल 
उतने ही सिद्धान्तहीन और चरित्रहीन बनते गये कि जितने वे चुनाव द्वारा 
गवित हृथियाने से संलग्न हुए । 

नेहरु-युग इन दोनों प्रकार की गतियों में सबसे विशिष्ट माना जाएगा । 
मानना यह भी होगा कि नेहरू के व्यक्तित्व की और नेतृत्व की ही यह प्रतिच्छाया 
थी । निसंदेह अत्यन्त कर्मठ और प्रखर वह व्यक्ति था । दिल से उदार, उतना 
ही दिमाग से सम्पन्न । लेकिन जैसे दिल और दिमाग के बीच कहीं कोई कड़ी 
अन-जुड़ी रह गयी हो । उनकी उदारता और सहृदयता का लाभ बाहर के मित्र 
ने ही नहीं उठाया, बल्कि देश के भीतर के 'मित्रों' ने भी पूरा-पूरा उठाया । 
अपमे काम में बे चौकस थे और अपने को ज़रा भी आराम नहीं देते थे, लेकिन 
अपनी उदारता में दोष पर दुर्लक्ष अवश्य कर जाते थे । जोर डालकर या 
आजिज्ी जताकर लाखों करोड़ों की रकम उनसे मंजूर करा ली जा सकती थी । 
वे सदा स्वपं सुभीते की स्थिति में रहे थे, इसलिए सम्पन्न और सृविधापूणे 
स्थिति का वग उनके मन के निकट हो सकता था। चुनाचे सामाजिक शालीन- 

ता का मूल्य उनसे बढ़ा और सीधी-सादी सादगी की कीमत किसी कदर घटी । 


हि 
मूल्य चरित्र से हटकर चतुराई पर आ गये और अंतरंग से बहिरंग की अधिक 


पूछ होने लगी । 

ऐसा लगता है कि कर्म ओर स्वप्न की एकतानता गांधी नेहरू 
को नहीं दे पाये | परिणाम यह हुश्रा कि नेहरू-युग में काम-धाम खूब हुआ, 
जीवन में वेग आया और एक पर एक आनेवाली पंचवर्षीय योजनाओं में 
उत्पादन बढ़ा और निर्यात बढ़ा । लिकिन इस सब सफलता के साथ-साथ ऐसा 
भी लगा जैसे कि अपने स्वप्न से देश दूर होता जा रहा है .. डेमोक्रसी है, 
सोशलिजम भी हो रहा है । डेमोक्रेटीक सोशलिज़म की तरफ निश्‍चय ही बढ़ा 
जा रहा है । पर रामराज्य कहां है ? क्या वह कहीं आस-पास दीखता है ? 
निश्‍चय ही तरक्क्री है और सबको मानना पड़ता है। पर जाने मन में यह सवाल 
बना रहता है कि यह तरक्की है तो उसकी दिशा क्‍या है? लक्ष्य क्या है ? 
तरक्की जो की जा रही है वह आखिर कया पाने के लिए ? 

और ठीक यही चीज़ थी जो लगता है अन्त की ओर खद नेहरू में 
चुभन देकर उठने लग गयी थी । रह-रहकर उन्हें नैतिक मूल्यों की और उन पर 
बल देने की आवश्यकता की याद आती रही । लेकिन नेतिक के समक्ष आथिक 
का जो वेग उन्होंने खोल दिया था मानों उसमें फुरसत नहीं मिल पाती थी । 
और बहाव जो खुल ही गया था वह अपनी बाढ़ में सब कुछ को डुबोता हुआ बढ़ता 
चला जा रहा था । आशा होती थी कि प्रधानमंत्री नेहरू में क्या कभी नेता 
नेहरू जागेगा ? उस प्रवाह को मूल से पकड़कर उसे नया मोड़, नयी दिशा दे 
सकेगा ? संशय नहीं कि उस मोड़ की आवश्यकता थी जिससे लक्ष्य स्पष्ट हो 
और प्रवत्तियों की विविधता में दिशा की एकता आए। दिल और दिमाग दो 
तरफ न चलें, बल्कि दोनों आत्मा की एक आवाज़ को सुनें और दोनों तद्गत 
होकर चलना स्वीकार करे । 

किन्तु नेहरू अपना योग पूरा कर गए । निश्‍चय ही ऐतिहासिक उनका 
कामं था ओर जिन संकटों और परिस्थितियों से उन्हें सामना लेना पड़ा उनमें 
कोई भी दूसरा व्यक्ति टूट जा सकता था । नेहरू की पारदर्शी निर्मलता और 
नि:स्वार्थंता थी कि वह देश की नाव को उन सब भंवरों में से पार खेते ले 
आये । इतिहास के कम ही ऐसे नायक पुरुष होंगे जिनको इतनी कठिन परीक्षा 
में से तिरना पड़ा हो । घर की समस्याएं कम न थीं, दूसरा कोई होता तो 
उनमें घिर जाता । नेहरू की दक्र पार देखती रही और प्रशासन में घिर कर 
भी कविता उनमें मन्द नहीं हुई । उनकी वसीयत कविता ही नहीं तो और क्‍या 

है ? उसमें कहीं भी लोकाकांक्षा की झलक नहीं है, अपने को भविष्प में अमर 
कर जाने की लालसा नहीं है । उमी में न सख्त ताकीद है कि उनका अवशेष 
कुछ शेष न छोड़ा जाय - उनकी आखरी राख को भारत के खेतों में बिखेर 
दिया जाय कि उसकी मिट्टी में रचकर और सिचकर वह यहां की हरियाली 
में खिले और महके ! '''यह बहुत विरल संयोग है । राजनेता उद्दाम होता है । 
प्रेम से अधिक उसमें प्रतिस्पर्धी का बल होत्ता है । वह धरती पर प्रभुता 
का भोग करता है और समय के आयाम के लिए मानो खो जाता है । कारण, 
काल को चुनोती देता हुआ जो जीता रहता है वह तो प्रेम है । प्रेम की वाणी, 
प्रेम की कृति । शेष तो नश्वर है और क्षण के साथ खो जाता है । नेहरू राज- 
नेताओं में अपवाद है । प्रेम का स्वरं उनमें सर्वथा मन्द या मूछित नहीं हुआ 
और उनकी रचानाओं में से उसकी मीठी महक मिले बिना नहीं रहती । रोज 
के झगड़े-झमेलों के पार नेहरू की निगाह वहां रही, जहां से कोई या कुछ उसे 
नहीं फेर सका, कि जहां मानव-जाति एक होगी और मनुष्य सब एक-दूसरे 
के लिए होंगे । कोई किसी के लिए खतरा नहीं रहेगा, बल्कि हर हरेक के लिए 
आइवासन बनेगा । 

भारत के तमाम इतिहास में इतने विशाल प्रदेश पर व्यवस्थित शासन 
करने वाले नेहरू के अलावा दो महापुरुषों के ही नाम आते हैं । एक अज्ञोक, 
टूसरेअकबर । किन्तु ये दोनों ही सम्राट्‌ थे नेहरू वह है जिन्होंने सम्राट्‌ 
बनने से इन्कार कर दिया । वह आग्रहपूवंक अन्त तक एक इन्सान, सामान्य 
इन्सान की हैसियत में अपने को बनाये रहे । 

उनका सानी दूसरा नहीं मिलेगा । क्या देश में, कया देश से बाहर ! 
जेसे कि उन परिस्थितियों की समता ओर तुलना भी कहीं और नहीं मिल सकेगी। 
लेकिन जो आता है वह जाता है और पीछे की पीढ़ियों पर अपना भार शोर 
आभार छोड़ जाता है । भारत ने गांधी को पाया, जिनके नेतृत्व में उसने ऐसी 
अनोखी पद्धति से स्वराज्य प्राप्त किया कि सारा मानव-इतिहास उससे जग- 
मगाता रहेगा । भारत स्वतंत्र होकर ब्रिटेन का मित्र बना जो अब तक के 
इतिहास के क्रम को देखते सर्वथा अनहोनी घटना थी । स्वतंत्र भारत की ओर 
से विश्व को नेहरू गांधीजी की ही देन थे। आशय यह नहीं कि वह गांधीजी की 
अनुक्रृति थे--उस रूप में वह सर्वथा मौलिक और स्वतंत्र व्यक्तित्व थे । किन्तु 
गांधीजी की भांति उनका लक्ष्य और उनका अन्त:स्वभाव विश्वजनीन था और 
दोनों का प्रभाव विश्वशान्ति की दिशा में उपयुक्त हुआ । इस विशिष्ठ परम्परा 
की थाती अब आयी है उस कांग्रेस-संस्था पर कि जिसके द्वारा इन दोनों 

विभूति-पुरुषों ने काम किया । यह सबके लिए वित्मय और संतोष की बात 
हुई है कि कांग्रेस ने एक-मत से अपने नेता का निर्वाचन किया है । यदि इसी 
कुशलता और उदारता का परिचय कांग्रेस ने अन्तर्दलीय क्षेत्र में दिया तो देश 
में उस भावात्मक एकता का बीज पड़ सकेगा जिसक्री बहुत आवश्यकता है। 
दलीय लोकतंत्र ही लोकतंत्र का अंतिम स्वरूप नहीं है, उसमें विकास की गुजा- 
इश है । विकासपूर्वक हम निर्दलीय लोकतंत्र तक भी पहुंच सकते हैं । ऐसा 
कुछ यदि भारतवर्ष सम्भव करके दिखा सका तो गांधीजी से आरम्भ हुई 
परम्परा सफल हुई मानी जायगी । आशा रखनी चाहिए कि कांग्रेस के मति- 
मान बन्धु उस ऊंचाई को कल्पना में लाने में समर्थ हो सकेंगे । तभी अपने इन 
उल्लेखनीय पूवंजों के प्रति उन्हें उऋणता मिली मानी जायगी । ७ 

गांधीवाद का मविष्य 
5.2 


आपके विशेषांक के लिए कछ लिखने की आपकी आज्ञा पर, अच रज है, 
मैं क्या लिख ? आपकी प्रस्तावित लेख-सूची में एक शोषंक है : गाँधीवाद 
का भविष्य । इस विषय पर जब तब मेरे मन में विचार उठते रहे हैं। सोचता 
हैँ, उनको ही यहां स्वरूप देने का यत्न करू । 

. एक बातस्पष् है । जब तक गांधी हैं तब तक गांधीवाद शब्द ही मिथ्या 
है । गांधी इतने अधिक सजीव और विकासशील हैं कि वह अपने समूचेपन में 
क्या हैं, यह प्री तरह बांधकर नहीं कहा जा सकता । वह अपने जीवनकाल 
में किसी गांधीवाद को प्रारम्भ नहीं होने देंगे गांधीवाद के मानी ही होते हैं कि 
गांधी शास्त्र को भाँति ज्ञेय ओर ज्ञात हैं । ज्ञात ही नहीं, बल्कि वह ज्यामिति- 
प्रतिपाद्य की भांति सुनिश्चित और रेखा-बद्ध हैं। लेकिन जो रेखा-बद्ध हैं, वह 
और कुछ भी चाहे हा गांधी वह बिल्कुल नहीं है । 

गांधी अपने पेर के नीचे जरा भी घास उगने नहीं दंगे । वह अपने प्रति 
इतने अधिक सच्चे और इतने अधिक सावधान हैं कि व्याख्याकार का कोई 
घेरा अपने चारों ओर वह नहीं वेधने देंगे । वह शुद्ध चंतन्य स्वरूप हैं, विधाना- 
धीन और नियत नहीं हैं । 

ठीक इसी से प्रश्‍न होता है कि जब गांधी न होगे तब भविष्य उनकी 
वाणी और उनके चरित को लेकर कसे वतन करेगा ? कया गांधी को 
लेकर कोई वाद बनेगा, या कि पंथ या धर्म बनेगा ? गाँधी को लेकर 
भविष्य क्या कुछ करेगा यह बड़ा गम्भीर प्रश्‍न है, और यह प्रश्‍न आज के चिन्तक 
के लिए अनिवायं भी है । आज दिन गाँधी का प्रभाव इतना गहरा ओर इतना 
विस्तत ह कि यह असंभव है कि गाँधी नाम की प्ररणाश्रभी चक जाय और भावो 
इतिहास को प्रभावित न करे। मेरी तो धारणा हे कि भा रतवर्ष के ही नहीं 
प्रत्युत मानवता के आगामी इतिहास में गाँधी के नाम का बड़ा भाग हागा । 

पर वट क्या टागा ? 

यहां एक और बात साफ दीखती है। गाँधी का अनयायी स्वयं गांधी 

नहीं है । वह स्वयं में गांधी नहीं होगा । इसलिये गाँधी के व्यक्तित्व की 

लचक, उस व्यक्तित्व को विविधता और सम्पूर्णता उसमें नहीं होगी । गाँधी 
अहिसक हे, अनुयायी अहिसावादी होगा । वह किसी कदर कट्टर होगा । वह 
गाँधीं की भांति सत्य का शोधक इतना नहीं जितना कि मापे हुए सत्य का 
रक्षक होगा । सत्य उसके लिये एक उपलब्धि और अन्तिम साध्य ही नहीं होगा 
प्रत्यृत्‌ उसके निकट वह एक संपत्ति, एक स्वत्व भी होगा । 

गाँधी के जो वन में एक महा-समन्त्रव्य की अभिव्यक्ति हो रहो है । वह भक्त 
है, पर कुट राजनीतिज्ञ भी है । महात्मा है, संसारी भी कम नहीं है। आदर्शो- 
पासक हैं, पर व्यवहार में किसी से कम विचक्षण नहीं है। समन्वय की यह शक्ति 
गाँधी के बाद धीमे-धीमे कम देखी जायगो । परिणाम यह होगा कि गांधीवाद 
आदशे अधिक और लोकतन्त्रोपयोगी एवं आवश्यक कम रह जायगा । यानी गाँधी 
की अनुपस्थिति में लोक-नेतृत्व गाँधी वादियों के हाथ न रहेगा । गांधीवाद एक 
प्रकार की पवित्रता और सात्विकता का बोधक होगा । उसकी प्रबलता और 
तेजस्विता कम हो जायगी । एसी परिस्थिति उत्पन्न होने पर लोक-कर्म की 
. प्रगति और गांधीवाद इन दोनों में एक प्रकार की रगड़ अवश्यम्भावी है । उनमें 
संघष होगा । लोक-कमं गाँधीवाद को ललकारेगा, दुतकारेगा । संघर्ष जोर 
का होगा । 

ऐसे समय मुझ को स्पष्ठ दीखता है कि गांधीवाद प्रगति की राह में 
रोड़ा समझा जाने लगेगा । आशय है कि लोकनायकों और लोकनेताओं का 
बर्ग अपने कामों में गांधीवाद को क्रमश; एक भारी अडचन के रूप में देखने 
लगेगा । मेरी धारणा है कि सामने से गांधी के अस्तित्व के लोप हो जाने के 
बाद कोई पन्द्रह-वीस वर्षो में ही स्थिति इस अत्रस्या को पहुँच जायगी । 
गांधीवाद को चुनोती मिलेगी ओर उसे चुनोती स्वोकार करनी पडेगी । 

मेरे मन में यह प्रतीति पत्थर की भांति पकक्‍क्री होती जाती है कि जल्दी ही 
समय आयगा जब कुछ गांधीवादियों को शहीद बनना पड़ेगा। वे समाजतन्त्र 
के प्रति विद्रोही करार दिये जावंगे और उनको दण्डित किया जायगा। वह 
समय गांधीवाद की परीक्षा का होगा । इसी के साथ यह विश्वास मुझे है कि कुछ 
गांधीवादी निकलेंगे जो कच्चे साबित नहीं होंगे और अपनी टेक पर डटे 
रहेंगे । 

गांधीवाद के परीक्षण का यह काल कितने दिन चलेगा, यह कहना 
कठिन है । परीक्षा तीखी होगी । पर गांधी का नाम जिन तत्वों का बोधक है 


वे तत्व हारेंगे भी नहीं । कसोटी पर वे खरे उतरेंगे और ज्यो-ज्यो दमन बढ़ेगा 

गांधीवाद की लपटें वैसे ही वेसे फेलेंगी । मेरी अपनी धारणा है कि वह विश्व 
के इतिहास में एक नया युगारंभ होगा । दो संस्कृतियों का तब अन्तिम संघर्ष 
होगा । एक आध्यात्मिक, दूसरी भौतिक । गांधीवाद इस समय वाद नहीं रहेगा, 
वह धमं हो जायगा । यह उस समय एक ऐसा जबरदंस्त सजीव स्वप्न होगा 
कि समस्त मानवता उसको लेकर मुक्ति की चाह में हुंकार भरने लगेगी। उसकी 
गरज को और उसकी रो को रोकना असम्भव होगा । इस्लाम और ईसाइयत 
के प्रारम्भिक फेलाव में जो दृश्य गुजरे हैं, उनसे भी महान्‌ दृश्य विश्व 
के भावी इतिहास में गांधीवाद को लेकर घटित होंगे । 

लेकिन ध्यान रहे, गांधी इस समय तक अपने आप में एक व्यक्ति 
अथवा चरित नहीं रहेगा, प्रत्युत सम्पूणं त: वह एक स्वप्न, एक ५५०० हो 
जायगा । उस पर कोई दो व्यक्ति एकमत न होंगे। और एक बार जब गांधी- 
वाद गांधी-धर्म बन कर विश्व विजय करता दीखेगा, तब उसमें भेद-विभेद और 
सम्प्रदाय-आम्नाय बन चलेंगे यानी वह होगा जो धर्मों के इतिहास में होता 
आया है । 

गांधीवाद के भविष्य को लेकर जो चित्र मेरी कल्पना में उठ हैं, मैंने 
ऊपर दे दिये हैं । मुझे उनमें असंगति तनिक भी नहीं दीखती, बल्कि एक 
प्रकार की अवशध्यंभाविता ही दीखती है । ७ 

के 


अपरिग्रह ओर ट्रस्टीठिप 


एक भाई ने अपरिग्रह को बात को उठाया। कहा कि संस्था के लिए 
भी धमं अपरिग्रह क्यों न हो ? व्यक्ति के पास बचा हुआ . नहीं चाहिए, 
तो संस्था के पास ही कोष क्यों चाहिए ? महीने के खर्च से ज्यादा होना ही 
गलत । उपयोगी और प्रिय बनकर जो जीयेगा उसे साधन की भी चिन्ता न 
रहेगी । संस्था के लिए इस नीति में अपवाद नहीं हो सकता । आगे से हम 
वषं की प्राप्ति को वषं में ही खर्च कर देने का विचार रखते हैं, कुछ बचा नहीं 
छोड़ना चाहते । इसमें हमारी श्रद्धा की परीक्षा होगी और जड़ता को जमने 
का अवकाश न रहेगा । 

यह भाई सांस्थानिक है और उनकी बात मुझे अच्छी लगी । पर 
निश्चिन्तता मुझे नहीं हुई। पूछा, देखिये आप शाला चलाना चाहते हैं । 
उसके लिए जगह कहीं तो होगी । वह होगी भी किसी की । वह प्रम से 
मिलेगो या दाम से । अब जगह या मकान परिग्रह ही है । अपरिग्रह में उसके 
साथ क्या करना होगा ? 

भाई को वह प्रश्‍न शायद बेकार तक मालूम हुआ । उन्हें प्रतीत हुआ 
कि धन इसी तरह किसी-न-किसी चोर माग से हमारे विचार में घुस आया 
करता है । उसमें ही अनर्थं होता है । संस्था स्थापित-स्वाथ हो जाती है, यानि 
संस्था का स्वयं एक स्वार्थ बन जाता है। इस तरह अपरिग्रह की कठोर 
चौकसी से चले बिना गति नही । आवश्यक खर्च निकलते ही प्राना है । नहीं 
अगर निकले तो मोह क्या, प्रयोग ही तब छोड़ देंगे । इत्यादि । 

भाई में उत्साह था । पास पेसा भी था । अपने आदर्श भाव में वह 
निःशंक थे । इस सबसे मेरे मन में प्रशंसा का उदय हुआ । 

यह बात बम्बई की है । बम्बई धन की नगरी है । निधन अव्वल तो 
वहाँ पहुँच नहीं सकता, पहुँचे तो उसका पता नहीं चल सकता । यानी हम 
दोनों वहाँ अपरिग्रह की बात चला सके, तो इस आधार पर कि धन नीचे 
था । धन बिना बम्बई पहुंचते कसे ? कंद-फल-मूल जहाँ तरसते हैं कि उन्हें 

स्वीकार करे, ऐसे वन में तो हम थे नहीं । आज ऐसा वन कहीं बचा है इसका 
थी निश्‍चय नहीं । इसलिए जान पड़ा कि अपरिग्रह की बात धन की है, धन 
के कारण वह धम है । 

अपरिग्रह में मुझे भास्था है। हो भी कंसे नहीं? कारण, किसी को कुछ 
को मैं अपना कहूं तो वह दावा टिकेगा कब्र तक ? लाया मैं क्या साथ था और ले 
भला क्या जा सकता हूँ ? जिन्दगी का सफर अकेला है और बिन-साथ । इस 
लिए 'मेरा यह, और 'मेरा वह' मानना भ्रम हो है । भ्रम पोस सकता हूँ, पर 
के घड़ी ? अन्त में तो उसे टूटना है । इससे पहले से म्रम न रखना क्या 
समझदारी नहीं है ? अपरिग्रह यानी 'मेरी नहीं! । इस 'मेरे' के भाव को 
हम क्रम से सब कहीं से उठा लें तो उसे अपरिग्रह की सिद्धि माननी चाहिए । 
जितना ज्यादा मेरा होगा उतना मैं बिखरा और उलभा रहँगा, जितना कम 
रहेगा उतना स्वतंत्र और स्वस्थ रहगा । यह बात सीधी है और अमोध है । 

पर फिर भी दिक्कत होती है । उस दिक्कत को पकड़ना है, टालना 
नहीं है । 

धर्म श्रात्मा की चिन्ता करता है और उसी ओर से चलता है । आत्मा 
कया, यह कहते नहीं बनता । कहने चलते हैं तो नकार की भाषा हाथ रह 
जातो है । जो है, वह न-इति है । इससे धर्म की भाषा विधि-निषेध की हो 
जाती है । वहाँ निषेध द्वारा विधान करना होता है, अन्यथा विधि बनती ही नहीं। 

त्य से, ब्रह्म से, या उस प्रकार के निर्गृणात्मक स्वयं-भावी किसी दूसरे शब्द 

से आगे चलते ही नकार शेष रह जाता है । जैसे अहिंसा, भपरिग्र ह, अक्रोध 
भ्रादि। द 

'अ' निश्चय ही यहाँ सूचक मात्र है। हिसा का अभाव अहिसा नहीं 
है । न वस्तु का अभाव अपरिग्रह है । ऐसा हो तो धर्म अभावात्मक हो जायगा । 
'अ'अभाव का नहीं, भाषा की असमर्थता का योतक है । यह जान लें तो धमं का 
रूप बदल जाता है । संसार से तरने के साथ स्वयं संसार को तारने की शक्ति 
बन जाता है । तब वह प्राण वग को मुक्त करता है । ' समस्या से वह बचता 
नहीं, हृदय में जाता और वहां से उसे निष्कृति अथवा परिष्कृति देता है । 

अपरिग्रह नया धर्म नहीं है । चिन्मय होकर नया वह हो भी कसे 
सकता है । वह तो सनातन है । लेकिन जिस अपरिग्रह पर तीर्थङ्कर निजेन 
बन म दिगम्बर हो रहे, रंचमात्र आवरण अपने ऊपर नहीं ले सके, उस अपरि- 
प्रह से आज के युग के गांधी जी का अपरिग्रह नया है। दिगम्बर की जगह 
अपरिग्रह में यहाँ ट्रस्टी और न्यासी होना है । 

_ गांधी जी का दिया हुआ 'टूस्टी' शब्द मानों अवसर की रक्षा कर देता 
| अपरिग्रहवादी की बात भो रह जाती है और परिग्रहवाले की ममता पर 
भी जैसे आघात नही पड़ता । वामपक्ष विचारक इसलिए उस शब्द की खिल्ली 
£ ता है ! दक्षिण पंथ का विवेचक भी उससे सहज ्रतृप्त हो रहता है । यह 

ट्रस्टी' (संरक्षक) शब्द दोनों के सन्तोष और असन्तोष का कारण है। इस 

शब्द को ओट में सारा पूंजीवाद सुरक्षित रखा है, ऐसा साम्यवादी का अभियोग 
| है । उधर ध्येयवाद भो जो तप में तृप्ति खोजता है, इस शब्द में भोग के प्रवेश 

के लिए द्वार खुला देखता है । 
फिर भी इस शब्द को सहसा हमें फेंकना नहीं है । पूंजी जिसके पास 
है वह पॅजी का अभिभोकता न होकर सिफ अभिभावक होगा यह वात तब 


तक कैसे मानी जा सकती है जब तक निजी सम्पत्ति का ही कानूनन लोप न हो 


जाए? और निजी सम्पत्ति का निम्‌ लन यानी सम्पत्ति का समाजीकरण । 
इस विचार धारा का मन्तव्य है क्रि आत्मा की ओर से चलकर बात को 
व्यक्ति के मन पर छोड़ देना पड़ता है। और यहीं सब चोपट हो जाता है । 
नहीं, उसे व्यवस्था की ओर से लेना और बाकायदा कानून का रूप दे देना होगा । 
यह साम्यवादी विचार-धारा है, जिसमें बात को. भावनाश्रित नहीं छोड़ा 
जाता । इसका कहना है कि ऐसे तो हर अन्याय से पूंजी बटोरकर फिर ट्रस्टी 
शब्द के सहारे सकुशल बने रहने की गुंजाइश हो आती है, या कि आगे बढ़कर 
फिर दानी, दयालु और उपकारी बनने का मायाचार चल सकता है । नहीं, 
साम्यवाद वेसा अवका न देगा । वह व्यवस्था ऐसी चौकस करेगा कि जिस 
षर दान के नाम पर संग्रह न हो सके । 
स्पष्ट है कि साम्यवाद की तक-श्रू खला में कहों कोई कड़ी ढीली नहीं 
है । शुद्ध आत्मदृष्टि से तो वह सारी कड़ी तकंशून्य ही है । कारण, उस दृष्टि 
में जगत्‌ माया है, वस्तु मात्र 'पर' हैं और उसकी प्रतीति छलना है । उस अर्थ 
में अपरिग्रह पर यह सोचने का जिम्मा ही नहीं कि आत्मा से शेष अनात्म का 
क्या होता है । किन्तु आत्म के प्रति जो अनात्म है, क्या वह परमात्म के प्रति 
भी अनात्म ग्रथवा पर ही है ? तब तो परमात्मा के अतिरिक्त भी दूसरी सत्ता 
को मान लेना होगा । यदि परमात्मा है ही वह जो अहेत है, जिसमें जो है सब 
है; काल एवं आकाश, जो भेद-बोध में निमित्त है, स्वयं जिसमें होकर हें, तब 
तो मानना होगा कि 'स्व' ओर 'पर' को भाषा 'स्व-पर' में ऐक्य साधने की 
दृष्टि से ही है । उसका भी सापेक्ष मूल्य है, नितान्त पे भेद नहीं है । 
यों देखें तो आत्म की ओर से यदि दृष्टि है, तो दर्शन वस्तु को ओर 

मे है। द्रष्टा और दृश्य का एकीभाव दर्शन है। इस रूप में अपरिग्रह की कृतार्थता 
वस्तु से अछूते रहने में नहीं है, वस्तु के मध्य खुले रहने में है । यानी वह जो 
अपरिग्रह के प्रति 'अ' से आरम्भ करके उस 'अ' पर ही समाप्त होता है, मुक्ति 
साधन नहीं कर सकता । 'अ' पर बल देने से वह बल अपने आप बाह्य पदार्थ 
पर भी जा पड़ता है । वह आन्तरिक अनिवार्यता इतिहास की इस घटता में 
घटित देखी जा सकती है कि अपरिग्रह पर सबसे अधिक आग्रह करने वाला 
आम्राय, यानी जैन, मानों लगभग निरपवाद भाव से आज वेश्यवर्गीय है । आधु- 
निक जैन का व्यवहार-धर्म संग्रह है, क्योंकि अतिरिक्त बल से उसका आदर्श -धर्म 
असंग्रह है । जेन नागरिक घनी और अनगारी दिगम्बर (तक) हैं । इस 
विरोधा भास के ममं में जाने से ऊपर की बाते साफ हो जानी चाहिए । 

अपरिग्रह में जब मुख्यता से हम परिग्रह समझे जाने वाले पदार्थ से 
अपनो आत्मरक्षा खोजते हैं, तब अनजान में उसकी पदार्थता को, जडता को, 
हम महत्ता पहना रहे होते हैं । यह सम-भाव के लिए घातक स्थिति है , स्वस्थ 
चेतना पदार्थं से बचने की नहीं सोच सकती, बल्कि उसकी सृष्टि और उसकी 
संघटना में लगती है। 

इस तरह अपरिग्रह के विचार के लिए वस्तुं के उत्पादन और निर्माण के 
साथ चलने को आवश्यकता और उपयोगिता प्रगट हो आती है । सब कुछ 
मेरा हो यदि यह मेरी वत्ति है, तो मेरा कुछ न हो यह मेरी साधना की दिशा 
हो सकती है । पर जगत्‌ की समस्या है कि क्या, कितना, किस-किस का है । 
अपरिग्रह इस समस्या के निपटारे में यहाँ तक तो अनिवार्य सहायता करता 
है कि वह मुझे स्वयं भें दावेदार होने से बचाकर एक तार के कसाव को कम 
करता है । अर्थात्‌ वह मुभे मेरी समस्या में उत्तीर्ण करके जगत को समस्या 
को स्वीकार करने योग्य बना देता है । किन्तु उससे आगे जैसे उसका आधार 
काम नहीं देता, आगे जिसको परिग्रह माना उसी पर-पदार्थ की समीचीन 
व्यवस्था का प्रश्‍न भ्राता है । जाहिरा वह पदाथ में असंलग्न नहीं संलग्न होने 
का प्रश्‍न है, पर गहरा देखें तो वह प्रश्‍न भी अपरिग्रह धर्म का ही रूप है। मेरी 
अंतरंग निवृत्ति ही उस प्रकार की प्रवत्ति में मुझे बल दे सकती है । अन्यथा 
पदार्थ को ओर से मंह मोडकर साधी जाने वाली अपरिग्रही निवृत्ति मझ में 
अन्तभ्‌ त प्रवृत्त की जड़ों को क्षुब्ध और अन्तत: उद्धत ही करनेवाली है । 

मैं चीज न रख, इसमें चीज कही जाती नहीं; चीज की व्यवस्था का 
सवाल ज्यों का त्यों खडा ही रहता है। और मैं अगर उससे वंचित होकर अपने 
को कताथं और उस चोज की अपेक्षा में अपने को एकांन्त बना लेता हूं, तो 

असामाजिक ठहर पाये । साधु-संत बल्कि 
होते हैं । मेरा परिवार इना-गिना हो, साधु को तो बसुधा कुटुम्ब 
। इसलिए अपरिग्रह को पदार्थं की उपेक्षा में सिद्ध समझकर केवल नकार को 
` साधने चलना दायित्व से बचना है । 
| इसीलिए आध्यात्मिक के प्रति-पक्ष में सामाजिक दृष्टिकोण को जन्म 
लेना हुआ । सम्पत्ति समाज की मानकर उसे अपनी मानने से मैं सहज मुक्‍त 
हो जाता हूं । समाज की है, इसमें यह तो गभित ही है कि वह मेरी नहीं है । 
ऐसे अपरिग्रह समाजवाद के पेट में ही रखा है । अपरिग्रह की संगति समाज- 
बाद से भी आगे है, यह बताने के लिए भी अपरिग्रह को समाजवाद वाले 
प्रश्‍न का हल करने आगे आना होगा । . 
समाजवादी दृष्टिकोण लेकर चलने वाला दशन तो विज्ञान भी बन 
गया । विज्ञान से भी आगे वह॒ राजनेताओं के ब्यवसाय का पथ-प्रदंशक बन 
गया है । उसने विशुद्ध तर्क-गणित को जमा फॅलाकर बता दिया है कि सब कुछ 
समाज का है और इस सत्य को इस-इस प्रकार संघटना में लाना होगा । समाज 
का अनुशासन शासन-संस्था में मूते होगा, अर्थात्‌ स्वत्व सब राज्य में केन्द्रित 
होगा । व्यक्ति तब 'मै' और "मेरे! से सहज छूट जायगा । व्यक्ति की शक्ति 
और चेष्टा इस भाँति समाज-हित में व्याप्त होकर कृतार्थता प्राप्त करेगी । 
सम्पत्ति ?' 

सम्पत्ति सब राज्य की होगी । स्वयं व्यक्ति राज्य का होगा ।' 

“राज्य क्या होगा ?' 

'वह सर्वहा रा-वगे का अधिनायकत्व (डिक्टेटरशिप) होगा ।' 

'सरवेहारा-वर्ग क्या ?' 

'वह वर्ग जिसके पास सम्पत्तिके नाम पर सिर्फ श्रम है। श्रम धन 
की आत्मा है। वह सम्पत्ति का वास्तविक मूल्य है । इससे राज्य पर शुद्ध 
श्रमिक वर्ग का आधिपत्य होगा । भौर सम्पत्ति श्रम की धरोहर के रूप में 
राज्य के हाथ होगी ।' 

हम देखे कि इस तक-शुद्ध रचना में अपरिग्रह की हानि कहीं नहीं 
है । और अ-काराम्रही अपरिग्रह इसके समक्ष कदाचित्‌ मौन और निरुत्तर हो 
जा सकता है ! 

फिर भी हानि है । कारण, वह सिर्फ़ नक्शा है। नक्शे की नदी में 

अंगूठे के नीचे आ सकती है, जब कि मुझ से लाखों जनों को लाखों वर्षों से 
गंगामाता अपनी गोद में सुलाती चली झा रही है । इससे राज्य का भी यथार्थ 
मानव यथार्थ से विशेष भिन्न नहीं हो सकता । नाम बदलने से ही काम नहीं 
चल जाया करता । मैनेजिंग एजण्ट डायरेक्टर हो जाय, या डायरेक्टिग 
कमिश्नर या सुपरवाइजर, या कमिस्सार -स्थिति में अन्तर तभी आयेगा 
जब उन नामों से सत्ता और धन के संचय पर बेठा हुआ आदमो लोभी की 
जगह त्यागो होगा । किताव का कानून उस वक्‍त ज्यादा मदद नहीं करेगा । 
आदमो के मन में तृष्णा होगी तो तन्त्र का शब्द उसे व्यर्थ नहीं कर पायेगा । 
इससे व्यवस्था का प्रश्‍न यद्यपि गणित का प्रश्न है, किन्तु अन्त में उसका मानव _ 
से सम्बन्ध है, इससे वह हृदय की अर्थात्‌ धमं की भाषा से अछूता नहीं है । 

गांधी जी का शब्द 'ट्स्टी' इसी जगह हमारी सहायता करता है। 
धनिक धन के साथ पूरा न्याय करना चाहता है तो उसे यथार्थ में अपरिम्नही 
बनना होगा । धन के प्रति न्याय, अर्थात्‌ उसका भरप्र हितोपयोग, अपरिग्रह 
का सारांश है । आत्मा की उपासना का अथ धन को अवहेलना नहीं है। घन 
समाज-शरीर का रक्‍त है । उसके निरन्तर और सम प्रवाह पर ध्यान न रखना _ 
अहिसा नहीं हिसा है, अपरिग्रह नहीं मूर्छा है । सोना-चाँदी धातु हो सकते हैं 
जो सिफे बोझ हैं, लेकिन आदमी की शारीरिक और मानसिक तथा अन्य 
आवश्यकताओं को पूर्ति से जुड़े होने के कारण उनके अर्थ का विज्ञान उतना 
व्यथे और मिथ्या नहीं है। आज के दिन यदि अपरिग्रह में सार माना जायगा 
तो तभी जब वह उस पर प्रभुता पा सके जिसे परिग्रह माना है, उसे आत्मभूत 
ओर आत्म-साधक बना सके । 

अपरिग्रही ही उस व्यक्ति को होना है जो आज सार्वजनिक धनस्त्रोतों 
के मुहाने पर है। आज का वह व्यक्ति अपरिग्नही नहीं होगा तो कल सच्चा 
अपरिग्रही उसकी जगह लेगा । कुछ और सम्भव नेही है । भोग गिरेगा ओर 
उत्सगे ही उठेगा । सावंजनिक ट्रस्ट, जब तक ट्स्टी अपरिग्रही न होंगे, केवल 
सावेजनिक त्रास उत्पन्न करेंगे । हुकूमत स्वयं एक सावंजनिक ट्रस्ट है । फोज 
और कानून उसे वहाँ नहीं टिका रख सकते, सिर्फ़ अपरिग्रह रख सकता है । अथं- 
सीमित जिसकी दृष्टि है, अर्थं की व्यवस्था उसे नहीं सौंपी जा सकती । अर्थ में 
उसे मान होगा, लोभ होगा और इस तरह वह लोक-मानस में विषमता लाने 
का कारण हो जायेगा । आज का धनिक बही है, पहले का धनिक वह न था । 

म धन नहीं सिर्फ व्यवहार में था, दृष्टि में धमं था । पहले धनिक 
में उस गाँठ और गिल्टी के मानिन्द न था जो रक्‍त-विकार को अपने 
अन्दर रोक कर फुलने लगती है । अथं की समुचित व्यवस्था के लिए दृष्टि नेतिक 
नहीं आथिक चाहिए, यह मिथ्या प्रवाद छाया हुआ है । पश्चिम के राज-दर्शंन 
और अर्थदर्शन ने यह वहम फॅलाया है । उसको अब काटने की जरूरत है 
और उसके लिए ऐसे नीतिनिष्ठ पुरुषों की जरूरत है जो उसी अनासक्त 
भाव से धन से व्यवहार करें, जैसे भंगी मलमूत्र से करता है। मलमूत्र के 
सम्बन्ध में अपरिग्रह नहीं सिखाना होता, बल्कि उलटे यह बताना होता है 
कि खाद तो सोना है, फेंकने के नहीं, संग्रह करने के योग्य है । धन के अपरि- 
ग्रह में भी धन की उपयोगिता और धन के ममीचीन व्यवहार की शिक्षा गर्भित 
होनी चाहिए । 

अर्थवाद अर्थ के सम्बन्ध में आदमी को तृष्णालु और ईर्ष्यालु बनाकर 
पहले अव्यवस्था उपजाता है । फिर पार्टी-गठन और पार्टीक्रान्ति की आकांक्षा, 
और अन्त में राज्यवाद । अभाव-बोध और अर्थ-त्रोध के बल १र यहाँ हठात्‌ 
उन अर्थार्थी आंखों में इतना रोमांस भर दिया जायगा कि उनका बाकी सव 
दर्शन, सब स्वप्न राज्य के प्रति लुब्ध हो रहें । अर्थ की तो समस्या है; समा- 
धान सिर्फ नीति में है । समस्या को आथिक जानकर समाधान को भी अर्थं में 
खोजना खजाने से खाज मिटाने जसा है । 

अपरिग्रह आत्म का अस्त्र है । इसीसे उसका उपयोग, उसका प्रभाव 
अनात्म के प्रति है । अर्थतन्त्र अर्थाथियों के हाथों चलकर उलझन और बन्धन उप 
जाने वाळा है । तब कया आत्मार्थी ऐसा हो सकता है, जो अर्थतन्त्र चलाये ? हां 
ठो सकता है, और हो तभी त्राण है । गांधी जी का कोरा मजाक नथा जब 
बह कहते थे कि मेरी कई दुकानें चल रहो हैं ! सचमुच ही दुकानदार की तरह 
अपने रचनात्मक संघों की पाई-पाई का वह ध्यान रखते थे । करोड़ों रुपया 
लोगों का लेकर अपनी दूकानों में लगाने में उन्होंने अध्यात्म की क्षति नहीं 
देखी ! बल्कि इसी में से सत्यरूप परमेश्वर की सच्ची उपासना का उन्होंने 
लाभ अनुभव किया । अपरिग्रह ही उन्हें करोड़ों के फण्डों का संचालक बनने 
दे सका । ऐसे उन्होंने धन को धन्य किया, देने वालों को भी धन्य किया और 
उन लाखों श्रमिकों के हक को उन तक पहुंचाया जो अपनी सब तपस्या भूल- 
कर मान रहे थे कि वे दरिद्र हें ! अपरिग्रह की लगन गांधी जी में इतनी तीब्र 
रही कि अपने को मिल सकने वाली एक पाई से भी वह विमुख नहीं हुए ! 
अपरिग्रह का उनके निकट अर्थ था कि मुद्रा-घन शहर से देहात की ओर बह उठे, 

उसी लाचारी से जिससे बादल का पानी धरती पर बरसता है। धन धरती 
का है, धरती में पसीना डालने वालों का है । | 

बह धरती से ही उठकर जाता है । अत: वापस धरती में उसे पहुंचा 
देने में कहीं किसी का उपकार नहीं है, केवल सबकी क॒तार्थता है । 

समाज का और धन का विज्ञान आकांक्षा ओर तृष्णाके नियमोंसे 
चले और आत्मा का और नीति का अभ्यास उसके बिमुख निवृत्ति और निष्कर्म 
की रेखा पर चले, तो जीवन के इस समानान्तर बिलगाव से कभी कुछ न 
होगा । ऐसे विस्फोट पास आयेगा और युद्ध इभरेगा, क्योंकि नीति और शक्ति 
तब परस्पर विरुद्ध दिशा में समान बल से खिचकर एक शून्यावस्था उत्पन्न 
करेंगी । उस शून्य को भरने के लिए 'यू-एस-एसवाद' और 'यु-एस-एस-आर- 
वाद' अपने-अपने तोहफे लेकर यहाँ आ ध्मकेंगे । इससे समय है कि समग्र 
समन्वय की भारतीय संस्कृति में से, जिसके प्रतिष्ठाता गांधीजी थे, हम अपना 
आदेश प्राप्त करे और उद्योग की योजनाओं को अध्यात्म की योजनाओं से 
कदम-बकदम मिलकर चलाये | ७ 

Es me TEs 


कि भजन गायाजा रहा है- | दजा 
5+ सुनेरी मेने निर्बल के बलराम । | Es 
नेक सरो नहीं काम! | | 
निल हू. बलराम पुकारयो 
र | आये आधे नाम ।। 
___________ द्रुपद-सुता निर्बल भई ता बिन 
हि गहलाये निज धाम । 
दुःशासन को भुजा थकित भई 
वसनरूप भये इयाम ॥ 
अपबल, तपबल और बाहुबल 
चोथा है बलराम ।। 
ह सुर किशोर कृपा से सब बल 
हारे को हरिनाम ॥ 
सुनकर इन भाई को गांधीजी की अहिसा पर बड़ी अश्रद्धा हुई । यही 
क्या बलवान की अहिसा है ? यह तो उल्टे निर्बल बनाने वाली है । ऐसा हरि- 
नाम का भजन राष्ट्र को निर्बल नहीं तो क्या बनायगा ? यह बया गुलामी 
की मनोवृत्ति को बढ़ाना ही नहीं है ? अहिसा तो हमें चाहिए, पर ऐसी राम- 
नाम का आसरा थामकर चलने वाली बोदी अहिसा से भला कया होना-जाना 
हैं? 
चुनांचे लोटकर उन सम्पादक भाई ने अपने पत्र में लिखा कि अहिसा 
के नाम पर यह तो नि्बेलता की सीख दी जा रही है। महाभारत में पाण्डवों 
को विजयी करनेवाली हमें कृष्ण की अहिसा चाहिए । हमको अग्नि के समान 
तेजस्वी भहिसा चाहिए । भगतसिह वाली और शहीदों वाली भहिसा चाहिए। 

मम 


मेरी विन॑म्र॑ सम्मति में सम्पादक भाई अहिसा को नहीं समझे और 
उन्हें उस शब्द के साथ खेलना नहीं चाहिए । 

लेकिन सम्पादक बंधु को यहां छोड़ा जा सकता है और विचार किया 
जा सकता है कि अहहसा में बल है, तो किस प्रकार का बल है। बल ही असल 
में कया है ? ऊपर के भजन में सब बल हार जाने पर 'हारे को हरिनाम' का 
बल प्राप्त होना बताया है । इसमें क्या आशय है ? 

आदमी को आज हम पशु से निबंल नहीं कह सकते । पशु से वह श्रेष्ठ 
है, यानी बल में श्रेष्ठ है । शेर उसके सरकस में है और हाथी पर वह सवारी 
करता है । 

पर यह भी स्पष्ट है कि शेर के पंजे और दाढ़ के आगे आदमी नाचीज 
है, और हाथी के पांव-तले आकर आदमी की जान बाकी नहीं बचने वाली है। 

फिर भी आदमी उन पशुओं से बल में हीन नहीं है, तो क्‍यों ? 

उत्तर है कि जिस बल से पशु बलवान हैं, उसको तो आदमी ने हेच 
बना दिया है। उसको तो अबल ही बनाकर रख दिया है । क्योंकि उसने एक 
ऊंचे बल का आविष्कार किया है। उसको बुद्धि-बल वगरह कहा जाता है । 
उसके आगे पशुबल नपृंसक बना दीखता है । 

आरम्भ में आदमी अन्य वनचर प्राणियों में एक था । प्रकृति की कृपा 
से मानो वह वंचित था । नख पेने नहीं, दाढ़ तेज नंहीं। देह से दुबल | शीत- 
ताप से बचने को बालों का लबादा भी उसे प्राप्त नहीं। प्राणियों में सबसे 
्रभागा प्राणी उसे कह सकते थे तरह-तरह के अभावों से घिरा था और 
हैरान था । 

पर यह अभाव ही प्रकृति की ओर से आदमी को वरदान हुआ । उस 
आदमी के द्वारा विकास को एक कदम आगे जो बढ़ना था । इसी से वह निबल 
बना, ताकि एक नये बल का आविष्कार करे । 

आदिम मानव की चेतना चहुं ओर के दबाव से अभिभूत हुई । भय से 
*उसे भीत रहना पड़ता था । वह अनायास अपनी रक्षा करने में असमथ था, 
जीवन रक्षा तक के लिए उसे पएषार्थं की आवश्यकता थी । प्रकृति ने उसे 
अभाव दिया कि अभाव में से आविष्कार का उदय हो । 

तब से अब तक सभ्यता का इतिहास नये बलों के आविष्कार का 
इतिहास ही है। प्रत्येक नवीन बल ने पुराने बलों को अबल ठहरा दिया है । 
असल में नवीन बल का आविष्कार सदा ही उस व्यक्ति द्वारा हुआ है जिसके 
मन में पुराने बलों की अबलता पहले ही घर कर गयी है । आविष्कारक दुनि- 


अकाल पुरुष गांधी : : २२२ 


` यावी सफलता से विमुख रहे हैं और प्रतिभावान धनाकांक्षी नहीं होते । क्यों ?. 


क्योंकि दुनियावी सफलता और धन की यथाथंता से एक ऊंची यथार्थता का 
आभास उन्हें होता है । तब उनके लिए लोकवंभव आदि अयथार्थ ही हो उठता 
है । समूचे इतिहास के भोतर जिस-जिसने कुछ दिया, यानी मानवता के धरा- 
तल को ऊंचा उठाया, उसने तत्काल के प्राप्य को हेय माना, ओर आगे की 
सम्भावनाओं को अपनी साधना से सम्भव बनाया । 

अहिसा का बल बेशक किसी भी दूसरे लौकिक बल के प्रयोग को 
स्वेच्छापूवेक त्यागे बिना सम्भव नहीं हो सकता । वह अहं-बल नहीं है । इस- 
लिए बुद्धि-बल से भी वह भिन्न है । दुनिया में जिन बलों को हम जानते हैं, 
उनसे वह निराले प्रकार का है । उस बल से बलवान आदमी उतना ही अपने 
को विनम्र मानता है, वह उतना ही सेवक बनता है । क्योंकि वह अहं का नहीं 
है, इसीलिए वह हरि का है । अर्थात्‌ सच्चा अहिसक पुरुष अपने को प्रार्थना- 
पूवंक शून्यवत मानता है । 

इसीलिए अहिसक शक्ति सम्पादन करनेवाले को उत्तरोत्तर अकिचन 
बनना होता है । जिसके पास धन के, कुल के, विद्या के, बुद्धि के, बल के गर्व 
के लिए स्थान बचा है, वह अभी अहिसा के बल का पूरा पात्र नहीं है । अभ्यं- 
तर को उन सबसे जितना अधिक खाली किया जायगा, उतना ही सच्चे हिसा 
के बल को व्यक्तित्व में आने का अवकाश होगा । 

जो आस्तिक है उसे अपने ईश्वर के सिवाय दूसरा और सहारा ही क्या 
चाहिए ? इसलिए उसे अस्त्र भी नहीं चाहिए । अस्त्र शंका में से और भय में 
से आता है। लेकिन आस्तिक को शांका कसी ? और उसको भय किसका ? 
मृत्यु में भी कया वह अपने ईश्वर की कृपा और उसके आदेश को ही नहीं 
देखता ? इसलिए मृत्यु की भेंट में भी उसे कोई झिझक नहीं है । वह सम- 
भावी है । उसे अविश्वास की जरूरत नहीं, क्योंकि वह आत्मविश्वासी है । 


किससे लड़ने को वह अन्त्र बाँधे ? उसका ईश्वर तो सब कहीं है। 


इसलिए प्राथना में से ही वह अपना बल प्राप्त करता है । वह बल 
कारुण्य में से बनता है ओर स्नेह उसके दान का स्वरूप होता है। 

क्या हम जिसे बल कहते हैं उसे भीतर से समझने का प्रयास उठा 
सकते हैं ? अगर उठा सकते हैं, तो हम देखेंगे कि उस प्रकार के हर एक बल 
के नोचे एक निर्बळता को अ-रवीकृति है। क्रोध में ताकत है, पर क्रोध में समझ 
की कमजोरी है और उस कमजोरी को न मानने की कोशिश है। शेखी अन्दर 
की कमी की अनुभूति को ढकने के लिए बनती है। बहादुरी, सिपाहियाना 

बहादुरी, कौन कहे कि एक प्रेकार के भय का ही बचाव नहीं है ? अर्थात्‌ सब 
प्रकार का अहं-बल अपने भीतर की निबेलता की विमुखता में से आता है । भीतर 
ही भीतर हम जानते हैं कि हम निबेल हैं, पर मानों हम अपने को ही जतलाना 
चाहते हैं कि हम निबंल नहीं हैं । इसी द्वन्द्र की स्थिति में से तमाम लौकिक 
बलों का जन्म होता है । 

लेकिन जब हम खुलकर धन्य भाव से अपनी अबलता को स्वीकार 
करते हैं और उसे मानों आंसुओं के रूप से ईश्वर के चरणों में, जो ईश्वर कि 
सब शक्तियों का स्त्रोत है, विसजित कर देते हैं, तो वह आत्म-शक्ति प्राप्त होती 
है जो कभी हार या टूट नहीं सकती । वह मूल तक खरी है, वह विनय की लचक 
से लचकीली है, वह श्रद्धा पर कायम है, वह प्रार्थनामय है । 

हम दुनिया का इतिहास देखते तो हैं । साम्राज्य ध्वस हो गये । सर- 
कारें बदलीं, क्रांतियां हुई । एक राज्य के शव पर दूसरा राज्य कायम हुआ: 
राजा हट गया तो पार्टी ग्रा गयी । पार्टी गिरी कि अधिनायक उठ खड़ा हुआ । 
इस तरह एक-एक आदश के नाम पर हम मार-काट मचाते और विधानों के 
साथ प्रयोग करते हुए चलते ही चले आये हैं । हम जान गये हें कि स्वतन्त्रता, 
समता, एकता आदि-आदि के पीछे खून बहाते हुए हम बढ़े हैं, तो इस पार 
आकर यह भी पा लिया है कि हम ग्रग-तृष्णा के पीछे ललकते रहे हैं। हिसा 
का रास्ता बंधुत्व तक नहीं पहुंच सका, नहीं पहुंचायेगा । तकं की माया है जो 
हमें सब कुछ समझा देती मालूम होती है। आदमी कब अपने को छल नहीं 
सकता ! पर आहिसा के बल से ही एकता बढ़ सकती और विश्‍व-बंधुत्व श्रा 
सकता है । क्योंकि वही बल है जिसमें अहंकार का पोषण नहीं होता, बलिक 
विसर्जन होता है । नहीं तो तरह-तरह के आदर्शो के नाम पर और राष्ट्रीयता 
के नाम पर अहंकारों को पृष्ट किया जाता है । उससे बंधन ही बढ़ सकता है, 
स्वतन्त्रता के दर्शन नहीं हो सकते । कारण, शासन-पदों पर बेठे हुए लोगों में 
अदल-बदल हो जाने से जन-स्वातन्त्रय का किंचित भी सम्बन्ध नहों है । 

इसलिए जिससे मानवता का सच्चा हित होगा, जिसमें छल की सम्भा- 
वना नहीं है, वह बल सेवा का बल है, श्रद्धा का बल है, ईश्वर के समक्ष अपनी 
निरीह अकिचनता की सम्पूर्ण स्वीकृति से प्राप्त होने वाला निरहंकारी बल 
है । बाकी सब अपने ही भीतर को राक्षसी माया हि... 

अहिसक आरम्म 
® 


आज सवेरे ही अखबार में ऊपर यूनान के झगड़े की खबर छपी मिली । 
बड़ी लड़ाई की बात तो सब जानते हैं बह मित्रों और शत्रुओं के बीच शुरू 
हुई । लेकिन यूनान के उत्पात में तो मित्रों के अपने बीच में से ही शत्रुता फूट 
निकली दीखती है । उस खबर को पढ़कर मैंने सोचा कि अहिसा को धमं मानने 
वाले आप लोगों के साथ मुझे आज जिस अहिसा को बात करनी है, वह क्या 
है? उसका इस विकट युद्ध से, यूनान के झगड़े से, संक्षेप में हमारी सम्‌ची 
स्थिति से कोई सीधा सम्बन्ध है कि नहीं ? या कि वह एक आदर्श सिद्धान्त है, 
जो तब लागु होगा जब हम मनुष्य देवता स्वरूप हो जायेंगे ! _ 

सचमुच जो काम को नहीं है बिचार की ही है, ऐसी वस्तु पर समय 
वह लगावे जिसे काम न हो, फुसंत हो । फुसंत यहां किस समझदार को रकी 
है । हर पल कीमती है । स्थिति का दबाव इतना है कि जो रुका, वह गया । 
हर घड़ी चौकस और चोकन्ने रहने की जरूरत है । इस तरह अहिसा यदि ऐसी 
चीज नहीं है जो हमारी और आपको हर रोज की जिन्दगी को मदद दे ओर 
आगे बढ़ाये, तो समझदार होकर हम उस पर चर्चा करने में समय नहीं 
खोयेंगे । | 

लेकिन में अहिसा को बात की नहीं, काम की चीज मानता हुं । जो 
बात को ही है वह आहसा हिसा है ! यानी विवाद और चर्चा से असली अहिसा 
का सम्बन्ध नहीं है । अहिसा परम धर्म है, जिसका मैं यही अभिप्राय लेता हूं 
कि जीवन को हर स्थिति में आहसा संगत है। देश और काल के भेद से उसकी 
सत्यता में अन्तर नहीं आता । अहिसा भाषा-निभेर नहीं है, वह भाव में है । 
बह हृदय की चीज है । सच पूछिये तो अहिंसा की भाषा मौन है श्रौर उसको 
अभिव्यक्ति शब्द से अधिक कम में है । अहिसा की चरितार्थता के लिए किसी 
को विद्वान्‌ हीने की आवश्यकता नहीं है । सेवा-भावी ग्रौर उत्सरग-शील विद्वत्ता 
के बिना भी हुआ जा सकता है, और अहिसा का सार यह सेवामय उत्सर्ग ही है । 

वेयक्तिक धर्म के रूप में ही अहिसा को विचारने और पालने से उश 

सम्बन्ध में कुछ भ्रम होता देखा जाता है । ऐसी अहिंसा वर्तमान को ही पृष्ट 
करती, किन्तु उसे भविष्य की दिशा में गति नहीं देती है । अभीष्ट क्रान्ति के 
मागे में इस तरह वह अवरोध बन जाती है | उसमें असामाजिकता का तत्त्व 
आ जाता है । वह स्वार्थ पोषक बनी हुई देखी जाती है। | 

वेशक अहिसा की एकांगी मान्यता में से यह दुष्फल फलित देखने में 
आता है । अध्यात्म एवं धमं आदि संज्ञाग्रों के साथ भी ऐसा मनमाना ब्यवहार 
हुआ है । पर यह तो मानव प्राणी का दोष है जो हर शब्द को अपने प्रयोजन की 
नीचाई तक खींच लाता है । 

पर कौन अपनी एकाई के रूप में पूर्ण है ? कोई निज में स्वयं ही 
होकर नहीं जनमता । जगत्‌ में अवतीर्ण होने के साथ ही नाना सम्बन्धों से वह 
यहाँ के अनेक लोगों के साथ युक्‍त हो जाता है । व्यक्ति समाज का अंग है और 
अविभाज्य है । यहां तक कि मृत्यु के बाद भी स्म्रृति के रूप में वह शेष ही 
रहता है । महावीर, बुद्ध और दूसरे महापुरुष हम में होकर आज भी क्या 
जीवित नहीं है ? और आने वाली पीढ़ियों में भी कया उनका प्रभाव लुप्त होने. 
वाला है ? इस तरह व्यक्ति का गुण-दोष-मय व्यक्तित्व उसकी निज की चिता 
का विषय ही नहीं, वह सामाजिक और सार्वजनिक चिता का विषय भी होता 
है। निजता की सीमा कहीं है ही नहीं । हलकी-सी ककरी से पड़ी लहर का 
दत्त फंलते-फलते जैसे जल॑-तल की इयत्ता तक व्याप्त हो जाता है, उसी तरह 
व्यक्ति से आरम्भ हुई भावना भी उत्तरोत्तर व्याप्त होती हे अनेक के बीच 
वह एक है सही, पर उसकी निजता अपने में उतनी ही सफल और सिद्ध होगी 
जितनी कि वह उन अन्य अनेक के साथ ऐक्य की अनुभूति पा सकेगा । 

जाने-अनजाने जीवन के समस्त ब्यापार हमें उसी दिशा में बढ़ा रहे 
हैं । व्यापक से बृहत्तर व्यापकता की ओर हमारी गति है । यह गति दुनिवाय 
है । इसी को आत्मा की ऊर्ध्वं गति कहिये । नाना बन्धन आत्मा को व्यक्ति से 
और व्यक्ति को व्याप्ति से नहीं रोक सकते । ब्यष्टि को समष्टि बने बिना 
चैन कहां ? 

प्रश्‍न होगा कि निरन्तर विकास की ओर चेतना की गति यदि अनि- 
वार्य ही है, तो हिसा अथवा अहिसा के प्रश्‍न को उठने के लिए अवकाश ही नहीं 
दोना चाहिए । वेशक मूल प्राण की अर्थात्‌ प्रकृति की ओर से देखें तो यह प्रश्‍न 
नहीं है । यह समस्या तो बुद्धिशील मानव की हे । मनुष्य से बाहर उस प्रश्‍न 
की स्थिति नहीं है । पशुओं के लिए यह सवाल नहीं है, क्योंकि उनमें तत्संबंधी 
विवेक का उदय नहीं है। न उन देवताओं के लिए होगा जिनमें द्विधा का 

है या अभाव होगा । लेकिन अपने जन्मकाल में जब मनुष्य ने बुद्धि पायी, तभी 
य-अकतंव्य का प्रश्‍न भी सामने पाया । और क्रमशः मालूम होता गंया 
कि जिनको उसने 'पर' समझा है उन्हीं में उसे निजता की भावना का प्रसार 
करना पड़ रहा है, अन्यथा जीवन चल नहीं पाता है । उसे अपनेपन का दायरा 
बढ़ाते ही जाना पड़ा है। उसने परिवार बनाया, यूथ बनाया, ग्राम और जन- 
_ पद बनाये, जाति व राज्य और राष्ट बनाये, यहां तक कि महाराज्य स्थापित 
किये । हर काल में उसकी अपनेपन की परिधि के बाहर जो रहा उसके प्रति 
उसने परायेपन का भाव रक्‍खा और उस 'पर' (पर कुटुम्ब, पर जाति, पर 
राज्य, पर राष्ट आदि) के साथ सदा ही युद्ध ठानता रहा । लेकिन उन युद्धों 
के वावजुद भी, प्रत्युत उनके द्वारा ही, वह पहचानता चला गया कि अपने 
और पराथे के बीच को रेखा उसकी अपनी ही खींची हुई है, सत्य में वह कहीं 
भी नहीं है । आज जिसको दुश्मन समझा है उससे किसी प्रकार समझोता, 
यहां तक कि मेल हुये बिना स्वयं को ही चेन नहीं मिलने वाला है । युद्धों की 
यातना में मेल की ग्रावश्यकता प्रगट होतो गयी है और आपसी झगड़ों के बीच 
में से मानव-जाति अधिक से अधिक सम्मिलित होती चली आयी है । 
आज यह बुद्धि से जानने की नहीं प्रत्यक्ष आंखों से दिखने वाली बात 
है कि किसी की अपनी अलग स्वतन्त्रता जेसी कोई चीज नहीं है । कोई देश 
अपने में एकान्त स्वतन्त्र हो, इसका कोई ग्रथ ही नहीं है। कोई अपने को 
घेर कर और उसमें बन्द होकर नहीं रह सकता । शेष के साथ लेन-देन, मिलने 
जुलने, आने-जाने का सम्बन्ध उसके लिए अनिवाय ही है । हमारे पुराने आत्म 
निर्भरता और स्वय॑-पूर्णंता के आदर्श अब विलीन हुए जा रहे हैं और इस 
प्रत्यक्ष सत्य से बचने का कोई उपाय नहीं रह रहा है कि सारी मनृष्य-जाति 
संयुक्त है और एक का भाग्य दूसरे के साथ जुड़ा हुआ है। 
विकास के ठीक इस मुहाने पर हम आज हैं। हिन्दुस्तान के बर्मा मोर्चे 
पर लड़ाई इस वक्त नहीं है और जहां है वह जगह हमसे कई समन्दर पार है। 
लेकिन क्या अपने किसी काम या किसी भाव में हम उसके असर से बचे हुए 
हैं ? हमारे चारों ओर मंहगाई है, चोर बाजार है, नफा-खोरी और घूस खोरी 
है । नयी दिल्‍ली में झाम के समय हिन्दुस्तानी से ज्यादा इंग्लिस्तानी रौनक 
मालूम होती है । इंग्लिस्तानी भी क्यों, बह बाजार तो दुनियां के ही चौराहे 
जेसा माळूम होता है; कारण अमरीकन और दूसरे लोग भी वहां कम नहीं 
दिखते हैं । 
मैं कहना चाहताहुं कि यंह विषम समय है जब कि हिसा-अहिसा कां प्रश्‍न 

प्रदर्शन का, अथवा नीतिवाद या विचार का ही नहीं रह गया है बल्कि बह हमारे 
सांस लेने जितना आवश्यक, तात्कालिक और व्यावहारिक बन गया है। वह 
एक ही साथ आध्यात्मिक और भौतिक है । वह समूचे जीवन से सम्बन्ध रखता 


ns, Sh EE 


है। कल पर उसे टालना न हो पायगा । चाहे तो इसी क्षण उससे छुट्टी पालें . 


(यद्यपि छुट्री सम्भव है नहीं,) या फिर उस पर अमल करने लगने का ही 
निर्णय कर लें । 

इतिहास में अनेक वर्ग और वाद हो गये हैं। वे भी जिन्होंने ईश्वर 
को केन्द्र मानकर आदमी को सदाचार सिखाया है, और वे भी जिन्होंने नाग- 
रिकता के विकास के लिए नास्तिकता का प्रचार किया है । सामाजिक आचार 


के नियमन के लिये जिसने जो भी मान स्वीकार किया हो --चाहे आध्यात्मिक 


का ईश्वर हो कि जिसके पुत्र होकर सब मनुष्य भाई-भाई हैं, या फिर वह मान 
लौकिक का लोक-मंगल, अधिकतम लोगों का अधिकतम हित (Greatest 
good of the greatest nuMb९r) हो कि जिसके अनुसार व्यक्ति 
अपने स्वार्थ को परार्थ में मिला दे । जो हो, किन्तु यह तो स्पष्ट ही है कि सब 
प्रकारान्तर से परस्पर वत्तन के लिए अहिसा को ही मान्य ठहराते हैं । 

किन्तु जान पड़ता है कि नीति-शास्त्र में आहसा को निरपवाद उपयोगिता 
को स्वीकार करने के अनंतर भी चलन में उसकी संगति बिठाना आसान नहीं 
है । उस पर बल देने से आदमी इतना पारलोकिक हो जाता हुआ देखा, जाता 
है कि संसार के काम का नहीं रहता, दूसरी ओर संसार में सार्थक होने के लिए 
मानो अहिसा को निगाह से ओझल रखना जरूरी करार दे लिया जाता है । 

इस विरोध को तरकवाद से नहीं भरा जा सकता, इस खाई को तो 
समन्वयक्षील साधना से ही भरना होगा । आज क्या हम कहने चलें कि इंग्लंड 
को हथियार डाल देने चाहिए, तभी उसकी जीत होगी ? गांधीजी ने यह जरूर 
कहा । उनकी साधना अगम है और अधिकार अमित हैं। पर इंग्लेण्ड के बस 
का यह कब हो सका कि वह उनकी सीख सुन ले ? कारण, इग्लेण्ड अपने 
सदियों के संस्कारों से क्षण में छुट्टी चाह कर भी छुट्टी पा कसे सकता है ? उस 
देश का लोक-मानस, उसका समाज, उसकी सरकार अपने संचित कमं-दोष से 
मानो आत्मविरुद्ध वर्तन करने को लाचार है। कया सचमुच उस देश के अनेक 
मनीषी विद्वान्‌, जिन्हें भविष्य का संकेत प्राप्त है और जो भूत से जडित नहीं 
हैं, बेमी ही सलाह नहीं देते ? पर बीज बदले बिना फल को बदलना कब संभव 
हआ है। ॥ 

अर्थात व्यापक राजनीति में अहिसा के प्रयोग का प्रश्‍न हम जसों के लिए 

को नहीं साधा है । लेकिन यों पूछिये तो राजनीति की स्वतन्त्र 


ही स्वरूप नहीं पाती ? राजनीति हमको लेकर ही बनती है । उसका अधिष्ठान 
है, कि जिसके हम सब अंग हें । इससे राजनीति का सार नागरिक- 
(C४।८8) में है। और राजनीति शास्त्र मानव सम्बन्धों के नियमन का 
हू हो Ct | 
_ इस पद्धति से आप देखेंगे कि अहिसा के विचार का प्रत्यक्ष सम्बन्ध 
। आ त्मा, परमात्मा, देश अथवा राष्ट्र से उतना नहीं है जितना कि इस बात से 
 हैकिहम और आप अपने पड़ोसी से, अथवा कि इतर जनों से, किस प्रकार 
. व्यवहार करते हैं । और इस दिशा में आप ध्यान देंगे तो तत्काल जीविका के, 
अर्थात्‌ धनोपाजन की विधि के प्रश्‍न से श्रापक़ा विचारे जा छुएंगा । और तब 
| मी ` अपना वही पुराना सूत्र हमें सच जान पड़ेगा कि 'जेसा खावे अन, वसा होवे 
 मन'। आप देखेंगे कि आपको जीवित रहने के लिए भोजन की, वस्त्र की, और. 
` दूसरी जो आवश्यकताएं हैं, वे सहज पूरी नहीं होती । उनके लिए कुछ 'करना 
र F होता है । इसी को जीविकोपार्जन कहते हैं। यदि हमें अहिसा को व्यापक क्षेत्र 
में घटित करना हो, तो सबसे पूर्व इस जीविक्रोपाजंन की विधि में उस अहिसा 
को चरिताथ करने से आरम्भ करना होगा । में अपने लिए जिस ढंग से अन्न 
जराता हूँ उसमें अगर अहिसा नहीं है, तो आगे फिर मेरे उपलक्ष से अहिसा 
की सफलता किस प्रकार हो सकती है ? 
| अहिसा की साधना का इस बिन्दु से हम आरम्भ करें तभी अहिंसा की 
और हमारी सच्ची परीक्षा है । उसमें स्पष्ठ है कि हमको प्रचलित अरथ-शास्त्र 
और समाज शास्त्र से प्रकाश प्राप्त नही' होगा बना-बनाया कोई दर्शन या 
विज्ञान हमारा हाथ नहीं थामेगा । उनकी बुनियाद ही जो दूसरी ठहरी । इससे 
हमको अपनी श्रद्धा और श्रम से एक नये ही अर्थ-शास्त्र की नींव डालने और 
नयी अहिसक समाज रचना के लिए तेयार हो जाना होगा । 
और कया आज के युद्ध ने युद्धोत्तर निर्माण के प्रश्‍न को अत्यन्त चित- 
नीय नहीं बना दिया है? सचमुच वह प्रश्‍न जीवन-मरण का है । विशाल 
योजनाएं गभे में है, और उनके जन्म के लिए बड़ी-बड़ी तैयारियां की जा रही 
हैं । ऐसे समय सभी को सचेत रहना होगा और अपने भीतर टटोल कर तै 
कर लेना होगा कि हम क्या चाहते है । 
मेरी धारणा है कि इस युद्ध के निमित्त से मानव-जाति ने काफी प्राय- 

ही कब है ? कया राजनीति हमारे-आपके सम्मिलित जीवन-व्यापार से 


दिचत किया है। भगवान्‌ करे कि ऐसा न हो कि अगले युद्ध के बीज अभी बो 
दिये जाय । अपने बोये का फल हमें ही काटना होगा । लेकिन इस युद्ध से 
हमने चख देखा है कि द्वेष और दमन के बीज की फसल कैसी कडवी होती है । 
हम में से प्रत्येक अपनी-अपनी जगह स्वाधीन है । वह अपनी निज की 
अर्थासक्ति में आस-पास शोषण के बीज बो सकता है, अथवा कि सेवाकमं द्वारा 
अहिसा की जड़ों में अपने जीवन को सींच सकता है । हर हालत में कमं की 
गति अटल है । कल कल उससे भिन्न नहीं मिलने वाला है जा आज हम बोते 
हैं । इसमें बाहर से समाज-विधान या राज्यतंत्र के बदलने की प्रतीक्षा में रहना 
जरूरी नहीं है। भीतर से जीवन उगता हुआ आयेगा, तो जीर्ण बन गये हुये 
विधान और तंत्र तो उसके अभिनन्दन में आप ही गिर रहेंगे । लोक-जीवन के 
जागृत चतन्य के आगे तंत्र-व्यवस्था की रूढि आप ही नत-मस्तक हो आयगी । 

गांधो-नीति सर्वोदय 


गांधीजी के जाने के सिलसिले में मेरा ध्यान नीचे लिखी बातों पर 
जाता है : 

(१) इधर उन्होंने झ॒त्यु को मित्र-रूप में याद किया था । 

(२) प्रार्थना के समय अपने और अन्य के बीच किसी अधिकारी के 
अधिकार को आने की इजाजत नहीं दी थी । कहा था, वहां कोई चाहे तो 
मुझे खुले मार सकता है । | 

(३) कहा था, ईश्वर चाहेगा तब कोई इन्तञ्चाम मुझे यहां रख नहीं 
सकेगा । और 

(४) गोली लगने पर उनके मु ह से 'हे राम' निकला था, हाथ सबके 
प्रति प्रणाम में जुड़े थे, और जेसे किचित मुस्कराहट से प्रयाणबेला पर उन्होंने 
अपनी कृतार्थता व्यक्त की थी । | 

इन बातों से लगता है कि गांधीजी नहीं पसंद करते कि लोग हत्या 
पर और हत्याकारी पर रुके और राम के नाम को और उसके ध्यान को हत्या 
जेसी तुच्छ घटना पर कुर्बान कर दें । सदा उन्होंने कहा कि ईश्वर की मर्जी के 
बिना पत्ता भी नहीं हिलता । गांधीजी को मानना है तो हम यह भो मान ले 
कि ईश्वर की ऐसी ही इच्छा रही होगी । 

गांधीजी के शब्दों को हम याद करें। उन्होंने कहा था, बुराई की 
हस्ती नहीं है । बुराई अपने आप में टिक नहीं सकती । टिकने को उसे सहारा 
चाहिए । यह हत्या निश्‍चय बुराई है । हत्यारे का नाम गोडसे कहते हैं । उस 
गोडसे को जरूर कुछ सहारा था, नहीं तो वह काम उससे नहीं बनता । जरूर 
उसने माना कि वह कुछ बढ़िया काम कर रहा है, और उसे बड़ाई मिलेगी । 
उसे बहादुर समझा और कहा जायेगा । इस सहारे पर ही उस पाप को बढ़ने 
ओर चढ़ने की हिम्मत हुई । नहीं तो पाप कातर और स्वयं में मुर्दा होता है । 

सवाल है कि क्या हम और आप उस गोडसे के काम के लिए सहारा 
रहे ? यानी गांधीजी के जाने पर जो तनिक भी चिन्तित और विह्वल हैं, 

उन्हें गोडसे नामधारी की तरफ नहीं, अपने दिल के अन्दर देखना है कि 
उसके काम को क्‍या उनका भी सहारा नहीं रहा ? गोडसे हम-आप से अलग 
नहीं है । हम-ग्राप उसके इस काम से, या वैसे दूसरे कामों से अप॑ने को 
अलग कर लेते हैं, श्रपना सहारा वहां से खींच लेते हैं, तो निश्चय है कि वैसे 
काम और उन कामों के करनेवाले नहीं रहने वाले हैं । 

सरकार धर-पकड़ कर रही है । भरोसा है, वह अपने भरसक करने 
में कसर न उठा रखेगी । पर वेचारी सरकार कया चीज है ? आगाखाँ ने 
सच तो लिखा कि गांधीजी उस दिन, उस हालत के लिए जीते थे जब सर- 
कार रहेगी ही नहीं, इतनी फालतू वह चीज़ हो जायेगी । यानी सरकार 
बेचारी का बस थोड़ा है। वह तो बेजान मशीन है । पुलिस, अदालत और 
जेल से आगे उसकी पहुंच नहीं है तभी तो गांधीजी सरकार न थे, न कभी 
होने वाले थे । यानी कांग्रेसी और कांग्रेसी हुकूमत राष्ट्रीय स्वयं-सेवक संघ को एक 
झपाटे में नाबूद कर दे, तो भी चलने वाला नहीं । वह तो सरकारी काम है, 
असल काम दूसरा है, और वह फिर भी बाकी रहता हे । 

एक मत या दल दूसरे दल को दबा देया मिटा दे, यह वन सकता: 
है; लेकिन सिर्फ ऊपरी आंखों के लिए । ऊपरी ये आंखें सदा धोखा देती 
और धोखा खाती रही हैं । ऐसे हिसा को हिसा से काटने की कोशिश रुकी 
नहीं है । लेकिन उससे गाँठ भी नहीं कटी है, झमेला और उलझता ही गया है । 

यह झमेला हिन्दुस्तान का ही एक खास मसला नहीं है । दुनिया में 
भी वही है । इससे गांधी का प्रयोग हिन्दुस्तान में, और उसके द्वारा, हुआ 
सही, पर वह सारी दुनिया के लिए था । असल में तो सत्य और अहिसा का 
प्रयोग गांधी ने अपने प्रति निमंम होकर और अपने को भगवान्‌ का बंदी बना- 
कर किया । जागते-सोते, उठते-बठते, हर घड़ी अपना पहरा बह दिये रहे! 
ज़रा भी अपने को खिसकने नहीं दिया'और उनके अन्दर और बाहर के शैतान 
को हर पल उनमे ललकार और चुनौती मिलती रही । भारत का राष्ट्रपट 
उनके सत्य और अहिसा के प्रयोग का माध्यम मात्र बना । गांधी राष्ट्र और 
राष्ट्रीयता के नहीं थे, राष्ट्र और राष्ट्रीयता उनसे थी । बह तो राम के थे 
और राजनीति में भी 'राम-राज्य' के लिए ही उनका प्रयत्न रहा । राम-राज्य, 
यानी इस दल और उस दल का नहीं; इस मत था दूसरे मत का नहीं, यह 
तंत्र या वह तंत्र नहीं; बल्कि प्रेम का राज्य, सबका, पंचायत का राज्य । 
किसी राजा का नहीं, हर श्रमिक का राज्य । बह राम-राज्य जो जरूरत पड़ने 
पर ब्रेहद केन्द्रित भी हो सके और यों एकदम विकेन्द्रित हो । 

ये प्रयोग संख्या और भूगोल की दृष्टि से कितने भी सीमित हों, हेतु 
में सीमित नहीं थे । यानी सारा संसार और आगामी सारा इतिहास अपने . 
लिए उनमें सामग्री और प्रकाश खोजता और पाता रहेगा । 

हमें, हम में से प्रत्येक को, अपने तई शुद्ध होना है । दुष्ट साधु से 
अलग कब है ? इसलिए जो जितना साधु होगा, वह उतना ही दुष्ट को और 
दुष्टता को अपने अन्दर देखेगा । इसी अभ्यास का नाम है हिसा । यही है 
यज्ञ, यही क्रान्ति यानी निरन्तर आत्मशोध, आत्मजागरण और आत्माहुति । 
कारण, दुष्टता यदि कहीं है, और दुष्ट कोई है, तो वह तभी है जबकि हमारा 
उसे सहारा है । चुप रहकर, डरकर, किनारा लेकर हम बुराई से बचते नहीं, 
उसे निमंत्रण देते हैं । इसलिए स्पष्ट और नम्र असहयोग या सत्याग्रह उद्घल 
बुराई को सहज परास्त और धराशायी कर देता है। तब देखने में आता है 
कि जिसे बुरा माना बही अच्छा बन जाता है । इससे विनष्ट कुछ या कोई नहीं 
होता । विकृति ही विलीन होती है और संस्कृति की सहज .सम्भावनाएं सब 
किसी में से खिलती और जोवन को परिपूर्ण बनाती हैं। 

कौन कहु सकता है कि दुनिया में कुछ भी या कोई भी एकदम व्यर्थ 
है ? फिर भी एक-दूसरे को व्यथ करने की जो चेष्टाएं दुनियाँ में चल रही हैं, 
और संभावी स्वर्ग को यथार्थ नरक बनाये हुए हैं, सो क्यों ? निश्‍चय ही किसी 
प्रमुक को व्यर्थं करने की कोई नयी चेष्टा अनेकानेक सदियों में से चले आते 
हुए मानव-विकास को आगे बढ़ाने वाली नहीं हो सकती । उस विकास की 
साधक नीति तो एक वही हो सकती है जो प्रत्येक को सफल हुआ देखना 
चाहती है; जो एक की सफलता दूसरे की विफलता में किसी तरह भी देखने 
को तैयार नहीं है। जो इस तरह सर्वोदय में योग देती है, उस नीति का नाम 
है 'गांधी-नीति' । उस नीति की व्याख्या, व्यवस्था, प्रयोग, उदाहरण और चित्र 
का नाम है 'गांधी-जीवन' और उस चित्र के सार-भाव को समझने के लिए दो 
शब्द का सूत्र है : सत्य और अहिसा । 

गांधी को महिमा तो रूप में अनन्त है । उसको देखे जाइये, गाये 
जाइये-- भला कहीं उसको थाह है, कहीं अन्त है ? इसलिए इस विभूतिमथ 
जीवन के ऐश्व में नहीं जाना हे । उसकी निपटता को ही जान और पहचान 
लेना है । वह है, हर समय की हर क्षेत्र और हर समस्या के लिए सत्य और 
अहिसा में से समाधान प्राप्त करने की प्रतिज्ञा और तत्परता । 

कौन नहीं जानता कि दुनिया आज ज्वालामुखी के मुह पर खड़ी है । 
वथा चिनगारी प्रलय भड़का उठेगी, कोई कह नहीं सकता । ऐसे में गांधी ने 

नये समाज के निर्माण की आज चाह है । इस चाह में यह तो श्रा 
ही जाता है कि वह समाज बेहतर होगा । नया हो, इतना भर काफी नहीं है । 
यों तो कभी पुराने से ऐसा जी ऊब जाता है कि कुछ भी नये पर वह ललचा 
उठता है, फिर चाहे पहले से वह बदतर ही क्यों नसाबित हो। ग्रान्दोळनों में पड़ने 
वालों में ऐसे लोग हो सकते हैं, जिनके पास मौजूदा समाज से असंतोष ज्यादा 
है, भावी समाज की कल्पना उतनी नहीं है । केवल असन्तोष की यह प्रेरणा 
विधायक नहीं होती । वह बनाती कम है, बिगाड़ती है अधिक । 'नया समाज कहकर 
आज को हालत से ग्रसन्तोष तो हम जतलाते ही हैं; लेकिन उस असन्तोष के 
साथ आगामी समाज जो हम लाना चाहते हैं, उसका विचार भी होना जरूरी 
हैं । नहीं तो खाली श्रसन्तोष में हम बने को ही गिरायेंगे, उसकी जगह कुछ 
नया बना नहीं पायेंगे । पुराना ढा देने से नहीं, अभी से नया निर्माण करने 
लगने से नया समाज बनेगा। 

समाज पदार्थ की तरह की चीज नहीं है । वह बेजान नहीं, जानदार 
हैं । इसलिए पदार्थ को जिस गणित के विज्ञान के उसूलों से हम तोड़ते-जोड़ते 
हैं, वे ज्यों-के-त्यों समाज की रचना में काम नहीं देते । समाज की इकाई 
आदमी है और आदमी में मन है इसलिए समाज की रचना का विज्ञान कुछ 
दूसरे तरीके का होगा । वह मानसिकता से जुड़ा होगा और उसकी नव-रचना 
बाहर के प्रहार से नहीं हो पायेगी । जेसे लकड़ी को लोहे के औजारों से त्ञाप-काट 
कर हम चीज तेयांर करते हैं, वसे समाज के मामले में हमारे पास लकड़ी 
अलग और उसको छीलने-काटने वाले औजार अलग नहीं हैं । हम ही औजार 
हैं और हम ही वह हैं जिनको गढ़ा जाना है । इस तरह समाज का निर्माण 
आत्म-निर्माण हो जाता है। समाज से हेम अलग नहीं और समाज हम से 
अलग नहीं हैं । तब कोई भी उसूल, जो हमारा तो नहीं बल्कि समाज का लेखा- 
जोखा देते हैं, केवल उसका सुधार और निर्माण करते हैं, इष्ट परिणाम कैसे 
ला सकेगें ? 

चुनांचे काम करनेवालों में दो पांतें देखने में आती हैं। एक, जो 
मानते हैं कि सारे साधनों और सारे आदमियों को 'स्टेट' की अधीनता में पहले 
एकत्र कर लिया जाय, फिर सब में सम-व्यवस्था और समान वितरण का उपाथ 
सहज हो जायगा, बाधा बनने को तब कोई चीज़ बीच में नहीं रह जायगी। ऐसे 
. लोग संगठन बनाते और राजनीति चलाते और उपजाते हैं । वे दलों की सृष्टि 
करते और उसी भाषा में उन्नति देखते हैं । 

दूसरे जो मानते हैं कि बात ऐसी नहीं है कि सुधारा जानेवाला एक 
हो और सुधारनेवाला दूसरा हो। समस्या को नितांत यह रूप मिलता है कि बखेड़ा 
बढ़ जाता है।यानी एक विषमचत्र पैदा होता है जो कटता नहीं । सम- 
स्या चेतन की है, जड़ की नहीं । अर्थात्‌ चेतना को संस्कार देना होगा । वह 
काम सदा अपने से शुरू हो सकता है । वह संगठना का नहीं, साधना का है। 
वह कल पर भी मोकुफ़ नहीं, इस घड़ी से ही श्रू हो जाता है। तो वेकहते हैं कि 
खुदी से हम न चलें, बल्कि सेवा को, यानी दूसरे में अपनी-सी, भावना रक्‍खे; 
काम वेसे हीं और उसी भावना से करें; ज्यादा हथियाना और बटोरना न 
चाहें, जरूरी जितना ले लें और शक्य जितना उगन्रातै और बनाते चले जायं । 
ऐसे एक चले, थोड़े चलें, अधिक चले तो आपही-आप नया समाज उग चलेगा । 
उसमें विषमता न होगी; स्पर्धा की जगह वहाँ स्नेह. होगा, शोषण की जगह. 
सहयोग लेगा और आदमी की शक्ति जो एक-दूसरे को पीछे ओर नीचे रखने 
में लगती है, एक दूसरे को बढ़ाने और उठाने में काम आयगी । तब हम देखेंगे 
कि आदमी की समस्याएं खुद उन्नति करती जाती हैं । समस्याओं को मिटता 
तो नहीं है । तब तो जिन्दगी ही मिट जायगी ओर पुरुष का अथे पुरुषार्थ ही 
खत्म हो जाएगा । नहीं, बल्कि समस्याओं का धरातल उठेगा और नोंन-तेल- 
लकड़ी की वे न रह जायेंगी । बे सांस्कृतिक और नेतिक होंगी । तब आदमियों 
की होड़ आर्थिक न होकर पारमाथिक होगी । 

भारत की राजनीति को मौका नहीं है कि वह माने कि बिना नीति- 
चारित्र्य के राज-काज चल सकता है । नीति यानी धर्म-नीति, डिप्लोमेसी नहीं । 
नैतिकता को बाद देकर स्वर्य विग्रह का राजकारण आगे नहीं बढ़ता । साथ ही 
गांधीजी से यह भी प्रत्यक्ष हो गया है कि अध्यात्म न सिफ संसार से विमुख 
नहीं है; बल्कि समार के अभाव में वह अधूरा और पीला हो रहता है। 

इतत तरह यद्यपि ऊपर के दो, भौतिक और नेतिक, दृष्टिकोणों का 
अन्तर गहरा और मौलिक है, फिर भी विवाद की गु जाइश नहीं रहती । जो 
चेतना को छोड़कर बाहरी परिस्थिति से जूझ रहे हैं. ऐसे सांसारिकों से अटके 

` और हिलगे बिना सांस्कारिकों का नाम चलते रहना चाहिए । चुनाव का और 
दल-गठन का काम उस प्रकार का ईमान और स्वभाव रखनेवाले लोग क्यों न 
करें । ज्यादे-से-श्यादा यही हो सकता है कि कुछ उसको रचनात्मक न मानें । तो 
ऐसे रचनात्मक विचार के लोग उस दलगत कर्म से अलग रहकर अपना काम 
किये जावें तो स्वयं उन दलों का सहयोग उनको मिल सकता है । बल्कि 
रचनात्मक काम एक ही साथ सब दलों को ताकत पहुँचानेवाला है। वह तो 
जमीन है जिस पर हर बीज को पड़ना और वहाँ से रस लेना है, नहीं तो वह 
जड़ न पकड़ पायगा । । 

'रचनात्मक' शब्द इधर बहुत चलता है । जिसको जो करना होता है, 
उसी को रचनात्मक कहकर वह पेश करता है । गांधीजी ने जो एक नयी भाषा 
हमें दी, उससे कठिनाई भो कुछ बढ़ी है । व्यवहार नेतिक शब्दों को जोड़कर 
चलाया जाने लगा है। इस वजह से यहाँ तक कहा जाता है कि जहाँ अन्दर पापहो, 
वहाँ मुंह पर धर्म पाओगे; जहाँ भीतर घात हो, वहां ऊपर मिठास होगो । 
यानी ग्रादर्शवाद और नीतिवादजहाँ है वहां ढकोसला है, ऐसा प्रवाद हो गया है । 
यह कठिनाई बढ़ तो गयी है । कारण, सशय ओर अविश्वास बढ़ गया है । 
फिर भी उसे पार करना है, इतने मात्र से रचनात्मक शब्द और काम से पिंड 
छुड़ा नहीं लेना है । रचनात्मक वह है जो 

(१) श्रम से पदाथ की उत्पत्ति या निर्माण करे, और 

(२) आपस में सहयोग साधे और उसको बाधा को हटाये । 

दूसरी कोटि का काम भावना और प्रचार का है । जात-पाँत और 
रंग-रीत का भेद, ऊच-नीच का विचार, अपने-ब्रपने धर्म का अभिमान, ये और 
ऐसी बाते सहयोग के फॅलाव में रुकावट होती हैं। इसी से ये फिर स्वार्थो के 
पोषणा में सहायक होती हैं । इन्हें गिराना और जीतना होगा । 

पर मूल रचनात्मक है वह जहां श्रम में से पदार्थ फलता है । इसके 
बिना भावना-प्रचार का काम भी बेजान रहता है, ठोस नहीं हो पाता । प्रेम 
का प्रचार किसने नहीं किया ? साहित्य ने किया, धमं ने किया, सब संमझ- 
दारों ने किया । पर उस प्रम के नीचे स्वार्थं भी मजे में पलता गया । जिस 
प्रेम मे अपनी और अपने की क्रबानी हो, वह प्रेम तो बिरलों के हाथ 
आया । अधिकतर वह भावना में समाकर और सूखकर रह गया, और व्यव- 
हार को अछूता छोड़ गया । नतीजा यहाँ तक कि धनी ही धर्मी दीखने को 
शेष रहा । यानी, भावना को श्रम में उतारे बिना बात पूरी बनती नहीं । 
भावना तक बात व्यक्तिगत रहती. है, कर्म में उतरकर ही वह सामाजिक रूप 

लेती है । भावना एकाकी है, कमं सहयोगी । भक्‍त श्रभिक न हो तो हो सकती 
है कि उसकी भक्ति उत्कट दीखे, पर भव-बन्ध काट न सके । बह असामाजिक भी 
हो सकती है; कारण; वह अनुत्पादक हो रहती है । अब व्यक्ति पदार्थ को उप- 
योग में लाये बिना, और इस तरह उसे चुकाये बिना, तो रह नहीं सकता । वह 
खाता है और कुछ-त-कुछ रखता और पहनता है। तो पदार्थ उपजाने में भी 
उसका भाग होना चाहिए । श्रम से छूटकर भक्ति मानो इस कत्तव्य से भी छूट 
जातो है । तब वह नैतिक की जगह शायद कुछ भावुक भी हो जाती होगी । 
भावुकता अनजाने अपने नीचे एक विशेष प्रकार की निमंमता को धरती बचा 
छोड़ती है । यहाँ असामाजिकता की जड़ शेष रहतो है और वह कटती नहीं, 
बल्कि अन्दर-ही-अन्दर फेलती रहती है । ऐसे व्यक्ति में और समाज में घोर 
इन्द्र पैदा हो जाता है । तपस्वी स्खलित होता है और भक्त मालदार बनता है । 
इस प्रकार 'रचनात्मक' में मुख्य सार है यज्ञाथं किया गया उत्पादक 
श्रम । उत्पादक का मतलब है वेज्ञानिक । केवल श्रम से नहीं चलेगा । न इतना 
काफी है कि वह श्रम कुछ तो भी उपजा दे । नहीं, उसमें वज्ञानिक व्यवसाय- 
बृद्धि को भी लगाना होगा ¦ तब वह सही मानों में रचतात्मक हो सकेगा । 
शौक की तरह आधा घष्टा चर्खा चला लिया और वह रोज भी चलाया, 
पर सूत का हिसाब न रखा, आगे उसके बनवाने आदि में लापरवाही की तो 
वह काम भावनात्मक तो हुआ, रचनात्मक पूरा नहीं हुआ । उससे मानसिक 
सन्तोष कुछ हमको अवश्य होगा ; पर नये समाज की रचना को नींव नहीं 


पड़ेगी । 
समाज आदमियों की बहुतायत का नाम नहीं है । बहुतायत से तो भीड़ 


होती है । समाज आपसी सम्बन्धो से बनता है । संख्या और भूगोल मे सामा- 
जिकता नहीं है । इसलिए आपसी सभ्बन्धों में जितनी गहराई, ऊंचाई और 
घनता होगी, उसमें मर्यादा और व्यवस्था होगी, उतना ही समाजे विकसित 
समझा जाएगा । यों माता और पुत्र में अन्तर होता है, दोनों किसी लिहाज में 
बराबर नहीं हो सकते ओर नहीं किये जा सकते । आकिक बुद्धि चाह सकती 
है कि दोनों अपने अधिकार में बराबर हों ; पर साता तब तक तृप्त नहीं हो 
सकती जब तक पुत्र को उससे अधिक न मिले, न पुत्र तब तक शान्ति पा सकता 
है. जव तक कि माँ से मांगने और पाने का. अर्थात्‌ छोटे “बनने का अधिकार 
उसके पास सुरक्षित न हो । परिवार की ज्ञक्ति इसमें नहीं है कि सभी में 
समानता हो । वह तो इसमें है कि उसमें सहज स्नेह हो । 

परिवार को यह उपमा भावकता की लग सकती हे । पर इसी को 

Se नयापन तो हमें दे दें, पर ऐसा फलित न दीखें कि वह समाज पहले से 
__ बेहतर है । बेहतर वह समाज हो ही नहीं सकता जहाँ पर हर एक की आँख 
अपने और इसलिए दूसरे के धन पर है । ऐसे समाज में तो विकार सुळगे ही 
. रहेंगे । ऊपर कानून के जोर से कितनी भी शान्ति और सुरक्षा हो, भीतर तो 
_ लपलपाती जीभें होंगी, जो सदा ही खतरा रहेंगी । 
समाज के जो असामाजिक और विकारी तत्त्व हैं उनका जड़मूल से नप्ठ 
प __ कर दिया जाय तो शेष में आसानी के साथ सुव्यवस्था लायी जा सकेगी--प्रच- 
लित मतवाद कुछ इसी लकीर पर सोचा करते हैं। उनके दल फिर उसी नीति पर 
चलते भी हैं ! फासिस्ट मानवता का दुश्मन है, एक हाथ से उसका सफाया किया 
कि बाधा ही सब मिट जायगी । इसी तरह इम्पीरियलिस्ट, कम्यूनिप्न, केपीट- 
लिस्ट आदि-आदि शब्द ऊंचे उठाकर एक विशेष प्रकार की मनोवृत्ति और 
` राज्यनीति चल रही है जो सारे इतिहास में चलती आथी है । वह इस तरह 
अपनी प्रभुता साधने के लिए शत्रुता उभारती और शान्ति के नाम पर युद्ध 
मचवाती है । इसको विज्ञान की भाषा ने द्वन्द्रात्मक भौति#वाद विशेषण दिया 
है, जो बहुत उपयुक्त है । उस वृत्ति के लिए वही यथार्थ तत्त्व-दर्शन है और 
विग्रह ही मार्ग है । अमुक की पराजय की भाषा में वह अपनी (जिसको वह 
मानवता की कहती है) विजय मानती है । 
व्यावहारिक, सांसारिक, आंकिक और बौद्धिक-वंज्ञानिक नीति इसके 
पार जा भी नहीं सकती । प्रत्यक्ष द्रत उसका चरम सत्य है और अद्व॑त यदि 
उसके लिए है तो केवल माया के रूप में है । 
किन्तु एक दूसरी भी नीति है । उसको कहें 'सर्वोदय', यानी एक के 
उदय के लिए दूसरे का अस्तचाहना भूल है । सर्वोदय अध्यात्म की नीति के 
तौर पर तो भले मान्य रहे, कर्म की नीति के तौर पर वह असफल हो जाएगा -- 
ऐसा अनेक कर्मियों का आग्रह है । फिर भी कछ की निष्ठा है कि कमं की भी 
सच्ची नीति वही है । वे उस सब कर्म का इन्कार करने को तैयार हैं, जो सर्वो- 
दय के काँटे पर सही नहीं तुलता । उनका मानना है कि ऐसा कर्म प्रपंच रचता 
है, बन्धन बढ़ाता है, श्राजादी नहीं लाता । 
गांधीजी के बाद अभी जमाव हुआ था,. जहां कुछ लोगों ने घोषणा की 
कि वे कर्मी हैं, कमं में रहेंगे ; लेकिन उस समस्त कर्म में और उसके जरिये 
उन्हें सर्वोदय को ही साबित करना और साधना है । सर्वोदयसमाज के इस 
ऐलान में वे लोग शामिल थे जो गांधीजी के चलाये चौदह सूत्र वाले रचनात्मक 

कार्यक्रम में लगे रहे हैं । उनका मानना है कि वह काम हिन्द में होता रहा है 
सही, लेकिन उस में तो दुनिया के सवाल का भी हल है और दुनिया उसको 
मानकर और उसपर चलकर ही लड़ाई से छुटकारा पा सकती और शान्ति 
और उन्तति के लिए खुल सकती है । | 

स्पर्धा पर चलने वाले समाज में सर्वोदय की और अहिसा की नीति से 
राज केसे चलेगा और समाज केसे बनेगा या बदलेगा, यह संकल्प से जिसे समझ 
नहीं आता, उसे समझाना संभव नहीं है। तक से श्रद्धा आ भी कँसे सकती है? 
यह बुद्धि की नहीं, हृदय की चीज है । अल्लाह भी एक है और ईश्वर भी दूसरा 
नहीं है । फिर भी मतवादी बुद्धि दोनों में एक को नहीं देखती, उनमें भेद देख 
चलती है और अनबन ठान बेठती है । इसीलिए वह जो भाषा पर टिककर 
नाम और नारों के पीछे नहीं चलता, जो सीधा जानता और सीधा देखता है, 
ऐसा हृदय ही उसको पा सकता ओर धार सकता है । 

गांधीजी के बाद यह अब ख़याली चीज नहीं रह गयी है कि अहिसा 
से राजकाज और कामकाज भी संभल सकता है । हिन्दुस्तान की आजादी खुद 
सबूत है कि अहिसा में बड़ी ताकत है, जो आत्मिक होने की वजह से भौतिक 
तौर पर कम नहीं बल्कि ज्यादा ही कारगर है । 

वह दर्शन जो विग्रह की भाषा से सचाई को खोलता और लेता है, 
झमेले को निबटा पाया है, ऐसा कहीं: दीखता नहीं है । बल्कि उसे जब मोका 
मिला तो लड़ाइयां ही उससे पैदा हुई हैं। 

दूसरा आस्तिक दर्शन है । वह अद्ग त में निष्ठा रखता है ओर उससे 
कभी डिगने को तैयार नहीं है। उसका सत्य अहिसा है : यानी यज्ञ, क्रबानी, 
क्रॉस । 

पहले में से मारना निकलता है । मारने के अन्दर खुद मरने से बचने 

की चाह छिपी रहती है । दूसरा मारे बिना मरने की राह चलता है । यह 
दुनिया को कुछ उन आँखों से देखता है जहां दूसरे का. फलना-फुलना अपना ही 
मालूम होता है और अच्छा लगता है । दूमरे की तकलीफ अपनी मालम होती 
है और तकलीफ देती है । यह दर्शन दिखाता है कि बालक को पालकर माँ 
छीजती जाती है और बूढ़ी होती जाती है सही ; लेकिन बालक के बढ़ने के 
साथ उसकी खशी भी बढ़ती जाती है । बह मरती है तो भी यह देखती है कि 
बालक में वही जी रही है । वह प्रेम निष्ठा की राह है और दुनिया देखे यान देखे, 
यह प्रेम तत्व ही दुनिया को जिलाये रख रहा है । यों बेटों-बेटों में या माँ-बेटों में 
भी क्या कलह नहीं होती ? बह कलह होती ही तब है, जब दोनों के परो तले 

मुहब्बत को जमीन है जिसे वह टुक भूल गये होते हैं। 

मुश्किल यह है, और यह बहुत बड़ा खतरा भी है, कि प्रेम जब हृदय 
की और भावना की सचाई है, तब कर्मेन्द्रियाँ अहंकार-जन्य बुद्धि से अनुमति 
लेकर चल पड़ती हैं । कमं ऐसे धर्म से छूट जाता है । इसलिए सारे रचनात्मक 
काये को बराबर कसते रहना जरूरी है कि वह अहिसा की कसौटी पर सही 
तो उतर रहा है न । बड़ा फल देनेवाला काम भी जड़ में गलत हो तो फॅक 
देने लायक है । चर्खा अमली अहिसा है । अहिमा ही चख में अमल न पा रही 
हो तो कया वह सिर्फ लकड़ी ही नहीं रह जाता जो चाल्हे के काम की है ! 

देश अभी बँटकर चुका है । हिन्दस्तान वह रहे गया है जो पाकिस्तान से 
अलग है । गांधीजी के नीचे हम क्या सपना लेते आये, क्या-क्या सीखते और 
करते आये थे ? क्‍या हम न सोचते थे कि हिन्दुस्तान में सब कीमें एक होंगी 
और दुनिया के एके की ही उसमे, यानी हमसे, शुरूग्रात होगी ? पर मुलकी 
और कौमी एकता तो नहीं हुई, ऊपर से बंटवारा श्रा गया । लेकिन सचमच 
क्या दिल भी बंट गया है ? तब तो गांधी सचमुच ही भर गया और यह झूठ 
है कि वह अमर है। लेकिन अमर अगर एकता ही नहीं है, एकता की वानी 
और एकता के काम ही अमर नहीं हैं तो अमर फिर इस संसार में है क्या ? 

गांधीजी कहते रहे कि हुकूमते दो बनी हैं सही; हिन्दुस्तान का दिल 
एक है । बह दो नहीं हो सकता । कारण, हिन्दुस्तान का दिल वहां है, जहाँ 
इन्सानियत का दिल है। हमेशा से यहां अनेक धर्म, जाति और रग के लोग 
आते रहे हैं और एक दूसरे को पहचाना और जानना सीखते रहे हैं । गैर मान 
कर आये, पर अपने बनकर रह गए हैं । आखिर आपस की दुश्मनी और गैरि- 
यत कभी तो मिटनी है, नहीं तो दुनिया को वीरान और खत्म हो रहना है । सब 
भेद रखते हुए यह हिलमिलकर एक बन जाने की कला का उदय भारत में होता 
आया है। मनुष्य-जाति के हित-निमित्त जैसे भारत अपने समूचे इतिहास में से इसी 
प्रयोग को साधता आ रहा है । भारतीय संस्कृति, भारतीय धर्म, अगर कछ है 
तो वह इसी महाप्रयोग के परिपाक का फल है। मानो यह भूमि जगत के लिए 
प्रयोगशाला रही, जहाँ से समन्वय के सूत्र को फलित होना था । ताकि जब 
मानवता घोर आवश्यकता में हो तब भारत उस परीक्षित प्रयोग को प्रे वेज्ञा- 
निक और सचित्र रूप में दुनिया को देकर सार्थक हो सके । 

सर्वोदय-नीति की तरफ सब की आशा की निगाहें हैं । उन आशाओ 
को उठाने और पूरा करने के लिए बिइवासियों को अपने कषे तैयार कर 
लने हैं । 

सर्वोदिय 
© 


'सर्वोदय' पर जितना ही कहना चाहता हूं, शुरू करते उतने हा उलझन 
होती है । उस शब्द कों तो आप जानते हैं। दक्षिण अफ्रीका में गांधीजी ने रस्किन. 
की पुस्तक 'n£० धh।5 ]25' का अनुवाद किया तो उसे नाम दिया 'सर्वो- 
दय' । गांधीजी के उठ जाने पर उनकी नीति में आस्था रखनेवाले लोग 
पिछले साल सेवाग्राम में जमा हुए तो उन्हें अपनी भावना व्यक्त करने के लिए 
सबसे उपयुक्त शब्द जंचा यही सर्वोदय । सीधा उसका मतलब है, सबका उदय । 
अस्त किसी का भी नहीं । आज के जमाने में इस तरह की श्रद्धा रखना और 
जतलाना बड़ी हिम्मत की बात है । क्योंकि सूरज उदय होता है तो क्या चाँद 
को तब अस्त ही नहीं होना पड़ता । इसी तरह सहसा यह समझ में नहीं आता 
कि एक अगर आगे वढेगा तो दूसरा पीछे कसे नहीं रह जाएगा । यानी एक 
वर्ग के लाभ में और उभार में दूसरे वर्ग काथोड़ा-बहुत घाटा और उतार समाया 
ही है। दो मत विरोघी हों, या हित विरोधी हों तब एक ही साथ दोनों का 
उदय कसे हा सक्तां है ? अवश्य एक के अस्त के साथ ही दूसरे का उदय है। 

इसी तरह खुली आँखों देखते सर्वोदय की बात कुछ भावक आदर्श की लग 
आती है, जो कामकाज में ठहर नहीं सकती । आज विग्रह है, विकलता है, और 
युद्ध की सम्भावना से हवा गर्म है--ऐसे में सर्वोदय की बात आसमानी आदमी 
ही तो करेगा । 

लेकिन लोग जो सेवाग्राम में जमा हुए थे, आसमानी तनिक न थे। वे 
ठास धरती के कामकाजी लोग थे । अपनी जगह कुछ उगाने-बनाने या प्रत्यक्ष 
व्यवस्था या सेवा के काम में जुटे लोग थे । कवि कोई उनमें बिरला ही होगा । 
कोरे सपनों से उन्हें काम न था । रचनात्मक श्रम में मन और तन तपानेवाले 
वे आदमी विग्रह और संघर्ष की सूचना से अनजान न रहे होंगे । शायद उसकी 
अनिवायंता भी जानते होंगे फिर भी साहस बांधकर दुनियां को उन्होंने कहा 
कि हमारी रहने की और करने की, यानी तमाम जीवन की, नीति 'सर्वोदिय' 
होनेवाली है । अर्थात्‌ जो अपना हमसे विरोध मानते हैं उनका भी हम भला 

द हें । चाहने के साथ उनका भला करने में ही हम लगे रहने वाले हैं । 
यही सर्वोदय है। अहिंसा का मतलब इतना ही नहीं कि हम किसी का ब्रा 
नहीं चाहेंगे और नहीं करेंगे । नहीं, बल्कि हर किसी का भला सोचेंगे और 
बह भला करने के लिए उनक्री तरफ आगे बढ़ेंगे । | 

उन लोगों की यह घोषणा इस दुनिया में जहाँ दुश्मनियाँ हैं और दुश्मन 
को दूर करना मनुष्यता के प्रति लोग अपना पहला दायित्व और कतंब्य समझ 
उठे हैं ; जहाँ इस दुश्मनी को कला का सौन्दर्यं और दर्शन की गरिमा मिली 
है ; जहाँ उसके समर्थन में सदियों में से मातव-बुद्धि ने शस्त्रास्त्र के रूप में 
अनुपम चमत्कारी आविष्कारों से हमें सज्ज और सन्नद्ध किया है--वहां मुट्टी भर 
लोगों का यह कहना दुस्साहस समझा जा सकता है। आपसी शत्रुता के घोर रव 
में उसे सुना अनसुना किया जा सकता है। फिर भी उन लोगों ने जानबूझकर 
तोल परखकर यह निर्णय किया।साथ ही उन्होंने कहा कि उनके अपने लिए जब यह 
सर्वोदय-नीति ब्रत ही है, तब बाकी दुनिया के लिए भी उसके सिवा कहीं त्राण 
नहीं है । हिसा से हिसा कटती दीखे, लेकिन शेष जो बच रहता है उसमें हिसा 
्रौर भी गहरी पेठ जाती है । सारे इतिहास में क्या यही नहीं दीखता है 
क्रि हिसा के उपाय से जितना हिसा कटती है, उससे कहीं ज्यादा उग आती 
है । वह राह नहीं है शान्ति की और एकता की । शायद हिसा फल है जो अगली 
फसल के लिए बीज साबित हो आता है । आदमी हिसक नहीं है। लेकिन उसने 
अपना समाज कुछ ऐसा बना लिया है कि आपस में सहयोग की जगह स्पर्द्धा उसे 
सहज होती है । हमारी अर्थनीति, समाजनीति, राजनीति जोड़ती नहीं, हमें 
लड़ाती है, और जब हम जडते भी हैं तो दल के रूप में ही कि दूसरे दल से मोर्चा 
ले सके । यानी वे गण जो आदमी को आदमी से मिलाते हैं वहीं तक गण हैं 
जहाँ तक अन्त में वे द्वंष और विग्रह को पृष्ट करते हैं ! नतीजा यह होता है 
कि आदमी अपना अमित विकास करता है, केवल इसीलिए कि अन्त में दूसरों 
को दबाने या मारने में सफल हो सके । 

सेवाग्राम में जो लोग जमा हुए उनके लिए सर्वोदय सिद्धान्त का ही 
तत्त्व नहीं था, प्रयोग में वह परखा जा चुका था । गांधीजी का जीवन उनके 
सामने था, जो आदि से अन्त तक उसके सफल अमल का आलेख था । निपट 
अक्रिचन वह जीवन लोकिक विभूतियों का अलौकिक पुंज हो रहा। 
हर तरद अपने को विहीन बनाकर वह व्यक्ति यहाँ की राष्ट्र और राज- 
सत्ता का अखण्ड अट्ट मध्यबिदु बन रहा । उस सफल जीवन के सरल मंत्र 
को यह व्यक्ति स्वयं अपने परिवार के हाथों दे गया था । चौदहसूत्री रचना- 


त्मक कार्यक्रम था, जिसमें यथा-समय नये सूत्र जोड़े जा सकते थे । उन सबके 
-स्रोत के रूप में बता दी गई थी अहिसा, जिसे फिर अपना प्रकाश लेना था 
निद्वैँत सत्य से । इस तरह प्रयोगसिद्ध और बार-बार कसौटी पर परखा गया 
एक समग्र जीवन-दर्शन और जीवन-क्रम उन लोगों के समक्ष था और गांधी के 
उदाहरण में उसे जीता-जागता मूत्त शरीर भी मिल चुका था । 

. इसलिए निशशंक उद्घोष के साथ सेवाग्राम में इकट्ठे उन लोगों ने कहा 
कि एक और अकेला मागं वही है जिसे गांधी चलकर जगत्‌ के लिए खोल गया 
है । वही है, दूसरा सब कुछ भूल-भुलैया है । 

इस घोषणा के साथ वहां सर्वोदय-समाज की भी स्थापना की गयी । 
क्या एक 'समाज' होकर यह सर्वोदय भी इतने वर्गों, दलों और संस्थाओं में एक 
और को गिनती बढ़ानेवाला नहीं हो जाएगा ? ऐसा प्रश्‍न हो सकता है । पर 
विलक्षण वह समाज है । श्राप पूछिए कि कौन उसका सदस्य है, तो मालूम 
होगा कि जो अपने को कहे वही उसका सदस्य है । क्या उसके नियम हैं, तो 
जानने को-मिलेगा कि सर्वोदय के विश्वास के अलावा कोई भी दूसरा नियम नहीं 
है । ऐसा समाज क्या किसी ने देखा-सुना है ? पर सर्वोदय समाज को ऐसा ही 
बनाना है। अधम का, पापी का, बच्चे का, बुढे का किसी का उसमें बहिष्कार 
न-होगा । लोग, हम आप सभी लोग, सीमाओं से लगकर रहने के आदी हैं ' 
गर्व मानते हैं कि हम भारतीय हैं । आखिर भारत यह है जो एक सीमा पर समाप्त 
है । इस तरह अहंकार अपने लिए और अवज्ञा दूसरों के लिए मन में रखते हुए हम जीते 
और एसे जाने-अनजाने द्वेष उपजाते रहा करते हैं। अधिकांश उसी को काम 
करना और उन्नति करना हम माना करते हैं। इसी से सहसा यह सीमारेखा- 
हीन सर्वोदय-समाज संघटन के रूप में हमारे मन में प्री-पुरी तरह जमता नहीं 
है । लेकिन सर्वोदय-शास्त्र के मनीषियों ने ऐसा ही आकार-प्रकारहीन उसे रूप 
दिया । सच ही यह अभूतपूर्व रचना है कि जिसके लिए कोई अनात्मीय ही नहीं 
बचता है और जिसने इसी लिए जन्म लिया है कि सब्रको, सभी किसी को, एक 
आत्मीयता में बांध ले । अवश्य इसमें जगत्‌ का सब प्रकार का नानापन समाकर 
भी अक्षुप्ण रहेगा । हर एक की निजता को 'पूरा-पुरा वहां अवकाश होगा । कोई 
किसी पर न रोक बनेगा, न आरोप ; कारण, हर भ्रपना उदय दूसरे के, और 
दूसरों के उदय में से ही देखेगा । । ऐसे समाज से यह डर कि वह एक नए आग्रह 
और नथी अस्मिता को पनपायेगा वथा ही मानना चाहिए । 

उस सर्बोदय समाज का इसी माच महीने में पहला वार्षिकोत्सव हुआ । 
इन्दौर के पास देहात में फुस की झोंपड़ियां खड़ी हुयीं और तीन रोज के लिए 

के अधिवेशन तो होते हैं और वहां प्रस्ताव पास हुआ करते 
से आशा बंधती है, आगे के लिए संकल्प स्थिर होता है । पर वहां 
हो कोई पास नहीं हुआ । इसे क्या प्रस्ताव कहें कि तय हुआ कि साध्य | 
समान साधन को भी शद्ध रखना होगा । यह भी जाहिर किया गया कि देश 
का इसमें फक नहीं है और सर्वोदय में सभी का स्वागत है। बहत-से 
से लोगों के पत्र आये थे और कुछ उनमें बहुत ही बढ़िया पत्र थे। सभी 
में चाहा गया था कि सर्वोदय में उन्हें भी सम्मिछित समझा जाय ओर वहां. 
एकत्रित जनों ने हृदय से उन्हें अपना मान लिया था। 

वैसे एक प्रस्ताव भी श्रा गया था । उस पर चर्चा हुई और खासा 
विवेचन हुञ्रा । अंत में विनोबा ने समझा दिया कि प्रस्ताव का मतलब इतने में 
ही पूरा हो गया कि उससे हमें आत्म-मीमांसा का अवसर मिला । आगे हमें 
किसी को भी पास-फेल नहीं करना है। सबका जज उन सबके अन्दर ही बेंठा 
हुआ नहीं है क्या कि जज बनने का कष्ट हम अपने ऊपर लें ? आप विनोबा 
को जानते ही होंगे सर्वोदय समाज की वह आत्मा हैं। शायद इसीलिए वह. 
उसके सदस्य भी नहीं हैं । तब पद-वद तो उनके पास क्या ही पहुंच सकता है । 

अब समय होता है और मुझे बात खत्म करनी है । सच यह कि मैं 
घबराया हुआ हूं । क्या आप घवराये नहीं हैं ? बाहर घमासान मचा है। सच- 
मच लड़ाई अगर छिड़ी हई नहीं है तो क्या इससे हममें से किसी को जरा भी 
ढाइस पहुंचता है ? लड़ाई ऊपर नहीं है, लेकिन भीतर कया कहीं किसी तरफ 
से उसमें कमी है ? शायद हमें सब तरफ अंवेरा दीखता है। एक था जिसे हम 
बापू कहते थे, वह भी हमें छोड़कर चल दिया है । पर देखे तो वह ठीक ही गया 
है । नहीं तो अपनी आँखों देखना और परो चलना हम सीखते कंसे ? 

लेकिन शायद घोरता इसीलिए है कि हम प्रकाश के लिए विकल हों और : 
उसके लिए अपने को टटोले और पाएं । अंधेरा घना तभी न होता है जब उसके 
फटने का वक्‍त आ पहुचता है । तब देखते-देखते लालिमा फुटती है, जो उजली 
धूप का आवाहन बनती है । 

क्या आप मानेंगे कि सर्वोदय-समाज क्षितिज पर उठी आशा को वह 
लाल लकीर है । लाल वह लहू से नहीं है, केवल लज्जा से है । आप चाहें तो 
यह कुछ देर में भी मान सकते है, जब वहां से प्रकाश उजला होकर फूट चलेगा । 


कितु में आपकी अनुमति से आज ही यह आशा अपने मन में रख लेना चाहता हूं । 
डू 


है 

